
,,Saa  dansk  som  han  var  ingen  Konge  her  i  mange  Aar." 

Faber. 


„Hans  danske  Sind  har  lyst  i  Dage  mørke, 
Hans  frie  Villie  os  vor  Frihed  gav ; 

Derfor  blev  Folkets  Kjærlighed  hans   Styrke, 

Og  Folkets  Taarer  Skriften  paa  hans  Grav." 


C.  Ploug. 


\U> 


Kong  Frederik  den  Syvendes  Minde, 

Mindet   om 

den  danske,  den  folkelige,  den  frisindede, 
den  elskelige  Drot 

helliges    disse    Blade. 

Med  Stolthed  og-  Glæde  over, 
hvad  Danmark  i  ham  har  eiet; 

med   Smerte   og  Vemod   over, 
hvad  Danmark  i  ham  har  tabt; 

men   med   fuld   Tillid  og  Fortrøstning-  til, 

at  Danmark  skal  bestaae 

saalænge   Skoven   knoppes   og  Fuglen  kviddrer, 
frit,  selvstændigt  og  uafhængigt. 


„Som  Folket  stred,  saa  har  han  stridt, 
Som  Folket  led,  saa  har  han  lidt, 
Dets  Held  var  kun  hans  Tanke." 


(Side  75). 


,, Evigt  leve  skal  Dit  Minde 
Hos  Dit  Folk  med  trofast  Savn  : 
Mens   Du   selv  har  Himlen  inde, 
Lever  evigt  her  Dit  Navn!" 

(Side  15). 


Chronologisk  Register. 

(De  med  *  betegnede  Digte  ere  fremkomne  uden  Mærke.    ..Særskilt  trykt"  siger 

kun,  at    de    saaledes  betegnede  Digte  ere  optrykte  efter  et  saadant  Exemplar,  men 

udelukker   naturligvis    ikke  Muligheden  af.    at  flere  af  de  andre  Digte  ogsaa  kunne 

være  særskilt  trykte.) 


I. 

Digte  til  Hans  Majestæt  Kong  Frederik  den  Syvende 
i  hans  Regjeringstid  1848—1863. 

Nr.  Side. 

1.  I   Fugle   smaa  paa   Kviste,   Troels  Smith.   Dansk  Folkeblad 

*Va  1848 1. 

2.  Kong  Fredrik!  Dig  Dit  Folk  sin  Hilsen  bringer.  Povline  Worm, 
Fædrelandet  %  1848 8 

3.  Stig   højt   mod   Himlens  Bue,   F.  I.  H.,   Berlingske  Tidende 

25/!   1848 10. 

4.  Ej  toner  Havfrusang  fra  frosne  Vove,  Joh.  R.  Dein,  Fædre- 
landet «  2  1848 11. 

5.  Hvorhen   skal  mit  Blik  sig  vende,    Valdemar  Thisted,   Berl. 
Tid.  4,2  1848 13. 

6.  Guds  Fred!  Kong  Fredrik,  Dig  har  Folket  kjær,  En  Rest  fra 
Folket,  Fædrelandet  8  3  1848 15. 

7.  Hil  Danmarks  kaarne  Ridder!  Du  vil  bære,  C.A.Boye,  hid- 
til utrykt 16. 

8.  Ingen  var  paa  Danmarks  Herskersæde,  *,  Berl.  Tid.  16/3 1848    17. 

9.  Du  Drot,  som  nu  throner  i  høje  Sale.  H.  V.  Kaalund,  sær- 
skilt trykt  1848 18. 

10.  Du  unge  Drot,  som  end  saa  kort,  Caralis,  særskilt  trykt  1848    25. 

11.  Vor  Konge!    mellem   Danmarks   Sønner,    A.  Oehlenschldger, 
Berl.  Tid.  */«  1848 26. 

I. 


II 

Nr.  Side. 

12.  Kong  Fredrik  drager  nu  i  Strid,  *,  Fædrelandet  2/4  1848  .     27. 

13.  Kong  Fredrik  stod  i  Vaabendragten,  B.  S.  Ingemann,  Fædre- 
landet *4  4  1848 29. 

14.  Der  kives  og  tvistes  saa  vide  paa  Jord,  Erik  Chr.  Monrath, 
Berl.  Tid.  30/4  1848 30. 

15.  Vel  mødt  igjen,   Kong  Frederik,   ved   Hæren,  H.  P.  Holst, 
Berl.  Tid.  2%  1848. 32. 

16.  Dig  Konge!    slaaer  vort  Hjerte  glad  imøde,  Sylvester  Hertz, 
Berl.  Tid.  20/9  1848 33. 

17.  Mens  Krigens  Lur  højt  overjorden  klinger,  Gottlieb  Siesby, 
Berl.  Tid.  6/io  1848 34. 

18.  Kong    Frederik!    da    Herren    satte    Dig,    F.    F.    Kaufmann, 
Dannevirke  u/ia  1848 35. 

19.  Det  var  en  Storm!  —  Den  vrede  Havets  Bølge,  Chr.  Win- 
ther, Berl.  Tid.   «/ia  1848 37. 

20.  Til  Jylland  med  dyrebar  Ladning  ombord,    EL  M.,   Danne- 
virke, 25  3  1849 39. 

21.  Seer  Du  hist  i  Vesten  Straaler  gløde,  I.  N.  Schmidt,  Danne- 
virke l3/6  .1849 40. 

22.  Din  Ungdom  sorgløs  var.    Al  dens  Bedrift,  H  P.  Holst,  Fæ- 
drelandet %  1849 42. 

23.  Jeg  stævned  til  Ting,  Fr.  Barfod,  Almuevennen  1849   .  .  >    43 

24.  De  lægge  sig,    de  stærke  Uvejrsstorme,   H.  P.  Holst,   Berl. 
Tid.  24/8  1849 44. 

25-     Vær  hilset,  Konge!   fra  Din  kjendte  By,  From  Møller,  Berl. 

Tid.  6/10  1849 45. 

26.  Kong  Fredrik  samler  sine  Mænd,  Chr.  K,  særskilt  trykt  1849     46. 

27.  Det  gik  før,  det  gik aa  nu,  ja  saamænd!  —  Fr.  Barfod, 

særskilt  trykt    1850 47. 

28.  Danmark  fattigt  er  og  lille,  Th.  Rumohr,  Dannevirke  8/10 1850    48 

29.  Fra  første  Stund,   at  Du  paa  Thronen  kom,   *,    Berl.  Tid. 

V10  1850 50. 

30.  Nyaarct  bringe  for  Bane  Dig  Bod!  N.  F.  S.  Grundtvig,  Dan- 
skeren Nr.  2,  1851 51. 

31.  Nu  Krigens  Brag  sig  lægger,  HP.  Holst,  Berl.  Tid.  28/3 1851  52. 

32.  Sving  Dig  i  Sky,  Fr.  Barfod,  særskilt  trykt  1851  ......  53. 

33.  Ætmænd  af  Oldtids,  R.  C,  indsendt 55- 

34.  I  Danmark  er  der  mangt  et  Slot,  H.  P.  Holst,  Fædrelandet 

9  7  1851 57. 

35.  Kong  Fredrik  gjør  ej  mange  Ord,  Fr.  Barfod,  særskilt  trykt  1851     58. 

36.  Somren  krandser  nu  de  danske  Strande,  *,  Berl.  Tid.  u  8 1851     59. 


III 

Ur.  Side, 

37.  Kong  Fredrik  stod  ved  Danmarks  Ror,  L  Høyer,  indsendt  60. 
35.     Velkommen  Kong  Fredrik,  til  Ungdommens  Fest,  C.  Ploug, 

Plougs     Samlede  Digte«   S.  212 62. 

39.  Nu  rejser  op  sit  Sommertelt,  J.  Paludan- Muller,  Berl.  Tid. 

21  6  1852 63. 

40.  Mægtige  Sund  med  de  stridige  Bølger,  J.  Paludan-Muller, 
Berl.  Tid.  21  6  1852 64. 

41.  P-a  denne  Plet.  hvor  glade  Hjerter  mode,  F.  L  Eoedt, 
Berl.  Tid.  '  :  1852 QQ. 

42.  Længe   laa   Danmark   dysset   i   Dvale,   P.  Faber,,   Berl.  Tid. 

:  1-52 67. 

43      I  Ly  af  Slottet,    som  med  Stolthed  skuer.   P.  Faber,   Berl. 

Tid."  *  8  1852 68. 

44.  Vor  elskte  Drot.  velsignet  vær.  R  P.  Holst,  særskilt  trykt  1853  70. 

45.  Hvor  er  et  Land  saa  skjont  og  rigt  paa  Skatte.  Overskou, 
Berl.  Tid.  '  T  1853 71. 

46  Naar  Fyrster  pleje  Raad  om  Verdens  Skjæbne ,  *,  Danne- 
virke. M  iQ  1853 .  . 73. 

47.     Det  svundne  Aar  med  Alvorssind,   R,  Berl.  Tid.  31  12  1853     74. 

45      Op  danske  Folk!  nu  er  oprunden  atter,  B.  C  særskilt  trykt 

1554.  indsendt 75. 

49.  Hvad  har  os  fort  gjennem  Kampe  og  Farer?  Overskou, 
Berl.  Tid.  5  T   1554 77. 

50.  Konniug  i  Minister- Klemmen,  N.  F.  S.  Grundtvig,  Fædre- 
landet 6  iQ  1854 78. 

51.  Ustandset  Tidens  stærke  Om,   W.  K..  hidtil  utrykt,  indsendt     80. 

52.  Velkommen.   Konge,    herved  disse  Strande!  *,   Berl.  Tid. 

;:  1554 81. 

53.  Saa   kan  da  Ordet  strømme  frit,   R  P.  Holst,  Fædrelandet 

:    ia  1-54 82. 

54     O  Danmark,  jeg  hilser  med  Stolthed  og  Lyst,  R  P.  Holst, 

Bert.  Tid.  >8/,  1855.  .  . 84 

55.  Konge,  hvad  vil  vi?  H  P.  Holst,  Berl.  Tid.  %  1855  ....  85. 
56-     Frederik!    Folke -Fyrste   Du   nævnes,    Fr.  Barfod,    særskilt 

trykt  1855 8S. 

57.     En  Hojtidsfest  er  nu  for  ham  oprunden,  C.  Hauch,  Ber.  Tid. 

8  l0  1855 88. 

55.     Har  man  bundet  Jer  Aand.   V.  Holst,  Berl.  Tid.  Vi  1856.  .     89. 

Blandt  Nordens  Lande  Danmark  er  en  Have,  R  C.Andersen, 

Berl.  Tid.  Vio  1856 90. 


IV 

Nr.  Side. 

60.  I   Taarnet  Midnatsklokken    snart,    From  Moller,    Berl.  Tid. 
31/12  1856 91. 

61.  Vor  Frihed  er  en  Sejerskrands,  C.  Ploug,  Plougs   »Samlede 
Digte«  S.  346 92. 

62.  Hvor  Frihed  deltes  lige,  *,  Berl.  Tid.  6  6  1857 94, 

63.  Altid  i  Danmark  Troskab  hos  Folket,    Overskou,    Berl.  Tid. 

3A  1857 95. 

64.  Velkommen  Drot!   paa   denne  Grund,   C.  Ploug,   Berl.  Tid. 

22  9  1857 96. 

65.  Vær  velkommen  folkekjære,  Cl.  Rosenhoff,  Berl.  Tid.  23/9 1857  97. 

66.  Den  lille  By,  som  paa  Dit  Tog,  C  Hostrup,  indsendt ....  98. 

67.  Jeg  veed  et  Land,  man  raaber:  »det  er  lille«,  *,  Berl.  Tid. 

26/9  1857 99. 

68.  Udfold  Dig,  Dannebroget  *    Fædrelandet  "/io  1857 101. 

69.  Langt  større  Glands,  Kong  Frederik,  *,  Fædrelandet  5/io  1857  102. 

70.  Hvad  Maal  det  er  vi  styre  til,  C  Ploug,  Fædrelandet  7/10  1857  104. 

71.  Det  lille  Land  med  havomkrandste  Kyster,**,  Digt  i  Berl. 
Tid.  28/io  1857 105. 

72.  Kongen  sagde:  syg  er  jeg,  N.  F.  S.  Grundtvig,  særskilt  trykt  107. 

73.  Alle  Verdens  Riger  ældes,  N.  F.  S.  Grundtvig,  særskilt  trykt  109. 

74.  Gudsrigets  Kirke  aaben  staaer,  B.  S.  Ingemann,  særskilt  trykt  110. 

75.  Da  Kongen  laae  i  Feberhede,  Fr.  Hammerich,  særskilt  trykt  111. 

76.  Danmark  og   Dankonge!    lyder   fra  0,    Cl   Rosenhoff,   sær- 
skilt trykt 112. 

77.  Saa  smukt  os  Kæmpevisen  sang,  H  C.  Andersen,  Berl.  Tid. 

25/3  1858 113. 

78.  Det  veed  vi  om  Kong  Frederik,  H  P.  Holst,  Berl.  Tid.  %  1858  114. 

79.  Velkommen  Drot!    til  os  Du  ty,  *,  Berl.  Tid.  3  8  1858  .  .  115. 

80.  Hil  Dig,  Du  ædle  danske  Drot,  C  Ploug,  Berl.  Tid.  24;  8  1858  116. 

81.  Der  var  en  Tid  for  Folk  og  Land,  *,  Fædrelandet  14/io  1858  117. 

82.  Kjærlighed,    Ungdom  og  Lykke  forsvinder,    C  Hauch,  sær- 
skilt trykt 118. 

83.  Min  høje  Konge!  skjønt  mit  Blik  ej  seer,  H.  P.  Holst,  Berl. 
Tid.  Vti  1858 119. 

84.  Det  isned  om   Danmark,   men  Gud  var   os  god,   Chr.  Ri- 
chardt, Berl.  Tid.  n/2  1859 '  120. 

85.  Til   Landets  Drot   vor  Tanke   først   sig   svinger,   G.  Siesby, 
Berl.  Tid.  *2/2  1859 '  .  .  121. 

86.  Hvi  lider  Folket  Dig  saa  godt,  *    særskilt  trykt 122. 

87.  Der  findes,  om  ej  i  hvert  et  Land,   V.  Holst,  Berl.  Tid.  10/6 1859  123- 

88.  I  vore  gamle  Runemestres  Skrifter,  M.  Gjørup,  særskilt  trykt  125. 


V 

Nr.  Side. 

89.  Hil  Dig,  vor  Konge  god!   V.  Holst,  særskilt  trykt 126. 

90.  Hvor  vi  til  Højtid,  Th.  Rumohr,  særskilt  trykt  .      127. 

91.  Det  danske  Land  er  Guldets  Land,   H  C.  Andersen,  Bed. 

Tid.  20/io  1850 129. 

92.  Kong  Fredrik  ejer  saa  stolt  et  Slot,  Kristian  Larsen,  Digt 

i  Bed.  Tid.  Ve  1860 130. 

93.  Fredrik,  de  Danskes  Drot,  Fr.  Barfod,  K.  Villemoes'  »Øvel- 
ser i  Engelsk« 132. 

94.  Vor    Konning,    Fredrik    Folkekjær!    Cl.  Rosenhoff,    Fædre- 
landet 6/io  1860 133. 

95.  I  Danmarks  Have  er  Lun  og  Læ,  R.  I.  Holm,  hidtil  utrykt, 
indsendt c 135. 

96.  I  dette  Musers  lyse  Hjem,  H  P.  Holst,  Bed.  Tid.  "/i  o  1860  137. 

97.  Her    imellem    Konstens    ædle   Minder,    H  P.  Holst,    Bed. 
Tid.  2/4  1861 139. 

98.  Kong  Fredrik!  Folket  kommer,  Cl.  Rosenhoff,  særskilt  trykt  140. 

99.  Gjennem  Sekler  laae  i  Dvale,  R.  C,  særskilt  trykt,  indsendt  141. 

100.  Du,  som  bytted  Nattergalen,  C.  Hostrup,  indsendt 142. 

101.  Nys  toned  Sangen  højt  i  Herthas  Skove,  *    Fædrel.  177 1861  144. 

102.  Hil  Dig,  Dannerdrot  herinde,  R.  C,  særskilt  trykt,  indsendt  145. 

103.  Den  rullende  Bølge,  som  bar  Dig  hid,  S.  Grundtvig,  sær- 
skilt trykt 146. 

104.  Gamle   Gorm,    hvem  Sorgen   fældte,    S.  Grundtvig,    sær- 
skilt trykt 148. 

105.  Velkommen  hjem,   vor  Konge  kjær!,  Chr.  Richardt,  Bed. 

Tid    %  1861 .  149. 

106.  Kong  Frederik,  Vor  Ven!  A.  Recke,  særskilt  trykt 150. 

107.  Vær  hilset  Konge,  og  velsignet  Aaret,  C.  Ploug,  Illustreret 
Tidende  6/l0  1861 152. 

108.  Snart  falder  Løv  fra  Linde,   Redaktør  H  P.  Barfod,  sær- 
skilt trykt 155. 

109.  Kong  Fredrik!  vi  Dig  Hjertets  Velkomst  byde,  C.  B.,  indsendt  156. 

110.  Vor  Konge!  see  her  kommer,  Erik  Bøgh,  særskilt  trykt  .  157. 

111.  Under   Danmarks   Sommerhimmel,    R.  C,    særskilt   trykt, 
indsendt 159. 

112.  Vær  velkommen,  Kong  Fredrik,  fra  Bøgenes  Ly,  V.  Holst, 
Bed.  Tid.   19/6  1862 160. 

113.  Da  Fjerde  Kristian  rejste,  H  P  Holst,  Bed.  Tid.  19/7  1862  161. 

114.  De  Tyske  traadte  myndigt  frem,  *,  Bed.  Tid.  17/10  1862  .  163. 

115.  Du,    som  vor  Friheds  Hojsal  har  bygt,    C.  Ploug,   Fædre- 
landet Vs  1863. 164. 


VI 

Nr.  Side. 

116.  Du,  som  i  Folkets  Kjærlighed,  C.  Ploug,  særskilt  trykt  .  .  165. 

117.  1  Sommerpragt  nu  stander  Danmarks  Rige,  R.  C.,  særskilt 
trykt,  indsendt 167. 

118.  Kongen  raader  for  Danmarks  Rige,  Ed.  Lembcke,  særskilt 
trykt,  indsendt 168. 


II. 

Digte  til   Hans  Majestæt  Kong  Frederik   den  Syvende 
ved  hans  Død,  den  15de  November  1863. 

119.  Det    falder    saa    tungt    at    tænke    derpaa,    Ed.    Lembcke, 
Dannevirke,   indsendt 173. 

120.  Tre  Aar  saa  førte  de  Lig  om  Land,  C.  Rosenberg,  Fædre- 
landet 17/n   1863 174. 

121.  Ingen  Skjald  i  Danevangen,  N.  F.  S.  Grundtvig,  Rer.  Tid. 
18/n  1863 177. 

122.  End  klæder  Kong  Fredrik  Thronen,  H  C.  Thurah,  Fædre- 
landet 1 8/i.i   1863 180. 

123.  Græd  kun,  Du  gamle  Danmark,  græd!  G.  h.,  Fædrelandet 
"-.Vu  1863 182. 

124.  Da  Du,  hvem  vi  troede  sløv  og  svag,    C.  Hostrup,  Fædre- 
landet 217n  1863  .  .  .  .  • 183. 

125.  Da  han  steg  op  i  sin  Kongestol,  C.  Ploug,  Illustreret  Tid. 

2  Vn  1863 185. 

126.  Kong   Fredrik,    Du   var   saa   dansk   en    Mand,    M.  Gjørup, 
Westrup:  »Digte  til  Højsalig  Kong  Frederik  VII»    ......  186. 

127.  Vor  gamle  Konge  er  ej  meer,  han  sover,  B.,  hidtil  utrykt, 
indsendt 188. 

128.  Vi  græder,  Kong  Fredrik,  for  Du  er  død,  C.  M.  Kragballe, 
hidtil  utrykt,  indsendt 191. 

129.  Nu   svæve  ^aager  om   Kongens  Rorg,    C.  Hauch,   Fædre- 
landet 23/,i  1863 192. 

130.  Der  ruger  en    Sorg   paa  Folket;   det  lytter   ej   paa  Trøst, 

Ed.  Lembcke,  Dannevirke,  indsendt .  194. 

131.  Kong  Frederik  har  nedlagt  Herskerstaven,  X,  Ribe  Avis    .  195. 

132.  Du  havde  neppe  Dit  Øje  lukt,  G.  Mrs,  Fædrel.  25/n  1863  196. 

133.  Ned  gik  for  Danmark  Solen,  Povline  Worm,  Randers  Avis  197. 


VII 

Nr.  Side. 

134.  Dengang   det   Bud   over   Landet   gik,  F.  R.,  hidtil  utrykt, 
indsendt 199. 

135.  Der  hang  en  Uvejrssky  saa  mork  og  graa,   W — r,  Westrup: 
»Digte  til  Højsalig  Kong  Frederik  VII« 202. 

136.  Dit  Navn  skal  bæres  gjennem  Slægters  Række,  Th.  Schorn, 
Fædrelandet  b  ]2  1863 204. 

137.  Klokkerne  kime  saa  højt  imod  Sky,  Joh.  Keller,   »Nordiske 
Blade  for  Døvstumme  <    Nr.  13,  1863 205. 

138.  Kong  Frederik  va'  en  Minneskven    En  Bonde  i  Nykirke  Sogn 

i  Angel,  Westrup :   »Digte  til  Højsalig  Kong  Frederik  VU«   205. 

139.  Nu  gaaer  der  Klang  mod  Vintersky,  *,  111.  Tid.  ' 3  \  2  1863  206. 

140.  Det  tykner,  Mulm  om  Himlens  Hvælving  spænder,  Rudolf 
Schmidt,  Fædrelandet   13  12  1863 209. 

141.  Mens    den   sidste   Hilsen   drøner   tungt   fra   O   til   O,    Ed. 
Lembcke,  Dannevirke,  indsendt 214. 

142.  Ud  fra  Flensborg-Fjordens  Blaa,  G.  Rode,  Fædrel.  »%,  1863  215. 

143.  Der  sejled  et  Skib  fra  Flensborg  Fjord,  F  S.,  Fædrel. 1  , 2 1863  217. 

144.  Glem  nu  Din  Vrede,  Du  skummende  Hav,   P.  H,  Fædre- 
landet 7  12  1863 219. 

145.  Nu   stirre   de  lydløst,   Kvinder  og  Mænd,   Fr.  Hammerich, 

Hans  Majestæt  Kong  Frederik  den  Syvende 

i  hans  Regjeringstid 

fra  d.  20de  Januar  1848  til  d.  15de  November  1863. 


Sit  Navn  han  paa  et  Blad  Papir  indskrev, 
Hvor  det  staaer  sikkrere  end  i  en  Klippe ; 
Thi  dette  Blad  er  Danmarks  Frihedshrev, 
Og  det  vil  Folkets  Hjerte  aldrig  slippe. 


1.    Ved  Kristian  den  Ottendes  Kiste. 

■Danmarks    Hjertesorg    og   Angst:    dets    Tillid    oz    Tro 


1. 

1  Fugle  smaa  paa  Kviste. 
O.  hvis  min   Sorg  I  vidste! 

I  Fugle  smaa  i  Vangen. 
I  nynne   Sommersangen. 

Mens   Vintersolen  skinner 
Og  Sneens  Taare  rinder. 

I  slaa  med  Eders  Vinger, 
Mens  Dodens  Klokke  ringer. 

O.  tro  er  I  da.  der  kommer 
En  lys  og  varm  S  kjærsommer? 

I  Fugle  smaa  paa   Kviste, 
O,  see  den  sorte  Kiste! 

Den  Drot  er  lagt  i  Kiste. 
Hvem  Sangens  Fugle  priste. 

Han  gik  til  Himlens   Sale  , 
Med  Kongerne  at  tale, 

De  mægtige,  de  stærke, 
Med  Lovens  Skjoldemærke; 


2 


De  vise  og  de  gode, 

Kong  Fredrik  og  Kong  Frode. 

Og  Dannebod  vil  sige  : 
Holdt  Hegnet  Du  vedlige? 

Han  svarer:    i  mit  Hjerte 
Staae  dybe  Spor  af  Smerte. 

Ak!    Tiderne  var  onde, 
Jeg  bøded,  hvor  jeg  kunde. 

Kong    Valdemar!    Du  kj ender 
Den  Svig  af  nære  Frænder. 

Niels  Ebbesen!    Du  mindes, 
Hvor  haarde  Halse  findes. 

Kong  Fredrik  og  Kong  Frode! 
Tung  Arv  I  efterlode. 

I  Kronen  var  en  Revne, 
Jeg  lodded  efter  Evne. 


2. 

I  Fugle  smaa  paa  Kviste, 
O,  hvis  min  Angst  I  vidste! 

Jeg  staaer  ved  Kongens  Baarer 
Hvi  er  saa  tung  min  Taare? 

Hvorfor?  —  Maa  ikke  alle 
De  Kvindefødte  falde? 

Vil  ej  Guds  Engleskare 
Hans  Dronning  huldt  bevare? 


Mon  Troens  Jakobsstige 
Ej  naaer  til  Himmerige?  — 

Mon  ej,  før  Kongens  Styrke 
Sank  ned  i  Gravens  Mørke, 

Et  Ord  i  Sønnens  Øre 

Han  hvisked,  værdt  at  høre? 

Et  Ord,  liig  det,  som  falder 
Fra  Odins  Mund  til  Balder. 

Et  Ord,  som  ingen  Jætte 
Med  al  sin  List  kan  gjætte. 

Og  end,  mens  Klokken  ringer, 
Paa  Sønnens  Læbe  klinger 

Det  Ord,  fuldt  værd  at  høre, 
Som  lagdes  i  hans  Øre. 

Det  Ord,  et  Faderhjerte 
Udaanded,  fuldt  af  Smerte. 

— -  Kan  ej  den  Kongetale 
Min  Hjerteangest  svale? 

Han  taler  fromt  og  sønlig, 
Dog  maa  jeg  sukke  lønlig. 

Han  mener  mig  det  ærlig, 
Han  giver  mildt  og  kjærlig. 

Af  Fryd  jeg  burde  sjunge; 
Men  Sorg  boer  paa  min  Tunge. 

Og  næppe  selv  jeg  kjender 
Den  Angst,  som  mig  omspænder. 

Mig  minder  denne  Kiste 
Om  Børn,  som  jeg  forliste. 

O  Angul!    Du  vanslægter! 
Din  Moder  Du  fornægter. 

Mens  jeg  paa  Kisten  stirrer, 
Et  Syn  min  Sjæl  forvirrer. 

Mig  tykkes,  al  min  Vælde 
Jeg  seer  mod  Graven  hælde. 

Jeg  seer  den  danske  Slette 
Sig  brede  som  en  Jætte. 

Ja  Kroppen  uforfærdet 
Gro  er  over   Tyragjærdet. 

Men  Folkets  Aand  skal  stige 
Til  Glemsels  Skyggerige. 

Og  Modersmaal  skal  glemmes, 
Og  fremmed  Sæd  skal  nemmes. 

Da  sjunger  over  Vove 

En  Fugl  fra  Nordens  Skove: 

Jeg  Frænder  vilde  søge 
Alt  under  grønne  Bøge. 

Hvor  Roser  stod  i  Haven, 
Groer  Græs  paa  Folkegraven. 

Hvor  Hjertet  sang  og  spilled, 
Staaer  Dødens  Tegn  opstillet. 

Min  Frændes  Grav  jeg  søgte, 
Men  sælsomt  der  det  spøgte. 


Et  Blændværk  der  jeg  finder, 
Et  Folk  foruden  Minder; 

En  Skygge  af  et  Rige, 
En  Løgn  foruden  Lige; 

En  Moder  uden  Mæle, 
Med  Børn  foruden  Sjæle. 


3. 

O,  I  som  Kongen  raade, 
O,  løs  den  mørke  Gaade! 

O  lad  mig  klarlig  finde, 
Jeg  ængstedes  iblinde! 

Højbaarne  Mænd!    al  Hæder 
Og  Magt  jeg  skænked  Eder. 

Mit  Maal  jeg  Eder  lærte; 
Ja  ved  mit  Moderhjerte 

Jeg  ømt  har  Eder  baaret; 
O,  læg  nu  Hjertesaaret! 

Tag  Moderen  ved  Haanden , 
Bedrøv  ej  Folkeaanden! 

Sluk  Gnisten  ej ,  som  brænder 
Og  Folkets  Arne  tænder!  — 

Kong  Frederik  den  Danske! 
Paa  Dig  jeg  stoler  ganske. 

Jeg  veed,  Du  har  et  Hjerte 
For  al  Din  Moders  Smerte. 

Hvis  Tider  vorde  onde, 
Kald,  Konge,  paa  Din  Bonde. 

Han  er  kun  graa  og  ringe , 
Dog  er  han  haard  at  tvinge. 

Naar  Kongen  gaaer  med  Bonden, 
Da  blomstrer  Bøgelunden; 

Og  Fuglesangen  klinger, 
Og  Rosens  Knop  udspringer. 

Hvis  lykkelig  de  lægte, 
Da  vorder  Sejren  ægte ; 

Og  hvis  de  sammen  segne, 
Ej  Ærens  Roser  blegne. 

Da  er  min  Time  kommen; 
Men  Saga  fælder  Dommen! 


4. 
De  Fugle  smaa  paa  Kviste, 
Jeg  troer,  min  Sorg  de  vidste: 

Ej   Spurven,  sang  de,  falder, 
Hvis  Herren  ikke  kalder. 

Af  Fugle  smaa  paa  Kviste 
Han  ikke  een  vil  miste ! 

Vil  han  da  Hjertet  lukke 
For  Folkeaandens  Sukke? 

Jeg  troer  paa  Jesu  Naade; 
Den  Herre  med  vil  raade! 


Han  døbte  mig  til  Livet, 
Han  har  sit  Navn  mig  givet. 

Højt  over  Folkeaanden 
Han  holder  Kongehaanden. 

Den  kongelige  Tale, 

Som  kan  min  Angest  svale, 

I  Livets  Bog  staaer  skrevet: 
»Min  Gud  liig  Mand  er  blevet!« 

O,  Guddomsord!    Din  Kirke 
Er  Folkets  Dannevirke! 

Det  Folk,  som  Du  vil  hegne, 
Kan  ej  i  Døden  segne. 

Dybt  i  dets  Sjæl  Du  tænder 
Et  Lys,  som  evig  brænder. 

Og  Stjernen  fra  det  Høje 
Sig  spejler  i  dets  Øje. 

Og  Ord  det  har  paa  Tunge, 
Som  Engle  selv  gad  sjunge. 

Ej  Øjets  Lys  skal  slukkes, 

Og  ej  dets  Mund  skal  lukkes !  — 


2.    Til  Kongen. 

(En  Stemme  fra  Jylland) 


Kong  Fredrik!    Dig  Dit  Folk  sin  Hilsen  bringer, 
Det  skuer  op  til  Dig  med  Haab  og  Frygt. 
Hvad  skeer  ved  næste  Slag  af  Tidens  Vinger? 
Paa  hvilken  Grund  er  Danmarks  Fremtid  bygt? 
Kan  Du  os  lede  gjennem  Storme  svære?  — 

—  Til  Himlen  gik  Din  Faders  lyse  Aand, 
Og  centnertung  nu  hviler  i  Din  Haand 

En  gammel  Slægts,    et  gammelt  Riges  Ære. 

Sig  Seklets  Hjul  har  drejet  fire  Gange, 
Alt  siden  vi  Din  Stamme  Kronen  bød; 
For  den  vort  Blod  har  farvet  vore  Vange 
Og  Østersøens  dybe  Bølge  rød; 
For  den  vi  har  mod  vore  Brødre  fægtet  — 

—  Ja  Danmark  elsked  som  en  Moder  god 
Den  Søn,  der  næppe  hendes  Røst  forstod; 
Hun  næsten  har  sig  selv  for  ham  fornægtet. 

Af  Huset  Oldenborg  er  Du  den  Sidste;  — 
Rust  Dig  til  Kampen  Konge!    og  vær  stærk; 
Thi  ingen  Søn  vil  stande  ved  Din  Kiste 
Og  love  Frugt  af  Dit  begyndte  Værk! 
I  Krønniken  er  kun  et  Blad  tilbage, 
Og  tegner  Du  paa  det  en  stor  Bedrift, 
Da  vil  Din  Stammes  Navn  med  gylden  Skrift 
End  straale  i  de  fjærne  Fremtidsdage. 


See!    Nordens  Aand  er  vaagnet  af  sin  Slummer, 
Er  vaagnet  med  fornyet  Kraft  og  Mod; 
To   store  Ønsker  Danmarks  Hjerte  rummer, 
Og  kun  for  dem  det  offre  vil  sit  Blod; 
For  Frihed  og  for  Danskhed  vil  det  stride, 
—  Før  Heltens  Farer  end  den  Fejges  Ro!  — 
O,  Konge!    staa  Du  trofast  ved  vor  Side! 
Vær  huld  det  Folk,  som  var  Din  Slægt  saa  tro! 

Slut  Dig  da  til  de  Visere,  de  Bedre, 
Til  dem,  som  Folket  gav  sit  Adelsbrev, 
Der  skylde  kun  sig  selv,  og  ikke  Fædre, 
Den  Hæderskrands,  som  deres  Smykke  blev!  — 
Er  Fortids  Glands  et  Skjold  mod  Nutids  Dadel, 
Kan  man  paa  Fædres  Laurbær  sove  trygt, 
Da,  Konge!    kan  Du  hvile  uden  Frygt; 
Thi  hele  Folket  er  af  gammel  Adel. 

Men  nærmer  sig  en  gram,  en  mægtig  Fjende, 
Og  oversvømmes  Landet  af  hans  Hær, 
Vi  kunne  ej  af  Højen  mod  ham  sende 
De  døde  Fædre  med  de  rustne  Sværd. 
Det  baader  ej,  at  vi  om  Valhal  sjunge, 
Naar  selv  vi  ligne  Skyggerne  hos  Hel, 
Naar  Fædrelandet  bli'er  en  Slaves  Træl 
Og  Modersmaalet  banlyst  fra  vor  Tunge. 

Da  vil  det  hedde:    Danmark  er  ej  mere, 
Fordi  det  tyske  Herskere  sig  gav, 
Sov  ind,  og  lod  sig  trygt  af  dem  regjere, 
Og  vaagned  først  paa  Randen  af  sin  Grav; 
Da  vil  det  hedde:    Oldenborgerstammen, 
Endskjønt  dens  Moder  Datter  var  af  Skjold, 
Lod  Tysk  fortrænge  Dansk  ved  List  og  Vold, 
Og  Folk  og  Kongehus  vil  dele  Skammen. 

Men  nej!    den  Skjændselsdag  vil  ej  oprinde!  — 
Kong  Fredrik!  —  dette  Navn  har  Folket  kjær, 
Til  det  der  knytter  sig  et  herligt  Minde  — 
Kong  Fredrik!    Danmarks  bedste  Konge  vær! 
De  Gamles  Fejl  skal  Sønnerne  forsone; 
Gud  skjænke  Visdom  Dig  og  mange  Aar!  — 
Sæt  to  Juveler  i  Din  gyldne  Krone, 
Og  evigt  da  Dit  Navn  i  Marmor  staaer! 


3.    Sang  til  Kong  Frederik  den  Syvende 

i  Anledning  af 

den  28de  Januar  1848. x) 


Mel.:    Vift  stolt  paa  Codans  Bølge. 

Stig  højt  mod  Himlens  Bue, 
Vort  fulde  Hjertes  Røst! 
Vær  Blik!    en  Højtidslue! 
Dens  Alter  er  vort  Bryst. 
En  Klang  fra  Kongeborgen 
Med  underfuld  Magi 
Hentoner  gjennem  Sorgen, 
Og  smelter  Fryd  deri. 

Men  Røsten  paa  vor  Tunge 
Skal  nævnes  Ottesang, 
Og  Gangen  til  vor  Konge 
En  hellig  Kirkegang! 
Fra  Himlens  Kuppel  falder 
Et  Lys  som  Friheds  Tolk, 
Og  Menigheden  kalder 
Sig  gamle  Danmarks  Folk! 

Ja,  Frihed  —  Friheds  Fylde 
Er  Evangeliets  Ord: 
Det  er  den  Text  vi  hylde, 
Som  tydes  skal  i  Nord! 
Den  har  hans  Læbe  tolket  — 
Fæst  det  med  Stjerners  Skrift! 
Et  Friheds-Ord  til  Folket 
Er  Kongens  Storbedrift! 

Til  Thronen  var  han  stegen ; 
Da  var  ej  Drotten  seen : 
Sit  Folk  af  Konge-Egen 
Han  plante  bød  en  Gren. 
Den  Vækst  vil  Gud  betrygge : 
Engang,  som  Lejres  Drot, 
Han  i  dens  Læ  skal  bygge 
Hos  Folket  lunt  og  godt. 

Thi  lyder  Ottesangen 
I  klare  Højtidsstund,  — 
Og  Storm  skal  føre  Klangen 
Vidt  over  Belt  og  Sund! 
Skjoldungen  Pris  og  Ære! 
Han  løftes  skal  paa  Skjold! 
Hans  Navn  skal  Saga  bære 
Til  fjærne  Tiders  Old! 


4.    En  Folkestemme  til  Kongen! 


Ej  toner  Havfrusang  fra  frosne  Vove, 
Med  Rimfrost  dækket  er  de  dunkle  Skove, 
Sit  Lagen  breder  Sneen  over  Jord, 
Men  under  Skorpen  slumrer  Markens  Flor. 


12 


Saa  slumred  Livet  og  i  vore  Dale , 
Men  nu  det  vaagner  af  sin  dybe  Dvale  ; 
Thi  Sandhedssolen  med  sin  Straaleglands 
Har  livnet  selv  den  Sløves  træge  Sands. 

Ja,  Frihed  vaagnet  er  i  Folkets  Tanke; 

Hvad  før  knap  aanded  bag  ved  Tvivlens  Skranke  > 

Nu  træder  frem  i  Handling  og  i  Ord; 

Thi  Frihedstanken  gammel  er  i  Nord. 

Dens  Røst,  Kong  Fredrik!    naaede  til  Dit  Øre, 
Med  Folkesind  Du  Folkets  Røst  vil  høre, 
Selv  om  med  Malmets  Klang  den  lyder  djærv: 
Giv  os  det  Eele,   ej  en  ringe   Shjærvl 

Det  Billed,  som  vi  bar  i  Hjertets  Gjemme, 
Det  Billed,  som  fik  Liv  ved  Tidens  Stemme, 
Den  Pagt,  vi  sværge  Troskab  til  vor  Grav: 
Det  var  ej   den,  o  Konge!    som  Du  gav. 

Skal  sandt  det  være,  at  paa  Folketinge, 
Hvor  Tanken  laaner  Ordets  stærke  Vinge, 
Der  Guldets  Magt  med  sine  snævre  Baand 
Skal  kue  ned  hver  tænksom,  dygtig  Aand? 

Skal  Fødsel,  Jord  og  Stene  da  fortrænge 
Den  Snillets  stærke  Magt,  der  varer  længe, 
Naar  det,  som  Herskermagt  paa  Jorden  gav, 
Forlængst  er  skyllet  bort  af  Tidens  Hav? 

Kong  Fredrik,  lyt  til  Folkets  Klagestemme, 

Lad  hver  skee  Ret,  som  Landets  Vel  vil  fremme; 

Kong  Fredrik,  lyt  til  Millioners  Raab, 

Vær  Folkets  Skjold,  som  Du  er  Folkets  Haab. 


5.    Fædrelandet  og  Kongen! 


Hvorhen  skal  mit  Blik  sig  vende, 
Hvor  er  Kongen,  hvor  er  Kronen? 
Ak,  der  er  jo  Konger  tvende, 
En  paa  Baaren,  en  paa  Thronen! 

Liv  i  Øjet,  Lys  paa  Panden 
Har  den  ene,  —  favren  Kind; 
Bleg  og  kold,  —  ak,  er  den  anden, 
Og  for  denne  Verden  blind ! 

Hvor  er  Kongen!  —  Skal  den  kolde 
Haand  jeg  til  mit  Hjerte  trykke, 
Eller  og  den  varme  holde 
Fast  i  min,  —  mit  Haab,  min  Lykke? 

Lad  mig  tale  ved  din  Kiste, 
Konge,  skjont  Du  ej  kan  høre;  — 
Magtens  Spir  Du  maatte  miste, 
Men  ej  Magten  til  at  røre ! 

Derefter  taler  Digteren  til  Kong*  Kristian  VIII,  men  vender 
sig  da  atter  til  Kong  Frederik  VII: 

Saa  Farvel!  —  Jeg  Haanden  lægger 
Paa  den  døde  Konges  Bryst, 
Medens  jeg  min  Højre  rækker 
Ham,  den  levende,  min  Trøst. 

Ham,  som  ved  sin  Krones  Guld 
Sig  med  Land  og  Folk  forlover, 
Som  skal  vaage  tro  og  huld, 
Mens  den  gamle  Konge  sover. 

Lad  Dit  Bryst  mod  mit  da  svulme, 
See  mig  ret  i  Øjet  ind; 
Bring  min  Smerte  til  at  dulme , 
Aftør  Taaren  paa  min  Kind! 

Tag  imod  en  øm  Veninde, 
Lad  os  dybt  og  inderlig 
Livet  i  hinanden  finde, 
Du  i  mig,  og  jeg  i  Dig! 

Fryd  og  Sorg  vi  ville  dele, 
Dele  kjærlig  ondt  og  godt; 
Er  Du  trofast,  skal  mit  hele 
Hjerte  være  Dit,  min  Drot! 

Hold  mig  fast  i  mandig  Hu, 
Lad  i  Dig  mig  Alting  vinde; 
Al  min  Tanke  er  jo  Du, 
Jeg  Dig  slipper  ingensinde. 

Mangt  et  Haab  lod  frodig  grønnes, 
Han,  hvis  Flamme  nu  er  slukt: 
Lad  hans  Møje  da  belønnes, 
Og  lad  Haabet  bære  Frugt! 

Frugter,  hvori  Drot  og  Land 
Kunne  mættes  med  hinanden: 
Vær  Du  stedse  Folkets  Mand, 
Med  en  Egekrands  om  Panden! 

Naar  da  engang  kold  og  stiv, 
Bleg  Du  ligger  i  Din  Kiste, 
Jeg  Dig  spaaer  et  evigt  Liv, 
Skjønt  Dit  Øje  maatte  briste! 

Evigt  leve   skal  Dit  Minde 
Hos  Dit  Folk  med  trofast   Savn: 
Mens  Du  selv  har  Himlen  inde. 
Lever  evigt  her  Dit  Navn! 


6.     Til  Kongen. 


Guds  Fred!  Kong  Fredrik.  Dig  har  Folket  kjær. 

Thi  folkelig  Du  var  i   Sind  og  Tale. 

Du  kjénder  Folket,  veed,  hvad  det  er  værd. 

Thi  Du  har  levet  blandt   det;  fjærnt   ug  nær 

Du  dvælet  har  i  Danmarks   skionne  Dale. 

Og  rørt  Du  stedse  lytted  til  dets  Rost, 

Thi  den  fandt  Gjenklang  i  Dit   eget  Bryst. 

Og  trygt  mod  Dig  har  Folket  Blikket  vendt, 
Naar  ej   dets   Suk  om  Frihed  bleve  hørte, 
Naar  Modersmaalets  Ret  blev  underkendt 
Og  danske  Børn  i  tyske   Skoler  sendt 
Og  Tyskens  Overmod  hvert   Sind  oprørte,  — 
Thi  længst  Du  kjendte  Folkets   Sorg   og   Savn 
Og  knytted  Folkets  Haab  fast  til  Dit  Navn. 

See  nu  er  Tidens  Fylde  kommen,  Drot. 

Hor  Folkets   Smerte,   alvorsfuld  som   Tiden. 

—  Vel  lød  slig  Kraftens  Rost  kun  sjelden  godt 

I  smigret  Ore  i  en  Konges  Slot, 

Og  tit   den  blev  forsmaaet,  —  og  hævnet   siden: 

Men  Du  forstaaer  og  kj ender  grant   dens  Værd. 

Stol  trygt  paa  den,   som  Helten  paa   sit   Sværd. 


16 


Ja  stol  paa  Folket!     Folket  vil  kun  Ret, 

Og  Folkets  Villies  Kraft  er  dyb  og  mægtig; 

O  Konge!    ræk  Din  Haand  med  Tillid  det, 

Ved  fælles  Kræfter  løftes  Byrden  let, 

Og  Folkets  Kraft  i  Kongens  Haand  er  vægtig; 

Men  ikkun  da  Du  læger  farligt  Onde, 

Og  gamle  Danmark  vil  ej  gaa  tilgrunde! 


7.    Danmarks  ridderlige  Konge. 

(Marts   1848.) 


Hil  Danmarks  kaarne  Ridder !     Du  vil  bære 
Med  Troskab  hendes  Farver:    hvid  og  rød. 
Uplettet  vil  Du  vogte  hendes  Ære, 
Slaa  Vold  og  Træskhed  med  en  blodig  Død! 
O!    Lad  med  Tak  og  Bøn  den  danske  Kvinde 
Dit  Sværd  i  Dannebrogens  Farver  binde. 

Med  Troens  Tegn  og  Kjærlighedens  Mærke, 

—  Med  sneehvidt  Kors  i  blodrødt  Kongeflag,  — 

Den  gjør  Dit  Folk  til  Helteskarer  stærke 

I  Gud,  for  Dig  og  en  retfærdig  Sag! 

Forgjæves  Hug  skal  Oprørsstaalet  prøve 

Mod  Danmarks  Hjertekrands  om  Slesvigs  Løve. 


17 


Ved  Universitetets  Sørgefest  for  Højsalig  Kong 
Kristian  VIII. 


il-) 

Ingen  var  paa  Danmarks  Herskersæde 
Musers  Yndling,  som  vor  tabte  Drot. 
Lad  da  Sorgen  denne  Hal  betræde, 
Naar  den  Hytte  gjæstet  har  og  Slot! 
Ogsaa  her  den  seer  sit  Sted  beredet; 
Videnskaben  sorger  for  sin  Ven , 
Som,  alt  tidligt  fostret  op  ved  den, 
Kongeligt  har  om   dens  Gjerning  fredet. 

Unge  Konge  paa  den  gamle  Throne  ! 
Ogsaa  Du  vil  give  Ly  og  Læ, 
Ogsaa  Du  vil  i  Din  Kongekrone 
Flette  Grene  fra  Minervas  Træ. 
Lidet  er  kun  Landet,  svagt  kun  spore 
Fjærne  Riger  dets  Bedrifters  Glands, 
Men  til  Konstens,  Videnskabens  Krands 
Har  det  værdigt  bejlet  med  de   store. 

Vel  er  Kronen  rig  paa  Ædelstene, 

Som  fra  Slægt  til  Slægt  i  Arv  kan  gaae, 

Alle  dog  fordunkles  af  den  ene, 

Som  ej  arves,   men  som  vindes  maa: 

Viisdomskjærlighed,  et  Kongesmykke,    • 

Højt  vurderet  af  en  ædel  Sands. 

Den  skal  give  Fredriks  Krone  Glands , 

Folket  Trøst  og  Danmarks  Muser  Lykke. 

O  Konge!    Din  Fader  i  Døden  gik, 

Og  Haabet,  som  stod  ved  hans  Baare, 
Nu  løfter  mod  Dig  sit  sænkede  Blik, 

Med  Smil  igjennem  sin  Taare. 
Os  give  Himlen,  at  Du,  som  staaer 
Endnu  paa  Grændsen  af  Livets  Vaar, 

Først  sildigt  Dit  Folk  forlader! 
For  Dig  den  tælle  det  Maal  af  Aar, 

Som  ej  den  undte  Din  Fader. 


9.    Til  Kong  Frederik  den  Syvende. 

Du  Drot,  som  nu  throner  i  høje  Sale, 

Man  siger,  Du  ynder  den  djærve  Tale, 

Man  siger,  at  tit  med  folkeligt  Sind 

Du  traadte  til  Borger  og  Bonde  ind; 

I  Kjæmpehøj  efter  Sværd  Du  graved, 

Og  vidt  har  Du  faret  omkring  paa  Havet; 

Og  Havet  er  stort  — jeg  tænker  som  saa, 

Den  bliver  ej  smaalig,  som  færdes  derpaa. 

Det  var  ikke  Smiger,  Dig  Stormen  hvisked, 

Naar  om  Dit  Hoved  den  Havskum  pisked; 

Du  hørte  den  bruse  med  vild  Foragt, 

En  Sang  om  Menneskehøjhed  og  Magt; 

Den  Sang  er  trængt  vel  saa  dybt  i  Dit  Øre, 

At  Smiger  maa  være  Dig  tom  at  høre; 

Og  derfor  mener  jeg,  ædle  Drot, 

En  mandig  Røst  maa  lyde  Dig  godt; 

Og  Herre  Konge,  i  Skjaldens  Ord 

Kan  ligge  meer,  end  maaskee  Du  troer  — 


19 


Mig  tykkes  det,  som  om  jeg  kan  fornemme, 
Min  Røst  har  Klang  efter  Folkets  Stemme, 
Og  taler  til  Dig  jeg  med  Folkets  Røst, 
Det  trænger  vel  ind  i  Dit  Kongebryst. 

Til  Lykke  paa  Dan  Mykilatis  Throne! 
Til  Lykke  med  Dine  Fædres  Krone! 
Let  er  den  ikke,  o  Konge,  viid, 
Du  arved  den  i  en  urolig  Tid; 
O  kast  et  Blik  paa  Europas  Lande , 
Da  skal  Du  vel  Tidens  Alvor  sande, 
Og  høre  skal  Du  de  stærke  Ord, 
Som  mumles  over  den  vide  Jord, 
Ja,  høre  en  Brusen  i  Yerdensegen, 
Saa  dyb,  at  Barnet  maa  lytte  i  Legen; 
En  Brusen,  som  kommer  fra  Tidens  Skjød, 
Meer  stærk,  end  de  Hungriges  Raab  om  Brød. 

O  Konge,  veed  Du  hvad  Sligt  bebuder?  — 
Du  staaer  jo  højt  mellem  Jordens  Guder; 
Man  kysser  Din  Haand  og  Din  Kjortelsøm, 
Og  dysser  Dig  let  i  en  Gudedrøm. 
Men  mærk,  som  Dagene  gaae   og  komme, 
De  jordiske  Guders  Drøm  er  omme; 
De  mægtige  Babler  synke  i  Grus 
Fortæred"  af  Tidens  gnavende  Mus; 
Ei  Herskerglorien  Folkene  blænder  — 
Hvo  stærk  vil  herske,  maa  bæres  paa  Hænder. 
Den  Mand,  der  Dig  hylder  som  Gud,  o  Drot, 
Han  mener  det  ej  med  Mennesket  godt. 

Har  man  Dig  hvisket,  at  Livet  fremmes, 
Naar  Frihedsørnen  i  Buret  tæmmes? 

2* 

Hvad  eller  har  man  maaskee  Dig  sagt, 

Der  ligger  paa  Tidens  Tegn  ej  Magt, 

At  Alt  er  et  Kredsløb  af  gamle  Kræfter?  — 

0  tro  det  ikke,  hør  ej  derefter! 
Slaae  op,  o  Konge,  i  Fortids  Bog, 
Den  taler  til  Dig  med  Sandheds  Sprog, 
Den  siger:    I  Sekler  var  Folkene  Trælle, 

1  Sekler  de  skjalv  for  de  Stærkeres  Vælde; 
Det  var,  som  Gudherrens  Forbandelsesvægt 
Betynged  den  higende  Menneskeslægt, 

Det  var,  som  deri  skulde  til  evig  Tide 
Forgjæves  stride,  forgjæves  lide. 
Udstødt  til  Verden  fra  Paradis 
Den  saae  en  Himmel  med  truende  Ris, 
Den  vidste  ej  selv,  hvad  den  higed  efter, 
Den  kjendte  kun  lidt  sine  gode  Kræfter. 
Naar  Tiden  vejred  en  Moloch  hen, 
Da  løfted  sig  blodig  en  ny  igjen. 

Men  Herren  skuer  paa  Jorden  ned 
Fra  Evighed  og  til  Evighed, 
I  mørke  Tider  hans  Øje  vaaged, 
Han  hørte  den  stønnende  Slægt  i  Aaget; 
Den  skulde  ej  af  hans  Aand  forladt 
Hensynke  igjen  i  den  gamle  Nat; 
Han  leded  den  frem  ved  lønlige  Traade, 
Han  lod  den  ane  Forklarelsens  Gaade, 
Ja,  ane  den  Dag,  den  famled  imod, 
Skjønt  Veien  gik  i  et  Hav  af  Blod, 
Det  Lys,  som  tændtes  af  Martyrsjæle, 
Det  kunde  ej  skumle  Tyranner  kvæle; 
Fra  Bøddelblokke  sig  Aanden  svang 
Og  sang  sin  evige  Seierssang; 

I  Støv  sig  krymped  de  traadte  Orme, 
Men  Lyset  sejred  i  Seklernes  Storme  — 
Det  hjalp  ej  med  Sværd  og  med  Pandsersærk 
At  ville  standse  Oplysningens  Værk; 
Det  Sandhedsfrø,  som  tyktes  saa  lille, 
Det  voksede  op,  som  Herren  vilde, 
Og  alt,  som  det  folded  sin  Krone  ud, 
Bortkappede  Tiden  de  vilde  Skud. 

Og  det  blev  Morgen,  og  det  blev  Aften, 
Men  gjennem  Aarhundreder  voksed  Kraften; 
I  gamle  Lænker,  i  gamle  Baand 
Sig  rørte  den  ulmende  Frihedsaand; 
Og  Flammen  steg,  og  Vulkanen  revned  — 
Med  Jorden  blev  Bastillen  jævnet, 
Og  underlig  mægtigt  for  første  Gang 
En  Frihedshymne  om  Jorden  klang; 
Den  klang,  som  en  Salme  til  Folkenes  Vrimmel: 
For  Alle  har  Herren  hvælvet  sin   Himmel! 
Den  klang  til  slumrende  Folkefærd, 
Og  Mennesket  følte  sit  Menneskeværd. 

Men  mangen  Kind  skal  af  Længsel  blegne, 
Og  mangen  Mand  skal  i  Kampen  segne; 
Saa  brat  udkæmpes  ej  Lysets  Sag, 
At  Maalet  naaes  paa  en  eneste  Dag  — 
Ja,  mangen  Løndom  skal  end  aabenbares, 
Og  mangt  et  Spørgsmaal  af  Tiden  besvares, 
Og  vækkes  for  Lyset  en  bedre  Sands, 
Før  Verden  skal  see  det  i  al  sin  Glands. 
Det  hjælper  ej,  blindt  man  paa  Tiden  trænger  — 
Hertil  skal  den  komme  og  ikke  længer; 
Og  ikke  længer,  fer  Herren  vil. 
Hen   stiger  hin,   som  den   har  Kræfter  til. 

Men  opad  gaaer  det  dog  Skridt  for  Skridt. 
Hold  ej  tilbage!    gaae  ej  for  vidt! 
O  Konge,  det  er  den  gyldne  Lære 
For  Dem,  som  Jorderigs  Kroner  bære! 
Ja,  Konge,  det  gj ælder  at  skjelne  grant 
Imellem  Sandhed  og  Sværmertant. 
Som  Øret  bedømmer  Sølv  paa  Klangen, 
Saa  skal  Du  bedømme  Frihedstrangen. 
Den  rører  sig  stærkt  i  de  Danskes  Bryst, 
Den  taler  til  Dig  med  ærlig  Røst, 
Den  føler,  at  Tidens  Fylde  er  kommen, 
At  Du,  o  Konge,  skal  fælde  Dommen. 
Og  har  Du  lyttet  til  Hjerternes  Slag, 
Da  slut  Dig  til  Lysets  og  Livets  Sag. 
Kun  svag  er  den,  som  træder  i  Skranken 
Mod  Verdensaanden,  mod  Verdenstanken; 
Det  Tidens  Hjul,  som  hvirvler  omkring, 
Det  griber  i  Kronens  takkede  Ring; 
Og  passer  ej  Hjulet  og  Kronen  godt, 
Det  gnistrer  som  Staalet  paa  Stenen,  Drot! 
Fornem  de  Drøn,  som  til  Norden  trænge, 
De  komme  fra  Folk,  som  Lænkerne  sprænge  — 
Om  Stormen  skal  over  Europa  gaae, 
Hvad  der  skal  falde,  hvad  der  skal  staae  — 
Det  vide  vi  ej,  vi  kan  ikke  trække 
Tilside  det  dunkle  Fremtidsdække; 
Men  kommer  Orkanen  med  vældigt  Kast, 
Da  vee,  hvad  der  ej  har  en  Grundvold  fast! 

Hav  Tak,  o  Drot,  for  Dit  Ord  til  Folket, 
Hav  Tak,  ifald  vi  det  ret  har  tolket! 
Hav  Tak,  ifald  Du  med  Kongehaand 
Vil  mildelig  løse  de  gamle  Baand, 

Ja  mildelig  midt  i  Tidens  Røre 
Dit  Folk  mod  Oplysningens  Straaler  føre, 
Og  agte  den  Fattiges  Røst  saa  god, 
Som  hans,  der  svælger  i  Overflod, 
Ja,  give  hver,  som  har  Hoved  og  Nemme, 
Paa  Folketinget  den  fri  Mands  Stemme !  — 
Hav  Tak,  ifald  Du  til  Rigets  Held 
Vil  klart  bestemme  dets  Grændseskjæl, 
Og  ende  den  Danskes  og  Tyskes  Trætte, 
Saa  Ingen  den  Anden  skal  forurette. 
Det  Præg,  som  er  givet  et  Folk  af  Gud, 
Det  skal  ikke  Mennesket  slette  ud; 
Det  Liv,  som  sig  rører  i  Folkenaturen, 
Det  kan  vel  enes  med  Verdenseulturen  — 
Hvad  blev  vel  Prismaets  Harmonie, 
Hvis  stærkest  Farve  ei  smelted  deri? 
See,  Kloderne  hen  over  Himlen  vandre, 
De  støde  fra  Banen  ei  fjendsk'  hverandre; 
Saa  tykkes  mig,  Jordens  Folk  uden  Kiv 
Skulle  kappes  at  fremme  det  evige  Liv, 
Ja,  fremme  det  fra  mangfoldige  Sider, 
Saa  blev  det  jo  fremmet  fra  Arilds  Tider, 
Og  derfor,  Drot,  bør  Du  ende  det  Had, 
Som  skiller  den  Danske  og  Tyske  ad, 
Saa  Tysken  kan  række  den  Danske  Haanden 
Og  virke  med  ham  for  Lyset  og  Aanden. 
Vær  viis,  o  Konge,  giv  Livet  Sit, 
Da  skal  der  ei  kives  om  Mit  og  Dit! 

Ja,  Herre  Konge,  har  Sligt  Du  isinde, 
Da  skal  Du  det  stridigste  Hjerte  vinde! 
Skal  Daaden  i  Løftets  Fodspor  gaae, 
Det  trodsigste  Hoved  skal  skjønne  derpaa! 

Saa  høit  skal  Da  prises  for  Kongegaven , 
At  Ottende  Kristian  skal  frydes  i  Graven! 
Det  Værk,  som  af  ham  blev  beredt  i  Løn 
Er  overantvortet  til  Dig,  hans  S&n. 
Ham  venter  det  lysende  Eftermæle, 
Men  Dig,  Dig  venter  de  levende  Sjæle; 
Omkring  Dig  hviler  et  Folkehav  — 
Det  venter,  det  kaster  ei  Isen  af; 
Men  stærke  Længsler  og  stærke  Tanker, 
Som  lønlige  Bølger  paa  Isen  banker, 
De  vente  fra  Oven  et  Foraars  bud, 
Et  Tegn  til  det  jublende  Gjennembrud, 
De  vente  som  Bølger  i  Sund  og  Belter, 
Den  Stund,  da  Isen  i  Solglands  smelter. 

Lad  Stunden  komme,  o  ædle  Drot, 
Saavist,  som  Du  mener  Dit  Folk  det  godt! 
Lad  ei  Dit  Ord,  som  en  enkelt  Svale, 
Henflyve  med  Haab  over  Danmarks  Dale.   — 
Snart  stiger  den  femte  Aarhundredssol 
Over  Kristian  af  Oldenborgs  Kongestol, 
O  Drot,  lad  den  bringe  en  Foraarsmorgen, 
Saa  Folkehavet  kan  bruse  om  Borgen, 
Saa  Livet,  vækket  af  Seklets  Kulde, 
Kan  høit  sig  i  jublende  Dønninger  rulle. 
Da  skalst  Du  løftes,  o  Drot,  i  Favn, 
Da  skal  Dit  Folk  velsigne  Dit  Navn! 
Og  synker  Du  som  den  sidste  af  Stammen, 
Da  skalst  Du  høre  et  Fredens  Amen! 
Vi  vente  —  O  lad  os  det  Storværk  see ! 
Ja,  Herre  Konge,  det  skee!    det  skee! 

10.    Farvel  til  Kongen  ved  Allerhøjstsammes  Afrejse 
til  Hæren. 


Du  unge  Drot,  som  end  såa  kort 
Har  Gyldenkronen  baaret, 
Du,  hvem  det  skjonne  Danmark  nys 
Har  til  sin  Ridder  kaaret.  — 

Det  vidste  vel,  Du  var  en  Mand 
Til  Kronens  Vægt  at  bære, 
Og  bringe  blank  som  Skjoldets  Staal 
Af  Kampen  Danmarks  Ære.  — 

Den  er  det,  som  Dig  kalder  nu 
Hvor  Stridens  Fakkel  lyser, 
Dit  Kongeblik  bebuder  Daad, 
Din  Hingst  af  Kamplyst  fnyser. 

Stol  paa  Dit  Folk,  hvis  Fædres  Ry 
End  ingen  Skam  forgifte d, 
Saalidt  som  gamle  Dannebrog 
Endnu  har  Farve  skiftet. 

Du  selv  har  sagt  jo,  Drot,  Din  Hu 
Ikkun  til  Frihed  stander:  — 
Saa  følge  Sejren  Skridt  for  Skridt 
Dit  kongelige  Banner! 

11.    Til  Kongen 

deii   2den   April  1848. 


Vor  Konge!    mellem  Danmarks  Sønner 
Du  sidder  end  paa  faste  Slot; 
Til  Himlen  stige  vore  Bønner 
For  Dig,  Du  ædle  Folkedrot! 
Snart  Du  Din  kjære  Stad  forlader 
Og  stiller  Dig  for  Troskabs  Hær. 
Retfærdighedens  hvasse  Sværd 
For  Landet  drager  Landets  Fader! 

Dig  hilser  Kriger,  hilser  Sanger, 
Dig  styrker  gamle  Nordens  Aand. 
Naar  Oprør  seer  Dig  paa  Din  Ganger, 
Da  falder  Sværdet  af  dets  Haand. 
Hvo  vel  mod  Kongen  sig  formaster? 
Og  kom  blot  Dansken  En  mod  Ti  — 
Et  vildt,  et  stærblindt  Raseri 
Din  Ret,  Dit  Kongeblik  kuldkaster. 

Men  rase  de,  sig  selv  tilskamme, 

Dit  Blik  har  Ild  i  Hæren  vakt; 

Og  brænde  skal  den  danske  Flamme 

En  holstensk,  taabelig  Foragt. 

For  Dig  skal  Dine  Kæmper  stride 

Som  Rolfs,  —  men  bedre  Skjæbne  faae; 

Thi  Lejrekæmperne  skal  slaae , 

Og  Frækhed  skal  i  Græsset  bide. 

Gud  signe  Kongen!    Danmarks  Kvinder 
Enhver,  som  føler  stort  og  skjønt  — 
Nu  skynder  Eder!    Krandsen  binder 
Til  Frederik  af  Haabets  Grønt! 
Ej  Raseri  kan  Manddom  skrække, 
Snart  lønner  Sejren  Landets  Ven. 
Da,  Fredrik!    Danmark  skal  igjen 
En  Krands  af  Egeløv  Dig  række! 

Idag  —  for  halve  Sekul  siden  — 

Blev  Danmark  vakt  af  Stridens  Ild; 

Dit  Minde  svækker  aldrig  Tiden, 

Du  anden  Vaardag  i  April! 

Thi  gamle  Kjæmpehøje  sjunke  — 

Men  atter  tænder  denne  Dag 

Til  Sværdslag,  til  Kartovers  Brag, 

Vor  Kraft,  som  en  elektrisk  Funke! 


12.    Kongen  fører  os!4) 


Mel..    Kong  Kristian  stod  ved  Iiøjen  Mast. 

Kong  Fredrik  drager  nu  i  Strid, 

Vi  følge  ham. 
Nu  gjælder  ingen  boglig  Vid, 
Kun  mandigt  Mod  og  ærlig  Id; 
Kong  Fredrik  kom  i  rette  Tid, 

Vi  følge  ham. 
Til  Sejer  han  os  føre  vil, 
Om  end  saa  Sejren  fører  til 

Vor  Grav. 

Med  Slangen  ved  vort  eget  Bryst 

Vi  slumret  har; 
Nu  føle  vi  den  største  Lyst 
At  jage  ham  fra  danske  Kyst, 
Og  vise  ham  i  aaben  Dyst: 

»Nu  vaagned  vi«. 
Lidt  Hovmod  taaler  Dansken  vel, 
Men  Troløshed  —  nej  paa  min  Sjæl! 

Den  hævne  vi. 


Og  Prygl  han  ærlig  har  fortjent, 

Den  tyske  Mand; 
Vi  kan  ej  være  godt  bekjendt, 
Saa  smaat  at  tugte  ham  paa  Prent; 
Det  Ris  os  Fredriksværk  har  sendt, 

Det  føle  han! 
Det  danske  Sprog  forstaaer  han  ej  ? 
For  danske  Prygl  han  gaaer  sin  Vej, 

Pas  paa! 


Se,  Bonden  kaster  hen  sin  Plov, 

« Jeg  maa  afsted« ; 
Forstmanden  iler  fra  sin  Skov, 
Stridshesten  skraber  med  sin  Hov, 
Hver  Smaadreng  trygler  om  Forlov 

At  være  med. 
Hans  Moder  klapper  Kinden  fro: 
»Din  Fader  kjæmpe  vil  for  to, 
Giv  Tid!« 

Og  fremad  nu  Kong  Fredrik  gaaer, 

Vi  følge  ham. 
Højt  danske  Kvinders  Hjerte  slaar, 
Om  Taaren  end  i  Øjet  staaer, 
Begejstret  Lykken  hun  ham  spaaer 

Af  fulde  Sjæl. 
»Drag  I  kun  bort,  Gud  være  med! 
Selv  værne  vi  vort  Arnested! 

Farvel ! « 


13.    Sang  i  Oprerstiden. 

(Foraaret   1848.; 


Mel.:    En  Grube  staaer  i  Bjergets  Indre. 

Kong  Fredrik  stod  i  Yaabendragten 
I  Staalhjelm  ved  sin  Faders  Grav; 
Med  Folkets  Sind  og  Kongemagten 
Han  arved  Sværd  og  Dommerstav. 
Til  store  Dom  nu  Tiden  kalder: 
Alt  Dommen  faldt  —  nu  Sværdet  falder! 
Men  Gud  i  Haand  ham  Sværdet  gav.  :|: 

I  Oprørsøglens  Øjne  luer 

Et  Blik  med  vilde  Yanvidsdrøm : 

Et  selvskabt  Rige  Øglen  skuer; 

Det  Riges  Grund  er  blodrød  Strøm; 

Dets  Ret  er  Svig,  dets  Lov  er  Rænker, 

Paa  Hæderskrone  Løgnen  tænker; 

Men  Skjændsel  følger  Løgnens  Drøm!  :|: 

Kong  Fredrik  vinker  —  trofast  følger 
Ham  Danmarks  Folk  i  Ærens  Kamp. 
Bag  Rendsborgs  Volde  Øglen  dølger 
Sit  Flammesvælg  i  giftig  Damp. 
Afsted!  —  Lad  Flammestrømmen  bruse! 
Med  Gud  vi  Øglens  Hoved  knuse! 
Og  Sejr  skal  krone  Ærens  Kamp!  :|: 


14.    Det  danske  Folk  og  dets  Konge. 


Der  kives  og  tvistes  saa  vide  paa  Jord, 
Det  er  jo  den  gamle  Vise; 
Og  Mistro  sidder  ved  Fyrstens  Bord 
Og  lytter  til  Folkets  de  mindste  Ord, 
Og  troer  knap  dem,  som  ham  prise.  — 
Men  Fredrik  elskes  af  Danmark! 

Trindt  Tvedragt  udspreder  sin  fule  Sæd 

I  Tidens  de  blodige  Furer; 

Og  Fyrsten  skjælver  paa  Thronen  ræd, 

Mens  Frygten  træder  i  Tillids  Sted 

Og  Avind  skadefro  lurer.  — 

Men  Fredrik  elskes  af  Danmark! 

Og  blussende  svinges  i  frække  Haand 
Trindt  Oprørsfakkelens  Lue; 
Der  sønderslides  de  helligste  Baand, 
Og  Folkene  brumme  i  harmfyldt'  Aand, 
Mens  afmægtig  Fyrsterne  true.  — 
Men  Fredrik  elskes  af  Danmark! 

Hvor  Lænker  man  smedder  for  Tunge  og  Ord, 

Der  Sværdet  vil  hæve  sin  Tale; 

Der  Hævnen  vil  træde  de  blodige  Spor 

Og  Spøgelser  omdandse  Fyrsternes  Bord 

Med  Rædsel  i  natlige  Sale.  — 

Men  Fredrik  elskes  af  Danmark! 

Lad  rasle  de  Lænker,  lad  sjunge  de  Sværd, 
Lad  Trællefolk  vaagne  af  Dvalen! 
Vi  Danske,  vi  kjende  vor  Konnings  Værd, 
Vi  elske  hans  Hjerte,  vi  agte  hans  Færd; 
Hans  Banner  skal  frygtes  paa  Valen  ! 
Thi  Fredrik  elskes  af  Danmark! 

Her  hersker  ej  Mistro,  her  skræmmer  ej  Frygt, 
Her  lønnes  ej  Djærvhed  med  Fængsel; 
Her  Enigheds  Aand  har  sit  Tempel  bygt, 
Her  Fyrsten  vandrer  blandt  Folket  trygt, 
Og  ventes  med  kjærlig  Længsel. 
Thi  Fredrik  elskes   af  Danmark! 

Her  fordrer  ej  Folket  med  væbnet  Haand 

Sig  løst  af  trykkende  Lænker ; 

Men  Fyrsten  handler  i  Folkets  Aand, 

Frivillig  hæver  han  gamle  Baand, 

Mens  Folkets   Hjerter  ham  lænker! 

Ja,  Konge!     Du  elskes  af  Danmark! 

Vær  tryg,  vor  Fredrik!    i  Danmarks  Skjød! 

Jag  bort  de  Sorger  saa  tunge! 

Vi  svigte  Dig  ej  i  Kamp  og  Nød, 

Dig  følger  jo  Folket  i  Liv  og  Død, 

Dig  signe  jo  Gamle  og  Unge! 

Thi  Fredrik  elskes  af  Danmark! 

Lad  Løgnen  haane  Dit  Kongebud 

Og  Oprørsfakkelen  svinge; 

Den  Dyst  vi  Danske  vel  holde  ud! 

Vor  Kamp  er  ærlig;  med  os  er  Gud. 

Og  Sejren  vil  han  os  bringe! 

Thi  Fredrik  elskes  af  Danmark! 


15.    Ved  Revnen  ved  Vejle 

den  18de   September  1848. 


Vel  mødt  igjen,  Kong  Frederik,  ved  Hæren! 
Til  Kamp  beredt ,  den  venter  kun  Dit  Bud. 
Hvor  Stævnet  blodigt  var,  vi  frelste  Æren  — 
Lad  os  da  trøstig  fægte  Striden  ud ! 
Giv  intet  bort,  thi  viid,  før  Du  skal  miste 
En  Fodsbred  Jord  af  Dine  Fædres  Land, 
Før  skal  vi  Alle  kæmpe  til  det  sidste, 
Før  skal  vi  Alle  falde  som  een  Mand ! 

Og  hvis  Dit  Blik  i  disse  tætte  Rader 
Har  søgt  forgjæves  mangen  Kammerat, 
Beklag  ham  ej!  Vær  stolt  af  ham  som  Fader, 
Og  husk,  for  Dig  han  døde  som  Soldat. 
I  Dødens  Stund  og  skilt  fra  sine  Kjære, 
Hans  sidste  Suk  gjaldt  Fædrelandets  Ret, 
Hans  sidste  Tanke  var  Din  Krones  Ære  — 
I   Kamp  for  den  vil  Ingen  blive  træt. 

See  her  er  nok,  der  vil  udfylde  Pladsen! 
See  her  er  nok,  der  kæmpe  vil  for  ham, 
Men  ikke  En  der  er  i  hele  Massen, 
Som  vil  see  deelt  sit  skjønne  Fædreland! 
»Det  skal  ej  skee!«     Det  Løfte  har  Du  givet, 
»Det  skal  ej  skee!«   fra  Folket  lød  igjen! 
Og  Kongen  tro  i  Døden  som  i  Livet, 
»Det  skal  ej  skee!«   vi  sværge  her  som  Mænd! 


16.    Ved  Festmaaltidet  i  Vejle 

dcii  18de  November  1848. 


Dig  Konge!    slaaer  vort  Hjerte  glad  imøde, 
Hver  Tanke  gløder  ved  Dit  høje  Navn, 
Du  fører  Danmark  mod  dets  Morgenrøde, 
Med  Haabet  dækker  Du  hvert  gammelt  Savn; 
Et  herligt  Liv  hver  Danmarks  Søn  Du  skjænker, 
Til  Friheds  Banner  kalder  Du  ham  hen, 
Og  derfor  Du  hvert  Hjerte  til  Dig  lænker, 
Og  derfor  Folket  er  Din  bedste  Ven. 

En  troløs  Fjende  staaer  bag  Landets  Mure 
Og  Løgnen  staaer  ved  Skandsegraven  Vagt, 
Hvor  Bonden  før  nedlagde  Korn  i  Fure, 
Der  har  en  Slange  sig  bag  Hegnet  lagt. 
Germanen   over  Landets  Grændse  bryder, 
En  talrig  Flok  med  Pandser  og  med  Skjold, 
Men  Konge!    Blod  i  Danmarks  Aarer  flyder, 
Højt  Hjertet  slaaer  bag  Danmarks  gamle  Vold. 

Stol  paa  Dit  Folk!    Med  Lyst  i  Kamp  det  drager , 

Hvert  Offer  bringer  det  med  Sjælefryd, 

Hver  Byrde  det  med  Kjærlighed  modtager, 

I  Nøden  først  Du  kjende  skal  dets  Dyd. 

Stol  paa  Dit  Folk!    Det  skal  til  Daad  Dig  følge 

Paa  Ærens  Dag,  naar  Kampen  brænder  stærk, 

Paa  Bjerg,  i  Dal,  paa  Havets  høje  Bølge 

Det  krone  skal  Dit  høje  Kongeværk. 


17.    Den  sjette  October  1848. 


Mens  Krigens  Lur  højt  over  Jorden  klinger 
Og  Sydens  Folkeslag  til  Døden  vier, 
Hvor  Oprørsaanden  løfter  sine  Vinger  — 

I  Norden  Tvedragts  vilde  Stemme  tier, 
Og  som  paa  Æolsharpens  Toner  baaret 
Mildt  synke  ned  de  blide  Melodier! 

Om  Drotten,  som  i  Tidens  Storm  blev  kaaret 
At  staae  ved  Roret  mod  de  stærke  Bølger, 
Af  Frygt  ej  rokket,  ej  af  Smiger  daaret;  — 

Om  Folket,  som  med  sjælden  Troskab  følger 
Hans  Herskerbud,  og  ej  i  Frihedsrusen 
Sin  Kjærlighed  til  Skjoldungfyrsten  dølger, 

Det  klinger  mægtigt  gjennem  Bølgens  Brusen, 
Og  Jordens  Folkeslag,  der  blodigt  kives, 
Skal  lytte  undrende  til  Harpens  Susen: 

Han  gav  sit  Folk,  hvad  af  en  Drot  kan  gives, 
■>Den  Magt,  som  blev  hans  Arv,   og  om  hvis  Skygge 
Hist  Pøbelen  i  Kampens  Vanvid  rives. 

Men  hvad  han  gav,  just  skal  hans  Magt  betrygge; 
»Thi  ogsaa  Folket  ham  igjen  har  givet, 
Hvad  aldrig  arves  kunde:    Uerskerlykkel 

>Paa  denne  Dag,  som  vi  ed  ham  til  Livet, 
'Han  foler  den!     Frisk  Kongespiret  grønnes, 
»Der  andetsteds  nys  knækkedes  som  Sivet  — 

•  Sao  Kongens  Kjærlighed  af  Folket  lønnes.* 


18.    Til  Kongen. 


Kong  Frederik!    Da  Herren  satte  Dig 

Til  Hersker  over  Danmarks  gamle  Rige, 

Med  Haab  og  Tillid  nærmed  Folket  sig 

Til  Thronens  Fod,  men  dog  med  Frygt  tillige; 

Thi  tvende  Ord  fra  hver  en  Læbe  lød, 

Og  tvende   Onsker  i  hvert  Hjerte  lued, 

Man  vilde  ej   see  Modersmaalet  truet, 

Man  længtes  efter  Friheds  Morgenrød. 

Du  elskede  Dit  Folk  og  Du  det  gik 

Med  Tillid  og  med  Kjærlighed' imøde, 

Ej  var  dets  Onsker  skjulte  for  Dit  Blik, 

Og  fremmed  ej   de  for  Dit  Ore  løde. 

Du  havde  virket  for  os  stille,  tyst, 

Som  Folkets  Yen  vi  Dig  at  kjende  lærte; 

Thi  tryg  Du  skjænked  det,  hvad  det  begjærte, 

Og  jublende  Dig  takkede   dets  Røst. 

Hvad  af  Din  frie  Villie  Du  gav, 
Hvad  udentvivl  Din  Fader  havde  givet, 
Ifald  ham  ej  en  altfor  tidlig  Grav 
Brat  havde  skilt  ved  Danmark  og  ved  Livet, 
Det  blev  en  Traad  kun  mere  i  det  Væv, 
Som  Tyskens.  Løgn  og  Rænker  havde  knyttet, 
Dit  Ædelmod  man  snedigen  benytted, 
Indtil  et  Vaaben  mod  Dig  selv  det  blev. 

Ufri  man  kaldte  Dig,  Dig!    imod  hvem 
Sig  tusind  Hænder  signende  udbredte, 
Fordi  med  Tillid  Du  Dig  nærmed  dem, 
Der  kjendte  Folkets  Ønsker  og  det  ledte. 
Ufri  man  kaldte  Dig,  fordi  Du  ej 
Dit  Fædrerige  vilde  sønderlemme, 
Fordi  Du  Tyskens  Hovmod  vilde  tæmme , 
Fordi  Du  valgte  Retfærds  lige  Vej. 

Ved  denne  Løgn,  ved  denne  usle  Svig, 
Man  blænded  Mængden,  som  man  vilde  vinde, 
Man  planted  Oprørsfanen  imod  Dig, 
Og  mange  fulgte  Fanens  Vink  iblinde; 
De  fulgte  dem,  hvis  Bud  de  hidtil  lød, 
Dem,    der  var  sat  til  Ledere  for  Hoben, 
De  saae  ej  Svigen  under  Fyrstekaaben, 
De  vidste  ej,  at  deres  Ed  de  brød. 

De  troede,  hvad  dem  falsk  var  forebragt, 
At  Kongens  Ret  og  Værdighed  var  krænket; 
At  Folket  havde  røvet  Dig  Din  Magt, 
Og  at  Du  til  dets  Villie  var  lænket! 
Og  da  tilsidst  de  klart  i  Tingen  saae, 
Da  Løgnens  snilde  Væv  de  gjennemskued, 
Da  var  de  trindt  af  Tysklands  Skarer  truet, 
Nødtvungen  maatte  de  mod  Danmark  slaae. 

Kun  En  mod  Tre.  Din  lille  Hær  dog  gik 
Gjentagne  Gange  sejerrig  af  Striden: 
Europa  bod;  og  Krigen  Ende  fik, 
Fredsunderhandlinger  nu  optog  Tiden. 
Deraf  kun  liden  Nytte  høsted  vi. 
Oprørerne  ej  Ord,  ej  Løfter  agte, 
Kun  efter  at  forhaane  os  de  tragte, 
Naar  skal  for  dette  Aag  vi  vorde  fri? 

Derfor,  kan  vi  ej  faae  en  ærlig  Fred, 
Før  os,  Kong  Frederik!    til  Kamp  og  Ære, 
Forkynd  det  højt  og  lydt,  at  Ejd'rens  Bred 
Fremtidig  kun  skal  Danmarks  Grændse  være! 
Nedlæg  da  Sværdet  ej,  før  Du  kan  naae 
Det  Maal,  hvorefter  hele  Landet  tragter. 
Stol  paa  Dit  Folk.  og  ej  paa  andre  Magter, 
Og  sejerrig  Du  vil  af  Kampen  gaae! 


19.    Til  Kong  Frederik  den  Syvende. 


Det  var  en   Storm!  —  Den  vrede  Havets  Bølge 
Med  Fraad  og  Skum  slog  over  Dæk  og  Skands; 
Hver  Stjerne  klar,  som  Øjet  skulde  følge. 
Dybt  havde  dulgt  bag  Skyens  Mulm  sin  Glands. 
Og  Skuden  selv,  med  Stormen  sammensvoret, 
Ulydig  tuml  ed  sig  i  sorte  Nat  — 
Da  traadte  Du  med  faste  Skridt  til  Roret, 
Og  lagde  stærk  Din  Haand  paa  Skibets  Rat. 

Da  viste  Du  Alverden,  hvad  Du  kunde: 
Din  stolte  Sejler  tog  en  dristig  Fart; 
Du  fik  den  klaret  ud  af  Skjær  og  Grunde 
Og  frelste  kjæk,  hvad  Dig  var  dyrebart: 

Paa  Dækket  op  Du  kaldte  djærve  Svende, 
Dit  Vink  dem  viste  snilt:    hvordan  og  hvor. 
Da  lød  Din  stærke  Røst:    Klar  til  at  vende!  — 
Den  vendte  fluks,  —  og  Du  var  Mand  derfor! 

Snart  Natten  svandt;  en  liflig  Morgenrøde 
I  Øst  oprandt,  en  herlig  Fremtids  Tolk. 
Did  peged  Du,  den  styred  Du  imøde, 
Og  talte  mildt:     »Der  vil  jeg  see  mit  Folk! 
»Hist  er  den  Kyst,  hvor  under  Friheds  Skygge 
»Samdrægtig  Laurens  Træ  og  Egen  staae; 
»Der  vil  vi  jævnt  tilsammen  boe  og  bygge,  — 
»Dog  —  gjennem  Kamp  vi  kun  til  Maalet  naae!« 

Da  stimled  hid  til  Dig  de  danske  Hjerter, 

Henrykt,  begejstret  fulgte  de  Dit  Raab; 

Med  Dig  de  vilde  dele  Kampens  Smerter, 

Af  Dig  modtage  Sæd  for  deres  Haab. 

Dit  Sværd  har  Hvil;  —  men  det  skal  atter  flamme, 

Hver  Dannemand  vil  byde  Stormen  Trods; 

Du  har  jo  seet,  ej  Dansken  staaer  til  Skamme, 

Byg  først  paa  Gud,  og  byg  saa  trygt  paa  os! 

Saalænge  Dansk  end  taler  nogen  Tunge, 
Saalænge  Dansk  er  Lovens  Alvors-Bud, 
Saalænge  Dansk  til  Harpen  Skjalde  sjunge, 
Saalænge  Dansk  der  bedes  end  til  Gud; 
Saalænge  skal  den  fjærne  Fremtids  Slægter, 
Hvem  Du  fik  aabnet  Fredens  sikkre  Havn, 
Velsigne  Dig,  som  Danmarks  Livs  Forfægter, 
Lovprise  højt  Kong  Fredrihs  ædle  Navn! 

20.    Kongeskibet,  den  22d*  Marts  1849. 


Til  Jylland  med  dyrebar  Ladning  ombord 
Paa  mørkladne  Vover  Ægir  foer. 

Den  bærer  vel  Danmarks  herligste  Skat, 
Der  lyser  som  Stjerne  i  vildsom  Nat. 

Den  bærer  vor  Konge  saa  trofast  og  god, 
Han  agter  at  prøve  Fjendernes  Mod. 

Før  tryggelig,  Ægir,  paa  Bølgen  blaa 
Vor  Konge,  for  hvem  vore  Hjerter  slaae. 

En  Konge  er  han  udi  Danevang, 

Som  elskes  af  Folket  og  fejres  med  Sang. 

Og  er  end  Danmark  i  Fare  stædt, 

Han  bryder  nok  gjennem  Forrædernes  Net. 

Lad  Tysken  kun  raabe  saalænge  han  vil, 
Alverden  jo  kj ender  hans  brammende  Spil. 

Og  Svig  og  Bedrag  man  altid  saae 
Sin  egen  Herre  paa  Halsen  at  slaae. 

Det  vide  vi,  med  os  er  Nordens  Aand, 
Den  gav  os  en  Konge  med  Sværd  i  Haand. 

Den  minder  os  nu  om  fordums  Tid, 
Om  Kæmpebedrifter  og  Manddoms  Id. 

Den  lærer  os  Faren  i  Øjet  at  see 

Og  slaaes  med  Tyskerne,  En  mod  Tre. 

Den  styrker  vort  Mod  ved  Heltekvad, 

Gjør  Sindet  saa  frejdigt  og  Hjertet  saa  glad. 

Den  raaber  til  os:    staaer  fast  alle  Mand! 
Med  Gud,  for  Konge  og  Fædreland. 


21.    Aftenen  den  5te  Juni  1849.  > 


Seer  Du  hist  i  Vesten  Straaler  gløde, 
Lys  med  Lys  i  mægtigt  Gjenskin  møde,  — 
Seer  Du  Himlens  lyse  Alfers  Dands?  — 

Husker  Du  den  Dag  idag,  som  Pagten 
Sluttede  med  Folk'-  og  Fyrstemagten,  — 
Vandt  om  Fredriks  Tinding  fejrest  Krands?  — 

Constistutionel  er  Danmark  vorden;  — 

Det  forkynder  Himlens  Lyn  og  Torden. 

Himlens  Kræfter,  uden  Maal  og  Skranke, 
Skilles,  mødes,  frie  som  vor  Tanke, 
Tumle  sig  i  høj   og  herlig  Leg. 

Og  de  Kræfter,  Mandens  Bryst  bevarer, 
Løstes  os  idag,  for  gjennem  Farer 
At  opvokse  til  en  Kæmpe-Eg. 

Friheds  Dag  oprandt  nu  for  vort  Norden,  - 

Himlen  fejrer  den  med  Lyn  og  Torden. 

See  dem  vokse,  Himlens  stolte  Luer!  — 
Lynet  blusser  højere  og  truer 
Hvert  et  jordisk  Værk  med  Undergang. 

Og  naar  Frihedsiver  overstrømmer, 
Øder  ogsaa  den,  imens  den  drømmer 
Om  at  skynde  Tidens  dorske  Gang. 
Frihedsråd/  forøder  Jorden;  — 
Ogsaa  derom  minder  Himlens  Torden. 

Skyen  brister,  aabnet  er  dens  Aarer; 
Regnen  skyller  ned,  og  selv  den  saarer 
Den,  som  voldte  det,  at  den  blev  fød. 

Og  naar  Frihedsiveren  vanslægter, 
Nytter  hellerikke  den,  men  mægter 
Kun  at  volde  Friheds  bratte  Død. 

Vilde  Kraft  er  egen  Bane  vorden 

Hidtil  altid  —  lærer  Himlens  Torden. 

Tordnen  er  forbi  og  friske  Tinde 
Lade  Kvalmens  sidste  Spor  forsvinde; 
Lettere  nu  aander  hvert  et  Bryst. 

Og  af  Kampen,    er  den  overvunden, 
See  vi  et  forynget  Liv  oprunden; 
Dobbelt  nyde  vi  hver  ædel  Lyst,  — 

Og  det  Onde  er  til  Glæde  vorden, 

Som  i  Himlens  Lyn,  saa  og  paa  Jorden. 

Frygt  dog  ej  for  Elementers  Tummel ! 
Eller  elsker  mere  Du  en  skummel, 
Sløv  og  kvalmefuld,  en  Gravens  Ro?  — 

Frygt  dog  ej  for  Aandens  raske  Stræben ! 
Eller  ønsker  hell're  Du,  at  Læben 
Skuffe  skal,  og  dølge  Hjertets  Tro?  — 

Nej,  fordøm  ej  raske  Liv  paa  Jorden;  — 

See  det  undrende  som  Himlens  Torden!  — 

22.    Til  Kongen. 

(Indskrift  paa  ^Danmarks  Riges  Gtwpdlovu.) 


Din  Ungdom  sorgløs  var.     Al  dens  Bedrift 

Var  som  paa  flygtig  Sand  en  flygtig  Skrift ; 
Ret  Engen  aned,  som  dengang  Dig  saae, 
Hvad  dybest  i  Dit  Sind  Du  gjemte  paa; 
Ret  Ingen  drømte,  at  i  Danmarks  Nød 
Du  skulde   frelse  det  fra  Skam   og   Død. 
Som    Uffo ,    Kongesønnen   stærk ,   men   spag, 
Paa    engang   vaagued    Du    ved  Vaabenbragj 
Før  tavs   som   hin ,   med   eet   Du   mælte   Ord, 
Der  som  en  Stormvind  bruste  gjennem  Nord, 
Og  see,   med   uvant  Sværd,   men    frejdig  Tro 
dik   Du   som   hin   i    Kampen  En   mod  To. 

Og  medens    Blodet   (lød   af  dybe   Saar, 
Kn   Skrift    Du  ristede,   der  ej   f'orgaaer, 
En  Runeskrift,  der  binder  fast  og  stærk  — 
I   Landets  Ufredstid  et  Fredens  Værk, 
En  Lovens  Tavle  med  alvorlig  Rost, 
En  Friheds  Gylderiso]  med  Haab  og  Trøst! 
Thi  Friheden  skal  ej  udstykkes  smaat, 
At  tinge   om   den   sommer  ej   en   Drot : 
Som    Alle   har  i   den   en   lige    Deel, 
San,  skal   Enhver  den  gives  fuld  og  heel! 
Du  gav  den  heel.     Dit  Eftermæle  staaer 
I  Folkets  Hjerter  og  i  Sangens  Vaar« 

23.    Kong  Frederik  den  Syvendes  Vise. 

Jeg  stævned  til  Ting 

Paa  Kristiansborg 

Saa  kjon  en  Ring 

Af  Mænd; 

Jeg  vilde  ha'e  lagt 

En  Grundlov  god, 

Thi  jeg  gav  Agt 

Med  kjærligt  Mod 

Paa  Rigens  rette  Tarv; 

Og  Folkets  Mænd  og  jeg, 

Vi  kivedes  ej 

Med  Ja  og  med  Nej; 

O  nej,  o  nej! 

—  Hvor  er  der  en  Drot 
Paa  noget  Slot 

Saa  lykkelig  som  jeg! 

Jeg  stævned  til  Ting 

Ved  Frederits 

Saa  kjon  en  Ring 

Af  Mænd; 

Jeg  vilde  ha'e  lagt 

En  Dæmning  mod 

Den  Overmagt, 

Som  drak  vort  Blod 

Og  tæred  Rigens  Marv; 

Og  Folkets  Mænd,  o  nej, 

De  ræddedes  ej 

For  blodstænkte  Vej; 

O  nej ,  o  nej ! 

—  Hvor  er  der  en  Drot 
Paa  noget  Slot 

Saa  lykkelig  som  jeg! 

Og  stævner  til  Ting 

Jeg  hvorsomhelst 

Paany  en  Ring 

Af  Mænd; 

Og  er  det  min  Agt, 

En  Løsning  god 

At  faae  frembragt, 

Hvor  Tiden  lod 

Os  Knuder  kun  i  Arv; 

Skal  Danmarks  Sønner,  ja! 

Med  lystigt  Hurra 

Gaae  med  mig  endda! 

O  ja,  o  ja! 

—  Hvor  er  der  en  Drot 

Paa  noget  Slot, 

Som  mon  slig  Vished  ha'e! 


24.    Kongefugleskydningen  paa  den  kgl.  Skydebane 


den  23de  August  1849. 


De  lægge  sig,  de  stærke  Uvejrsstorme, 

Der  hærget  har,  o  Drot!    Dit  skjønne  Land; 

I  Ro  begynder  Livet  sig  at  forme, 

Og  Tab  mod  Vinding  alt  vi  veje  kan. 

Hvad  har  vi  tabt?     Med  Taarer  skal  det  mindes 

Det  Helteblod,  der  blev  vor  Æres  Tolk! 

Hvad  har  vi  vundet?     Alt,  hvad  der  kan  vindes: 

En  stolt  Bevidsthed,  at  vi  er  et  Folk! 

Men  Du,  som  delte  alle  Danmarks  Smerter, 

Fordi  Du  følte  Dig  dets  første  Søn, 

Du  vandt  dog  mest:    en  Plads  i  alle  Hjerter, 

Som  ingen  Drot  har  ejet  mere  skjøn. 

Hin  Tredje  Fredrik  lig,  der  aldrig  glemmes, 

Fordi  han   »i  sin  Rede«   kjækt  holdt  ud, 

Dit  Navn,  som  hans,  skal  gjennem  Sekler  gjemmes 

Og  Sangen  smykke  det  med  friske  Skud! 

Held  Dig  og  os,  hvis  Stormen  nu  sig  lægger! 

Men  er  igjen  det  Hele  kun  et  Spil, 

Og  er  det  kun  et  Havblik,  som  os  gjækker, 

Og  som  os  nye  Storme  bringe  vil : 

Da  lad,  o  Drot!    det  bære  eller  briste! 

Staae  fast  igjen,  som  engang  før  Du  stod! 

Dit  Folk  er  med  Dig!     Husk,  det  vil  ej  miste 

Den  Jord,  det  gjøded  med  sit  bedste  Blod! 


25.    Den  6te  October  1849,  i  Frederits. 


Vær  hilset,  Konge!    fra  Din  kjendte  By, 
Hvor  tit  Du  hørte  Beltets  Bølger  bruse, 
Mens  Lærken  venlig  kvidred  under  Sky, 
Og  Storken  svang  sig  over  Mark  og  Huse. 

Enhvers  Bedrift  gaaer  her  igjen  —  hvor  nys 
Granatens  Ild  i  Tagets  Mønning  flammed  — 
Hvor  Døden  trykked  mangt  et  blodigt  Kys 
Paa  Heltens  Læbe,  mens  Dit  Navn  han   stammed. 

Din  Borgers  Hjem  vel  skydes  kan  i  Grus, 
Men  Æren  vil  han  i  sit  Bryst  beholde  — 
Nu  bygger  han  igjen  sit  brændte  Hus 
Og  —  seer  med  Stolthed  mod  de  gamle  Volde! 

Derude  har  han  pløjet  alt  sin  Jord, 
Og  høstet  Kornet  under  Sejersglæden  — 
Af  Tyskens  Skandser  er  ej  mindste  Spor  — 
Nu  harves  der  og  lægges  Vintersæden. 

Vil  Gud  —  skal  her  i  Freden  næste  Høst 
Det  fulde  Aks  i  gyldne  Bølger  gynge, 
Hvor  danske  Rækker,  sluttet  Bryst  til  Bryst, 
Forjog  en  overmodig  Fjendes  Klynge. 

Saa  blev  der  her  paa  Ærens  Mark  nedlagt 
En  Sæd,  som  vil  os  rige  Frugter  bringe! 
Og  danne  Hjørnestenen  til  Din  Magt 
Og  Statens  Uven  over  Grændsen  tvinge. 

Sid  længe  paa  Din  gyldne  Kongestol ! 

Et  herligt  Nordlys  om  Din  Throne  flammer, 

Den  danske  Kraft  staaer  vækket  ved  sin  Pol 

Og  naar  Du  vil,  den  slaaer  for  Dig  —  og  rammer! 


26.    Ved  Festen  i  Assens 

deii  6te  October  1849. 


Kong  Fredrik  samler  sine  Mænd, 
De  Tyskes  Svig  og  Vold  at  møde; 
Hvert  Helteøje  sees  at  gløde, 
Da  Drotten  spænder  Sværd  ved  Lænd: 

»Vi  ville  ej  vort  Slesvig  miste! 
»Vi  kæmpe  Alle  til  det  Sidste, 
»For  Fædres  Land,  for  Danmarks  Ret! c 

Kong  Fredrik  samler  sine  Mænd; 
Højt  taler  han  til  dem  paa  Tinge: 
»Jeg  vil  et  Fnhedsværh  fuldbringe, 
»Mit  Folk  i  mig  skal  see  en  Ven! 
»Mens  Hæren  øver  Storbedrifter, 
»I  granske  i  de  Vises  Skrifter, 
»At  Frihed,  Held  fremblomstre  kan!« 

See  det  er  Drottens  Idræt  skjøn: 
For  Ret  at  kæmpe,  skabe  Lykke, 
Sit  elskte  Danmarks  Vel  betrygge, 
At  fri  bli'er  hver  en  Landets  Søn ! 
Han  stride  Danmarks  Sag  tilende! 
Han  lære  Fjenden,  grant  at  kjende 
Hvor  Danmarks  rette   Grændse  staaer! 


27.    Kongens  Skaal! 

(Ved  et  Gilde  i  Rigsdagens  „Venstre"  den  5te  October  1850.) 


Mel.:    Og  Manden  og  Konen  satte  sig  ned. 

Det  gik  før,  det  gik  —  —  aa  nu,  ja  saamænd!  - 

I  »dejligste  Vang  og  Vænge«; 

Det  gik  allermest  ad  Hækkenfelt  hen, 

For  Skuden  hun  vilde  krænge. 

Der  var  jo  ganske  vist  af  Styrmænd  nok  ombord, 

Som  harked  paa  Latin  og  spytted  Tysk  i  Chor; 

Men  Hurra  for  dem  —  nej,  Hurra  for  dem 

En  dansk  Mand  vil  aldrig  sjunge. 

Men  saa  kom  —  det  var  i  Jordskjælvets  Aar, 

Dengang  man  skrev  ott'  og  fyrre  — 

En  Herre,  der  kom  i  Skjoldungers  Gaard, 

Som  saae,  hvad  der  var  at  gjøre: 

Han  rømmed  op,  saa  det  var  ret  en  Hjertens  Lyst, 

Thi  han  har  Hjertelag  for  Folkets  dybe  Røst; 

Et  Hurra  for  ham ,  et  Hurra  med  Ild 

For  Frederik,  Dannerkongen! 

Gud  la'e  ham,  før  han  skal  seent  gaae  til  Ro, 

Faae  Held  til ,  hvad  helst  han  vilde ! 

I  Kronen  skal  Egeløvet  sig  snoe , 

Hvor  nu  Diamanter  spille! 

Og  rulle  skal  det  over  Tidens  Bølger  hen, 

At  han  var  Fattigmands,  var  hele  Folkets  Ven. 

Et  Hurra,  nifoldigt  Hurra  for  ham, 

For  Frederik,  Dannerkongen! 


28.   Fest  i  Haderslev  paa  Kongens  Fødselsdag  1850. 


Kongens  Skaal! 

Danmark  fattigt  er  og  lille, 

Uden  Krigerros ; 
Dansken  altid  kom  for  silde  — 

Tysken  sagde  os. 
Men  i  Danmark  findes  Guldet 
Dybt  i  Hjertet  som  i  Muldet, 
Danmark  er  en  frugtbar  Have, 

Rig  paa  Heltegrave. 

Ukjendt  er  den  danske  Tunge, 

Sagde  man  os  og, 
Skjønt  man  tit  har  hørt  den  runge 

Højt  som  noget  Sprog. 
Dansk  der  taltes  ogsaa  sidst  ved 
Fredericia  og  Isted; 
Hvad  der  taltes,  troer  jeg,  spaaer  os 

At  man  nu  forstaaer  os. 

Dum  og  doven,  har  man  sagt  os, 

Var  al  Danskens  Id, 
Energie  og  andet  Fragtgods 

Skaffed  Tysken  hid. 
Dog  har  Dansken,  mens  de  skjændtes 
Og  Alverden   endevendtes, 
Rustet  sig  fra  Fod  til  Issen 

Og  budt   Verden  Spidsen. 

Tyskerne  vi  hørte   skjælde, 

Naar  de  vared  os  , 
Alle  Danmarks  Sønner  Trælle, 

Riget  Arvegods: 
Aaget  skildred  de  og  Nøden  — 
I  tre  Døgn  dog  Dansken  brød'en; 
Intet  Blod  i  Danskens  Lejer, 

Kosted  Aandens  Sejer. 

Faa  kun  var  de  danske  Konger 

Af  den  sidste  JEt, 
Der  med  ægte  danske  Tunger 

Skifted  Lov  og  Ret; 
Dog  den  sidste  af  sin  Stamme 
Skal  for  Efterverdnen  bramme 
Med  et  Ry,  der  stolt  skal  runge 

Paa  den  danske  Tunge. 

Hil  Dig,  stærke  Skud  af  Stammen, 

Fredrik,  danske  Drot! 
Du  er  Folkets  Lyst  og  Gammen, 

Danmark  er  Dit  Slot. 
Du  har  sløjfet  Fordoms  Volde, 
Derfor  løftes  Du  paa  Skjolde, 
Paa  det  frie  Folkes  Skulder, 
Midt  i  Kampens  Bulder. 

Slesvigs  rette  Sønner  regne 
Sig  til  Danskens  Æt, 

Vi  vil  kæmpe,  vi  vil  segne 
Med  for  Danmarks  Ret. 

Kan  I  høre  det  —  den  runge 

I  vor  Hal,  den  danske  Tunge! 

Det  en  ærlig  Skaal  skal  være 
Til  Kong  Fredriks  Ære! 


29.    Frederik  den  Syvende. 

6<e  October  1850. 


Fra  første  Stund,  at  Du  paa  Thronen  kom 

Med  Glædesraab  sig  flokked  Folket  om 

Det  Sted,  Du  stod,  Du  Drot  og  Ven  af  Folket; 

Det  saae  I  Dig  den  ,  som  i  Nødens  Tid 

Det  føre  skulde  gjennem  Kamp  og  Strid, 

Og  gjennem  Gny  blev  dets  Forhaabning  tolket. 

Og  ikke  sveg  Du  Folkets  Haab  og  Tro, 
Med  dristig  Haand  Du  slog  den  stærke  Bro, 
Som  skulde  føre  over  Dybets  Grunde; 
Du  delte  Drottens  Magt  med  Folkets  Mænd, 
Og  sendte  Budstik  over  Landet  hen, 
Saa  Folkets  egne  Kræfter  vaagne  kunde. 

Og  ikke  sveg  Du  Folkets  Haab  og  Lid, 
Du  drog,  en  Hersker  i  den  trange  Tid, 
I  Villiens  Kraft  Dit  Folk  forud  til  Ære; 
Og  Folkets  Barm  paa  skjulte  Kræfter  rig, 
Gav,  knap  berørt,  hin  Sagnets  Lampe  lig, 
En  Rigdom  hen,  der  skal  dets  Hæder  være. 

Og  ikke  sveg  Du  Folkets  Krav  og  Sag! 
Thi  hilser  det  Dig  paa  Din  Fødselsdag, 
Og  ingen  Mislyd  er  i  Tonen  blandet! 
Gid  Fredens  Sol  snart  bryde  Skyens  Slør; 
Og  Dagens  Straaler  trænge  frem  som  før, 
Og  skinne  varm  paa  Dig  og  hele  Landet! 


30.    Til  Dannerkongen! 

(Nyaarshilsen   1851.) 


Nyaaret  bringe  for  Bane  Dig  Bod! 
Marken  er  lille,  men  Jorden  er  god, 
Thronen  er  lavlig,  men  sikker  den  staaer, 
Kronen  er  dunkel,  men  gammel  i  Gaard, 
Spiret,  som  Vaanden,  er  ikke  ragret, 
Men  hvad  sig  bøier,  det  brister  ej  let! 

4* 

Idun  var  altid  Skjoldungerne  huld, 
Kigs-Æblet  er  af  det  rødeste  Guld, 
Aldrig  saa  tit  blive  Skjoldunger  graa, 
De  jo  guldlokkede  atter  opstaae, 
Det  volder  Æblet,  som  Idun  gav  Skjold, 
Paradis-Æblet  med  Frodes  Fred, 
Det  er  Skjoldungernes   »Livsalighed!« 


31.    Til  Kongen! 

(Ved  det  kgl.  Livjægerkorps's  50- Aars  Jubelfest  d.  25de  Marts  1851.) 


Nu  Krigens  Brag  sig  lægger, 

Nu  tier  Vaabenklang, 

Og  Ploven  Furen  trækker, 

Snart  grønnes  Mark  og  Vang; 

Da  dufter  det  paa  Engen, 

Da  fløjter  det  i  Skov, 

Da  Skjalden  rører  Strengen 

Igjen  til  Fredens  Lov. 

Et  kraftigt  Liv  skal  røre 
Sig  trindt  om  da  paastand: 
Et  Hus  vi  vil  opføre 
Til  Held  for  Danmarks  Land; 
Du  selv  os  det  tilsagde, 
Og  ej  til  Værket  seen, 
O,  Konge,  selv  Du  lagde 
Dets  faste  Hjørnesteen! 

Men  naar  nu  kjækt  sig  rejser 

Det  stolte  Friheds-Hus, 

Og  naar  dets  Mur  nu  knejser 

Til  Værn  mod  Stormens  Sus, 

Skal  ingen  Sky  omhylle 

Din  Kongestjernes  Glands: 

Da  er  det  Dig,  vi  skylde 

Dets  Grundsteen  02  dets  Krands. 


32.    Grundlovsfesten  paa  Ulkestrup  Mark 

den  5te  Juui  1851. 


Mel.:    Gutter  ombord. 


Sving  Dig  i  Sky, 

Sangfugl!    paa  ny: 
Karlene  rede  Sommer  i  By: 

Pigerne  smaa 

Ventende  staa: 

Dandsen  skal  retnu  gaae! 
Til  Dands  er  det  Tid  og  til  Sang  over  Sky, 

Mens  Rugen  staaer  i  Dræ, 
Mens  Danmark  for  Stormenes  Hvirvel  fandt  Ly 

Og  sikkert  Læ. 

Bølgerne  blaa 
Syngende  gaa 
Trindt  om  vor  Kyst,  hvor  Bøgene  staa; 
Lær  deres  Gang, 
Lær  deres  Sang, 
Svng  den  kun  trindt  om  Vans! 

At  Dansken  har  Fred,  at  Dansken  er  fri, 
Syng  det  med  Ild  og  Lyst! 

Læg  fribaarne  Dannemænds  Jubel  i 
Din  klare  Røst! 

Vide  om  0, 

Fjærnt  over  Sø 
Runge  den  Sang,  som  aldrig  skal  dø: 

Folk  med  sin  Drot 

Enedes  godt, 

Eentes  om  Stort  og  Smaat. 
De  enedes  om  en  folkelig  Lov, 

Vor  Friheds  Kongebrev! 
Vor  Aand  slutted  Pagt  med  Hjertets  Behov, 

Da  Lov  de  skrev. 

Folk  med  sin  Drot 

Enedes  godt, 
Kongeligt  Folk  og  folkelig  Drot!  — 

Tysken  foer  frem, 

Joges  dog  hjem 

Atter  med  Fynd  og  Klem. 
Og  Dankongens  Odel  fra  Fædrenes  Old, 

Den  blev  med  Sværd  ej   deelt: 
Langs  Ejderen  stilled  vi  Skjolde  ved  Skjold: 

Vort  Land  blev  heelt. 

Sangfugl,  i  Sky 
Sving  Dig  paa  ny: 
Landene  rundt  gaa  Danfolkets  Ry! 
Aldrig  saa  godt 
—  Tro  du  mig  blot  — 
Enedes  Folk  02  Drot. 

Ja,  syng  om  det  Folk.  der  gik  kongelig  frem 
Med  aldrig  svækket  Mod, 

Om  ham,  som  tog  folkelig  Kronen  igjem: 
Kong  Fredrik-  god! 


33.    Ved  5te -Juni -Festen  j  Viborg  1851. 


Ætmænd  af  Oldtids 
Fribaarne  Daner 
Samles  idag  med 
Jublende  Sang; 
Højsindet  Konning 
Atter  har  plantet 
Frihedens  Træ  i 
Fædrenes  Vang. 

Ei  har  det  kostet 
Blod  eller  Taarer  — 
Nej .  det  er  Endrægts 
Herlige  Værk; 
Derfor  det  grønnes, 
Og  i  dets  Skygge 
Aanden  sig  rører. 
Gjenfodt  og  stærk. 

Folket  bevidst  sig 
Atter  er  vorden. 
Døsigt  ej  meer  i 
Ledebaand  gaaer. 

Kræfterne  vækkes, 
Virke  tilsammen, 
Danfolkets  Hjerte 
Friskere  slaaer. 

Trofast  vil  Drot  og 
Dannemænd  vogte 
Træet  hint  unge: 
Fredes  det  maa  — 
Vil  i  dets  Krone 
Storme  end  suse, 
Dog  gjennem  Tiden 
Fast  skal  det  staae. 

Da  skal  vort  Danmark 
Hævde  sin  gamle 
Hæder  og  Roes  i 
Fred  som  i  Strid; 
Er  det  end  lille, 
Højt  skal  dets  Stjerne 
Staae  dog  i  Nord  til 
Sildigste  Tid. 

Hver  Gang,  naar  Bøgen 
Grønnes  i  Skoven, 
Frederiks  Daad  skal 
Mindes  paany, 
Kommende  Slægter 
Glæde  sig  over 
Frihedens  Runer, 
Risted'  i  Gry. 


0/ 


34.    Til  Kongen 

red  kongefugleskvdningeii  paa  Skydebanen,  9de  Juli  1851. 


I  Danmark  er  der  mangt  et  Slot 

Til  Stormænds  Fryd   og  Gammen; 

Men  et  der  er,  hvor  jævnt  og  godt 

Vi  Alle  kan  boe  sammen! 

Det  byder  Tidens  Storme  Trods 

Og  broderligt  det  huser  os, 

Den  Hoje  med  den  Lave. 

Men  dette  stolte  Friheds-Hus, 

Din  Krones  Morgengave, 

Det  bygged  Du  paa  Fortids  Grus 

Til  Værn  for  Danmarks  Have; 

Og  rørt,  begejstret  Folket  saae 

Det  skjønne  Friheds-Værk  fremstaae 

Til  Din  og  Danmarks  Ære. 

See  dette  Hus,  som  Du  har  bygt, 

Vil  trofast  vi  forsvare 

Mod  Fjendevold  foruden  Frygt, 

Mod  Fjendelist  og  Snare: 

Thi  har  vi  blødt  paa  Slesvigs  Vang 

For  Danmarks  Bel.  kan  vel  engang 

Vi  for  dets  Frihed  bløde! 

Men  skal  det  skee,    da  vil  med  os 

Igjen  Du  trofast  stande, 

Og  møde  Fjendens   Svig  og  Trods 

Med  aaben  Herskerpande: 

Thi  Folket  tro  indtil  Din   Grav 

Du  taaler  ej ,  at  hvad  Du  gav 

Skal  atter  det  fralistes! 

Du  mente  os  det  altid  godt 

I  Glæde  som  i  Smerte, 

Og  aldrig  fik  vist  nogen  Drot 

Meer  udeelt  Folkets  Hjerte; 

Men  det,  hvorved  Du  Hjertet  vandt, 

Var  netop  jo  hint  Troskabspant, 

Hin  stolte  Frihedsbygning! 

Thi  viid,  naar  smulret  er  i  Støv 
Hvad  Fjerde  Kristian  bygged, 
Og  vejret  hen  som  vissent  Løv 
Hvert  Slot,  han  prægtig  smykked: 
Skal  end  Dit  stolte  Friheds-Hus 
Staa  sejrende  paa  hines  Grus 
Med  samt  Dit  Eftermæle! 


35.    Kong  Frederik  den  Syvendes  Vise. 

Festen  ved  Lejre,  den  25de  Juli  1851. 


Mel.:    Vi  Somænd  gjor  ej  mange  Ord. 

Kong  Fredrik  gjør  ej  mange  Ord, 

Han  hykler  ej  og  praler, 

Men  hvad  der  i  hans  Hjerte  boer, 

Derom  hans  Gjerning  taler; 

Og  den  skal  tale  højt  og  seent, 

Mens  Daneskoven  løves, 

Og  tale  Dansk  saa  purt  og  reent, 

Som  Danmarks  Drot  det  høves. 

»Jeg  har  ej  Ret«  —  saa  lød  hans  Ord 
»At  flytte  Grændseskjellet, 
Og  see  jeg  vil  ej  Mænd  fra  Nord 
Af  Tysken  overvældet!« 

Saa  drog  han  Sværdet  kjækt  fra  Lænd 
Og  hug  med  Hænder  begge , 
Saa  det  blev  kjendt  af  tyske  Mænd: 
Hans  Sværd  har  Od  og  Ægge. 

»Jeg  vil«  —  saa  lod  hans  andet  Ord  — 

»At  kjækt  som  Havets  Bølge 

Det  Folk,  der  mellem  Bølger  boer, 

Sit  Væsen  frit  skal  følge!« 

Saa  gav  han  Loven  højt  paa  Ting, 

—  Vort  Adelsbrev,  I  Bønder!  — 
Om  den  vi  slaae  en  Kæmpering, 
Yi  selv  og  vore  Sønner! 

Kong  Fredrik  gjør  ej  mange  Ord, 

Han  hykler  ej   og  praler, 

Men  hvad  der  i  hans  Hjerte  boer, 

Derom  hans  Gjerning  taler; 

Og  den  skal  højt,  og  den  skal  seent 

—  Saalænge  Fugl  har  Tunge  — , 

Og  den  skal  klart,  og  den  skal  reent 
Kong  Fredriks  Drapa  sjunge. 


36.    Til  Kongen. 

Hilsen  fra  Kristiansø  red  hans  Ankomst,   7de  August  1851. 6) 


Somren  krandser  nu  de  danske  Strande, 
Milde  Luftning  gjennem  Skoven  gaaer; 
Blidt  henrulle  Østersøens  Vande, 
Golde  Klippe  selv  lidt  smykket  staaer. 

Ret  iaar  vi  her  jo  have  Sommer, 
Kongen  den  i  Hjertet  tryller  frem. 
Konge,  Tak,  at  atter  hid  Du  kommer, 
Og  opliver  her  vort  stille  Hjem! 

Sorg  og  Smerte  over  Danmark  hvilte 
Siden  sidst  som  Prinds  vi  her  Dig  saae; 
Aldrig  skjønnere  dog  Solen  smilte, 
End  naar  frem  den  kom  bag  Skyer  graa. 
Vist  iaar  vil  alle  danske  Hjerter 
Derfor  finde  Somren  dobbelt  sød. 
Skoven  ej  skal  skjule  Skræk  og  Smerter, 
Brødres  Blod  ej  farve  Engen  rød! 

Her  i  Fred  og  stille  Ro  vi  leved, 
Varmt  som  dansk  dog  luede  vort  Bryst, 
Hvergang  noget  hid  til  os  blev  skrevet 
Snart  om  Farer,  snart  om  Sejrens  Lyst. 
Fredens  Lykke  atter  Landet  nyder, 
Konge,  glade  vi  Dig  hilse  her. 
Denne  Jubel,  som  nu  om  Dig  lyder, 
Tolke  skal,  at  Du  er  os  saa  kjær! 


37.    Sang  til  Hs.  Maj.  Kong  Frederik  den  Syvende, 

afsuugen  i  Rønne  paa  Hans  Fødselsdag  1851. 


Kong  Fredrik  stod  ved  Danmarks  Ror 

I  Stormens  Brag, 
Mens  Lynet  om  Europa  foer 
Og  tændte  Flammen  vild  og  stor, 
Der  rased'  frem  med  Vold  og  Mord 

I  Folkets  Sag! 

Hist  Throner  styrted',  Blodet  flød  — 
Men  her  i  Kjærlighed  frembrød 
Vor  Friheds  Dag! 

Og  hvad  Du  gav  i  Kjærlighed 

Med  Troens  Mod, 
Har  baaret  Frugt  i  Herlighed: 
Thi  frie  Mænd,  ved  Danmarks  Led, 
For  Dig  som  Oldtids  Helte  stred 

Med  Friheds  Mod! 
Og  hvor  Du  færdes  i  Dit  Land 
Med  Jubel  Folket  hilse  kan 

Sin  Konge  god! 

Med  rige  Minder  i  vort  Bryst, 

O,  ædle  Drot! 
Vi  bringe  nu  af  Hjertenslyst 
En  Hilsen  fra  vor  stille  Kyst! 
Og  naaer,  Kong  Fredrik!    ej  vor  Røst 

Dit  høje  Slot, 
Skal  en  taknemlig  Mindekrands 
Dog  lyse  med  i  Festens  Glands 

For  Dig,  vor  Drot! 

Ja!    skuer  kun  Dit  Billed  her 

Vor  Glædesfest: 
Du  Selv  er  dog  vort  Hjerte  nær! 
Vi  mindes  tro  Din  Kongefærd, 
Med  Tak  vi  fejre  Dagen  kjær 

Som  vi  kan  bedst! 
Og  see  vi  ej  Dit  milde  Blik: 
Du  er  dog  end,  Kong  Frederik, 

Vort  Hjertes  Gjæst! 

38.    Til  Kongen! 

(Ved  en  Studenterforestilling  d.   16de  Maj   1852.) 


Velkommen  Kong  Fredrik,  til  Ungdommens  Fest! 

Velkommen  imellem  Studenter! 

Ej  før  har  vi  hilset  en  kongelig  Gjæst, 

Og  andre  end  Dig  vi  ej  venter; 

Thi  hvem  var  endnu 

Saa  jævn  i  sin  Hu, 
Saa  glad  og  saa  tryg  blandt  sit  Folk,  som  Du. 

Kun  fattige  er  vi  og  magte  kun  lidt, 
Mens  Ungdommens  Glæde  vi  eje; 
Vort  lystige  Lune  vil  tumle  sig  frit, 
Vort  dristige  Ord  ej  vi  veje; 

Vi  veed  jo,  naar  blot 

Vi  mene  det  godt, 
Dit  Øre  ej  saare  det  vil,  vor  Drot! 

Vær  hilset,  vær  takket,  at  dele  Du  vil 
I  Aften  vor  Skjemt  og  vor  Latter! 
Derude  i  Livets  alvorlige  Spil 
Engang  Du  skal  finde  os  atter! 

Med  Mund  og  med  Pen, 

Med  Sværd  om  vor  Lænd 
For  Dig  og  vort  Land  vil  vi  slaae  som  Mænd! 

39.    Skærsommersang  til  Kong  Frederik  VII. 

(Aalborg,  d.   18de  Juni   1852.) 


No  rejser  op  sit  Sommertelt 

Det  høje  Nordens  Himmel, 

Og  Natten  lys  ved  Sund  og  Belt 

Omslutter  Markens  Vrimmel; 

Xu  ringes  ind  Skærsommerfest 

Af  tusind  Fugletunger, 

Der  byde  Danmarks  Drot  til  Gjæst 

Og  ham  Velkommen  sjunger. 

Dit  Rige  nu,   Kong  Fredrik!    staaer 

Af  al  sin  Skj enhed  dækket, 

Og  Kraften  af  dets  friske  Vaar 

Har  ingen  Storme  knækket; 

Og  det  skal  staae,  beskjærmet,  frit. 

Xu  som  i  Tider  fjærne, 

Det  skjonne  Hjem,  Du  kalder  Dit, 

De  danske  Mænd  vil  værne. 

Mod  alle  Fjender,   som  gaae  frem, 

Slaae  vore  Hjerter  Skandse, 

De  skal  ej  mindste  Blad  faae  hjem 

Til  Ærens  grønne  Krandse; 

Din  Odelsarv,  som  trindt  omkring 

Blev  lagt  bag  Havets  Volde, 

Den  gyldne  Krones  hele  Ring 

Skal  udeelt  Du  beholde. 

Det  nordiske,  det  faste  Mod, 
Bekjendt  i  danske  Lande, 
I  Kampens  Ild  sin  Prøve  stod 
Paa  Sletter  og  ved  Strande; 

Du   atter  har  med  Frihedsord, 
Vor  Konge !    vakt  dets  Flamme  , 
Saa  den  paany  blev  kjendt  i  Nord, 
Den  gamle  Heltestamme. 

Du  vidste,  at  den  løste  Haand 
Sin  Arne  bedst  beskytter, 
Og  førte  Friheds  lyse  Aand 
Ind  i  de  ringe  Hytter; 
Du  delte  Magtens  Vægt  og  Lyst 
Med  alle  Danmarks  Sønner, 
Og  tog  igjen  af  hvert  et  Bryst 
Den  Tak,  som  rigest  lønner. 

Den  Sommerfylde ,  som  nu  staaer, 
Paa  Danmarks  Vang  og  Enge, 
Den  segner  hen  til  Efteraar, 
I' Vinterdage  strænge; 
Men  Du,  vor  Konge!    har  beredt 
Dig  selv  en  bedre  Sommer, 
Du  finder  Hjertets  Rigdom  bredt, 
Hvornaar  Du  saa  end  kommer. 


40.    Aftenhilsen  paa  Limfjorden. 

(Aalborg,    d.   18de  Juni   1852.) 


Mægtige  Sund  med  de  stridige  Bølger! 
Sjælden  Du  hviler  i  Stilhed  og  Fred, 
Svulmende  Strømmen  bekæmper  og  følger 
Nordhavets  Kraft  langs  Din  frugtbare  Bred; 

Graagaas  og  Maage  med  hvinende  Rost 
Vingerne  slaae  mod  Dit  gyngende  Bryst; 
Havtaagen  ruller  ved  Efteraarstid 
Du  paa  Din  Nakke  med  Stormen  i  Strid. 
Skummende  hvid  ! 

Mægtige   Sund!    læs  dog  rolig  Din  Flade 
Nu  som  et  Spejl  for  den  farvede   Sky. 
Lad  uden  Modstand  nu  Tonerne  glade 
Naae  til  et  Ore,  som  Misklang  bor  fly. 
Hjerternes  Hilsen  Du  bringe  nu  skal 
Kvægende  mild,   som  en  Attenluft   sval: 
Husk,  at  Dit  Bølgedyb 3  kjoligt  og  blaat, 
Fængsler  nu  meer  end  det  prægtige   Slot 
Dannemarks  Drot! 

Ja.  læg  nu  stille   de  stridige  Vande 
Ind  under  Aftenens  luftklare   Telt. 
Lad  i  Dit   Solspejl   nu  Farverne  blande 
Al  deres  Rigdom  og  sammen  dem   smelt ! 
Vi  nu  vil  laane  Dig  Tonernes  Klang, 
Indaande  Liv  i  Dit  Bryst  med  vor   Sang, 
Hilse  Du  skal  i  den  flygtende   Stund 
Dannemarks  Konge  med  talende  Mund 
Dybt  fra  Din  Grund! 

Siig  ham,  at  her.  hvor  for  Nordhavets  Vælde 

Jylland  maa  bøje  sin  krummede  Ryg. 

Her  boer  en  Slægt,  gjennem  Tidernes  Ælde 

Rig  ved  sin  Troskab,  ved  Manddommen  tryg, 

Naar  han  sit  Hoved  til  Hvile  har  lagt 

Nær  ved  Din  Bred,  har  han  fuldsikker  Vagt. 

Aarvaagen  Kjærlighed,  mandig  og  om, 

Skj ærmer  hans  Haab   og  hans  kjæreste  Drom 

Her  ved  Din  Strøm ! 

Siig  ham,  at  her  paa  de  vidtstrakte  Sletter 
Dannemarks  kvægende  Skjønhed  og  boer, 
Her  kjoler  Sommerens  lysmilde  Nætter, 
Skovskygger  svale  med  Sangfuglens  Chor, 
Her  vinke  haarfagre  Piger  til  Dands, 
Her  vokse  Løv  til  den  festlige  Krands; 
Siig  ham,  at  her  kan  et  kongeligt  Bryst 
Under  Bekymringer  fyldes  med  Lyst, 
Styrke  og  Trøst! 


41.    Kong  Frederik  i  Silkeborg,  Juni  1852. 


Paa  denne  Plet,  hvor  glade  Hjerter  møde 
Med  Sang  og  Jubel  Dig,  vor  Drot  og  Ven! 
Paa  denne  Plet  var  fordum  bart  og  øde, 
Og  rige  Kilder  flød  unyttet  hen. 
Da  strakte  Han,  hvem  Engle  nu  berede 
Hans  Gjernings  Løn,    sit  Kongescepter  ud; 
Og  see,  hvor  før  var  ikkun  Sand  og  Hede, 
Sprang  Liv  og  Blomster  frem  paa  Kongens  Bud. 

Med  disse  Blomster  har  vi  kjærlig  smykket 
En  Æreport  for  Dig,  Kong  Kristians  Søn! 
Ej  blot  til  Tak  for  hvad  Din  Fader  bygged, 
Nej  som  Din  egen,  velfortjente  Løn. 
Thi  ogsaa  Du  har  vakt  et  Liv  af  Dvale; 
Du  strakte  Sceptret  ud,  og  see,  paastand 
Det  blev  et  Træ  med  Skygge,  Ly  og  Svale, 
Med  Blomst  og  Frugt  for  hele  Danmarks  Land. 

I  Træets  Bark  Kong  Fredriks  Navn  skal  skrives 
Saa  fast,  som  det  i  Folkets  Hjerte  staaer; 
Og  alt  som  Stammen  breder  sig  og  trives, 
Vil  ogsaa  Navnet  vokse  Aar  for  Aar. 
Thi  Du  er  tro,  og  tro  vil  Folket  dyrke 
Sin  bedste  Skat,  og  elske  Dig,  som  nu; 
Er  Folkets  Kjærlighed,  o  Drot!    Din  Styrke, 
Er  ingen  Drot,  Kong  Fredrik!    stærk  som  Du! 


42.    Kongefugleskydningen  paa  den  kgl.  Skydebane 

den  8de  Juli  1852. 


Længe  laae  Danmark  dysset  i  Dvale, 
Kraften  var  lammet,  Ordet  var  mat, 
Højrøstet  lød  kun  Fremmedes  Tale, 
Værget  blandt  Oldtids  Minder  var  sat. 

Gud  være  lovet,   vakt  af  vor  Slummer 
Blev  vi  ved  Raab  fra  Fjendernes  Lejr, 
Og  som  den  bedste  Trøst  for  vor  Kummer 
Vandt  vi  paa  engang  Frihed  og  Sejr. 

Brødre  af  Folket!    Folket,  hvis  Stemme 
Gjælder  som  Vidne  nu  overalt, 
Siig,  er  blandt  Eder  En,  der  kan  glemme 
Ham,  som  gik  forrest,  dengang  det  gjaldt. 

Nys  da  Europa  blussed  i  Flamme 
Og  man  kun  øjned  kæmpende  Par, 
Hvad  havde  skeet  vel,  dersom  den  Samme 
Ej  havde  været,  just  som  han  var? 

Det  skal  i  Tiden  Saga  berette, 
Konge!    Din  Hæder  kan  ej  gaae  tabt, 
Aldrig  kan  Danmarks  Skytsaand  forgjette, 
At  Du  dets  nye  Fremtid  har  skabt. 

Skulde  da  Skyld  for  Utak  i  Lykken 
Ramme  med  Rette  Nogensomhelst, 
Og  for  at  fejgt  vi  vendte  Dig  Ryggen, 
Da  vi  af  Faren  først  vare  frelst? 

Nej,  vi  vil  byde  Lige  for  Lige, 
Dele  Din  Lod  i  Ondt  og  i  Godt; 
Det  er  det  bedste  vi  har  at  sige, 
Hvad  kan  Du  ønske  bedre,  o  Drot! 


43.    Ved  Industriudstillingens  Aabning 


den  5te  August  1852. 


I  Ly  af  Slottet,  som  med  Stolthed  skuer 

Udover  Bølgen  og  den  grønne  Vang, 

Du  lod  os  rejse  disse  lette  Buer, 

Hvorfra  Dig  hilser  nu  vor  Velkomstsang. 

Naar  før  i  Kongens  Gaard  blev  Skranker  bygget, 

Det  var  til  Ridderspil  med  Spyd  og  Sværd, 

Men  Hallen  her  Du  ene  finder  smykket 

Med  Vidnesbyrd  om  Fredens  stille  Færd. 

Her  seer  Du  Jernet  brugt  til  Od  for  Ploven 
Og  til  Maskinen  med  det  store  Sving, 
Mens  Træet,  som  de  fældte  nys  i  Skoven, 
Er  dannet  om  til  mangen  nyttig  Ting. 


69 


Af  Faarets  Uld  er  vævet  Bolstre  bløde, 
I  konstig  Fletning  bøjes  Straa  og  Siv, 
Og  Leret,  som  laae  længe  skjult  og  øde, 
Er  gravet  op,  har  faaet  Form  og  Liv. 

Dog  hvor  Dit  Øje  gjennem  Massen  glider 

En  fælles  Tanke  tindes  overalt, 

Og  der,  hvor  Nytten  med  det  Skjønne  strider, 

Forener  Konsten  dem  i  en  Gestalt. 

Hvad  den  forlanger,  rette  vi  os  efter, 

Vi  frede  det,  der  før  har  vokset  vildt, 

Men  ak,  vort  Land  er  lille,  faa  dets  Kræfter, 

Og  derfor  dømme  Du  vor  Gjerning  mildt! 

Husk  paa,  at  der,  hvor  Hjulet  konstigt  sætter 
Et  Værk  igang,  som  var  det  ingen  Konst, 
Har  Tanken  kostet  tusind  vaagne  Nætter, 
Og  mangt  et  Liv  gik  tabt  for  det  omsonst; 
At  atter  mangt  et  Værk,  som  Bifald  vinder, 
Og  for  hvis  Held  en  Enkelt  Ære  nød, 
Er  bleven  til  ved  Hjælp  af  Børn  og  Kvinder, 
Hvem  det  ej  Æren  gjaldt,  men  dagligt  Brød. 

O,  husk  derpaa,  o  Drot!    og  skjærm  saa  Aanden, 

At  ej  for  tidlig  alt  den  bliver  træt, 

Og  bryd  de  Baand,  der  endnu  tynge  Haanden, 

Lad  Lejlighed  til  Arbejd  vorde  let. 

Da  skal  Du  deri  dobbel  Glæde  finde, 

At  i  Din  Gaard  vor  Bygning  vi  har  sat, 

Thi  hvad  vi  møjsomt  samlede  herinde, 

Er  Din  og  Landets  Rigdom  og  dets  Skat. 

44.    Til  Kongen! 

Grundlovsdagen,  den  5<e  Juni  1853,  i  Kjøbenhavn. 


Mel.:    Kong  Kristian  lægger  ned  sit  Sværd. 

Vor  elskte  Drot,  velsignet  vær 
For  hvad  Du  kjærligt  os  har  givet! 
Dig  troe  i  Døden  som  i  Livet 
Med  sønlig  Tak  vi  samles  her. 
Du  gav  vort  Ord  jo  Friheds  Vinge, 
Saa  lad  da  frit  det  til  Dig  klinge  — 
Saadan  det  takker  Dig  vel  bedst! 

Thi  denne  Dag,   det  veed  Du  godt, 
Er  en  Bedrift,  der  aldrig  ældes, 
En  Saga,  der  skal  tit  fortælles  — 
Til  den  Dit  Navn  er  knyttet,  Drot! 
Naar  andre  Sceptermænd  forglemmes, 
Skal  gjennem  den  Dit  Minde  gjemmes 
Og  straale  med  en  evig  Glands. 

Hvad  Du  os  gav,  vor  Konge  god, 

Det  truer  ingen  ydre  Fare, 

Thi  vi  skal  vide  at  forsvare 

Din  Gave  med  vort  Hjerteblod. 

Men  hvis  en  indre  Fare  truer, 

Meer  stærk  end  Vold  og  Krigens  Luer, 

Saa  fjærn  den,  Drot,  mens  det  er  Tid! 

Hvis  de,  som  selv  Du  tillidsfuld 
Har  sat  til  Værn  for  Danmarks  Have, 
Til  Skjoldvagt  for  Din  Kongegave 
Og  for  Din  Æres  blanke  Guld , 

Hvis  Tidens  Røst  de  ikke  fatte, 
Hvor  kan  de  da  Din  Gave  skatte, 
Hvor  kan  de  kjærligt  vogte  den? 

Det  gaaer  med  Friheds  unge  Træ 
Som  med  hvert  andet  Træ  paa  Jorden : 
Det  taaler  baade  Storm  og  Torden, 
Men  det  maa  elskes  op  i  Læ ! 
Lad  kjærlig  Haand  om  Stammen  frede, 
Saa  vil  det  snart  sin  Krone  brede 
Velsignende  om  Folk  og  Land! 

I  Træets  Top  da  Ærens  Fugl 

Sødt  syngende  skal  Rede  bygge; 

Om  Træets  Rod  og  i  dets  Skygge 

Skal  milde  Dyder  finde  Skjul; 

Og  i  dets  Bark  Dit  Navn  skal  gj  emmes, 

Naar  andre  Sceptermænds  forglemmes, 

Og  deres  Kroner  længst  er  Støv! 


45.    Ved  Kongefugleskydningen  paa  Skydebanen 

den  7de  Juli  1853. 


Hvor  er  et  Land  saa  skjønt  og  rigt  paa  Skatte, 

Og  med  en  Saga  fuld  af  Folkeheld, 

Som  Danmark,  hvori  Gud  vor  Vugge  satte 

Og  lod  os  finde  Tilfredshedens  Væld? 

Det  gj  emmer  Guld  i  Agrens  rige  Grøde, 

Og  sølvblaa  Vover  værne  om  dets  Kyst, 

Og  hilset  af  dets  Friheds  Morgenrøde 

Hver  ædel  Kraft  kan  blomstre  frem  med  Lyst. 

Et  kjærligt  Forsyn  gav  os  alle  Goder, 

Hvoraf  et  Folk  sin  Lykke  skabe  kan, 

Naar  Broder  slutter  enigt  sig  til  Broder 

Og  vier  Kraften  kun  sit  Fædreland. 

Ej  nogen  fremmed  Magt  vort  Held  skal  rane: 

Det  har  i  dansk  Natur  og  Grund  sin  Rod; 

Og  følge  enigt  vi  vor  Friheds  Fane, 

Da  er  det  trygt  beskjærmet  af  vort  Mod! 

Men  efter  Kampens  Dag  nu  Tvivlen  raader 
I  Hjerter,  som  vil  sikkert  see  dens  Løn, 
Og  af  den  fjærne  Fremtid  dannes  Gaader, 
Som  ængste  mangen  Danmarks  ædle  Søn; 
Mod  Dig,  vor  Fredrik!    Alles  Blik  sig  vender; 
Vi  veed,  Dig  Danmark  er  en  Moder  kjær, 
At  som  Du  modigt  kæmped  mod  dets  Fjender, 
Saa  er  dets  indre  Fred  Dit  Hjerte  nær. 

Din  Kjærlighed  til  Folket  og  Dit  Rige 
Os  grunde  Fredens  Værk  ved  Visdoms  Raad! 
I  Troskab  mod  Dig  Alle  sig  forlige, 
Og  mandig  Tillid  sløve  Hadets  Braad! 
Du  skue,  efter  Stridens  haarde  Prøve, 
Din  Throne  værnet  imod  Svig  og  Vold, 
Og,  stærk  ved  Enighed,  den  danske  Løve 
Til  Elbens  Bred  Du  bære  i  Dit  Skjold! 

46.    Kongens  Fødselsdag  i  Tønder  1853. 


Naar  Fyrster  pleje  Raad  om  Verdens  Skjæbne, 
Kong  Frederik  vel  bænkes  ej  blandt  dem; 
Thi  Millioner  kan  han  ikke  væbne, 
Ved  Mængdens  Storhed  glimrer  ej  hans  Hjem; 
En   »Stormagt«   er  han  dog  udaf  de  rette 
For  hvem,  der  Hjertet  har  paa  rette  Sted, 
Og  ej  for  Aand  vil  Tallet  aandløst  sætte: 
Hans  Styrke  er  jo  —  Folkets  Kjærlighed. 

Mens  Throner  rysted  trindt  i  alle  Lande, 
Hvad  mangen  vældig  Hersker  blegned  ved, 
Ej  mindste  Sky  der  laae  om  Fredriks  Pande, 
Hans  Throne  hvilte  jo  paa  Kjærlighed. 
Med  villig  Aand  han  sig  til  Folket  fæsted 
Og  talte  Friheds  gyldne  Kongeord, 
Han  følte  dybt,  at  han  for  Folkets  Bedste 
Og  Folket  ej  for  hans  var  til  paa  Jord. 

Fra  Sønderjylland  højt  hans  Pris  skal  lyde, 
Han  skar  jo  Dansken  her  for  Tungebaand, 
Foragt  tør  ingen  Tysker  meer  os  byde, 
Bevidst  er  bleven  sig  den  danske  Aand! 
Vil  Gud  den  Tid  vi  snarlig  see  sig  nærme, 
Da  der  fremgaaer  en  herlig  Fredens  Stund: 
Hvad  før  var  kuet,  vil  jo  Fredrik  skjærme, 
Og  bygge  Fred  paa  Sandheds  faste  Grund. 

Da  ærligt  lyde  skal  den  danske  Tunge, 
Frimodigt,  djærvt  paa  Fædres  gamle  Vis, 
Og  Modersmaal  hos  Gamle  og  hos  Unge 
Kan  ene  smelte  Hjertets  haarde  Is. 

Ja,  lyde  skal  den  overalt  paa  Vangen, 
Hvor  Barnelæben  stammer  paa  dens  Lyd, 
Skal  lyde  djærvt  i  Talen,  sødt  i  Sangen, 
Til  Aandens  Lyst,  til  Hjertets  sande  Fryd. 

Saa  hil  Dig  da,  vor  Drot,  Du  folkekjære! 

Et  trofast  Folk  slaaer  Kreds  om  Thronens  Fod; 

Hav  Tak,  fordi  Du  værned  Folkets  Ære 

Og  kvalte  Oprørsplantens  dybe  Rod. 

I  denne  Højtidsstund  paany  vi  love 

At  følge  Dig  med  Hjerte,  Mund  og  Haand; 

Gid  over  Danmarks  Øer,  Sletter,  Skove 

Maa  længe  holde  Vagt  Din  gode  Aand! 


47.    Til  Kongen. 

(Nyaarsaften  1853.) 


Det  svundne  Aar  med  Alvorssind 

I  Kongeborgen  træder  ind, 

Og  lader  der  sig  melde; 

Thi,  som  det  frem  ad  Banen  foer, 

Det  hørte  et  og  andet  Ord, 

Det  Kongen  bør  fortælle. 

Hos  Mand  og  Kvinde  rundtenom, 
Paa  Land,  i  By  —  i  Hytten,  som 
Paa  Herreborgens  Tillie, 
Højt  blev  det  sagt:  Hans  Sjæl  er  god, 
Klart  er  hans  Blik,  kjækt  er  hans  Mod, 
Urokkelig  hans  Villie. 

Som  Folket  stred,  saa  har  han  stridt, 
Som  Folket  led,  saa  har  han  lidt, 
Dets  Held  var  kun  hans  Tanker; 
Da  Stormen  kuled  haard  og  hvas, 
Var  Danmarks  Hæder  hans  Compas, 
Og  Fasthed  var  hans  Anker;  — 

Ja,  var  han  haard  i  haarden  Strid, 
Hvor  var  han  blød  i  Nødens  Tid, 
I  hine  Sotens  Dage! 
Hvor  slog  et  mere  følsomt  Bryst! 
Hvo  var  som  han  saa  rig  paa  Trøst ! 
Han  havde  ej  sin  Mage ! 

Deraf  det  kom,  Kong  Frederik! 
At  hertillands  Du  Navnet  fik 
Alt  af  den  Folkekjære; 
Thi  Folket  huer  Dig  saa  godt, 
Du  Danmarks  ridderlige  Drot! 
Dets  Stolthed  og  dets  Ære! 


48.    Ved  Forfatningsfesten  i  Viborg 

deu  5te  Juni  1854. 


Op  danske  Folk!    nu  er  oprunden  atter 
Den  Dag,  Du  hilsede  saa  stolt  og  fro; 
Nu  gjælder  det  at  vise,  om  Du  skatter 
Din  Konges  Gave  og  den  vogter  tro. 
En  større  Gave  ingen  Drot  har  givet 
End  Han,  hvis  Højsind  Folkets  Lænker  brød: 
Af  lange  Døs  det  vaktes  op  til  Livet , 
Og  Fredriks  Lov  fra  Alles  Læber  lød. 

Og  ej  sit  Folk  han  saae  uskjønsomt  blive  — 
Det  Kongen  ærligt  Noget  gav  igjen  — 
Det  gav  ham  glad  Alt,  hvad  et  Folk  kan  give: 
Sig  selv,  sit  Hjerte  gav  det  til  ham  hen; 
Dets  Sønner  freidig  gik  for  ham  i  Døden, 
Det  for  hans  Arv  har  tunge  Offre  bragt  — 
Ja  dyrt  med  Blod  i  Frihedsmorgenrøden 
Beseglet  er  den  skjønne  Eendrægts  Pagt. 

Skal  Trædskheds  Aand  da  Pagtens  Runer  rygge, 
Som  Folkets  Sjæl  til  Dannerkongen  bandt? 
Skal  den  ham  skille  ved  hans  bedste  Smykke, 
Den  Kjærlighed,  hans  Folkesind  ham  vandt? 
Ak!     over  Landet  har  en  Sky  sig  lejret, 
Der  vil  fordunkle  Frihedsglædens  Sol; 
Dog  end  har  Frygt  ej  Danmarks  Haab  besejret 
Til  Ham,  som  sidder  paa  dets  Kongestol. 

Men  selv,  o  Folk!    med  Kraft  og  vaagent  Øje 
Du  værne  om  Dit  herlige  Klenod, 
At  Stormen  ej  Dit  Frihedstræ  skal  bøje! 
Lad  Verden  see,  det  dybt  har  fæstet  Rod! 
Hvis  nu  Du  sover,  let  man  Dig  paalister 
Med  Frihedsskin  maaskee  de  gamle  Baand, 
Og  Dine  Børn  den  skjønne  Arv  da  mister, 
Den  rige  Skat,  Du  fik  af  Kongens  Haand. 

Saa  synker  kraftløs  Du  igjen  i  Dvale, 
Mens  Avindsmænd  af  Dine  Lænker  leer, 
Og  tit  vil  grønnes  Danmarks  Skov  og  Dale, 
Før  lyse  Frihedssol  Du  atter  seer; 
Da  vil  paa  Sagas  Tavle  saa  staae  tegnet: 
»Engang  var  Folket  gjenfødt,  frit  og  stærk, 
Men  ej   sit  Frihedstempel  har  det  hegnet; 
Thi  sank  i  Grus  det  stolte  Kongeværk.« 

Det  skal  ej   skee!    Det  kan  ej  Kongen  ville  — 
Saa  viis,  o  Folk!    Du  vil  det  heller  ej! 
Opløft  Din  Røst  nu 3  for  det  er  forsilde! 
Til  Fredriks  Hjerte  forhen  fandt  den  Vej. 
Sig  Drot  og  Folk  engang  har  sluttet  sammen 
Gid  denne  Eendrægt  altid  vare  maa! 
Da  evig  grønt  og  rank  som  Bøgestammen 
Vort  Frihedstræ  i  Danmarks  Vang  skal  staae. 


49.    Kongefugleskydningen  paa  den  kgl.  Skydebane 

den  5te  juli  1854. 


Hvad  har  os  ført  gjennem  Kampe  og  Farer? 
Hvo  var  mod  Rænker  vor  Friheds  Bevarer? 
Hvori  har  Danmark  sit  Haab  og  sit  Held? 
Folket  vil  svare  af  Hjerternes  Fylde: 
Fredrik.  Din  Danskhed  kun  Sejren  vi  skylde; 
Den  er  den  skjærmende  Guddom  vi  hylde, 
Den  er  vor  Krafts,  vor  Lyksaligheds  Væld! 

Ej  sad  til  Bram  Du  med  Scepter  og  Krone: 
Tvedragtens  Aand  vilde  styrte  Din  Throne, 
Smedde  i  Trældommens  Lænker  Dit  Folk! 
Kaldet  til  Magten  for  Sværdet  at  drage, 
Kæmped  Du  mandigt  i  Trængselens  Dage, 
Bragte  med  Hæder  os  Freden  tilbage! 
Daad  var  Dit  Dannesinds  Frugt  og  dets  ToTk ! 

Du  i  vor  Kjærlighed  Styrken  har  fundet, 
Hvorved  Du  Sejr  over  Mørket  har  vundet, 
Og  gjort  Dit  Danmark  til  Frihedens  Hjem! 
Nu  skal  vor  Kjærlighed  Lønnen  Dig  være 
For  at  som  Værn  om  vor  Lykke  og  Ære, 
Skjold  Du  for  Friheden  trofast  vil  bære, 
Kalde  dens  rige  Velsignelser  frem! 

Fredrik!    Dit  Banner  vi  jublende  følge; 
Hvor  det  end  vajer,  paa  Land,  over  Bølge, 
Veed  vi:    det  gjælder  vor  Ære  og  Ret! 
Meer  skal  i  Danmark  ej  Broderblod  rinde; 
Men  med  Din  hellige  Gave  i  Minde, 
Folket  om  Kronen  skal  Egeløv  vinde, 
Gjøre  dens  Vægt  Dig  ved  Kjærlighed  let! 


50.    Den  6te  October  1854. 


Konning!    i  Minister-Klemmen 
Luk  ej  paa  Din  Fødselsdag 
Øre  Dit  for  Folke-Stemmen, 
Ligned  end  den  Vaabenbrag! 
Thi  fra  Arildstid  i  Norden 
Klang  i  Takt  med  Lurens  Torden 
Brages  Kvad  og  Harpeslæt. 

Lad  uhørt  da  i  Højsædet 
Skjalden  ej  Guldharpen  slaae, 
Som   Skjoldungers  Pris  har  kvædet 
Under  gule  Haar  og  graa, 
Og  forlænget  seer  med  Glæde 
Gamle  Fredegods  Guldkjæde 
Til   vor  yngste  Frederik! 

Tro  det  ej ,  at  mellem  Slaver 
Kongen  har  sin  bedste  Ven ! 
Tro  det  ej,  Din  Throne  raver 
Hos  fribaarne  Dannemænd, 
Som  jo  har  paa  Hænder  baaret 
Ind  og  ud  ad  Tusindaaret 
Gamle  Danmarks  Kongeslægt! 

Hvad  der  vakler,  om  ej  raver, 
Hos  os  i  en   bange  Stund, 
Det  er  Tak  for  gode  Gaver, 
Hjertets  Tak  med  Haand  og  Mund, 
Det  er  Sulerne,  som  bære 
Karmen  højt  til  Kongens  Ære, 
Frederik!    Din  Ærepori. 

Hør  da  ej  paa  den   »Boki.se«, 
Som  med  alt  sit  Pund  af  Vid, 
Bedre  brugt,  maaskee  at  prise, 
Sætter  mellem*  Venner  Splid, 
Mellem  Frænder  allernæste : 
Rigets  Gavn  og  Folkets  Bedste, 
Kongen  og  hans  eget  Ord! 


Fæst  Dit  Blik  paa  Hjælpekilden, 
Ypperst  under  alle  Savn: 
Paa  det  Folk,,  som  gik  i  Ilden 
For  sin  Drot  og  for  sit  Xavn, 
Som,  nok  født  til  Mag  og  Lempe, 
Dog  vil  for  sin  Frihed  kæmpe 
Til  den  sidste  Draabe  Blod ! 

Intet  Folk  i  Verden  findes, 

Som  det  Danske  overgaaer 

I  alt  Godt  og  Stort  at  mindes 

Gjennem  Tusindtal  af  Aar; 

Gid  med  Skjold  Du  Prisen  vinde! 

Aldrig  visner  den  Kjærminde, 

Som   slog  Rod  i  Danevang! 


51.    Den  6te  October  1854. 


Ustandset  Tidens  stærke  Ørn 

Sig  over  Verdensrummet  svinger, 

Kun  lidet  agte  Jordens  Børn 

Hvad  næste  Vingeslag  dem  bringer.  — 

O,  gid  det  næste  Vingeslag 

Maa  vise,  det  er  atter  Dag, 

Maa  vise,  Folkets  Hjertesag 

Har  rørt  Kong  Fredriks  Kongehjerte ! 

Ja,  gid  den  skjønne  Højtidsdag, 
Som  Tidens  Ørn  os  nylig  bragte, 
Maa  minde  Dig  om  Folkets  Sag, 
Om  Maalet,  som  vi  eftertragte. 
Værn  om  Din  Gave,  skjøn  og  god! 
Skjærm  den!    den  har  i  Folket  Rod; 
Skjærm  den!  og  tag  vort  Hjerteblod, 
Naar  atter  Farens  Time  kommer. 

Ja  om  vor  Drot  vi  stærk  og  fast 
Af  Hjerter  vil  en  Skjoldborg  bygge,  - 
End  aldrig  Danskens  Troskab  brast, 
Den  er  et  gammelt  Arvestykke. 
—  Men  naar  vi  møde  Haan  og  Spot 
Af  dem,  der  staae  Dig  nær,  o  Drot! 
Vi  søge  Dig!  —  o,  søg  Du  blot 
I  Folkets  Kjærlighed  Din  Styrke! 


52.    Ved  Kongens  Ankomst  til  Lykkesborg 

den  26^e  October  1854. 


Velkommen,  Konge,  her  ved  disse  Strande! 

Dig  byder  Dit  taknemmelige  Folk; 

Vort  frie  Blik,  vor  kjækt  oprejste  Pande 

Vil  være  Dig  vort  Hjertes  bedste  Tolk: 

At  Kjærlighed  og  Troskab  Du  skal  finde 

I  hvert  et  Bryst,  som  hæver  her  sin  Røst, 

Og  Sønderjyden  glemmer  ingensinde, 

At  Du  er  Folkets  Haab  og  Folkets  Trøst! 

Trælbundne  ej  vi  Dig  imøde  træde,  — 
Frimodigt  hilse  vi  vor  elskte  Drot, 
Frimodigt  toner  Sangen  om  den  Glæde, 
Der  boer  idag  i  Hytte  som  i  Slot  — , 
Men  bundne  dog;  thi  til  Dit  Faderhjerte 
Med  Kjærlighedens  stærke  Baand  Du  bandt 
Et  Folk,  som  deler  tro  Din  Lyst,  Din  Smerte, 
Og  som  ved  Dig  sin  største  Lykke  fandt! 

Som  trygt  med  Dig  vi  stod  i  Farens  Dage , 
Saa  vil  vi  altid  trofast  med  Dig  staae, 
Og  kalder  Du,  med  frejdigt  Mod  vi  drage 
I  Kamp  for  Dig  paa  Land,  paa  Bølgen  blaa; 
Der,  hvor  vor  himmelfaldne  Fane  vajer 
Og  peger  med  sit  Kors  mod  Himlens  Rund, 
Der  møde  vi,  og  gaae  med  Dig  til  Sejer, 
Dig  tro  i  Livet,  som  i  Dødens  Stund. 

Modtag,  o  Konge!    med  et  venligt  Hjerte 
Den  Velkomst,  vi  med  kjærligt  Sind  Dig  bød! 
Og  naar  den  gyldne  Krone  bringer  Smerte 
I  mangen  Stund,  —  da  husk,  Din  Løn  er  sød: 
Et  trofast  Folk  med  Kjærlighed  Dig  lønner, 
Trofaste  Hjerter  Dig  imøde  slaaer, 
For  Dig  til  Himlen  stige  hede  Bønner, 
Mens  Folket  trofast  om  Din  Throne  staaer! 


53.    Ved  Fakkeltoget  til  Kongen,  18de  Decbr.  1854, 

i  Anledning  af  ministeriet  Ørsteds  Afskedigelse.7) 


Saa  kan  da  Ordet  strømme  frit 

Og  atter  til  Dig  runge! 

Saa  skal  ej  meer,  som  før  saa  tit, 

Det  lænkes  paa  vor  Tunge! 

Saa  staaer  Du  atter  for  os  glad, 

Endnu  som  før  den  samme, 

Og  de,   der  vilde  skilt  os  ad, 

De  maae  nu  staae  tilskamme! 

Var  nok  saa  bitter  end  den  Skaal, 

Som  vi  har  maattet  drikke, 

Vi  vidste  dog  med  stille   Taal, 

At  Du  os  svigted  ikke. 

Vort  Haab  til  Dig,  vor  elskte  Drot, 

Skal  Ingen  os  fraliste, 

Vor  Tro  paa  Dig  i  Ondt  og  Godt 

Skal  Ingen  os  fravriste! 

Vi  vidste  jo  —  det  har  Dit  Blik 

Saa  mangen  Gang  os  tolket  — 

At  ingen  Mur,  o  Frederik! 

Kan  skille  Dig  fra  Folket, 

Og  at  det  Værk,  som  Du  har  bygt, 

Saa  det  vil  længe  huskes, 

Skal  knejse  gjennem  Tiden  trygt 

Og  ikke  plumpt  forfuskes. 

Det  blev  Din  Lod  i  Landets  Nød 
At  gribe  just  det  Rette: 
'Det  skal  ej   skee!«    Du  kjækt  udbrød; 
»Mit  Navn  man  skal  ej  plette!« 
Hvor  de  Ord  høres,  hvorsomhelst, 
Skal  Vidnesbyrd  de  bære : 
At  Du  med  dem  har  atter  frelst 
Vor  Frihed  og  vor  Ære. 

Og  kan  nu  Ordet  strømme  frit 
Og  atter  til  Dig  runge, 
Og  skal  ej  meer,  som  før  saa  tit, 
Det  lænkes  paa  vor  Tunge: 
Saa  lad  det  klinge  første  Gang 
Til  Dig  blandt  Blus  og  Kerter, 
Med  Tak  i  tusindstemmig  Sang 
Fra  varme  danske  Hjerter. 

6* 

54.    Ved  Festen  i  „det  danske  Broderskab"  paa 
den  kgl.  Skydebane 

d.  17de  Januar  1855. 


O,  Danmark,  jeg  hilser  med  Stolthed  og  Lyst 
Din  kornrige  Slette,  Din  skovkrandste  Kyst  — 
Min  Vuggesang  lød  fra  den  stormende  Sø, 
Og  derfor  ved  den  vil  jeg  leve  og  dø. 

Her  lærte  jeg  tidlig  at  elske  min  Drot, 
Thi  Vejen  staaer  aaben  til  Dankongens  Slot  — 
Og  Vej  til  hans  Hjerte  den  finder  man  let, 
Naar  Hjertet  kun  banker  for  hvad  der  er  Ret! 

Han  gjør  ingen  Forskjel  paa  Hytte  og  Borg, 
Han  ejer  et  Hjerte  for  Fattigmands  Sorg, 
Og  kunde  han  standse  hver  Taare,  der  flød, 
Vist  aldrig  en  Klage  til  Himmelen  lød! 

Den  Sæd,  han  har  udstrøet,  skal  aldrig  forgaae, 
Det  Hus,  han  har  bygget,  skal  evig  bestaae, 
Det  Navn,    som  han  modtog,    har  ej  han  gjort  Skam, 
Den  Krone,  han  arved,  sin  Glands  fik  fra  ham. 

Gud  skjænke  ham  Dage,  Gud  skjænke  ham  Aar, 
Og  Friskhed  i  Hjertet  og  sneehvide  Haar. 
Gid  Tanken  om,  hvad  for  sit  Folk  han  har  stridt, 
Maa  trøste  ham  saligt  og  styrke  ham  tit. 


85 

55.    Grundlovsfesten  1855  i  Kiebenhavn. 


Konge,  hvad  vil  vi? 

Komme  vi  atter 
Ængstligt  med  Bønner 
Hid  til  Dit  Slot? 
Trues  af  Fare 
Atter  vor  Frihed? 
Trues  af  Fare 
Selv  Da,  o  Drot? 

De,   som  Du  satte 
Nys  til  at  værne 
Fast   om  vor  Friheds 
Truede  Vold, 
Vil  de  forraade 
Konge,  Din  Tillid, 
Plette  Din  Æres 
Staalblanke   Skjold? 

Nej,  med  Fortrøstning 
Hilse  vi  Dagen, 
Da  Du  os  planted 
Frihedens  Træ. 
Stammen  er  kraftig, 
Kronen  er  lovfuld, 
Sangfuglen  bygger 
Alt  i  dens  Læ. 

Derfor  vi  flokkes, 

For  Dig  at  bringe 
Tak  for  den  bedste 

Gave  paa  Jord; 

O,  men  den  rette 
Tak  for  Din  Stordaad 
Er  ikke  den,  der 
Klinger  i  Ord. 

Den  skal  Du  finde, 
Drot!   i  den  Lykke, 
Som  os  Din  Friheds- 
Gave  har  bragt, 
Og  i  de  ædle, 
Spirende  Kræfter, 
Som  den  tillive 
Blandt  os  har  vakt! 


56.    Grundlovsfesten  i  Egebæksvang 

den  5te  Juni  1855. 


Frederik!    Folke- 
Fyrste  Du  nævnes, 
Drot  for  et  frit  og 
Fribaarent  Folk,  — 
Hør  da,  naar  Sangen 
Svinger  sig  selvman't, 
Naar  den  er  Folke- 
Følelsens  Tolk! 

Fredrik!    Du  fæsted 
Lid  til  Dit  Folk  og 
Gik  med  dets  Sønner 
Tyskland  imod; 


Trodsigt   det  svang  som 
Svøbe  sin  Fakkel; 
Men  med  Dit  Folk  Du 
Sejerrig  stod. 

Fredrik !    Du  fæsted 
Lid  til  Dit  Folk,  og 
Frihed  Du  gav  med 
Folkelig  Haand; 
Fejred  en  Fest  saa 
—  Aldrig  den  glemmes  — 
Frihedens  Fest  i 
Kjærligheds  Aand ! 

Fredrik!    naar  atter 
Frihedens  Festdag 
Samler  Dit  glade, 
Trofaste  Folk, 
Samler  fra  Borg  og 
Samler  fra  Hytte  3 
Samler  hver  Sjæl  med 
Hjertet  som  Tolk.  — 

Fredrik!    da  svinger 
Hojt  sig  mod  Himlen, 
Højt  mod  Guds  Throne 
Eden,  vi  svor: 
Aldrig  vi  slippe 
Dig  og  Din  Gave, 
Dig  og  Din  Ære,  — 
Stol  paa  vort  Ord ! 

57.     Ved  Kongens  Nærværelse  i  det  kgl.  Theater 

den  7de  October  1855. 


En  Højtidsfest  er  nu  for  ham  oprunden, 
Hvis  rige  Gaver  aldrig  glemmes  kan, 
For  ham,  der  Folkets  Kjærlighed  har  vunden, 
Fordi  han  trofast  elsked  Danmarks  Land; 
For  ham,  som  Tiden  længe  skal  erindre, 
Thi  da  han  greb  den  gyldne  Kongekrands, 
Da  mon  i  Østen  Friheds-Stjernen  tindre, 
Og  Haabets  Engel  smiled  ved  dens  Glands. 

Der  var  et  Land,  hvor  man  om  Frihed  talte, 
Skjønt  Hjertet  skjælved  ved  Tyrannens  Magt, 
Og  hvor  med  Oldtids  Dyder  højt  man  pralte, 
Skjønt  Ord  og  Tanke  blev  i  Lænker  lagt; 
Da  til  et  grumt  og  blodigt  Afgudsbilled 
Uskyldighed  og  Fred  blev  oflfret  hen, 
Og  den,  der  myrded  meest,  han  blev  fremstillet 
Som  Folkets  tro  og  allerbedste  Ven. 

Gud  være  lovet,  slige  Tankens  Lænker, 
De  findes  ej,  de  kjendes  ej  hos  os, 
En  bedre  Frihed  os  vor  Konge  skjænker, 
Der  aldrig  blander  sig  med  blodig  Trods. 
Dog  er  vi  fri,  thi  Danmark  er  vor  Moder, 
Og  Kongen  lytted  til  sin  Moders  Røst, 
Derfor  hver  Dansk  han  hilser  som  sin  Broder, 
Og  Folkets  Fryd,  det  er  hans  bedste  Lyst. 

O,  Himlens  Herre,  Du  vort  Land  beskjærme, 
Lad  Tvedragt  bøje  sig  for  Retfærds  Aand! 
Og  fjærn  de  Farer,  der  til  ham  sig  nærme, 
Der  holder  Danmarks  Fremtid  i  sin  Haand! 

Gid  ingen  Modgang  maa  vor  Konge  true, 
Mens  Tiden  veksler  mellem  Høst  og  Vaar, 
Og  gid  det  Træ,  han  planted,  han  maa  skue 
At  bære  gyldne  Frugter  Aar  for  Aar! 


58.    Kongefugleskydningen  paa  den  kgl.  Skydebane 

deii  3die  Juli  1856. 


»Har  man  bundet  Jer  Aand, 

»Vil  jeg  sprænge  de  Baand!« 

Saa  bød  Drotten  paa  Kjærlighed  rig. 

Nu  fra  Højsal  og  Plov 

Vogtes  Land,  vogtes  Lov, 

Derfor,  Fredrik,  takke  vi  Dig! 

Da  med  skamplettet  Skjold, 

Gamle  Danmark,  Din  Vold 

Blev  bestormet  ved  Magt  og  ved  Svig; 

Stod  Din  Drot  jo  saa  fast 

Som  Kong  Kristian  ved  Mast, 

Derfor,  Fredrik,  vi  kæmped  for  Dig! 

Fra  det  blodige  Spor 

Skibet  lystred  ej  Ror, 

Over  Bølgerne  tumled  det  sig; 

I  det  knagende  Rat 

Greb  Du  mandelig  fat, 

Og  Dit  Folk,  Konge!  stoled  paa  Dig. 

Nu  er  Skibet  i  Havn, 

Og  Din  Daad  og  Dit  Navn 

Prises  højt  gjennern  Land  og  ved  Vig. 

Her  vor  jublende  Sang, 

Over  By,  over  Vang, 

Skal,  Kong  Frederik!   lyde  for  Dig! 


59.    Festforestillingen  i  det  kgl.  Theater 

deii  8de  Octobcr  1856. 


Blandt  Nordens  Lande  Danmark  er  en  Have, 
Saa  frodig,  frisk,  med  dybe,  blanke  Søer; 
Om  Oldtids  Stordaad  mæle  Kæmpegrave, 
Og  Nutid  selv  har  Klang,  som  aldrig  døer; 
Ved  Mejselslag,  ved  Skjaldesang  vi  kjendes, 
Ved  Folkets  Sammenhold,  Soldatens  Mod; 
I  Kjærlighed  er  Styrke,  den  ej  endes, 
Her  den  i  Drot  og  Folk  har  samme  Rod. 

Det  løfter  Sindet:    her  er  godt  her  hjemme! 
»Danmark  og  Dansk«   de  Ord  er  som  Musik! 
O,  Konge!    Du  vil  alt  det  Godes  Fremme, 
Hvo  er  meer  dansk,  end  Du,  Kong  Frederik! 
God  Gjerning  gjør  saa  lykkelig  tilmode, 
I  den  Tilfredsheds  skjønne  Roser  groe! 
Velsignelse  der  er  i  alt  det  Gode, 
Velsignelse  i  Sammenhold  og  Tro! 

Paa  Festens  Dag  klart  straaler  Blus  og  Kerte, 
Ja  Glædens  Ild  —  og  Øjet  har  just  den, 
Livs-Sundhed  gjennem strømmer  rigt  Dit  Hjerte, 
Til  det  den  ringe  Mand  saa  trygt  gaaer  hen. 

Gud  glæde,  styrke  Dig  i  Alvors  Dage, 

Gud  lønne  Dig  i  Villiens  gode  Færd, 

Gid  Du  see  Danmarks  Herlighed  tiltage; 

Og  Korn  og  Blomster  slynges  om  hvert  Sværd! 


60.    For  Kongen. 

(Nyaarsaften   1856.) 


I  Taarnet  Midnatsklokken  snart 
Med  dumpe  Slag  forkynder, 
At  Tiden  i  ustandset  Fart 
Det  nye  Aar  begynder  — 
Men  Aaret  er  i  Tidens  Skjød 
Som  Draaben,  der  fra  Fjeldet  flød 
I  Havets  dybe  Vande. 

Vildt  bruser  Tidens  Bølge  frem 
Med  Throner  paa  sin  Tinde  — 
Og  bar  den  end  i  Sekler  dem  — 
Hvo  kan  nu  Sporet  finde ! 
Alt  rummer  Tiden  ved  sit  Bryst 
Og  haster  mod  den  fjærne  Kyst 
Bag  Evighedens  Strømme. 

Men  gaaer  vor  Vej  i  Kamp,  i  Fred, 

I  Solskin  og  i  Taage  — 

Et  Øje  seer  fra  Himlen  ned  — 

Og  evigt  vil  det  vaagei 

Det  tæller  draabeviis  hver  Elv  — 

Som  tæller  det  i  Hjertet  selv 

Hvert  Haab  og  hver  en  Tanke. 

Til  Dig  bag  Hvælvingen  —  til  Dig, 

Som  var,  som  er,  som  bliver  — 

Til  Dig,  vort  Ophav  —  kun  til  Dig  — 

Du,  alt  det  Godes  Giver! 

Til  Dig,  min  Gud!    alene  kun 

Til  Dig  i  Aarets  sidste  Stund 

Min  Bøn  og  Tanke  stræber: 

Beskjærm  vor  Konge!    Kronens  Vægt 
Er  her  saa  tung  at  bære  — 
Stærk  er  han  i  Din  Varetægt  — 
Han  styre  Dig  til  Ære! 
Lad  Folkets  Gjerning,  Ord  og  Skrift 
Samvirke  klogt  med  hans  Bedrift! 
Lad  Danmarks  Held  grundfæstes ! 


61.    Grundlovsfesten  i  Kjøbenhavn  1857. 

(Afsunget  i  Kristi ansborgs  Slotsgaard.) 


Vor  Frihed  er  en  Sejerskrands 

Fra  Farens  Tid, 
Da  Kongen  saae  med  opladt  Sands, 
At  Folkets  Magt  kun  styrked  hans, 
At  Folkets  Ret  med  Kronens  Glands 

Ej  stod  i  Strid, 
Og  derfor  skifted  Arven  ud 
Og  satte  til  sit  Folk  og  Gud 

Sin  Lid. 

Hans  Tillid  ej  beskæmmet  blev; 

Den  Prøve  stod, 
Ej  blot  dengang,  da  haardt  det  kneb, 
Og  vi  vort  nye  Frihedsbrev 
I  Slagets  Linie  underskrev 

Med  Hjerteblod, 
Men  og  da,  Tvivl  og  Frygt  tiltrods, 
Paa  Kongens  Trofasthed  vi  os 

Forlod. 

I  Danmark  aldrig  denne  Tro 

Udryddes  skal : 
Saalidt  som  Mistroes  Svamp  skal  groe 
I  Borgers  Hjem  og  Bondes  Bo, 
Saalidt  skal  Trædskheds  Orm  sig  snoe 

I  Kongens  Hal; 
Men  hvo  der  Tvedragt  vil  udsaae 
Imellem  Begge,  han  skal  staae 

For  Fald. 

Straal  klart  vor  Friheds  Folkefest 

I  Kongeglands! 
Idag  I  kaste  Bog  og  Læst, 
Idag  er  Glæden  Alles  Gjæst, 
Og  Lyd  der  gaaer  fra  Øst  til  Vest 

Af  Sang  og  Dands; 
Men  først,  med  Tak  for  Gaven  god, 
Vi  lægge  ned  for  Kongens  Fod 

Vor  Krands. 

62.    Grundlovsfesten  i  Tivoli  1857. 


Hvor  Frihed  deltes  lige 
Imellem  Folk  og  Drot, 
Bør  Smigersange  vige, 
Der  klinger  Sandhed  godt. 
Ej  fra  betalte  Tunger 
I  Festens  Øjeblik 
Nu  højt  mod  Sky  det  runger 
Et:    Leve  Frederik! 

Ej  glemt  i  Danmark  være, 
(Hvor  Mangt  vel  glemmes  tit!) 
Ved  Fredrik  Folkekjær e 
Blev  Folket  stærkt  og  frit. 
Skjønt  ængt  man  Grændsen  stikker 
Med  Stormagts  Maalesnor, 
Den  lille  Plet  er  sikker; 
Thi  Troskabs  Magt  er  stor. 

Af  denne  Troskabs  Fylde, 

Med  Hjerte,  Sind  og  Hu, 

Ham,  hvem  vi  Dagen  skylde, 

Et  Leve!    bringes  nu. 

Trygt  med  sit  Folk  han  stævne 

Igjennem  alle  Skjær, 

Og  naar  vi  Frihed  nævne, 

Skal  Fredrik  nævnes  her! 

63.    Kongefugleskydningen  paa  den  kgl.  Skydebane 

den  2den  JUH  1857. 


Altid  i  Danmark  Troskab  hos  Folket 
Kongen  fandt  karsk,  naar  Stridshornet  lød, 
Kjæk  den  i  Gjerning  Kraften  har  tolket, 
Værnet  om  Thronen,  trodsende  Død! 

Saga  os  mange  Minder  bevarer 
Om  at  Skjoldunger  kjendte  dens  Magt, 
Og  spotted  trygge  Trudsler  og  Farer, 
Naar  den  mod  Fjenden  var  deres  Vagt. 

Du  har,  vor  Fredrik!    dybest  dog  fattet, 
At  den  er  Rigets  mægtigste  Skjold, 
Og  at  af  Trældomsaaget  ej  mattet 
Frejdigst  den  kæmper  kraftig  og  bold. 

Du,  med  det  danske,  ærlige  Hjerte, 
Dybest  har  følt,  at  den,   som  har  deelt 
Inderligt  Kongens  Glæde  og  Smerte, 
Burde  hans  Tillid  vel  eje  heelt. 

Du  har  begrebet:    Kjærlighed,  Ære, 
Det  er  de  Kilder,  hvorfra  den  flød; 
Thi  kan  Forræder  aldrig  den  være, 
Saa  Du  kan  slumre  trygt  i  dens  Skjød. 

Og  Du  gav  Troskab  Frihed  i  Norden, 
Knuste  dens  Lænker,  bød  den  Din  Haand; 
Fri  kan  den  nu  i  Slagenes  Torden 
Mandigt  nedlyne  Tvedragtens  Aand. 

O,  det  skal  aldrig  Danmark  Dig  glemme: 
Ene  som  Friheds  Giver  Du  staaer; 
Folket  i  Hjertet  evigt  vil  gjemme 
Mindet  om  Dig  og  Gjenfødslens  Aar! 

For  hvad  Du  ædelt  Troskab  har  skjænket, 
Troskab  vil  bringe  selv  sig  til  Løn: 
Dig  den  sig  offrer,  fri  og  ulænket, 
Danmarks  højtelskte,  kjærligste  Søn! 


64.    Kongens  Ankomst  til  Frederits 

den  20de  September  1857. 


Velkommen,  Drot!    paa  denne  Grund, 

I  Mindets  Hjem, 
Hvor  hvert  et  Markens  Straa  har  Mund, 
Og  mæler  om  hin  Midnatsstund, 
Da  Folkeaanden,  kjæk  og  sund, 

Herfra  brød  frem; 
Da  Meened  fik  sin  bittre  Løn, 
Men  Troskab  Sejerspalmen  skjøn 

Bar  hjem. 

Ja  Troskab  imod  Drot  og  Land 

Er  Danskens  Magt. 
Den  tænder  koldest  Bryst  i  Brand; 
Den  binder  til  sin  Pligt  hver  Mand; 
Den  slaaer  omkring  vor  lave  Strand 

En  sikker  Vagt; 
Den  byder  hjemlig  Falsk  og  Svig 
Og  fremmed  Vold  at  tage  sig 

I  Agt. 

Og  derfor  er  vor  Troskab  god 

At  lide  paa, 
Fordi  den  sprang  af  Friheds  Rod, 
Fordi  den  staaer  paa  Ligheds  Fod 
Og  vokser  med  vor  Kraft  og  Mod, 

Mens  Tider  gaae; 
Fordi  det  er  en  Hjertesag, 
For  Dig,  o  Drot!    og  Danmarks  Fla^ 

At  slaae. 


65.    Ved  et  Fakkeltog  for  Kongen  i  Frederits 

den  20de  September  1857. 


Vær  velkommen  folkekjære, 
Vennesæle  Drot! 
Her  hvert  trofast  Hjerte  være 
Dit  Paulun  og  Slot, 
Kerter  straale  Dig  imøde, 
Stemmer  juble,  Kinder  gløde, 
Vi  paa  Hænder  ville  bære 
Fredrik  Folkekjære! 

Hvad  er  det,  som  os  besjæler 
I  den  glade  Stund, 
Da  Du  i  vor  Midte  dvæler 
Kraftig,  dansk  og  sund? 
Hvad  har  tændt  den  stærke  Lue 
Nu,  vi  Friheds    Giver  skue? 
Haabet  om:    trods  alle  Fjender 
Selv  Dit  Værk  Du  ender! 

7 

Ja,  igjennem  Tider  strænge 
Frit  og  stærkt  bestaae 
»Danmark  dejligst  Vang  og  Vænge , 
Lukt  med  Bølgen  blaa!« 
Trælle  knæle  ej  for  Thronen, 
Ej  af  Jern  er  Kongekronen, 
»Æresborger«    stolt  vi  nævne 
Ham  ved  dette  Stævne. 

Syng  da  højt  og  sving  da  Kerte 

Leve   Frederik! 

Med  det  danske  Kongehjerte, 

Med  det  milde  Blik! 

Stor,  som  Kristian  den  Fjerde, 

Vil  han  hegne  Led  og  Gjærde, 

Danmarks  Frihed,  Ret  og  Ære  — 

Leve  Folhékjære! 


66.    Kong  Frederik  den  Syvende  i  Silkeborg- 

(September  1857.) 


Mel.:  Vi  Sømænd  gjør  ej  mange  Ord. 

Den  lille  By,  som  paa  Dit  Tog 

Idag  Din  Fod  betræder, 

Det  er,  o  Drot!    den  mindste  Pog 

Blandt  alle  Dine  Stæder, 

En  Pog,  som  først  igaar  fik  Uhr 

Og  knap  har  Dun  paa  Hage, 

Og  derfor  vel  i  Politur 

Maa  staae  en  Del  tilbage. 

En  By,  som  grundlagt  paa  Papir 

Nu  vokser  fort  i  Sandet, 

Paa  Blomster,  som  paa  Kirkespir 

Den  fattigste  i  Landet, 

Som  ikkun  har  sit  unge  Blod 

Og  kun  paa  Haab  kan  samle, 

Men  hænger  ved  sin  Konge  god 

Saa  trofast  som  de  gamle. 

Ja,  Konge!    det  er  hvad  vi  har, 

Den  Blomst,  vi  her  kan  frede , 

Den  trives  godt  paa  Jorden  bar 

Og  paa  den  brune  Hede; 

Og  kom  Du  hid  at  see  dens  Spor, 

Hvor  ingen  andre  bramme, 

Saa  troe  os,  Konge!  paa  vort  Ord: 

Her  staae  vi  ej  tilskamme. 

Saa  tag  vor  Hilsen,  Danerdrot! 

Du  vil  den  ikke  vrage, 

Og  tag  vort  Ønske  varmt  og  godt 

For  Dine  Fremtidsdage ! 

Og  tag  vor  Tak,  fordi  Du  nu 

Er  stævnet  over  Vandet, 

Og  kom  Din  yngste  Søn  ihu 

Og  gjæsted  ham  i  Sandet! 


67.    Ved  et  Festmaaltid  i  Horsens  for  Kongen. 

(September   1857.) 


Jeg  veed  et  Land  —  man  raaber:    »det  er  lille!« 
Men  dejlig  er  den  havomkrands'de  Plet; 
Hver  Luftning,  som  i  Bøgens  Løv  mon  spille, 
Ja  selv  Dit  Hjerte  kan  fortælle  det; 

Og  rige  Skatte  Vang  og  Vove  gjemme, 
Men  rigest  dog  den  Aand,  som  der  har  Bo; 
Og  der  jeg  fødtes,  der  jeg  kun  har  hjemme; 
Det  er  mit  Liv,  og  der  jeg  gaaer  til  Ro. 

Jeg  veed  et  Folk  —  ej  .vidt  dets  Grændse  favner; 

»En  Smaamagt!«   spotte  Fjender  stolt  i  Chor; 

Men  Frihed  der  ved  Kongethronen  havner, 

Og,  naar  det  gjælder,  viid:  den  Magt  er  —  stor. 

Det  skrev  sit  Navn  med  herlige  Bedrifter 

Hos  Saga  ind,  og  det  ej  fordum  blot; 

Det  mærked  tit,  at  Lykken  sælsomt  skifter, 

Men  et  stod  fast:   Det  Folk  er  tro  sin  Drot! 


Jeg  veed  en  Drot  —  for  Folket  har  han  Hjerte; 
Ak,  hjerteløs  var  mangen  Fyrste  kun! 
Trindt  om  var  Storm,  og  Angstens  bittre  Smerte 
Foer  dybt  bag  Purpur  ind  i  Nødens  Stund; 
Men  han  stod  frejdig,  fast;  thi  mens  forgjæves 
Vel  Andre  søgte  Værn  bag  Staal  og  Bly, 
Han  skjænked,  hvad  af  Andre  først  maa  kræves , 
Og  stod  saa  trygt  i  Troskabs  sikkre  Ly. 

Den  Drot  er  Du,  Kong  Fredrik;  Folket,  Landet  — 
Vort  kjære,  gamle  Danmark,  elsker  Du; 
Dit  Liv  vil  derom  vidne,  og  det  kan  det, 
Og  sildigst  Slægt  skal  komme  det  ihu. 
Er  Havblik  nu  før  Storm?     Vil  Bølgeskarer 
Paany  mod  Danmark  prøve  stolt  sin  Magt? 
Staa  trygt  tilrors;  vort  Skib  nok  Stormen  klarer; 
Thi  Folkets  Kjærlighed  —  det  er  Din  Vagt! 

Engang  var  Skik  —  og  Skik  ej  Dansken  bryder 
At  hilse  Drotten  højt  med  Skjoldeklang; 
I  Skjold  vi  Troskab  bær',  —  see,  den  gjenlyder 
Selv  nu,  vor  Drot!   fra  denne  simple  Sang! 
Velkommen  hid  fra  høje  Kongesale! 
Velkommen  hid,  Kong  Fredrik,  med  Din  Viv! 
Nys  vugged  Høstluft  sig  om  Danmarks  Dale  — 
Gid  rigt  Du  høste  for  Dit  Kongeliv! 


68.    Fakkeltoget  for  Kong  Frederik  VII.  i  Tender 

den  3die  October  1857. 


Udfold  Dig,   Dannebrogel 

Vaj  frit  med  røden  Dug!  — 

Alt  længe  nok  i  Kroge 

Man  gjemte  Dig  i  Smug. 

Din  Konge  højt  Du  takke, 

For  Ridder  han  Dig  blev, 

Da  paa  Forræder-Nakke 

Med  Sværd  Dit  Navn  han  skrev. 

Nu,  Modersmaal!    Din  Stemme 
Opløft  blandt  danske  Folk!  — 
Alt  længe  nok  iglemme 
Gik  Hjertets  rette  Tolk. 
Din  Konge  højt  Du  prise 
For  løste  Tungebaand, 
At  frit  Du  Dig  kan  vise 
I  Pagt  med  Folkets  Aand. 

Opskyd  af  Jordens  Dække 
Du  kostelige  Sæd, 
Kong  Frederik  lod  lægge 
I  Slesvigs  Agre  ned!  — 
Fra  Slægt  til  Slægt  Du  bære 
Skal  Vidne  om  vor  Drot: 
Paa  gamle  Danmarks  Ære 
Han  holdt  i  Stort  og  Smaat. 


69.   Hilsen  til  Kong  Frederik  den  Syvende  i  Brøns 

mellem  Tønder  og  Ribe,  3die  Octbr.  1857. 


Langt  større  Glands,  Kong  Frederik, 

Du  vandred  hos : 
Saa  tit  Du  gjennem  Landet  gik, 
Stod  Sejers-Minder  for  Dit  Blik; 
Men  denne  stolte  Glæde  fik 

Du  ej  hos  os. 
Træd  mild  dog  paa  vor  Jordbund  hen, 
Her  vokser  dog  et  Sagn  af  den: 
At  Slesvigs  Folk  som  danske  Mænd 

Var  med  at  slaaes. 

Siig,  mindes  Du  hin  Tid,  der  svandt, 

Hin  onde  Færd, 
Da  Fjenden  lod,  som  alt  han  vandt, 
Og  trodsed  Dig  paa  hver  en  Kant, 
Mens  Politikens  Traade  bandt 

Dit  gode  Sværd ! 

Ej  Lys  i  Natten  var  at   see; 
Da  raste  Folket  i  sin  Vee, 
Og  greb   til  Økse,  Stang  og  Lee;  — 
See  det  var  her. 

De  var  for  faa!  —  Hvor  Blodet  flød, 

Der  staaer  Du  nu.  — 
Da  blev  for  tung  Dig  Folkets  Nød, 
»Til  Vaaben!«   Konge-Ordet  lød; 
Og  hævne  Dine  Sønners  Død, 

Det  kunde  Du! 
Men  blev  end  Hines  Lykke  trang, 
De  vidned  dog  endnu  engang, 
At  Du  har  Mænd  paa  Slesvigs  Vang 
Med  trofast  Hu! 

Men  vil,  hvor  Fjenden  før  har  traadt, 

Han  atter  gaae; 
Da  flokkes  vi  om  Dig,  vor  Drot, 
Og  bløde,  naar  Du  byder  blot; 
Da   skal  Du  see,  vort  Folk  er  godt 

At  stole  paa! 
Nu  taler  Mindet  her  om  Fald, 
Men  høre  vi  igjen  Dit  Kald, 
Vi  slaae  som  før,  men  stande  skal, 

Til  Sejr  vi  faae. 

70.     Rigsdagsmændenes  Festmaaltid  paa  den  kgl. 
Skydebane  den  6te  October  1857. 


Kongens  Skaal! 

Hvad  Maal  det  er,  vi  styre  til 

Med  eller  mod  vor  Villie? 

Om  vi  har  halvvejs  vundet  Spil? 

Om  vi  er  helt  Codillie? 

Om  vi  har  Poppegøjen  skudt? 

Om  vi  har  plaffet  bort  vort  Krudt? 

Om  vi  til  Taffels  bliver  budt? 

Om  vi  skal  Gildet  gjøre? 

Om  vi  ret  snart  er  om  en  Hals 

Hvad  heller  paa  det  Tørre? 

Om  der  skal  dandses  holstensk  Vals 

Igjen  fra  Ott'ogfyrre? 

Om  vi  fra  Frankfurt  faae  Proces 

Og  Dommen  fra  en  fransk  Congres? 

Om  vi  kan  drage  eget  Læs 

Med  vore  Brødres  Arme? 

Om  alle  disse  Ting  vi  veed 
Ej  meer,  end  der  fortælles; 
Thi  vi  er  kun  en  Særlighed, 
Og  saadant  No'et  er  —  »fælles«. 
Men  Et  vi  veed  for  ganske  vist, 
Som  gjælder  her  saavel  som  hist: 
At  baade  imod  Magt  og  List 
Er  Enighed  vor  Styrke. 

Saa  lad  os  staae  da,  som  vi  stod 

Engang  paa  Slagets  Tillie, 

Med  Bryst  ved  Bryst  og  Fod  ved  Fod, 

Med  en  og  samme  Vilrie, 

Og  præge,  tro  mod  Pligtens  Bud, 

I  mandig  Daad  vor  Tanke  ud, 

Og  sætte  saa  vor  Lid  til  Gud, 

Som  over  Danmark  vaager. 

Og  vi  tør  stole  paa,  at  Han, 
Som  til  vor  Styrer  sattes, 
Ad  denne  Vej  vil  gaae  foran, 
Og  ej  før  Tiden  mattes. 
Ja,  alt  engang  skal  blive  godt, 
Saasnart  vi  holde  sammen  blot, 
Saasnart  med  os  kun  er  vor  Drot, 
Og  Folket  med  sin  Konge. 


71.     Kong  Frederik  den  Syvende. 

(Digt   i    .,Berl.    Tidendeu    d.    28de    Octbr.    1857.) 


Det  lille  Land  med  havomkrandste  Kyster, 
Hvor  Bøgen  groer,  hvor  Nattergale  slaae, 
Hvor  Øjet  skuer  frit  mod  Vest  og  Øster, 
Og  Stjernehimlen  staaer  saa  dyb  og  blaa; 
Hvor  Guldet  vokser  ved  hvert  Fjed  Du  træder, 
Hvor  Freden  hersker,  Tvedragtsaand  maa  fly, 
Hvor  Bauten  vidner  om  dets  gamle  Hæder, 
Og  friske  Laurer,  at  den  end  er  ny; 

I  dette  skjønne  Land,  som  Bølger  lukke, 
I  dette  gamle  Land,  hvor  Minder  bo, 
Paa  denne  Plet,  Kong  Fredrik!  stod  Din  Vugge, 
Her  gav  som  Yngling  Danmark  Du  Din  Tro; 
Her  sværmed  Du  omkring  i  Skovens  Skygge, 
Her  kløved  Bølgen  Du  med  frejdig  Hu, 
Her  vied  Du  Dit  Liv  til  Danmarks  Lykke, 
Her  staaer  som  Konge  Du  iblandt  os  nu. 

Hvad  Under  vel,  om  højt  Du  elsker  Hjemmet, 

Om  Hjemmets  Børn  Dig  elske  højt  igjen! 

Du  stod  jo  aldrig  blandt  os  som  en  Fremmed, 

Du  var  os  som  en  kjær  og  gammel  Ven. 

Selv  før  Dit  Hoved  smykket  blev  med  Kronen, 

Vor  Lid  vi  satte  til  Dit  ædle  Sind, 

Og  dengang  Du  som  Konge  steg  paa  Thronen, 

Da  løste  kongeligt  Du  Løftet  ind. 

En  usæl  Tid!  —  Ud  fra  sin  skumle  Hule 
Den  lumske  Lindorm  krøb  med  graadig  Tand, 
Udspyede  Hadets  Ild  og  Løgnens  fule 
Forgift  imod  vort  ædle  Fædreland. 
For  Kampen  veg  Du  modløs  ej  tilbage, 
I  Spidsen  for  Dit  Folk  Du  stod  saa  fast, 
Og  vog  —  en  ædel  Ridder  —  Dybets  Drage, 
Og  skjærmed  Landet  mod  dens  Overlast. 

Men  under  Kampen  end,  hvis  Udfald  Ingen 

I  hine  tunge  Dage  kunde  see, 

Du  netop  løste  Folkeaanden  Vingen 

Og  gav  den  Kraft  at  bære  hver  en  Vee! 

Saa  da  nu  hist  fra  Dannevirkelejren 

Sig  tusindmundet  Sejersrygtet  svang, 

Opsteg  vor  Tak  til  Gud  ej  blot  for  Sejren, 

Men  og  for  Frihed  paa  den  danske  Vang. 

Saa  er  Din  Hæder,  Drot!    til  Danmarks  bunden, 

Een  er  kun  Din  og  hele  Folkets  Sag! 

Dit  Navn  skal  gyldent  staae  i  Mindelunden, 

Skal  leve  kjærligt  som  det  var  idag ! 

Vil  Tvedragtsaanden  end  med  Fjenden  bole, 

Og  i  vor  Glæde  gjerne  gjøre  Skaar, 

Stol  trygt  paa  Folket,  som  paa  Dig  vi  stole: 

Det  er  den  Pagt,  som  Danmark  Lykke  spaaer! 


72  og  73.    Ved  Takkebønnen  i  Vartou  for  Hs.  Maj. 
Kongens  Helbredelse 

den  21de  Harts  1858. 


Mel.:  Lad  det  klinge  sodt  i  Sky. 

Kongen  sagde:    syg  er  jeg, 
Tornestrøet  min  Kongevej ! 
Herren  siger :    frygt  kun  ej ! 
Hjertesuk  i  Gry  og  Kveld 
Bære  Frugt  til  Danmarks  Held. 

Eja!    Eja! 
Kongen  siger:    karsk  er  jeg, 
Rosenstrøet  min  Kongevej, 
Med  Guds  Fred  jeg  frygter  ej. 

Danmark  synger:  Gud  skee  Lov! 
Konge  karsk  har  jeg  behov, 
Ej  hans  Liv  blev  Dødens  Rov; 
Over  Fredriks  Kongestol 
Syvfold  straale  Livets  Sol! 
Eja!    Eja! 

Kongen  siger:    karsk  er  jeg, 
Rosenstrøet  min  Kongevej , 
Med  Guds  Fred  jeg  frygter  ej. 

Norden  synger:    Morgenstund 
Over  Danmarks  grønne  Lund 
Nu  igjen  har  Guld  i  Mund; 
Hjertets  Tak  gjør  Aanden  glad, 
Fred  og  Frihed  følges  ad! 

Eja!    Eja! 
Kongen  siger:    karsk  er  jeg, 
Rosenstrøet  min  Kongevej, 
Med  Guds  Fred  jeg  frygter  ej. 

Engle  sang:    Det  vides  godt, 
Ej  af  Verden  Himlens  Drot 
Rige  tager  eller  Slot; 
Yndig  dog  paa  Videslet 
Blomstre  Naade,  Fred  og  Ret! 

Eja!    Eja! 
Kongen  siger:    karsk  er  jeg, 
Rosenstrøet  min  Kongevej, 
Med  Guds  Fred  jeg  frygter  ej. 

Synger,  alle  Træer  i  Skov! 
Fuglesangen:    Gud  skee  Lov! 
Livet  ej  blev  Dødens  Rov, 
Sildig  Vinter,  tidlig  Vaar 
Varsler  for  et  Gyldenaar! 

Eja!    Eja! 
Kongen  siger:    karsk  er  jeg, 
Rosenstrøet  min  Kongevej, 
Med  Guds  Fred  jeg  frygter  ej. 

2. 

Mel.:    Tag  det  sorte  Kors  fra  Graven. 

Alle  Verdens  Riger  ældes. 
Alle  Verdens  Konger  døe; 
Kun  Guds  Rige  aldrig  fældes. 
Edens  Græs  blev  aldrig  Hø: 
Kort  og  langt  dog  er  som  Siv 
Folks  og  Kongers  Blomster-Liv. 
Og  de  tit  fra  Døden  frelste, 
De  til  Lykke  blev  de  Ældste! 

Danmarks  Rige,  kaldt   det  lille. 
Tit  det  Store  alt  for  nær, 
Tidlig  født,  endnu  saa  silde 
Godt  sin  høje  Alder  bær; 
Som  den  lille  Fugl  i  Skov 
Høgens  let  og  Ørnens  Rov, 
Trods  al  Fare  og  al  Vaade, 
Gammelt  blev  det  af  Guds  Naade! 

Danmarks  Konge,  kaldt   den  Gode, 
Som  gav  Riget  Friheds  Lov. 
Gammel  vorde,   som  Kong  Frode, 
Hvis   Guldkværn  vi  har  behov! 
Nys  formorket,  Livets  Sol, 
Guld  nu  strøer  paa  Kongestol! 
Længe  leve,  af  Guds  Naade, 
Han  med  Lyst  til  Rigets  Baade! 

Kongens  Venner  allesammen 
Rejse  sig  og  takke  Gud, 
Mens  hans  Fjender  bære   Skammen, 
Styrte  ned  02  slettes  ud! 

Lidt  og  Godt  med  Fred  og  Fryd 
Vare  længst  i  Nord  og  Syd; 
Kjendes  lade  Gud  det  længe 
Her  i   « dejligst  Vang  og  Vænge!« 


74.    Salme  i  Anledning  af  Kongens  Helbredelse. 


Gudsrigets  Kirke  aaben  staaer, 

Naar  Hjertet  i  os  gløder: 

I  Jesu  Navn  til  Himlen  naaer 

Den  Røst,  Gud-Aanden  møder. 

Opløft  Dig,  Sjæleraab! 

Med  Tak  og  Bøn  og  Haab! 

Guds  Kj ærliglied  vi  saae  — 

Den  evig  skal  bestaae! 

Vor  Gud!    hav  Tak  for  Naaden! 

Du  saae  vor  Frygt  for  Folk  og  Land 

Ved  Kongelivets  Fare; 

Men  alle  Kongers  Liv  ej  kan 

Os  uden  Dig  bevare. 

Du  skaber  Liv  og  Aand  — 

Dødslyn  er  i  Din  Haand  — 

Vi  bad:    Din  Villie  skee! 

Du  lod  vort  Øje  see 

Med  Fryd  Din  Miskunds  Villie! 

Alt  før  var  Dødens  Haand  udstrakt 
Mod  Folket,  Du  bevarer; 
Men  Du  er  alle  Magters  Magt, 
Trods  Verdensvældens  Skarer. 

Ved  Dig  —  vi  har  det  seet  — 
Med  os  er  Under  skeet: 
*Med  GudU   lød  Kongens  Ord  — 
Med  Gud  blev  Styrken  stor, 
Og  højt  lød  Pris  for  Naaden. 

Vor  Gud!    hold  Folk  og  Rige  fast, 

Trods  Tiders  Mulm  og  Farer ! 

Bevar  det  Haab ,  der  aldrig  brast 

I  Dine  Sjæleskarer! 

I  Jesu  Christi  Navn! 

Hold  Folk  og  Drot  i  Favn! 

Til  Verdens  sidste  Dag, 

Fra  Slægt  til  Slægt  modtag 

Lov,  Pris  for  evig  Naade! 


75.    Ved  Kongens  Helbredelse. 


Da  Kongen  laae  i  Feberhede, 
Og  Folket  med  sin  Konge  leed, 
Da  var  det  Trøst,  til  Gud  at  bede 
Og  haabe.paa  hans  Miskundhed; 
Trofaste  Gud,  Du  hørte,  Du 
Kom  os  med  Miskundhed  ihu! 

Men  ak,  den  Lovsang  vi  Dig  bringe, 
Døer  næsten  som  i  Sukke  hen; 
Thi  Uvejrsskyens  sorte  Vinge 
Nu  truer  Drot  og  Folk  igjen; 
Og  bøjet  dybt  i  Ydmyghed 
Vi  knæle  for  Din  Throne  ned. 

Kun  Du  kan  Stormens  Magt  besværge 

Og  byde  Tordenskyen  fly, 

O  Gud,  som  flytte  kan  selv  Bjerge, 

Hos  Dig  er  ene  Læ  og  Ly! 

Forlad  vor  Synd  i  Jesu  Navn 

Og  opluk  os  Din  Naades  Favn ! 

Vær  Du  vort  Skjold  i  Nød  og  Fare, 
Gjør  Kongen  viis  og  Kongen  stærk; 
Bevar  hans  Liv  det  dyrebare, 
Kron  selv  hans  kongelige  Værk, 
Mens  gode  Engle  staae  paa  Vagt 
Og  skjærme  hans  og  Folkets  Pagt. 


76.    Folkets  Hilsen  til  Kongen  efter  hans  Sygdom. 


»Danmark  og  Dankonge!    lyder  fra  0, 

Slette  og  Sø  — « 

Saa  lød  det  længe  i  Sagn  og  i  Sang, 

Frihed  dog  giver  først  Malm  det  og  Klang. 

Vær  hilset,  Kong  Frederik!    vi  see  Dig  igjen, 

Du  Folkets  Ven! 

Vi  hilse  fro  Dig,  trods  truende  Sky, 

Med  Haab  paany. 

Ti  Aar  tilbage,  da  nærmede  sig 

Folket  til  Dig; 

Tillidsfuldt  kom  det,  kun  bad  det  om  lidt, 

Meget  Du  gav  det:    Du  gjorde  det  frit. 

Det  derfor  har  nylig  i  Tempel  og  Løn 
Hævet  sin  Bøn, 

Har  takket  Gud,  at  det  har  Dig  endnu, 
Saa  dansk  i  Hu. 

Danmark  og  Dankonge!    Folket  og  Drot, 

Fjender  til  Spot, 

Fælles  i  Kampe  og  fælles  i  Fred 

Hænge  i  Lave  det  vaklende  Led!  — 

Du  Styrken  søger  i  Kjærligheds  Magt, 

Saa  har  Du  sagt; 

Den  jubler,  hilser  og  nævner  Dig  blot: 

Vor  elskte  Drot! 


77.    Ved  Kongens  Nærværelse  i  det  kgl  Theater 

den  24de  Marts  1858. 


Saa  smukt  os  Kæmpevisen  sang 

Om  Kjærlighed  i  ^Norden, 

Dens  Styrke  og  dens  Troskab  klang 

I  Sagn  vidt  over  Jorden; 

Den  har  i  Danmark  fæstet  Rod, 

Det  er  ved  Gjerning  tolket; 

Her  Konge-Styrken,  sund  og  god, 

Er  Kjærlighed  i  Folket. 

Ja,  Folkets  Aand  og  Hjertelag 
Er  en  usynlig  Kirke, 
Der  straaler  frem  paa  Alvors  Dag, 
Et  herligt  Dannevirke. 

Dybt  Konge-Hjertet  det  forstod, 
Skrev  det  til  Skjoldemærke. 
—  Vi  er  ved  Dig/  vor  Konge  god, 
I  Sammenholdet  stærke! 

Gud  holde  over  Dig  sin  Haand 

Og  over  Danmarks  Rige, 

Han  løsne  altid  Smertens  Baand 

Og  lade  Sygdom  vige! 

Da,  Konge,  sees  i  Hus  og  Stad, 

Som  Festblus,  Hjerte-Flammen; 

Kom  mellem  os,  kom  tit  og  glad, 

Vor  Styrke  vokser  sammen! 


78.    Grundlovsfesten  1858  paa  Alhambra. 


Det  veed  vi  om  Kong  Frederik, 

Hvad  al  hans  Færd  os  lærte : 

Den  tomme  Pragt,   den  tvungne  Skik 
Han  ingentid  begjærte, 

De  slebne  Ord  han  slet  forstaaer, 

Og  Folkets  jævne  Tale  gaaer 
Ham  allermest  til  Hjerte. 

Vi  veed,  med  fremmed  Glands  vor  Drot 

Ombytted  ej  sin  Krone, 
Ham  klinger  intet  Maal  saa  godt 

Som  Danmarks  gamle  Tone; 
I  Oldtid  og  i  Nutids  Færd 
Staaer  intet  Folk  hans  Hjerte  nær, 

Som  Folket  om  hans  Throne. 

Og  end  har  Kongens  Daad  os  sagt, 
Han  elsker  ingen  Lænker, 

Og  mindre  paa  sin  egen  Magt 

End  Folkets  Lykke  tænker; 

Og  altid  kjærest  hilser  han 

Den  Tak,  som  Danmarks  frie  Land 
Paa  denne  Dag  ham  skjænker. 

Men  derfor  ogsaa  Dansken  troer 
Paa  ham  som  ej  paa  mange, 

Og  seer  hans  Haand  paa  Statens  Ror 
Trygt  i  de  Tider  trange; 

Og  derfor  blev  den  Time  stræng, 

Da  Kongen  laae  paa  Sygeseng 

Og  Danmarks  Folk  var  bange. 

Karsk  sidder  Konning  Fredrik  nu 
Paa  Kongestol  med  Ære; 

Og  jævn  og  fri  og  dansk  i  Hu 
Han  længe  Kronen  bære ! 

Naar  fælles  Maal  staaer  for  vor  Sjæl, 

At  raade  vore  Runer  selv 

Vi  vel  tilsidst  skal  lære! 


79.    I  den  militaire  Skydeforening 

den  31te  Juli  1858. 


Velkommen  Drot!    Til  os  Du  ty, 
Naar  Kronens  Byrder  tynge, 

At  i  vor  Troskabs  Bad  paany 
Din  Kraft  sig  maa  forynge. 

For  Dig  vi  svor  med  Haand  og  Mund 

At  kæmpe  og  at  falde. 
I  Fredens  som  i  Farens  Stund 

Stol  trygt  kun  paa  os  Alle! 

Vi  veed  det  jo,  Du  pønser  kun, 

O  Konge!  paa  vor  Lykke; 
Vi  kjende  godt  Dit  Hjertes  Grund, 

Paa  denne  Grund  vi  bygge! 
Vi  veed,  Du  er  en  Hyrde  god, 

Der  heller  Livet  giver 
End  vil,  at  fjendtligt  Overmod 

Et  Lam  fra  Hjorden  river! 

Og  derfor,  Konge,  god  og  huld! 

En  Skat  vi  Dig  bevarer 
Af  Kjærligheds  og  Troskabs  Guld, 

Et  Værn  mod  alle  Farer! 
Og  denne  rige  Skat  Enhver, 

O  Drot,  Dig  villig  yder.  — 
O,  Du  skal  see,  hvor  riig  Du  er, 

Naar  over  den  Du  byder! 


80.     Ved  Indvielsen  af  „Den  kgl  Veterinair-  og 

Landbohøjskole" 

deu  24de  August  1858. 

Hil  Dig,  Du  ædle  danske  Drot, 
Som  rejste  dette  Kundskabs  Slot! 
Gid  Du  maa  see  herfra  oprinde 
En  Lysglands  om  Dit  eget  Minde! 

Og  gid  det  Scepter,  Gud  Dig  gav, 
Maa  bære  Frugt,  som  Arons  Stav! 
Og  gid  den  Tid,  til  Gud  Dig  kalder, 
Maa  vorde  Danmarks  gyldne  Alder! 


81.    Kongens  Fødselsdag  1858. 

(Afsunget  paa  Torvet  i  Tønder.) 


Der  var  en  Tid  for  Folk  og  Land, 

En  Xødens  Tid, 
Man  haanede  den  danske  Mand, 
Og  bragte  hid  fra  fremmed  Strand 
Tysk  Sæd  og  Sprog  til  Slesvigs  Land! 

En  Nødens  Tid! 
Da  greb  Du  Styret,  Konge  bold! 
Da  blev  Du  Danmarks  Værn  og  Skjold 

I  Strid. 

Højt  lød  Kartovens  barske  Ord; 

Men  En  mod  Tre 
Slog  Dansken  for  sin  Fædrejord 
Og  for  den  ædle  Drot  i  Nord, 
Som  trolig  holdt  sit  Kongeord: 

»Det  skal  ej  skee!« 
Hav  Tak,  vor  Drot,  for  denne  Strid! 
Du  tvætted  Danmarks  Ære  hvid 

Som  Snee. 

Kong  Fredrik  staaer  for  Danmark  Vagt 

Den  Dag  idag; 
Og  bliver  Løgnens  Snare  lagt, 
Og  kommer  Tyskens  Vold  og  Magt, 
Saa  staaer  hans  danske  Hjerte  Vagt 

Den  Dag  idag; 
Thi  dansk  er  Hjertet  i  hans  Bryst, 
Og  dansk  som  Dannerkongens  Røst 

Dets  Sag. 


82.     Ved  Kongens  Nærværelse  i  det  kgl.  Theater 

den  24de  October  1858. 


Mel.:    Duftende  Enge  og  kornrige  Vange. 

Kjærlighed,  Ungdom  og  Lykke  forsvinder, 
Tiden  bortvifter  den  jordiske  Glands , 
Konsten  dog  griber  de  flygtende  Minder, 
Fletter  dem  sammen  i  Skjønhedens  Krands.  :| 

Elskov,  der  leger  med  Smil  og  med  Taarer, 
Visdom  og  Kløgt,  der  bag  Daarskab  er  gjemt, 
Smerter,  der  adle  den  Sjæl,  som  de  saarer, 
Kalder  den  frem  mellem  Alvor  og  Skjemt.  :| 

Tanker,  der  skjultes  i  Glemselens  Strømme, 
Hemmelig  Kval  i  Forbryderens  Bryst , 
Hjerternes  Higen  og  lønligste  Drømme 
Laaner  den  Skikkelse,  Legem  og  Røst.  :| 

Frihed,  der  Vej  gjennem  Kampen  sig  bryder, 
Folket,  der  lider  ved  Fyrsternes  Fejl, 
Folket,  der  frelses  ved  Fyrsternes  Dyder, 
Viser  den  os  i  sit  tryllende  Spejl.  :| 

Vel  da  vor  Drot,  der  i  Sorg  og  i  Glæder 
Lytted  til  Retfærds  og  Frihedens  Kald,     , 
Kommende  Sagn  skal  erindre  lians  Hæder, 
Seent  skal  han  glemmes  i  Konsternes  Hal! 


83.    Ved  det  nye  Blindeinstituts  Indvielse 

den  5*e  November  1858. 


Til   Kougen! 

(Fremsagt  af  en  kvindelig  Elev  af  Institutet.) 

Min  høje  Konge!    Skjønt  mit  Blik  ej  seer 

Din  ædle  Skikkelse,  det  Højheds  Præg, 

Der  throner  paa  Din  Pande,  og  de  Træk, 

Du  arved  fra  Din  kongelige  Slægt, 

Saa  føler  jeg  Din  Nærhed  dog,  o  Herre! 

Som  jeg  kan  føle  Solens  milde  Varme, 

Skjønt  ej  mit  Øje  seer  dens  gyldne  Glands, 

Og  som  jeg  sporer  Blomstens  fine  Duft, 

Skjønt  aldrig  jeg  har  seet  dens  Form  og  Farve! 

Velkommen  da  i  dette  nye  Hus , 

Der,  nær  Din  Hovedstad,  skal  minde  om, 

At  blandt  de  Dyder,  som  derinde  boe, 

Har  ogsaa  from  Velgjørenhed  sin  Plads. 

Det  blev  Din  skjønne  Lod,  dengang  Du  bytted 

En  sorgløs  Ungdom  med  en  Krones  Vægt, 

At  see  Bedrifter  leve  op  med  et, 

At  staae  som  Hersker  for  et  tappert  Folk, 

At  staae  som  Fører  for,  hvad  Skjønt  og  Stort 

Der  frit  og  frejdigt  i  Dit  Land  sig  rører! 

Du  har  en  anden  Lod,  min  høje  Konge, 

Der  er«  endnu  langt  mere  skjøn  og  sjelden, 

Og  det  er  den:    at  i  Dit  hele  Land, 

Saavidt  det  naaer,  der  er  ej  nogen  Skabning 

Saa  svag  og  hjælpeløs,  saa  arm  og  ringe, 

Der  ikke  varmt  velsigner  Dig  for  Alt, 

Hvad  Du  har  gjort,  og  Alt,  hvad  Du  har  villet. 

Tag  den  Forvisning  med  fra  dette  Sted 
Og  lad  den  styrke  Dig  i  al  Din  Gjerning. 


84.    Ved  Banquetten  i  Casino  den  10.  Februar  1859. 

(I  Anledning  af  200-Aarsdagen  efter  Kampen  og  Sejren  over 
Svenskerne  ved  Karl  Gustavs  Storm  paa  Kjøbenhavn.) 


Det  isned  om  Danmark,  men  Gud  var  os  god, 
Og  Isen  blev  brusende  Vande: 
Det  sneede  med  Fjender,  det  tøede  med  Blod: 
Da  vaared  det  atter  om  Lande. 

Den  gryende  Morgen  gav  mildere  Sol, 
Det  luned  om  Dankongens  Rede; 
Og  gyldnere  Glands  fik  hans  Konningestol, 
Og  Kronen  fik  Ringene  brede. 

Men  først  da  fra  Sønder  det  stormed  igjen, 
Som  skulde  nu  Dannemark  kantre; 
Da  Fjenden  fra  Volden  var  bleven  vor  Ven, 
Og  selv  var  en  Vold  med  os  iindre  — 


121 


Først  da  fik  den  Støtte,  først  da  blev  den  stærk 
Den  Frihed  fra  Fædrenes  Dage, 
Og  det  er  Kong  Fredrik  den  Syvendes  Værk, 
En  Gjerning,  der  søger  sin  Mage. 

Ja,  tryggere  byde  vi  Stormene  Trods, 
Naar  Kongen  hos  Folket  er  hjemme; 
Sit  Rigsæbles  Kjærner  han  delte  med  os, 
Og  det  skal  vi  aldrig  ham  glemme. 

Og  derfor  skal  Folket,  i  Sorg  og  i  Lyst, 
Nu  sjunge,  som  dengang  de  strede: 
Din  Rede,  Kong  Fredrik,  er  Borgernes  Bryst, 
Og  aldrig  Du  døer  i  Din  Rede! 


Ved  Banquetten  i  Ridehuset  d.  11.  Februar  1859. 

(200-Aarsfesten  for  de  Danskes  Sejr  over  Svenskerne 
ved   Stormen  paa  Kjøbenhavn.) 


Til  Landets  Drot  vor  Tanke  først  sig  svinger 

Paa  Festens  Dag,  i  store  Minders  Stund, 

Til  Danmarks  Drot,  hvis  Navn  idag  gjenklinger 

Med  Mindets  Røst  henover  Belt  og  Sund: 

En  Fredrik  var  det,  som  ej  vilde  vige, 

I  Reden  dø,  kun  ej  forlade  den, 

En  Fredrik  er  det,  som  i  Danmarks  Rige 

Velsignes  nu,  som  Folkets  bedste  Ven! 

En  Alvors  Tid  det  var  for  Fædrelandet, 

En  Prøvens  Tid  for  Axels  gamle  By, 

Da  Drot  og  Folk,  af  Fjenden  overmandet, 

Bag  Nattens  Mulm  knap  skimted  Morgengry;  — 

En  Alvors  Tid  er  end  det  for  os  Alle , 
Som  Volden  dengang,  Grændsen  trues  nu, 
Forgjæves  dog  ej  heller  nu  skal  kalde 
Dit  Folk  til  Værn  mod  Vold,  vor  Konge,  Du! 

Men  Nordens  Mænd,  som  kæmped  haardt  i  Striden, 

Aarhundreder  har  dækket  med  sit  Slør, 

Forsonet  staa  hinanden  nu  ved  Siden, 

Og  Venskab  groer,  hvor  Tvedragt  vokste  før. 

For  Nordens  Magt  og  Ære  Hjertet  brænder 

I  Danas  Lund,  paa  Sveas  Klippegrund, 

Nu  Nordens  Folk  og  Konger  ere  Venner, 

Og  Fjenden  een  for  dem  i  Farens  Stund. 

Fred  Norden  har!  —  Idag  os  Glæden  kalder, 

At  fejre  Fortids  Minder  i  dens  Ly; 

Men  det  vi  veed,  hvis  Luren  atter  gjalder, 

Paa  Fredriks  Bud  vi  møde  fluks  paany. 

Vor  Kjærlighed  til  Kongen  bli'er  den  samme, 

Om  Skjæbner-  veksle,  Sekler  svinde  hen, 

Og  uforanderlig  er  Troskabs  Flamme 

Hos  Danmarks  Folk  for  Danmarks  bedste  Ven ! 


86.    Til  Kongen! 

Grundlovsdagen  1859  i  Kjøbenhavn. 


Mel.  :    Hvor  Bølgen  larmer  højt  fra  Sø. 

Hvi  lider  Folket  Dig  saa  godt, 
At  fast  blandt  Dine  Fædre, 
Der  findes  ingen  anden  Drot, 
Der  har  os  huet  bedre? 

Var  det  Dit  Mod,  Dit  kjække  Blik, 
Der  vandt  os   saa,  Kong  Frederik? 
Var  det  Din  djærve  Danskhed?  :| 

Ja  ganske  vist!    Men  fremfor  Alt, 

Det  var  Dit  rige  Hjerte, 

Der  aldrig  svigted  hvor  det  gjaldt, 

At  lindre  andres  Smerte, 

Der  har  os  gyldne  Gaver  bragt, 

Har  deelt  med  os  Din  Herskermagt, 

Har  frit  og  gavmildt  deelt  den!  :| 

Og  derhos  værnet  om  Dit  Værk, 

Vort  unge  Friheds-Tempel; 

Trods  List  og  Vold  det  stander  stærk, 

Europa  til  Exempel. 

See  deraf  kommer  det,  o  Drot! 

At  Folket  huer  Dig  saa  godt, 

Og  skal  Dit  Navn  velsigne!  :| 


87.    Kongefugleskydningen  paa  den  kgl.  Skydebane 

den  9de  Juuj  1859. 


Der  findes,  om  ej  i  hvert  et  Land, 
Saa  dog  maaskee  i  de  allerfleste, 
En  Stol,  som  ikke  just  hver  en  Mand, 
Fordi  han  gjerne  det  vil,  tør  gjæste, 
En  Stol,  forgyldt  og  med  bløde  Puder, 
En  Stol  for  Jordens  saakaldte  Guder, 
Heel  velbekjendt. 

En  saadan  blev  der  bag  Clrændsen  her 
I  fire  Sekler  saa  vel  indtaget 
Af  samme  Slægt/ at  vi  noget  nær 
Iblandt  Nationer  blev  mindst  beklaget; 
Af  hvad  hos  Andre  man  under  Sædet 
Tit  hørte  rasle,  med  Taarer  vædet, 
Var  her  kun  lidt. 


Og  det  var  Lænker;  man  dog  dem  saae 
Og  følte  dem,  om  just  ej  paa  Haanden; 
De  Pen  og  Mund  ofte  lagdes  paa 
Og  trykke d  Hjertet  og  tynged  Aanden; 
Og  denne  var  det,  som  gjerne  vilde 
Sig  og  sin  Talsmand  fra  Baandet  skille , 
Hvor  tvndt  det  var. 


Da  rejste  Folk  sig  i  Syd  og  Vest, 
—  Deri  man  kunde  dem  ej  fortænke,  ■ — 
Og,  som  det  syntes  hver  Enkelt  bedst, 
De  hamred  løs  paa  den  stramme  Lænke; 
Snart  Stenen  flyver,  og  Bøssen  knalder; 
Snart  Pressen  sveder,  og  Ordet  gjalder  — 
~  Det  var  ej  her. 


Thi,  medens  Taarer  og  Blodet  flød, 
Hvor  hine  Tvende  sig  Ret  tiltoge, 
Her  smilte  Læben,  og  Hurra  lød, 
Dengang  erkjendtlige  hjem  vi  droge 
Fra  ham,  der  sagde,  hvad  I  begjære, 
Det  er  just  det,  som  jeg  helst  vil  være 
Indtil  min  Død. 

Og  i  de  ti  Aar,  han  her  har  skudt 
Som  Dannerkonge  til  Poppegøjen, 
Han  har  ej  heller  sit  Løfte  brudt, 
Trods  al  den  udenfra  hørte  Støjen; 
Og  derfor,  selv  om  den  ej  forstummer. 
En  Skaal  vi  byde.  mens  Yinen  skummer, 
Yor  Frederik ! 


88.    Fest  i  Frederits  den  6te  Juli  1859. 


For  Kongen! 

I  vore  gamle  Ranemestres  Skrifter 
Der  findes  Sagn  om  mange  Storbedrifter. 
Som  ovedes   af  Drotter 
I  gamle  Danmarks  Land, 
Snart  Luren  klang  i  Østerled 
Og  snart  ved  Yest erstrand. 

Sekler  gaae  . 
Glemt  er  gamle  Dage. 

Kun  et  Sagn 
Er  endnu  tilbage. 

Kun  et  Sagn. 

Men  hvad  der  roses  højt  i  gamle  Skrifter, 
Er  Intet  mod  Kong  Fredrik  s  Storbedrifter; 

Og  aldrig  skal  de  glemmes 

Yed  Nørdens  sølvblaa  Hav; 

Thi  af  sin  egen  Villie 

Han  os  vor  Frihed  sav. 

Slægter  dø, 
Graven  Støvet  dækker; 

Fredriks  Daad 
Liv  dog  evigt  vækker; 

Fredriks  Daad. 

Og  dengang  Landet  var  i  Nød  og  Fare, 
Kong  Fredriks  Helte  drog  det  at  forsvare. 
Og  under  Dannevirke 
De  sloge  deres  Tjald, 
Og  der  var  mangen  blodig  Strid 
Og  meget  Mandefald. 

Tiden  ej 
Denne  Sejr  udsletter, 

Fredriks  Navn 
Smukt  deri  den  fletter, 

Fredriks  Navn. 


89.    Festen  paa  Alhambra  for  Frederitsslagets 
10de  Aarsdag,  den  6te  juu  1859. 


For   Kongen! 

Hil  Dig,  vor  Konge  god! 
Sundhed  og  mandigt  Mod 
Styrke  Din  Færd! 
Jublen,  som  runger  her, 
Gjenklang  fra  Folket  er  — 
Alle  har  Kongen  kjær; 
Han  er  det  værd. 

Raser  end  Kamp  og  Slag, 
Suser  end  Stormens  Brag 
Ved  fremmed  Strand, 
Akset  i  Bølgedands 
Slynger  i  Solens  Glands 
Herligt  sin  Rigdoms  Krands 
Rundt  om  vort  Land. 

»Fred,  Du  velsignet  vær! 
Konge,  Dit  Værk  den  er!« 
Jubler  hvert  Bryst. 
Gjælder  det  Danmarks  Sag, 
Er  vi  beredt  til  Slag; 
Du  har  os  seet  den  Dag 
Det  gjaldt  en  Dyst. 

Derfor  Din  Throne  staaer, 
Urokket  Aar  for  Aar 
Fast  i  sin  Grund; 
Hellig  er  Kronens  Magt, 
Troskab  dens  sikkre  Vagt; 
Kjærlighed  Folkets  Pagt 
Til  sidste  Stund. 


90.    Ved  Landmandsforsamlingen  i  Haderslev , 

Juni— Juli  1859. 


Kongens  Skaal! 

Hvor  vi  til  Højtid 
Stævnede  sammen, 
Hveden  vi  kom,  fra 
Nord  eller  Syd, 

Danrigets  Konge 
Bragtes  et  Bæger, 
Skummende,  bredfuldt; 
Thi  giver  Lyd! 

Hæv  Dig  i  Sædet, 
Øbo  og  Holster! 
Jyde  fra  Syden, 
Jyde  fra  Nord! 
Drist  kun  at  træde 
Frit,  hvor  Du  sidder, 
Slaa  kun  i  Skiven, 
Dølg  ej  Dit  Ord. 

Mjøden  skal  skumme, 
Bægerne  klirre, 
Mændene  løfte 
Jublende  Chor: 
Fredrik  det  bydes, 
Ham,  der  har  frigjort, 
Adlet  sit  Folk  ved 
Kongeligt  Ord. 

Ordet  var  Dug  paa 
Afsvedne  Enge, 
Solskin  paa  Rimfrost, 
Spaadom  om  Høst; 
Kraften  den  vækked, 
Sædkornet  spirer, 
Sejlene  svulme, 
Tanken  har  Røst. 

Ungt  er  vort  Friheds- 
Træ  kun  af  Stamme; 
Men  det  er  lovrigt, 
Breder  sin  Favn; 
Der  skal  Dit  Minde 
Hojt  fæste  Rede, 
Knejse  som  Støtte. 
Bære  Dit  Navn. 

Held  for  Kong  Fredrik, 
Mærkismand  brave! 
Banneret   bar  han 
Dristigt  og  godt. 
Hvad  det  skal  gjælde, 
Ej  vil  han  slippe 
Frihedens  Banner; 
Leve  vor  Drot ! 


91.    Ved  Kongens  Nærværelse  i  det  kgl.  Theater 

den  19de  October  1859. 


Det  danske  Land  er  Guldets  Land, 

Et  Guld,  nok  værd  at  prise, 

Guld  arves  her  fra  Mand  til  Mand 

I  Sagn  og  Folkevise ; 

I  Fortidsminderne  det  boer, 

I  Nutids  Aand  og  Snille, 

I  Kornet  det  paa  Marken  groer, 

I  Kvinden  bly  og  stille. 

9 

See,  hvor  velsignet,  ægte  godt, 
Et  Guld  saa  purt  i  Flammen! 
I  Vel  og  Vee  her  Folk  og  Drot 
Med  Troskab  holde  sammen. 
Det  Kjærlighedens  Sammenhold, 
Ja,  det  tør  Hjertet  sige, 
Det  er  vor  Styrke  og  vort  Skjold, 
Det  Guld  har  Danmarks  Rige! 

Derfor,  o  Konge!    hver  engang 

Vi  sees,  er  Stunden  herlig, 

Da  bliver  Hjerteslaget  Sang, 

En  Hilsen  trofast,  kjærlig! 

Dit  danske  Sind  paa  Prøvens  Dag 

Gav  Glands  til  Kongekronen, 

Dit  ægte  danske  Hjertelag, 

Gud,  skjærm  det  Guld  paa  Thronen! 


92.    Den  5*  Juni  1860. 

(Digt  i   „Berlingske  Tidende".) 


Kong  Fredrik  ejer  saa  stolt  et  Slot, 
Dertil  ingen  Kejser  har  Mage; 
Der  er  ej  saa  ringe  en  Undersaat, 
Han  Bo  i  det  Slot  jo  kan  tage. 

Saa  højt  imod  Himlen  er  Tagets  Rand, 

Som  Folkets  Tanke  sig  rækker; 

Og  over  det  hele,  herlige  Land 

Sin  Grundvold ,  sit  Tag  det  strækker. 

Jo  længer  man  boer  i  Kong  Fredriks  Hus, 
Desbedre  den  Bygning  man  lider; 
Det  trodsede  Jordskjælv  og  Haglstormens  Sus, 
Det  staaer  til  de  sildigste  Tider! 

Selv  lagde  Kong  Fredrik  det  første  Rids 

Til  Huset,  der  rummer  os  Alle; 

Da  Krandsen  blev  hejst,  syntes  Undergang  vis, 

Hvert  Bolværk  tog  paa  at  falde. 

Ja,  Faren  var  fast,  som  vi  maatte  forgaae, 
Saa  vældig  en  Overmagt  trued; 
Men  Undergang  troede  slet  Ingen  paa, 
Og  Ingen  for  Fjenderne  grued. 

Vi  stred  som  vi  kunde,  stod  To  end  mod  En, 
Vi  stred  og  holdt  Fjenden  i  Ave; 
En  Haand  førte  Sværdet,  den  anden  bar  Sten, 
Til  Mure  og  Tag  var  ilave. 

Og  Alle  har  Del  i  det  herlige  Værk, 
Hver  Olding,  hvert  Barn  og  hver  Kvinde; 
Thi  Tilliden  var  i  de  Svage  stærk  — 
Der  monne  de  Stærke  man  finde. 

Hos  Kvinder  og  Børn  og  hos  Oldinge  graa 
Fuldgod  Fortrøstning  var  inde ; 
Thi  monne  saa  fort  det  med  Bygningen  gaae, 
Thi  viste  snart  Ryggen  hver  Fjende. 

Nu  raader  Dansken  i  Danmark  igjen, 
Paa  Slottet  Kong  Fredrik  sidder; 
Omkring  ham  samles  hans  fuldtro  Mænd, 
Som  Bonde ,  saa  Borger  og  Ridder. 

Omkring  ham  samles  Kvinder  og  Børn 
Paa  Bygningens  Aarsdag  glade; 
De  vide,  den  holder  saa  vel  en  Tørn, 
Og  Kongen  den  vogter  for  Skade. 

Og  Fuglene  smaa  i  den  danske  Lund, 
Saa  lifligt  de  alle  kvæde: 
Hil  Dig,  Kong  Fredrik,  i  Folkets  Rund! 
Du  tømme  Dit  Bæger  med  Glæde ! 

Det  Slot,  Du  rejste  i  Farens  Tid, 
Skal  styrke  Dit  Folk  i  Fare! 
Saasandt  som  for  Folket  er  al  Din  Id, 
Skal  Folket  Din  Gjerning  bevare! 

Hver  Vaar  skal  smykke  Dit  Slot  med  sin  Krands, 
Ej  Luen  fortære  det  mægter; 
Det  skal  bringe  Dit  Navn  med  umistelig  Glands 
Helt  ned  til  de  sildigste  Slægter! 


93.    Fredrik,  de  Danskes  Drot! 

(Efterligning  af  ^God  save  the  King.") 


Fredrik,  de  Danskes  Drot, 
Under  sit  Folk  det  godt,  — 

Sign  ham,  o  Gud! 
Hugprud  paa  Daneting 

Bygged  med  Lov  han  Land, 
Holdt  og  i  Kæmpering 

Fjenderne  Stand. 

Fredrik,  de  Danskes  Drot, 
Under  sit  Folk  det  godt,  — 

Sign  ham,   o   Gud! 
Sejrrig  som  Frode,  og 

Retviis  som  Valdemar, 
Højt  under  Dannebrog 

Spiret  han  bar. 

Fredrik,  de  Danskes  Drot, 
Under  sit  Folk  det  godt,  — 

Sign  ham,  o  Gud! 
Lad  ham  i  mange  Aar 

Styre  sit  Folk  med  Kraft, 
Hævde,  med  sølvhvidt  Haar, 

Det,  han  har  skabt! 


94.    Den  6te  October  1860. 

(Digt  i   „Fædrelandet".) 

Vor  Konning,   Fredrik  Folkekjær! 
Det  glæder  os,  vi  har  Dig  her, 
At  Du  i  Aar  Din  Fødselsstund 
Vil  fejre  nær  ved  Oresund  — 
Det  glæder  os,  skjønt  ingenlunde 
Vi  Andre   samme  Held  misunde. 

Men,  Konge!    kunde  Du  idag 
Afløfte  hvert  et  Hus  dets  Tag, 
Dit  milde  Oje  vilde  see 
Ej  lutter  Fryd,  men  ogsaa  Tee; 
Thi  til  at  fjærne   Sorg  fra  Livet 
Ej  nogen  Konge  Mast  blev  givet. 

En  klager:  Sommer  var  for  kort! 
(Ret  som  Du  tog  dens  Varme  bort)  — 
En  Anden  har  ej  Held  i  Spil, 
(Hvo,  uden  Du,  er  Grund  dertil?)  — 
En  Tredje  kom  ej  ret  paa  Hylden, 
(Og  Du  naturligvis  faaer  Skylden). 

Fik  en  knap  Haud  for  slet  Latin, 

Hver  Buk  i  Stilen  straks  er  Din; 

Al  Tyndhed  i  Mathematik 

Og  saadant  meer  fra  Dig  udgik, 

Og  jeg  —  ej  bedre  end  saa  mangen  — 

Tilregner  Dig  hver  Fejl  i  Sangen  .... 

O  Konge!   vredes  ej  ved  Skjemt! 
Med  Alvor  rimes  Gammen  nemt, 
Som  Smil  og  Taarer  hertillands, 
Som  Gult  og  Grønt  i  høstlig  Krands , 
(Og  deraf  kun  det  Sidste  kommer, 
At  ej  October  er  Skærsommer). 

Ja  Du  blev  født  i  Høstens  Tid, 

Men  Du  Skærsommer  vinkte  hid; 

Octoberdagen  er  os  kjær, 

Og  den  skal  hilses  af  Enhver; 

Dog  5te  Juni,  den  skal  være 

Os  mere  kjær  end  selv  den  kjære ! 

Og  har  vi  det  ej  lige  godt, 
Saa  viid  dog:   ingen  anden  Drot 
End  Dig,  Kong  Fredrik  Folkekjær, 
Vi  Allesammen  ønske  her! 
Og  deraf  følger  da  tillige  : 
Lev  længe  for  Dit  frie  Rigel 

95.    Konge-Egen. 

(Kong  Frederik  den  Syvendes  Fødselsdag  1860.) 


I  Danmarks  Have  er  Lun  og  Læ, 

Der  leger  Hjertet  blandt  mange  Stemmer; 

Der  staa  vi  stille  ved  hvert  et  Træ 

Og  synge  ud,  hvad  vor  Sjæl  fornemmer. 

Er  vi  bedrøvede 

Da  vifter  Løvet, 
Som  peger  opad  og  dækker  Støvet, 

Fred  i  vor  Sjæl. 

Naar  til  vort  Hjerte  de  smile  ned 
De  lyse,  hvælvede  Bøgekroner, 
Da  gynger  Hjertet  i  Kjærlighed, 
Og  Sangen  smelter  i  bløde  Toner. 

Som  Hjertegrunden 

Er  hele  Lunden , 
Naar  Lyset  dæmrer  i  Aftenstunden 

Som  Frejas  Smil! 

Og  staa  vi  saa  for  en  gammel  Eg 
Med  spaltet  Stamme,  men  frisk  foroven, 
Som  Ingen  mindes,  da  frem  den  steg, 
Som  luner  godt  for  de  Smaa  i  Skoven, 

Da  toner  Sangen 

Som  Vaabenklangen, 
Der  lød,  naar  Kæmperne  skjærmed  Vangen 

For  Søndenvind. 

Der  staaer  en  Eg  i  den  danske  Lund, 
Og  den  er  det  favreste  Træ  i  Skoven; 
Den  slog  sin  Rod  i  den  bedste  Grund, 
Den  breder  Kronen  saa  stolt  foroven, 

Og  naar  vor  Tunge 
Om  den  vil  sjunge, 
Det  lyster  Gamle  saavelsom  Unge 
At  synge  med. 


Er  end  der  Krone  paa  alle  Træer, 

Der  havde  den  danske  Grund  til  Amme, 

Ret  ingen  saa  straalende  Krone  bær, 

Og  ingen  staaer  paa  saa  stærk  en  Stamme. 

I  Storme  svære 

Den  stod  med  Ære , 
End  monne  den  stoltelig  Kronen  bære, 

Den  Konge-Eg! 

I  Lunden  toner  en  Klagesang, 
Naar  Vinden  suser  ved  Løvfaldstide. 
Alt  Konge-Egen  saamangen  Gang 
Har  svøbt  sin  Krone  i  Lagner  hvide; 

Men  lød  der  Klage 

I  mørke  Dage, 
Den  Kongestamme  blev  dog  tilbage, 

Fik  Krone  ny ! 

Vi  prise  gjerne  den  Konge-Eg, 

Kan  end  i   Stammen  vi  Revner  finde; 

Det  Træ  er  værdig  en  Strængeleg, 

Det  skjærmed  Danmark  mod  vilde  Vinde. 

Men  højest  tone 

For  Fredriks  Throne 
Skal  Sangen  dog  om  den  sidste  Krone, 

Som  Stammen  bar. 

Thi  aldrig  havde  det  gamle  Træ 
Saa  skjøn  en  Krone  som  dennesinde, 
Og  aldrig  gav  det  saa  venligt  Læ, 
Som  Lundens  Fugle  sig  nu  kan  finde. 

De  dristig  hoppe 

I  Egens  Toppe 
Og  kviddre  glade  en  Sang  deroppe 

Til  Kronens  Pris. 


96.    Til  Kongen!10) 

Sang  red  haus  Nærværelse  i  det  kgl.  Theater,  10.  Octbr.  1860. 


I  dette  Musers  lyse  Hjem, 

Hvor  ellers  Glæden  kun  faaer  Yinger, 

Men  hvor  et  Suk  nys  trængte  frem , 

Der  dæmpet  end  i  Salen  klinger, 

Et  Sorgens  Suk  ved  Tanken  om, 

At  her  i  Konstens  Helligdom 

En  Herskerplads  blev  nylig  tom  — 

Her  see  vi  Dig,  o  Konge,  atter! 

Og  her  med  Jubel  vi  Dig  see; 

Thi  slukkes  end  Geniets  Stjerner, 

Og  om  fra  Skjønhedens  Idee 

End  meer  og  meer  sig  Mængden  fjærner, 

Er  end  den  Tid,  vi  færdes  i, 

Kun  travl,  men  uden  Sympathi 

For  Konstens  gyldne  Trylleri  — 

En  bedre  Tid  vil  sikkert  følge ! 

En  bedre  Tid,  da  Konstens  Magt 
Vil  bryde  med  de  gamle  Vaner, 
Og  Tanken  i  sin  Skjønhedsdragt 
Vil  kjækt  slaae  ind  paa  nye  Baner: 
Da  faaer  og  Sangen  ukjendt  Flugt, 
Da  strømmer  Ordet  dobbelt  smukt, 
Og  Øjet  bli'er  ej  længer  lukt  — 
Men  det  er  Dig,  som  det  da  skyldes! 

Thi  Ordet,  som  i  Lænker  laae, 
En  stakkels  Træl,  til  Glemsel  viet 
Og  stænget  ind  i  mørken  Vraa, 
Har  ej  forgjæves  Du  befriet: 
Det  træder  frigjort  frem  engang 
Og  vidner  højt  i  Skrift  og  Sang 
Om  Dig  paa  Danmarks  grønne  Vang, 
Og  værner  evig  om  Dit  Minde! 

Og  som  det  er  Dit  store  Værk, 

At  hver  en  Kraft  nu  frit  sig  rører, 

—  Og  Mandoms  Kraft  bli'er  dobbelt  stærk, 

Naar  Frihed  den  til  Maalet  fører  — 

Saadan  paany  i  Konstens  Hjem 

Vil  stolte  Værker  træde  frem, 

Og  altid  nye  følge  dem 

Til  Din  og  Fædrelandets  Ære! 

97.    Konstakademiets  Aarsfest 

den  31te  Marts  1861. 


Her  imellem  Konstens  ædle  Minder, 

Arven,  vi  fra  Oldtidslivet  fik, 

Her,  hvor  Tanken  Kraft  og  Højhed  vinder, 

Hilse  vi  Dig,  Drot,  med  glade  Blik; 

Thi  den  Frihed,  som  alene  kunde 

Skabe  Sligt,  der  byder  Tiden  Trods, 

—  Hør  det  ogsaa  her  fra  vore  Munde !  — 

Den  har  Du  jo  gavmildt  skjænket  os! 

Dobbelt  kraftig  alt  i  vore  Dage 
Aandens  Liv  sig  rører  fjærnt  og  nær: 
Konstens  Børn  vil  ikke  staae  tilbage, 
Som  om  ej  de  fatted  Gavens  Værd. 
Lad  da  gjennem  Mejslen  Takken  klinge, 
Lad  da  Penslen  paa  sin  stille  Gang, 
I  sit  tavse  Sprog  en  Tak  Dig  bringe, 
Som  skal  leve  paa  den  danske  Yang ! 

Men  vil  fremmed  Voldsmand  Thronen  rokke, 
Og  Du  drager  Sværdet  for  Din  Ret, 
Da,  naar  danske  Mænd  sig  om  Dig  flokke, 
Lægge  vi  vor  Pensel  og  Palet. 
Naar  det  gjælder  dyrebare  Navne, 
Naar  det  gjælder  Din  og  Danmarks  Ret, 
Skal  i  Farens  Stund  Du  Ingen  savne  — 
I  den  Kamp  blier  Ingen  af  os  træt! 

98.    Til  Kongen! 

Ved  Grundlovsfesten  i  Kjobenhavu  1861. 


Mel.:    Vift  stolt  paa  Codans  Bølge. 

Kong  Fredrik!    Folket  kommer 
Med  Jubelsang  og  Flag  — 
Skjøn  er  i  Dan  Skærsommer, 
Men  skjønnest  dog  i  Dag. 
Lad  disse  Toner  trænge 
Til  Dig,  vor  kjære  Drot! 
Fra   »dejligst  Vang  og  Vænge« 
Er  det  en  Gjenklang  blot. 

Hvad  Saga  sjelden  skriver, 
Det  staaer  alt  skrevet  nu: 
At  Friheds  egen  Giver 
Var  Kongen  selv  —  var  Du! 
Ej  for  Din  Karm  sig  spænder 
En  Flok  af  Trællekryb; 
Den  frie  Mand  kun  sender 
Dig  Tak  fra  Hjertets  Dyb. 

Tak  for  Din  Kongegave, 
Dit  danske  Sind  og  Hu!  — 
Hver  Blomst  i  Danmarks  Have 
Meer  sødt  fast  dufter  nu, 
Hver  Fugl,  som  kan  begynde 
I  Skov  at  kviddre  lidt, 
Nu  synes  højt  forkynde  : 
Det  danske  Folk  er  frit! 

Velsignet  skal  Du  være, 
Kong  Fredrik  Folkekjær l 
Og  Frugter  skal  Dig  bære 
Dit  Værk  i  Aftenskjær! 
Frit  jubler  over  Vænge, 
Frit  jubler  over  Hav: 
Lev   lykkelig  og  længe 
Da.   som  os  Frihed  gav! 


99.    Ved  Grundlovsfesten  i  Viborg 

den  5te  Juni  1861. 


Mel.:  Unge  Gjenbyrds  Lir  i  Norden. 

Gjennem  Sekler  laae  i  Dvale 
Danmarks  gamle  Folkeaand : 
Loven  bandt  den  frie  Tale , 
Folket  gik  i  Ledebaand;  :| 
Fredrik  Gjenbyrdslivet  vakte, 
Da  lian  under  Kampens  Brag 
Af  sit  Højsind  Offret  bragte, 
Som  gav  Danmark  atter  Dag.  :| 

Fluks  adspredtes  Fortids  Mørke 
Ved  den  skjønne  Juni-Sol; 
Folket  gjenfødt  i  sin  Styrke 
Slutter  Kreds  om  Kongens  Stol: 
Skulde  atter  Voldsmænd  stærke 
Gribe  efter  Fre driks  Arv, 
Vil  igjen  de  faae  at  mærke, 
At  i  Danmarks  Folk  er  Marv.  :| 

Folket  sig  bevidst  er  vorden, 
Ungdomsfrisk  er  Hjertets  Slag; 
»Rul  fra  Læben  da  som  Torden« 
Glædesrøst  paa  Gjenbyrds  Dag!  :| 
Herligt  alt  i  Danas  Have 
Frihedstræet  bar  sin  Frugt; 
Lad,  o  Folk!    Din  Konges  Gave 
Ej  af  Vankløgt  blive  brugt!  :j 

Møde  kun  paa  Dannertinge 
Mænd  med  Hjerte  og  Forstand, 
I  hvis  Barm  kun  Toner  klinge 
For  vort  elskte  Fædreland,  :| 
Da  skal  Sandhed  Løgn  bortkyse, 
Da  skal  flettes  mangen  Krands 
Og  vort  Danmarks  Stjerne  lyse 
Med  en  evig  Hæders  Glands.  :| 


100.   Kong  Frederik  den  Syvende  paa  Himmelbjerget. 

Juni  1861. 


Mel.:    Unge  Gjenbyrds  Liv  i  Norden. 

Du,  som  bytted  Nattergalen 
Med  de  jydske  Lærkers  Kvad, 

|:  Vær  velkommen,  Drot,  fra  Dalen! 
Bjerget  hilser  Dig  saa  glad.  :| 
Det,  som  Du,  har  ej   sin  Lige 
I  det  Land,  Du  gjorde  frit; 

|:  Sædet  højst  i  Danmarks  Rige, 
Konge!'  det  er  netop  Dit.  :| 

Ja,  en  Throne  her  staaer  bygget 
Just  for  Dig,  vor  Konning  prud! 
Af  de  friske  Bøge  skygget, 
Klædt  i  Lyngens  Fløjelsskrud.  :[ 
Fast  paa  Fod,  den  ej   sig  dølger, 
Skraaner  mildt  mod  Dalen  ned, 
Hegnet  kun  af  klare  Bølger, 
Værnet  kun  af  Kjærlighed.  :| 


See  Dit  Land,  det  sommerfagre, 
For  Din  Fod  i  Solens  Glands! 
Kæmpehøje  mellem  Agre, 
Haab  og  Minder  smukt  i  Krands!  :| 
Oldtids  Skat  af  Graven  drog  Du, 
Kraften  skjult  i  Folkets  Bryst; 
Landets  Haab  i  Pleje  tog  Du, 
Gylden  vorde  skal  dets  Høst.  :| 

Nattens  Taager  svandt  ej  ganske , 
Hist  i  Dal  det  end  er  graat; 
Men  vi  veed  det  jo,  vi  Danske, 
Vi  kan  stole  paa  vor   Drot.  :| 
Du,  der  kom,  som  Vaaren  kommer, 
Til  Dit  Folk  med  Liv  og  Sol, 
Hil  Dig,  Konning,  i  Skærsommer! 
Hil  Dig  paa  Din  Kongestol!  :| 


144 

101.    I  St.  Knuds  Skyttegilde  i  Flensborg 

den  8de  Juli  1861. 


Nys  toned  Sangen  højt  i  Herthas  Skove, 
Da  Frihedsdagen  stolt  der  fejret  blev, 
Og  kjærligt  Ønsket  lød  ved  Sundets  Vove 
For  Drotten  god,  som  Frihedsbrevet  skrev. 
Ogsaa  for  os  det  samme  Brev  blev  prentet, 
At  Slægter  skulde  tage  det  i  Arv; 
Bli'er  støvet  end  og  skimlet  Pergamentet  — 
I  Frihedsbrevet  er  dog  Kraft  og  Marv! 

Men  over  Skatten  ruge  Aander  mørke, 
Som  ej  vil  fatte  Folkets  Tarv  og  Trang, 
Og  Frihedstanken  her  har  ingen  Styrke 
Og  Frihedssangen  ej  den  rette  Klang; 
Men  vi,  som  elske  tro  og  fast  vor  Konge, 
Den  Drot,  hvis  Styrke  er  vor  Kjærlighed, 
Og  dem,  hvis  Modersmaal  er  Danskens  Tunge. 
Dem,  som  for  os  i  blodigt  Møde  stred,  — 

Vi  ville  hæve  Røsten  højt  og  længe, 

At  den  kan  lyde  over  Danmarks  Land, 

Vi  ville  være  med  og  Bommen  sprænge, 

Som  skiller  Brødre  ad  ved  samme  Strand. 

Saa  Frihedsbrevet  bliver  Jydens  Eje 

Fra  Skagens  Odde  og  til  Ejd'rens  Bred,  — 

Hos  Tysken  vil  vi  aldrig  boe  tilleje, 

Men  værge  kjækt  vort  gamle  Grændsested. 

See  derfor  flokkes  vi  om  Danmarks  Fane 
I  Fredens  Dage  som  i  Kampens  Tid, 
Vor  Kjærlighed  til  den  skal  Ingen  rane, 
Saalidt  som  Fremtids  Haab  og  Fremtids  Id. 

Og  derfor  flokkes  vi  med  kjærligt  Hjerte 
Om  Danmarks  første  Borger,  om  vor  Drot, 
Og  derfor  dele  vi  hans  Fryd  og  Smerte, 
Vi  veed,  hans  Sind  er  dansk  og  frit  og  godt. 


102.    Sang  fra  Krypten  ved  Hs.  Maj.  Kongens 
Nærværelse  i  Viborg  Domkirke 


den  12te  Juli  1861. 


Hil  Dig,  Dannerdrot,  herinde 
I  den  gamle  Kirkes  Ly! 
Hvor  deroppe  Templets  Tinde 
Nu  sig  rejser  højt  mod  Sky, 
Fordum  Odins  Præst  har  svunget 
Blodbestænkt  sin  Offerkniv, 
Medens  Asers  Pris  har  runget 
Under  vilde  Hedningliv. 

Tiden  skifted,  Aser  flygte 
Maatte  bort  for  Korsets  Tegn; 
Længe  dog  i  dunkel  Lygte 
Lyset  stod  bag  Kirkens  Hegn; 
Men  trods  lange  Dæmrings  Mørke 
Fædres  Aand  var  snild  og  stærk: 
Vidnesbyrd  om  Troens  Styrke 
Staaer  og  her  i  dette  Værk. 

10 

Her  har  lydt  i  Natten  stille 
Klerkeehorets  Vaadesang, 
Og  man  hørte  aarle,  silde 
Sjælemessens  dybe  Klang; 
Dagen  klar  er  længst  oprunden, 
Meer  hin  Sang  ej  Øret  naaer  — 
Fortids  vrange  Tro  er  svunden; 
Men  dens  Minde  varigt  staaer. 

Drot!    Du  elsker  Danmarks  Minder 
Og  dem  freder  i  vort  Hjem; 
Hvor  Du  Oldtidsrester  finder, 
Drager  fluks  Din  Haand  dem  frem; 
Bedste  Skat,  vi  saae  Dig  drage 
Frem  dog  med  Din  Kongearm, 
»Er  hin  Kraft  fra  gamle  Dage, 
Som  laae  skjult  i  Folkets  Barm.« 


103.    Velkomst  til  Kongen  i  Frederits 

den  19de  Juli  1861. 


Mel.  :    Mens  Nordhavet  bruser  mod  fjeldbygt  Strand. 

Den  rullende  Bølge,  som  bar  Dig  hid 
Til  Jyllands  de  svulmende  Strande, 
Den  danner  et  Baand,  som  fra  Arildstid 
Sig  slynged  om  Dannemarks  Lande. 
Her  er  for  Bæltet  en  Laas  fuld  fast, 
Ej  Voldsmand  dirker  den  op  i  Hast. 

End  skjønnere  Baand  vi  at  nævne  veed, 
Hvis  Glands  ingen  Tid  skal  formørke: 
I  Folkets  den  trofaste  Kjærlighed, 
Som  er  jo,  Dankonning,  Din  Styrke. 
Og  Laas  for  Baandet,  som  aldrig  brast,. 
Det  er  Din  Troskab  saa  klippefast. 

Ej  smilende  Lunde  omvifte  blidt 

Vor  Odde  saa  barsk  og  saa  øde, 

Men  Laurbær  lier  vokse  dog  milevidt, 

Og  Bærrene  ere  saa  røde. 

Hvert  Laurbærblad,  som  vor  Mark  frembar, 

Det  smykker,  Konning,  Din  Krone  klar. 

Men  ej  blot  med  Laurens  de  friske  Skud 

Du  smykkede  Skjoldungers  Krone, 

End  skjønnere  Krands  paa  Dit  Herskerbud 

Opspired  om  Skjoldungers  Tlirone: 

Vor  Friheds  Løvsal,  den  bedste  Vold 

Om  Thronen,  arvet  fra  Dan  og  Skjold. 

Saa  hil  Dig,  vor  Konning,  med  Laurens  Blad, 

Med  Styrkens  det  lysende  Bælte ! 

Hav  Tak,  for  Du  gjæsted  vor  stille  Stad, 

Som  gj emmer  de  slumrende  Helte! 

Ja,  vær  velkonimen  i  Fredens  Ly 

Til  Stridens  blodige  Minders  By! 


10* 

104.    Farvel  til  Kongen  fra  Frederits 

den  23de  Juli  1861. 


Mel.:    Danmark  dejligst  Vang  og  Vænge. 

Gamle  Gorm,  hvem  Sorgen  fældte, 

Han,  hvis  Hjerte  brast, 

Da  det  sorte  Tjeld  ham  meldte, 

Død  var  Danaast, 

Han  har  nys  i  Gravens  Gjemme 

Hørt  og  kjendt  sin  Ætlings  Stemme: 

»Folkets  Kjærlighed  min  Styrke« 

Lød  i  Gravens  Mørke. 


Da  fra  Thyras  Høj  lød  Svaret: 

»Hil  Dig,  Ætling  prud! 

Nu  Dit  Valgsprog  os  forklaret 

Har  Dit  Kald  fra  Gud: 

Du  er  Sønnen,  som  vi  vented, 

Du  Din  Arv  i  Højen  hented: 

Fredrik  sætte  skal  i  Lave 

Led  for  Thyras  Have.« 

Her  fra  Nutids  Sejersminde,- 
Nutids  Kæmpegrav, 
Samme  Røst  vel  Vej  maa  finde 
Til  Dig,  Konning  brav! 
»Over  Thyras  sjunkne  Gjærde 
Voldsmænd  foer  med  frække  Sværde; 
Derved  dog  vor  Død  forsødes: 
I  vort  Bryst  de  brødes.« 

Det  skal  for  Dit  Øre  sjunge 
Snart  paa  Thyras  Vold, 
Nutids  Sværd  til  Hylding  runge 
Da  paa  Oldtids  Skjold: 
Konning,  lad,  hvad  end  vi  misted, 
Paa  Din  Bautasten  staae  ristet 
Gyldne  Ord  med  Runestave: 
Ledet  kom   i  Lave! 


105.    Ved  Kongens  Tilbagekomst11) 

fra  sin   Sommerrejse,    den   16de  August  1861. 


Velkommen  hjem,  vor  Konge  kjær! 

Med  bliden  Bør, 

Fra  hist,  hvor  Virket  lukker  sig 

Til  her,  hvor  frit  det  vugger  sig, 

Mens  Svaneflokken  dukker  sig 

Med  Rovfugls  Kløer; 

Hin  Svaneflok  med  Flag  paa  Stang, 

Med  brede,  hvide  Vingefang, 

Som  synger  ej  sin  Svanesang 

Før  Danmark  døer. 

En  Kæmpehøj,  en  Runesten 
Har  her  vi  ej; 

Men  disse  Bølger,  dette  Hav 
Med  skum-indristet  Runestav 
Er  selv  en  søgrøn  Kæmpegrav 
Paa  Kongens  Vej ! 

Her  sjunger  hvert  et  Bølgeslag 
Om  Kongedybets  Hædersdag, 
Og  end  en  Dyst  for  Danmarks  Flag 
Vi  frygter  ej ! 

Ja,  hilset  vær,  vor  Konge  god, 

Ved  Sjællands  Kyst! 

Paa  Himmelbjergets  Top  Du  stod, 

Og  under  Klintens  vaade  Fod 

Og  midt  i  Markens  Overflod, 

Ved  Jyllands  Bryst! 

Men  her  Du  seer,  hvad  hist  Du  saae, 

Vor  Friheds  Rug  velsignet  staae 

Og  x\ks  ved  Aks  Dit  Hjerte  spaae 

En  gylden  Høst! 


106.    Ved  Festtoget  til  Kongen 

den  25de  August  1861. 


1  2\ 


Mel.:    Dengang  jeg  drog  afsted. 

Kong  Frederik,  vor  Ven! 

Kong  Frederik,  vor  Ven! 
Velkommen  hjem  igjen, 
Ja,  velkommen  hjem  igjen! 

Saa  lyder  det  saa  glad 

I  Tale  og  i  Kvad, 
Saa  toner  det  fra  hvert  et  Bryst  i  gamle  Axelstad; 
Velkommen  fra  det  Land,  som  Din  Mildhed  og  Dit  Mod 
Til  Danmarks  Moderhjerte  at  binde  saa  forstod, 

At  Baandet,  tæt  og  fast, 

Ej  briste  skal  i  Hast. 

Hurra,  Hurra,  Hurra! 

Dengang  Du  drog  afsted, 

Dengang  Du  drog  afsted, 
Vort  Hjerte  tog  Du  med, 
Ja,  vort  Hjerte  tog  Du  med; 

Vi  fulgte  Dig  med  Lyst, 

Vi  lytted  til  Din  Røst 
Og  Folkets  glade  Jubel  hist  gav  Gjenklang  i  vort  Bryst; 
Og  dengang  Sønderjyden  saa  gjæsted  Kjøbenhavn, 
Vi  takked  Dig,  o  Drot,  og  velsignede  Dit  Navn; 

Men  havde  vi  Dig  havt, 

Vi  havde  raabt  med  Kraft: 

Hurra,  Hurra,  Hurra! 


Og  spørger  Nogen  her, 

Og  spørger  Nogen  her: 
Hvi  er  Du  os  saa  kjær, 
Ja,  hvi  er  Du  os  saa  kjær, 

Det  Svar  han  simpelt  faaer, 

Som  der  i  Visen  staaer, 
Saa  dansk  som  Du  var  ingen  Konge  her  i  mange  Aar  — 
See  det  er  netop  Noget,  vi  Alle  kan  forstaae, 
Og  derfor  er  Du  elsket,  Kong  Fredrik,  som  kun  Faa, 

Og  derfor  skal  Du  ha'e 

Et  rungende  Hurra, 

Hurra,  Hurra,  Hurra! 

107.    Til  Kongen! 

d.  6te  October  1861. 


«Vær  hilset  Konge,  og  velsignet  Aaret, 
»Der  aabner  sig  med  denne  Morgens  Skjær! 
»End  længe  vorde  Livet  Dig  beskaaret! 
»Og  aldrig  falde  Kronen  Dig  for  svær!« 
—  Den  Bøn  idag  mod  Himlen  bliver  baaret 
Af  mange  tusind  Læber  fjærn  og  nær; 
Thi  Ingen  mellem  alle  Dine  Lige 
Er  meer,  end  Du  er,  elsket  i  sit  Rige. 

Det  veed  Du  alt,  det  har  Du  tit  erfaret 
I  Fredens  Dage,  som  i  Farens  Stund; 
Men  veed  Du  og,  hvori  det  har  sin  Grund? 
Har  Dig  Dit  eget  Hjerte  det  forklaret? 
Har  Du  forundret  spurgt  og  faaet  Svaret 
Af  egennyttig  Smigers  sledske  Mund? 
Har  man  Dig  sagt,  Du  større  var  og  bedre 
End  alle  Dine  oldenborgske  Fædre? 


Selv  om  saa  var,  troer  Du  da  Kjærlighed 
Er  Højheds  Livdrabant  og  Storheds  Slave? 
Har  Du  ej  Had  og  Nag  og  Nid  seet  gnave 
Saamangen  Sjæl,  til  herlig  Daad  bered? 
Det  gyldne  Æble  falder  ikke  ned 
I  Skødet  paa  Enhver,  som  vil  det  have; 
Derfor  er  det  saa  kosteligt  at  naae, 
Fordi  det  er  en  Lod,  som  times  Faa. 

Du  gav  os  Frihed,  lieel  og  ubeskaaren; 
Du  delte  broderlig  med  os  Din  Magt; 
Du  gjorde  det,  da  Tiden  var  fuldbaaren, 
Og  Folkets  Aand  var  op  af  Dvale  vakt. 
Henover  Sletten  gik  et  Pust  af  Vaaren, 
Da  blev  Din  gode  Sæd  i  Jorden  lagt, 
Og,  blandes  Regn  og  Solskin  i  vor  Sommer, 
En  herlig  Høst  forvist  engang  der  kommer. 

Og  dog  Taknemligheden  er  alene 

Ej  Rod  og  Kilde  til  vor  Kjærlighed; 

Thi  hist  og  her  Din  Sæd  faldt  mellem  Stene, 

Og  et  og  andet  Korn  blev  trampet  ned. 

Dn  veed  det  selv,  der  Mange  er,  som  mene, 

Vor  Friheds  Grundvold  lagdes  altfor  bred, 

Og  Mange,  som  med  frejdig  Hu  har  brugt  'en, 

Vil  yde  Takken  først,  naar  de  see  Frugten. 

Men  Et  der  er,  som  klarer  hele  Sagen: 

Du  føler,  Du  af  Folkets  Kreds  er  En, 

En  Mønt  med  Landets  eget  Stempel  slagen, 

Kjød  af  vort  Kjød  og  Been  af  vore  Been, 

Mens  vi  har  intet  Brev  paa  at  faae  Magen 

Til  Dig  i  Xutid  eller  Fremtid  seen. 

Du  og  Dit  danske  Folk  —  vi  hænge  sammen 

Som  Blomst  og  Stilk,  som  Granens  Spids  med  Stammen. 

Hvad  hist  Din  Svaghed  blev,  er  her  Din  Styrke: 

At  Du  os  hører  til  med  Sjæl  og  Skind, 

Åt  ingen  fremmed  Guddom  Du  kan  dyrke, 

Og  aldrig  vende  bort  fra  os  Dit  Sind. 

Om  Tider  skulle  komme  nok  saa  mørke 

Og  Skuden  tumles  rundt  af  Hvirvelvind, 

Du  seer  ej  efter  udenbords  Lanterner, 

Men  troer  paa  os  og  vore  fælles  Stjerner, 

Om  vi  skal  frelses  eller  gaae  i  Kvag, 
Een  Skjæbne,  lige  Kaar  vi  friste  Begge: 
Skal  vi  beholdne  ind  i  Havnen  lægge, 
Saa  vajer  over  os  Dit  Kongeflag; 
Men  om  den  vrede  Sø  vor  Kjøl  skal  brække, 
Saa  gaae  tilbunds  vi  sammen  med  vort  Vrag; 
Den  første  Stump,  som  synker  da  i  Fraade, 
Er  Kronen,  som  Du  bærer  af  Guds  Naade. 

Saalænge  som  Du  lever,  kan  vi  haabe, 
Fordi  Du  er  med  os,  ihvor  vi  gaae, 
Fordi  vi  bag  Din  kongelige  Kaabe 
Kan  høre  Folkevilliens  Pulse  slaae; 
Derfor  vi  Vagt  omkring  Din  Throne  staae, 
Derfor  saa  højt  og  tit  Dit  Navn  vi  raabe, 
Derfor  vi  elske  Dig  saa  fuldt  og  sandt, 
Fordi  Dit  Liv  —  det  er  vor  Fremtids  Pant. 

Saa  lægge  Gud  da  Aar  til  Dine  Dage, 
Frugtbare  Aar  for  Dig  og  for  Dit  Land, 
Hvori  de  Spirer  styrkes,  som  er  svage, 
Og  Sæden  vokser  over  Furens  Rand; 
Hvori  det  bliver  gjort,  som  staaer  tilbage, 
Og  vort  forslagne  Skib  ført  ind  mod  Strand; 
Hvori  vor  Hyttes  brustne  Vægge  rejses, 
Og  Sejerskrandsen  paa  dens  Mønning  hejses! 

Ja,  gid  Du  leve  længe,  for  ihærdigt 

Paa  Dit  begyndte  Værk  at  tage  fat, 

Saa  det  maa  staae  der,  Dig  og  Folket  værdigt, 

Før  Du  maa  synke  ned  i  Gravens  Nat; 

Saa  Rigets  Dannevirke  vorder  færdigt 

Og  trindt  med  Friheds  stærke  Slægt  besat; 

Saa  fremmed  Naade  ej  Dit  Land  behøver, 

Fordi  det  har  til  Rygstød  —  Nordens  Løver! 

Har  Du  naaet  det.  da,  Konge!    kan  Du  glad 
I  Roskilds  Hvælving  Dig  til  Hvile  lægge; 
Thi  Ingen  i  den  oldenborgske  Rad 
Skal  da  dens  sidste  Mand  med  Skygge  dække. 
Da  bli'er  Din  Tid  vor  Sagas  gyldne  Blad, 
Da  skal  Dit  Navn  til  Evigheden  række, 
Og  naar  det  nævnes,  nævnes  det  i  Lag 
Med  Fru  Margrete  og  Kong  Atterdag. 


108.    Ved  „Enighedens"  Festmaaltid. 

(Aalborg,  d.  6te  October   1861.) 


Ko  uge  ii* 


Mel.:    Vift  stolt  paa  Codans  Beige. 

Snart  falder  Løv  fra  Linde, 
Sig  nejer  Markens  Straa, 
Og  haarde,  kolde  Vinde 
Henover  Danmark  gaae, 
Mens  Is  er  bredt  paa  Vande , 
Snee  over  Blomsterflor  — 
Dog  kjækt  ved  vore  Strande 
Vor  Friheds  Lillie  groer! 

Med  Rod  i  Folkehjerte 
Og  Blomst  i  Livets  Sol, 
Den  uden  Blod  og  Smerte 
Sprang  ud  ved  Kongestol! 
Nu  skygger  mildt  dens  Blade 
Henover  Danmarks  Vang 
Fra  Kongestolens  Stade 
Til  Glædens  Takkesang  ! 

Men  Ham,  hvis  Hænder  stærke 
Selv  planted  Blomstens  Skud, 
Og  vil  —  det  godt  vi  mærke !  — 
Den  ikke  maa  gaae  ud, 
Men  plejer  den,  mens  inde 
I  Danmarks  Have  vi, 
Hver  Mand  og  hver  en  Kvinde, 
I  Gjerning  staae  ham  bi,  — 

Ham  vi  —  mens  Glæden  klinger 
I  mildt  og  mægtigt  Chor 
Paa  stærke  Tonevinger 
Henover  smykket  Bord  — 
Vor  første  Hilsen  sende 
Paa  Sang  i  Modersmaal : 
Stat  op,  I  Mænd,  lad  kjende 
Det  er  Kong  Fredriks  Skaal ! 


109.    Ved  Kong  Frederik  den  Syvendes  Ankomst 
til  Fredensborg. 

November  1861. 


Kong  Fredrik!    vi  Dig  Hjertets  Velkomst  byde! 
O,  drag  med  Lykken  til  Dit  Fredensborg, 
At  her  Du  maa  i  Fredens  Hygge  nyde 
Den  Ro,  der  kj ender  ej  til  Livets  Sorg. 
Som  Esrom-Søen  leger  mildt  med  Voven, 
Saaledes  her  Din  Gang  ej  vorde  træt! 
Som  Bøgens  Krone  vifter  blidt  i  Skoven, 
Din  Kongekrone  her  Dig  vorde  let! 

Vel  suser  Efteraarets  kolde  Vinde 
Alt  klagende  hen  over  Sø  og  Land; 
Men  i  vort  Bryst  er  Vaaren  lukket  inde: 
Den  Troskabs- Vaar,  som  altid  holder  Stand; 
Derfor  et  venligt  Flor  vi  kan  Dig  give 
Imedens  Løvet  falder  gult  fra  Træ; 
Dit  Komme,  Konge!    kaldte  det  tillive, 
Det  bringe  til  Dit  Hjerte  Duft  og  Læ! 

Saa  slaa  da  op  Din  Bo  i  Fredens  Stille! 
Snart  kommer  Lærken  med  sit  Foraarskvad, 
Og  Nattergalen  med  sin  Elskovstrille , 
Og  Bøgen  med  sit  dejligt  grønne  Blad; 
Snart  hilser  Dig  Naturen  fra  et  Eden, 
Snart  myldrer  Blomsterskaren  om  Din  Fod! 
Velkommen  hid  til  denne  Borg  for  Freden! 
Velkommen  hid,  Kong  Fredrik  Fredegod! 


110.    Til  Kongen  paa  Grundlovsfesten  i  Kjøbenhavn 

dcu  5te  Juni  1862. 


Mel.:   Vift  stolt  paa  Codans  Bølge. 

Vor  Konge!    See  her  kommer 

Dit  Folk  til  Dig  igjen! 

Det  kommer  hver  Skærsommer 

At  hilse  paa  sin  Ven. 

Om  Slottet  det  sig  lejrer 

I  festligt  Glædeslag, 

Og  selv  i  Hytten  fejrer 

Det  nu  Kong  Fre driks  Dag. 

Den  Dag,  Du  gav  os  Loven, 
Der  giver  Landet  Læ  — 
Da  hver  en  Bøg  i  Skoven 
Blev  til  et  Frihedstræ  — 
Den  Dag,  da  Folkets  Fane 
Du  tog  til  Kongeflag 
Og  brød  vor  Fremtidsbane, 
Den  blev  Din  Hædersdag. 

Den  straaler  uden  Mage 
I  Aarets  Mindekran  ds3 
Selv  Sejrens  stolte  Dage 
Maa  blegne  for  dens  Glands. 
Lad  Fremtids  Fyrster  vinde 
Sig  Navn  i  Kampens  Brag  — 
De  faaer  dog  ej  til  Minde 
En  Dag  som  denne  Dag! 

Paa  den  blev  Du  den  Største, 

Vi  saae  af  Konger  end: 

Paa  den  blev  Du  til  Fyrste 

For  lutter  frie  Mænd! 

Det  Mod,  der  kom  til  Daaben 

I  Fredericias  Slag, 

Det  gav  Du  Adelsvaaben 

Paa  denne  Højtidsdag. 

Ja,  takket  skal  Du  være! 
Det  frie  Danmark  veed, 
Din  Styrke  og  Din  Ære 
Er  Folkets  Kjærlighed; 
Derfor,  naar  Sekler  svinde, 
Med  samme  Hjertelag 
Det  signe  skal  Dit  Minde 
Hvert  Aar  paa  denne  Dag. 

Til  Kongen  paa  Grundlovsfesten  i  Viborg 

den  5<e  Juni  1862. 


Mel.:    Danmark  dejligst  Vang  og  Vænge. 

Under  Danmarks  Sommerhimmel 

Grøn  nu  Skoven  staaer, 

Hvor  den  muntre  Fuglevrimmel 

Sine  Triller  slaaer, 

Og  sig  blander  trindt  i  Vangen 

Folkets  Røst  med  Fuglesangen; 

Thi  hvert  Aar  med  Juni  Sommer 

Frihedsfesten  kommer. 

Trældomsnat  engang  jo  ruged 
Over  Danmarks  Land; 
Gjennem  Sekler  Lænker  knuged 
Fordums  frie  Mand: 
Bonden  sløv  sin  Gjerning  gjorde, 
Ingen  Borger  kom  tilorde, 
Xaar  der  i  de  høje  Sale 
Var  om  Landslov  Tale. 

Tiden  randt,  og  Morgenskjæret 
Brød  paa  Xatten  frem; 
Folkets  Røst  og  Raad  blev  æret: 
Vaartid  fik  vort  Hjem; 
Mange  Aar  endnu  dog  rande, 
Førend  ved  de  danske  Sunde 
Frihedssolen  Taagen  spredte 
Og  sit  Liv  udbredte. 

Midt  i  Stridens  Dage  mørke 
Friheds  Sol  oprandt, 
Og  i  Kjærlighed  sin  Styrke 
Danmarks  Drot  da  fandt; 

Iduns  Æbler  Folket  raktes, 
Hvorved  det  af  Dvale  vaktes, 
Og  det  stander  nu  forynget, 
Fast  til  Thronen  klynget. 

Ved  de  Runer,  Kongen  risted 

Huldt  i  Sommergry, 

Alle  Trællebaand  er'  bristed', 

Kraften  født  paany; 

Derfor  mandig  vil  med  Sværdet 

Dannemænd  hist  vogte  Gjærdet, 

Og  den  løste  danske  Tunge 

Fredriks  Lov  udsjunge. 


112.    Kongefugleskydningen  paa  den  kgl.  Skydebane 

de«  19<k  Juni  1862. 


Til   fls.   Majestæt   Kongen. 

Vær  velkommen,  Kong  Fredrik,  fra  Bøgenes  Ly! 
Her  Din  Nærhed  gjør  Hjerterne  godt, 
Hæv  nu  Bægeret  højt,  tøm  det  Alle  som  En, 
Vær  velkommen,  Du  Dannemarks  Drot! 

I  Dit  Højsæde  fordum  sad  Frode  og  Rolf, 
Djærve  Kæmper,  som  stammed  fra  Skjold. 
Du  har  kæmpet  for  Fred  som  en  Ætling  af  dem , 
Du  har  rejst  Thyra  Dannebods  Vold. 

Du  har  plantet  og  fredet  saa  herligt  et  Træ, 
I  dets  Ly  bygges  Landet  ved  Lov. 
Høst  Din  Løn  i  vor  Tak,  vi  velsigner  Dig  nu 
For  det  mægtigste  Træ  i  vor  Skov. 

Nys  fra  Svea  og  Nor  kom  en  Ynglingeflok, 
Og  Du  bød  den  til  Gjæst  i  Dit  Slot 
Den   drog  bort  med  begejstrede  Minder  om  Dig, 
Som  med  Stolthed  vi  kalde  vor  Drot. 

Er  vort   Skæg  end  lidt  graat,  banker  Hjertet  dog  varmt, 
Og  vor  Jubel  Dit  Hjerte  gjør  godt, 
Det  vi  veed  —  derfor  tømmer  nu  Alle  som  En 
Dette  Bæ^er  for  Fredrik- .  vor  Drot. 


113.    Banquetten  paa  Børsen  for  Frederik  VII  og 
Karl  XV 

den  19de  Juli  1862. 


Da  Fjerde  Kristian  rejste 
Det  Hus,  vi  samles  i, 
Og  lod  dets  Mønning  knejse 
Mod  Himlen  frank  og  fri, 
Da  troede  han  at  bygge 
Det  Hus  til  Landets  Vel, 
Der  skulde  bedst  betrygge 
Dets  Velmagt  og  dets  Held. 

Nu,  da  Du  staaer  herinde 
Blandt  frie  Mænd,   o  Drot! 
Nu  blegner  dette  Minde, 
Nu  vide  vi  det  godt : 
Det  Hus,  der  om  vor  Lykke 
Skal  værne  fast  og  trygt, 
Har  med  sit  Frihedssmykke 
Kong  Frederik  dog  bygt! 

11 


162, 

Til  Stormands  Fryd  og  Gammen 
Blev  ikke  rejst  det  Slot  — 
Nej ,  Alle  boe  vi  sammen 
Der  ligeligt  og  godt; 
Til  Rigmands  Lyst  ej  heller, 
Thi  Frihedsguldet  der 

—  Vidt  Rygtet  det  fortæller  — 
Blev  lige  deelt  til  hver! 

I  Glæde  og  i  Smerte 
Du  mente  os  det  godt. 
Udeelt  fik  Folkets  Hjerte 
Til  Gjengjæld  Du,  o  Drot! 
Vi  veed,  Du  heller  giver 
Dit  Liv,  end  har  den  Skam, 
At  man  fra  Hjorden  river 
Blot  et  af  Dine  Lam  ! 

Lad  Skyerne  da  true ! 

—  De  truet  har  saa  tit!  — 
Dig  vil  de  ikke  kue, 

Og  vi,  vi  sige  frit: 
Om  alle  Konger  sade 
Med  Dig  ved  dette  Bord, 
Vi  kaldte  Dig  dog  glade 
Den  bedste  Drot  paa  Jord! 

114.   Ved  et  Bal  for  Frederik  VII.  i  Borgerforeningen 
i  Flensborg 

d.  15^e  Octobcr  1862,    i  Anledning  af  Kongens  Fødselsdag. 

De  Tyske  traadte  myndigt  frem 

For  Konning  Knud. 
De  Kongen  bod  at  hylde   dem, 
De  fordred  det  med  Fynd  og  Klem; 
Men  Dansken  værged  for  sit  Hjem 

Paa  Kongens  Bud. 
Den  tyske  Flaade  sonder  gik: 
Men  Danmarks  Rige  Hjælpen  fik 

Fra  Gud. 

Og  atter  drømte  Tysken  om 

De  Danskes  Land; 
Men  pludselig  Xiels  Ebsen  kom  — 
Hans  Daad  det  var  den  strænge  Dom, 
Der  over  Tyskens  Higen  kom. 

Han  var  en  Mand! 
Men  Gud  lod  altid  Mænd  opstaae, 
Naar  Dødens  Taage  hvilte  paa 

Tort  Land. 

De  Tyske  kom  til  blodig  Dyst 

For  tredje  Gang. 
Med  Svig  de  sneg  sig  til  vor  Kyst,  — 
Vort  Værn  var  kun  det  blotte  Bryst, 
Men  danske   Sværde  gjorde  lyst, 

Og  Blodet  sprang. 
Ti  hjalp   os  selv,  da  hjalp  os  Gud. 
Derfor  vor  Tak  vi  juble  ud 

I   Sang. 

O  Konge,  Du,  som  mandigt  stod 

I  Landets  Nød,  — 
Gaaer  Søndenstrømmen  Dig  imod, 
Og  kræves  atter  Folkets  Blod, 
Stol  trygt  kun  paa  det  danske  Mod 

I  Landets  Nød! 
Tit  ruged  Mørket  paa  os  svart, 
Dog  altid  Nordens  Stjerne  klart 

Frembrød. 


115.    Ved  Kongens  Besøg  i  Studenterforeningen , 

den  5te  Maj  1863. 


Du,  som  vor  Friheds  Højsal  har  bygt, 
Vær  velkommen  i  Ungdommens  Tjeld! 
Under  Dit  Scepter  det  stander  trygt, 
Thi  det  hviler  paa  Trofastheds  Fjeld. 

Nordens  Hæder,  Danmarks  Ære 
Er  Din  Stræbens  høje  Maal; 
For  dem  Studenten  kæmper  tro 
Med  Pen  og  Mund  og  Staal. 

Ja,  vort  Banner  er  Dit! 
Derfor  tit 
Her  vi  tømme,  Kong  Fredrik,  Din  Skaal. 
Hurra ! 

Naaer  til  Dit  Øre  Gny  af  vort  Lag, 
Driver  dristigt  vort  Lune  sit  Spil, 
Og  rammer  Pilen  Philisterens  Bag  — 
Paa  Studenten  ej  vredes  Du  vil. 

Skjemtens  Jubel,  Alvorstoner 
Klinge  sammen  i  vor  Sjæl; 
Til  Dig,  som  Folkets  Frihed  gav, 
Vi  glemme  ej  vor  Gjæld. 
Der  er  Alvor  deri, 
Hvergang  vi 
Ønske,  Konge,  Dig  Hæder  og  Held! 
Hurra ! 


116.    Grundlovsdagen  den  5.  Juni  1863  i  Kjøbenhavn. 


Til  Kongen! 

Mel.:    Vort  Fødeland  var  altid  rigt.  . 

Du,  som  i  Folkets  Kjærlighed 
Din  Styrkes  Væld  har  fundet, 
Kong  Fredrik!    mon  Du  ogsaa  veed, 
Hvad  Magt  deraf  er  rundet? 
O ,  Du  maa  være  meget  stærk 
Og  mægtig  til  et  Kæmpeværk; 
Thi  Borger,  Bonde,  Læg  og  Klerk, 
Du  fast  til  Dig  har  bundet! 

Vi  elske  Dig,  fordi  Dit  Bryst 
Vort  Haab  og  Ønske  rummer, 
Fordi  Du  glædes  ved  vor  Lyst, 
Og  sørger  ved  vor  Kummer; 
Du  slipper  ej ,  vi  slippe  ej 
Det  fælles  Maal,  den  fælles  Vej, 
Men  styre  efter  samme  Streg, 
Hvor  vredt  saa  Bølgen  skummer. 

Lad  Danmark  være  nok  saa  Lidt, 
Naar  det  os  selv  tilhører, 
Naar  Livet  der  sig  sundt  og  frit 
I  egne  Klæder  rører; 
Naar  ingen  fremmed  Kig-i-Pot 
Kan  blande  sig  i  Stort  og  Smaat, 
Men  Du,  vor  egen  danske  Drot, 
Alene  Spiret  fører. 

Og  derfor  drak  Du  Kæmpekraft 

Af  Folkehjertets  Kilde, 

For  Frihedsværket,  Du  har  skabt, 

Paa  sikker  Grund  at  stille, 

At  det  saa  lidt  skal  friste  Fæld, 

Som  lægges  ud  for  Daarskabs  Gjæld, 

Men  Dig  til  Pris  og  os  til  Held 

Bestaae  til  Tider  silde ! 

Gud  give  Dig  saa  mange  Aar, 
At  Du  Din  Daad  seer  lykket; 
At  Du  seer  Rigets  Urtegaard 
Af  Fredens  Palmer  skygget; 
At  Du  seer  Slesvig  bundet  fast 
Med  Grundlovstankens  sejge  Bast; 
At  Du  seer  Danmarks  ene  Mast 
Med  Nordens  Vimpel  smykket! 

117.    Til  Kongen  ved  Grundlovsfesten  i  Viborg 

den  5*e  Juni  1863. 


Mel.:    Der  er  et  Land,  dets  Sted  er  højt  mod  Norden. 

I  Sommerpragt  nu  stander  Danmarks  Rige; 
Sig  Lunden  hvælver  til  en  løvrig  Sal, 
Og  tusind  glade  Røster  høres  stige 
Fra  Skov  og  Mark  og  blomsterklædte  Dal: 
Ja ,  smykket  rigt  af  Gud  er  Landet  vorden ; 
Bag  Bølgehegn  Velsignelserne  groe  — 
O,  intet  Sted  jeg  veed  paa  hele  Jorden, 
Hvor  jeg  saa  gjerne  bygge  gad  og  boe! 

Vort  Hjem  er  kun  en  liden  Plet  af  Verden, 
Men  Folkets  Hædersry  dog  rækker  vidt; 
Det  røber  Kraft  og  Sundhed  i  sin  Færden, 
Og  Livet  folder  ud  sig  rigt  og  frit: 
Om  Lande  her  sig  Ordet  frit  kan  svinge, 
Og  Folkeaanden  gjenfødt  er  og  stærk; 
Thi  gamle  Lænker  ikke  mere  tvinge  — 
Det  er  vor  Freclriks  stolte  Kongeværk. 

Skal  da,  o  Folk!    vi  Nakken  ydmygt  bøje, 
At  fremmed  Aag  man  paa  os  lægge  kan? 
Skal  efter  falske  Paafund  vi  os  føje 
Og  lade  Tysken  raade  i  vort  Land? 
O  nej!    lad  dem  derude  true,  larme, 
Fordi  vi  leve  vil  vort  eget  Liv; 
Vi  har,  naar  Hejmdal  kalder,  stærke  Arme 
Og  vakle  ej  for  Stormen  som  et  Siv. 

Mens  Preussens  Fyrste  sig  fra  Folket  skiller, 
Har  Eendrægt  her  hos  Drot  og  Dansken  Sted; 
Kong  Fredrik  tro  sig  paa  vor  Side  stiller 
Og  lukke  vil  det  gamle  aabne  Led: 
Ej  vil  han  see  adsplittet  Danmarks  Rige 
Og  danske  Jordbund  under  Tyskland  lagt, 
Ej  heller  vil  sit  Kongeord  han  svige, 
Det  Ord,  som  har  os  Frihedslykken  bragt. 

Paa  denne  Dag  for  fjorten  Somre  siden 
Udgik  fra  Kongen  Folkets  Frihedsbrev, 
Og  ved  et  Sind,  der  veksled  ej  med  Tiden, 
Sit  Navn  han  dybt  i  danske  Hjerter  skrev ;' 
Hvert  Aar,  naar  Bøgen  vorder  grøn  i  Skoven, 
Skal  Folket  samles  trindt  i  Stad  og  Vang, 
Og  under  Himlens  lyse  Telt  deroven 
Opløfte  højt  med  Tak  sin  glade  Sang. 


118.    For  Kongen. 

(Ved   en    Fest   i    Haderslev.) 


Mel.:    De  vare  syv  og  syvsindstyve. 

Kongen  raader  for  Danmarks  Rige; 
Han  bærer  Kronen  af  Guld : 
Hver  ærlig  Mand  i  Dannemark 
Er  Kongen  tro  og  huld. 
Den  holdt  i  tusind  Aar!   saa  stolt  og  fri  er  Dannemarks 

Krone ! 

Af  Folkets  Kraft  er  Kronen  støbt, 
Og  Kongen  fik  den  af  Gud; 
Ved  den  skal  ingen  Fremmed  røre 
Og  byde  os  Herrebud! 
Den  holdt  i  tusind  Aar!   saa  stolt  og  fri  er  Dannemarks 

Krone ! 

Den  tyske  Kejser  greb  derefter;  — 
Det  var  ham  for  højt  et  Maai; 
Han  tog  den  ikke  med  Herreskjold, 
Ej  heller  med  Handsker  af  Staal. 
Den  holdt  i  tusind  Aar!   saa  stolt  og  fri  er  Dannemarks 

Krone ! 

Gud  naade  den,  som  tigger  om  Hjælp 
Og  lider  paa  fremmed  Magt!  — 
Naar  Kongen  løfter  Danmarks  Banner, 
Er  danske  Mænd  hans  Vagt ! 
Den  holdt  i  tusind  Aar!   saa  stolt  og  fri  er  Dannemarks 

Krone ! 

Naar  Kongen  tør  for  Danmarks  Ære 
Staae  fast  med  frejdigt  Mod, 
Da  skal  for  ham  de  danske  Mænd 
Ej  spare  Gods  eller  Blod! 
Den  holdt  i  tusind  Aar!   saa  stolt  og  fri  er  Dannemarks 

Krone  ! 

Saa  mangen  Krone  brast  isønder, 
Mens  Lykken  den  drev  sit  Spil: 
I  tusind  Aar  har  Danmarks  holdt; 
Den  holder,  saalænge  Gud  vil! 
Den  holdt  i  tusind  Aar!   saa  stolt  og  fri  er  Dannemarks 

Krone ! 

Gud  sende  Kongen  mange  Dage 
Og  Held  til  al  hans  Færd! 
Gud  lægge  sit  Raad  i  Kongens  Raad 
Og  Sejer  i  Kongens  Sværd! 
Den  holdt  i  tusind  Aar!    saa  stolt  og  fri  er  Dannemarks 

Krone ! 


II. 
DIQT1 


til 


Hans  Majestæt  Kong  Frederik  den  Syvende 


ved  hans  Ded 

den  15de  November  1863. 


Brat  har  det  ramt  os  som  Lyn  fra  Sky : 

Drotten,  den  elskte,  af  Slægten  den  sidste 

Han,   som  har  tændt  os  et  Morgengry, 

Der  lyser  over  hans  Kiste  , 

Drotten,   som  delte  vor  Lyst  og  vor  Sorg , 

Ham  har  Døden  nu  revet  os  bort  fra  vor  Midte  — 

Øde  og  tom  staaer  hans  Frederiksborg, 

—  Hans  Rige  vil  Tyskerne  splitte. 


Statsklogten  vakler  og  svajer  som  Rør; 

Svække  den  vil  os   Styrken  og  Modet  — 

Men  vi  stemme  os  kjækt  mod  de  styrtende  Søer 

—  I  os  er  Søkongeblodet. 

Mangen  Døning  som  denne  har  før  vi  udholdt, 

Og  vor  Hæder  er  ej  bleven  rusten  og  støvet, 

Vi  er  hærdet  i  Modgang,  saa  Modet  er  koldt 

Og  vor  Sejghed  er  tusindaarsprøvet. 

H.  V.  Kaalund. 


f 

119.    Kong  Frederik  den  Syvende. 


JJet  falder  saa  tungt  at  tænke  derpaa: 
Kong  Fredrik  er  hos  de  Døde. 
Saa  tit  vi  hans  milde  Øine  saae , 
Fløi  alle  Hjerter  ham  imøde. 

Han  eied  en  Kraft,   den  holdt  han  sig  ved, 
Naar  Støtter  af  Jern  maatte   briste  : 
Hans  Styrke  var  Folkets  Kjærlighed; 
Den  kunde  han  aldrig  miste. 

Han  eied  en  Visdom,  den  leded  ham  trygt, 
Hvor  den  snildeste  Konst  maatte  glippe : 
Han  vidste,  Thronen  er  sikkrest  bygt 
Paa  Frihedens  faste  Klippe. 

Han  eied  en  Lykke,  den  svigted  ham  ei, 
Ihvor  han  end  monne  vandre : 
Hvert  Skridt  han  gik  paa  sin   Kongevei, 
Gik  han  og  hans  Folk  med  hverandre. 

Thi  han  følte  det  grant  med  sikker  Sands , 
Hvad  Folket  i  Hjertet  maatte  bære; 
Han  følte,  Dannemarks  Fjender  var  hans, 
Og  hans  var  Dannemarks  Ære. 

Han  elskede  Mindet  om  Fædrenes  Old 
Og  freded  om  Kæmpernes  Grave; 
Han  reiste  Dannebods  ældgamle  Vold 
Til  Hegn  om  Dannemarks  Have. 

Og  Danskens  Sværd,  som  rusted  i  Krog, 

Det  lod  han  af  Balgen  drage; 

Med  Sejer  igjen  fløj  Dannebrog 

Saa  stolt  som  i  Valdemars  Dage.  — 

Alt,  hvad  han  har  grundet  til  Danmarks  Gavn, 

Gud  give  det  Held  og  Fremme! 

Men  den  skal  mærkes  med  Nidingsnavn, 

Som  vover  hans  Værk  at  skjæmme.  — 

Bring  Kongens  Lig  til  den  gamle  Stad, 
Hvor  Kilderne  grædende  rinde; 
Men  i  Folkets  Bryst  og  paa  Krønikens  Blad 
Boer   Fredrik  den   Danskes  Minde ! 

»Tre  Aar  saa  førte  de  Lig  om  Land 
Kong  Frode«,  den  Folkekjære; 
De  vidste  ej  af  nogen  levende  Mand, 
Som  heller  maatte  Herre  være. 

De  mente,  hans  Navn  var  mere  værd 
Til  Værn  mod  Danmarks  Fjender, 
End  Rigets  Magt  og  Spir  og  Sværd 
I  en  anden  Konges  Hænder. 

O,  kunde  vi  føre  Dit  Lig  om  Land, 
Kong  Fredrik,  folkekjære  ! 
Saa  gjerne  da  vilde  hver  Kvinde  og  Mand 
Aar  ud,  Aar  ind  Dig  bære. 

O,  kunde  vi  see  Dit  Aasyn  end 

Og  troe  Dig  levende  være, 

Let  Striden  da  blev  for  Danmarks  Mænd 

Mod  alle  vore  Fjenders  Hære. 

Thi  Danmarks  Folk  kunde  stole  paa  Dig; 
Ej  fjendtlig  Trudsel  Dig  rokked, 
Ej  Daarers  Kløgt  og  Forræderes  Svig 
I  Snaren  Dig  hilled  og  lokked. 

Paa  Folkeaandens  Kald  gav  Du  Agt; 
Ej  højere  Visdom  Du  kjendte. 
Thi  blev,  fast  liden,  stærk  vor  Magt, 
Og  Lykken  sig  til  os  vendte. 

Du  var  af  Din  Æt  det  sidste  Skud, 
Det  bedste  vi  monne  Dig  kalde; 
Du  sletted  Dine  Fædres  Synder  ud, 
Thi  dansk  var  Du  fremfor  dem  Alle. 

Du  holdt  ej  til  med  tyske  Mænd, 
Du  skyed  den  Snylt egjæstvrimniel; 
Men  Brødrefolkenes  Drot  blev  Din  Ven, 
Og  det  lysned  paa  Nordens  Himmel. 

O,  havde  Du  blot  en  liden  Stund 
End  kunnet  iblandt  os  dvæle! 
O,  kunde  vi  af  Din  Kongemund 
End  høre  det  danske  Mæle! 

O,  kunde  vi  hilse  Dig  end  med  Sang 
Ad  Aare  ved  Frihedsfesten! 
O,  kunde  vi  seet  Dig  end  engang 
Række  Haand  til  Broder-Gjæsten! 

O ,  havde  Du  blot  en  liden  Stund 
Iblandt  os  end  kunnet  dvæle ! 
Da  tynged  ej  Frygten  saa  mangelund 
Paa  alle  danske  Sjæle. 

Da  blanded  sig  ej   den  bittre  Vee 
I  Kjærligheds  Vemodtaarer , 
At  ej  Du  skulde  fuldendt  see 
Dit  Værk,  før  Du  laa  paa  Baare. 

Nu  juble  de  hist  bag  Ejderens  Bred, 
Saa  glade  var  de  ej   længe; 
Nu  tænke  de  Vejen  er  jævn  og  bred, 
Som  Du  lod  spærre  og  stænge. 

Men  Vee  den  Haand,  som  nu  rækkes  ud 
Mod  noget,  som  Du  mon  bygge, 
Saa  Frihedstræets  det  sidste  Skud 
Ej   over  Dit  Rige  kan  skygge ! 

Din  Skik  var  det  ikke,  veg  i  Sind 
At  klynke  fejgt  og  forsage, 
Med  Smil  om  Læben  og  Blus  paa  Kind 
Du  mødte  de  mørkeste  Dage. 

Den  Lærdom  gav  Du  Dit  Folk  i  Arv 
Med  Frihedens  stolte  Gave  : 
Nu  faae  vi  vogte  selv  paa  vor  Tarv, 
Til  Ledet  er  hængt  i  Lave. 

Nu  faae  vi  spænde  hver  Sene  fast, 
At  grant  det  kan  fornemmes , 
At,  fast  end  Befrierens  Hjerte  brast, 
Skal  Frihedsværket  dog  fremmes. 

Nu  faae  vi  os  tee,  saa  skjønnes  det  kan, 
Hvor  helst  noget  Andet  man  hørte, 
At  spildt  er  ej   paa  den  danske  Mand 
Den  Tid,  medens  Spiret  Du  førte. 

Nu  faae  vi  vise  ved  Graad  ej  blot 
Eller  Sørgesangenes  Tone, 
At  værd  vi  vare  den  bedste  Drot, 
Som  sad  paa  Danmarks  Throne  ! 


121.  Danekongerne 

Fredrik  den  Syvende  og  Kristian  den  Niende. 


Ingen  Skjald  i  Danevangen 

Kvædet  har  saa  højt  og  tit 

Om  den  Æt  med  tSkjoldung-R&ngen , 

Aarsæl,  fredsæl,  kaaret  frit, 

Til  at  arve  Skjoldung-Lykken, 

12 

Maatte  da,  før  Aande-Flammen 
Slukkes  ud  i  Skjaldens  Bryst, 
Fuglen  overleve  Stammen, 
Lyde  maa  vel  og  dens  Røst 
Klagende  i  Dane-Skoven. 

Ja,  er  blevet  en  Vindfælde 
Bøge-Stammen  kongelig, 
Mageløs  af  Aar  og  Ælde 
Paa  det  hele  Jorderig, 
Hvor  end  vajer  Korsets  Banner: 

Christen-Skjalden  maa  vel  klage: 
Stammen,  som  Guldæblet  vandt 
I  Aarhundreder  tilbage, 
Som  i  Folke- Yndest  fandt 
Styrke  sin,  den  faldt  i  Stormen! 

Kjærlig  plantet  i  dens  Skygge 
Blev  vort  unge  Friheds- Træ, 
Rodfast  kun  i  Danmarks  Lykke; 
Kan  vel  nu  det  finde  Læ? 
Lykken  var  jo  Stammens  Krone! 

Nytter  Lykken  det  at  friste? 
Var  ej   Fredrik  Folke-Drot 
Som  den   Syvende,  den   Sidste? 
Gik  ej  nys  med  Fredriks  Slot 
Op  i  Luer  Danmarks  Lykke? 

Nej  dog,  Herren  være  lovet! 
Han  er  evig  fredegod, 
De  Frcdsælle  Han  har  lovet 
For  al  jordisk  Vaande  Bod, 
Og  fredsælt  er  Dåne- Folket. 

Stiger  op  paa  Fredrtks  Throne 
Frændefødt  en  Kristian, 
Bære    ThjodreMder  Krone 
End  som  før  i  Daneland, 
For  os  spiller  Danmarks  Lykke. 

Thjodrek*)   var    »den  Lykkelige« 
Konge-Fader  til  det  Kuld, 
Som  har  styret  Danmarks  Rige 
Og  er  ej  lagt  under  Muld, 
Mens  et  Skud  er  end  ilive. 

Skud  af  Thjodreks  Konge-Stamme! 
Navner  til  dens  Førstemand! 
Danmarks  Lykke  er  den  samme 
Under  hver  dens  Kristian, 
Som  sin  Byrd  vil  ihukomme. 

Thjodrek  er  paa  Nordens  Tunge 

Folke-Drot ,  kom  det  ihu! 

Da  skal  Fremtids  Skjalde  sjunge: 

Folke- Yndest  har  endnu 

Dåne- Kong  en  til  sin  Styrke ! 

Kaldes  skal  da  Konge-Fader 
Med  den  første  Kristians  Kaar: 
Dane-Lykkens  Arvelader 
Gjennem  firehundred  Aar, 
Du  i  Xord  med  Skjoldung-RsiUgeri ! 


*)   Grev  Diderik  den  Lykkelige  af  Oldenborg,  Fader  til  Kong  Kri- 
stian den  Første  i  Danmark. 

122.    Kongen  lever. 


End  klæder  Kong  Fredrik  Thronen, 
I  Danskens  Hjerte  han  boer, 
Der  bærer  han  højest  Kronen 
Blandt  alle  Drotter  i  Nord. 


Han  sidder  med  Smil  om  Munden 
Og  rige  Gaver  i  Haand, 
Han  er  til  sit  Folk  kun  bunden 
Med  Kjærligheds  Hjertebaand. 

Han  vinder  den  største  Sejer 
Og  vinder  den  fra  sig  selv; 
Han  giver  Alt,  hvad  han  ejer, 
Til  Danmarks  Lykke  og  Held. 

Saa  frit  han  stævner  til  Tinge 
I  Spidsen  af  danske  Mænd, 
Han  taler  med  Høje  og  Ringe, 
Som    Ven  kun  taler  med    Ven. 

Han  kaster  sin  Kongehandske 
Til  Kamp  for  Fædrenes  Land, 
Og  det  er  kun  Holger  Danske, 
Han  vælger  til  Mærkismand. 

De  Løver  i  Skjold  han  fører, 
Som  hver  Ildprøve  bestod, 
Thi   Taalmod  i  Hjertet  sig  rører 
Med  Højmod  og  Løvemod. 

Han  rækker  Haand  over  Sundet 
Til  Frænder  i  højen  Nord, 
Til  Nordens  Aand  har  han  bundet 
Sit  Folk  med  sit  Kongeord. 

Hvert  Ønske  hos  os  han  gjætter, 
Hver  Daad,  som  vi  komme  ihu; 
En  gylden  Fremtid  forjætter, 
Og  derfor  han  lever  endnu. 

Derfor  hver  Sejer,  vi  vinde, 
Hvert  Ønske,  vi  opfyldt  seer, 
Sin  Fader  i  ham  skal  finde, 
Indtil  ej  Danmark  er  meer. 

Ej  ham  som  Kong  Frode  vi  bære 
Over  Land  blot  i  trende  Aar, 
Nej,  han  skal  throne  med  Ære, 
Saalænge  Hjerterne  slaaer. 

Kong  Fredrik  ved  Holgers  Side 
Skal  staae  ved  Ejder  og   Sli, 
Og  Fjender  i  Græsset  skal  bide. 
Før  ham  de  liste  forbi. 

Med  Kongekaaben  om  Skulder, 
Paa  Gangeren  høj   og  hvid, 
Herefter  i  Slagenes  Bulder 
Han  fører  Dansken  til  Strid. 

Og  naar  herefter  til  Tinge 
Han  stævner  det  danske  Folk, 
Er  han  mellem  Høje  og  Ringe 
Den  store  Enigheds  Tolk. 

Saa  klæder  Kong  Fredrik  Thronen, 
I  Danskens  Hjerte  han  boer, 
Der  bærer  han  højest  Kronen 
Blandt  alle  Drotter  i  Nord. 


123. 


Græd  kun,  Du  gamle  Danmark,  græd! 
—  Af  Dug   og  Regn  groer  Markens  Sæd  — 
Græd  som  en  Søn,  græd  som  en  Mand, 
Thi  det  har  Kraft,  det  salte  Vand; 
Græd  som  en  Datter,  tro  og  brav 
Ved  Faderens  Grav. 

Græd,  græd!  Din  Taare  er  saa  skjøn, 
Den  er  Din  døde  Konges  Løn, 
Den  er  en  Gjæld,  betal  den  frit, 
Han  gav  Dig  Sit,  nu  giv  ham  Dit !   — 
Græd,  Rig  og  Fattig,  Høj  og  Lav, 
Ved  Frederiks  Grav! 

Græd  Danmark,  græd  som  mandløs  Brud, 
Det  letter  godt  at  græde  ud; 
Ja,  græd  Du  Ild,  og  græd  Du  Blod, 
Den  Graad  gav  baade  Trøst  og  Mod, 
Den  blev  Dig  Haab  og  Støttestav 
Ved  Frederiks  Grav. 

Ligklokken  lyder;  danske  Mand! 
Et  Hjerte  brast  i  dette  Land; 

Nu  han  er  død,  om  hvem  Du  veed; 
For  Dig  saa  tit  og  haardt  han  stred. 
Læg  Taarens  Sølv  da  paa  hans  Grav, 
Dig  Guldet  han  gav. 

Ja,  græd  hvert  Øje,  der  har  seet, 
Hvad  der  ved  ham  er  Danmark  skeet; 
Smelt  hvert  et  Bryst,  der  fuldt  fornam , 
Alt,  hvad  vi  mistede  i  ham ; 
Vær  Takkens  Ord,  Du  Taarehav, 
Ved  Frederiks  Grav. 


124.  i 

Frederik  den  Syvende. 


Da  Du,  hvem  vi  troede  sløv  og  svag, 

I  Nøden  haard 
Dig  rejste  som  Uffe  for  Danmarks  Sag 

Hin  Stund  i  Vaar; 

Da  Ordet  kjækt  fra  Din  Læbe  foer 

Og  klang  saa  vidt, 
Da  raabte  Forræderne  højt  i  Chor, 

At  det  ej  var  frit; 

Da  kvad  man  om  Dig  i  Fjendeland, 

Vor  døde  Drot! 
At  nu  Du  sad  som  en  bunden  Mand 

Paa  Dit  eset  Slot, 

Man  løj,  og  dog  var  der  skjult  deri 

En  Sandheds  Gnist, 
Thi  bunden  Du  var  og  blev  aldrig  fri 

Fra  Først  til  Sidst. 

Du  bunden  var  med  saa  stærk  en  Snor 

Til  Hjemmets  Egn, 
Hvor  Ploven  kløver  den  sorte  Jord 

Bag  Bøgehegn. 

Du  bunden  var  til  det  danske  Sprog, 

Det  var  jo  Dit; 
Du  bunden  var  til  den  røde  Brog 

Med  Korset  hvidt. 

Det  Baand  bandt  al  Din  Tanke  og  Hu 

Saa  fast,  saa  fast, 
Du  kunde  ej  rive  det  Baand  itu, 

Før  Hjertet  brast. 

Det  Baand  Dig  drog  til  Kongedaad 

Fra  Sløvheds  Ro, 
Det  Baand  Dig  holdt  under  falske  Raad, 

Saa  Du  blev  tro. 

Det  Baand  har  Dig  ført  i  de  rette  Spor 

Lønligt  og  blidt, 
Saa  Alt,  hvad  Du  gav  Dit  Folk  i  Nord, 

Det  gav  Du  frit. 

Det  Baand  blev  prøvet  i  Kampens  Gny, 

I  Glædens  Mag; 
Det  Baand  har  gjort  Dig  til  Danmarks  ny 

Kong  Atterdag, 

Ja,  bunden  Du  var  med  stærke  Baand, 

Det  er  vist  og  sandt, 
Og  derfor  Du  løste  Folkets  Haand, 

Men  Hjertet  bandt. 

Det  Baand  os  samler  med  Øje  vaadt 

Ved  Gravens  Dør, 
Thi  Du  var  vores,  Du  Danmarks  Drot, 

Som  ingen  før. 


125.  i 

Kong  Frederik  den  Syvende. 


Da  han  steg  op  i  sin  Kongestol, 
Var  Danmark  i  Nød  og  Vaande; 
Og  atter  dølges  af  Skyer  dets  Sol3 
Nu  Spiret  faldt  ham  af  Haande. 

Men  Tiden  imellem  nu  og  da, 
Det  var  dog  en  Ærens  Bane, 
Thi  Striden  kom  vi  tilbage  fra 
Med  Sejr  om  vor  gamle  Fane. 

Og  Tiden  imellem  da  og  nu, 
Det  var  dog  en  Stund  af  Lykke; 
Thi  Konge  og  Folk  med  enig  Hu 
Vor  Friheds  Fæste  mon  bygge. 

De  sexten  Aar,  han  for  Styret  stod, 
De  var  dog  saa  trygge  og  blide; 
Thi  fast  sig  Folket  paa  ham  forlod, 
Som  han  paa  det  kunde  lide. 

Der  kom  ingen  Sorg,  som  Folk  og  Drot 
Jo  hjalp  hinanden  at  slette; 
Der  var  ingen  Byrde,  de  bar  den  godt 
Ved  Skuldre  sammen  at  sætte. 

Der  var  ingen  Glæde,  stærk  og  fuld, 
Som  Folket  tilsammen  klynged, 
Den  spejled  sig  jo  i  Kronens  Guld 
Og  Roser  om  Spiret  slynged. 

Der  var  ingen  Tanke,  høj  og  klar, 
Af  Folkehjertet  opstegen, 
Den  fandt  jo  i  Kongens  Hjerte  Svar 
Og  knæsat  blev  som  hans  egen. 

Og  derfor  vil  Folket  stimle  hid 
Om  Kongens  Baare  med  Klage, 
Fordi  hans  Tid  var  en  gylden  Tid , 
Som  Danmark  har  lagt  tilbage. 


126.  i 

Kong  Fredrik,   Du   var  saa  dansk  en  Mand, 
Du  elsked  Dit  Folk  saa  saare , 
Og  derfor  græder  det  ganske  Land 
I  Stilhed  over  Din  Baare. 

Ej  saae  Du  efter  den  ydre  Skal 

Og  Fødselens  klingende  Bjælde, 

Du  vejed  en  Mand  efter  Hjertets  Metal 

Og  ej  efter  Stamtræets  Ælde. 

Du  gav  de  Danske  et  Frihedsbrev, 
Der  vakte  de  slumrende  Kræfter, 
Til  frie  og  myndige  Mænd  vi  blev, 
Som  Ingen  skal  kue  herefter. 

Du  hørte  ej  efter  Fremmedes  Raad, 
Du  fulgte  Dit  Folks  og  Dit  eget, 
See,  derfor  selv  ej  i  Din  dristigste  Daad 
Har  Lykken  og  Sejren  Dig  sveget. 

Man  huske  vel  paa,  da  de  Tyske  brød 
I  Tusindevis  over  Gjærdet, 
Kong  Fredrik  stod  fast  i  den  største  Nød 
Og  trodsede  dem  uforfærdet. 

Medrette  Du  Løverne  bar  i  Dit  Skjold, 
Medrette  de  luende  Hjerter  — 
Ak!  nu  Du  hviler  saa  klam  og  kold 
I  Natten  bag  flammende  Kerter. 

Men  Folket  en  hellig  Arv  Du  gav, 
Den  skal  os  Ingen  frarane ; 
Om  end  Du  hviler  i  kolde  Grav, 
Højt  vaje  skal  Frihedens  Fane. 

Om  end  Dit  milde  Øje  er  lukt, 
Og  Fjenden  fra  Syden  os  truer, 
I  Danskens  Hjerte  bli'er  aldrig  slukt 
De  hellige  Frihedens  Luer. 


188 

Dit  kjære  Danmark  er  klædt  i  Sorg, 
Og  angst  og  beklemt  det  sig  vaander, 
Og  Taagen,  der  ruger  omkring  Din  Borg, 
Er  Nordens  sørgende  Aander. 


127.  i 

Vor  gamle  Konge  er  ej  meer,  han  sover, 
Han  sover  Dødens  lange  Blund  saa  stille, 
Han  hviler  trætte  Hoved  tryg  paa  Puden , 
Men  smiler  glad  og  rolig  end  i  Døden: 
Han  smiler!    Ja,  thi  saae  han  ej  hvor  Folket 
Velsigned  Kongens  Navn  og  højt  ham  elsked! 
Liig  Elven,  der  til  ingen  Standsning  kj ender, 
Men  bruser  stolt  og  kraftig  altid  fremad  — 
Et  Sneskred  liig,  hvor  store  hvide  Masser 
Først  sagte,  langsomt  skride  frem,  men  derpaa 
Ustandselig  med  Larm  og  Kraft  ad  Fjeldet 
Sig  styrte  ned,  ej  ændse  Træer  og  Huse, 
Ej  store  Klippeblokke  selv,  der  søge 
Paa  Fjeldets  vilde  Fole  lægge  Tømme  — 
Ja,  Elven  liig,  Sneskreddet  liig,  var  Folkets 
Umaadelige  Jubel  trindt  naar  Kongen, 
Den  folkekjære  Drot  med  milde  Øje 
Den  sande  Fader  for  sit  Folk  det  lille , 
Naar  han  tren  frem  i  sine  Danskes  Midte 
Og  mild  og  venlig  nikkede  til  Alle, 
Til  Adelsmand,  til  Borger  og  til  Bonde ; 
Thi  Alle  var  ham  lige,  Stor  og  Ringe, 
Rig,  Fattig,  Alle  var  ham  Børn  saa  kjære, 
For  Alle  følte  han  sig  kaldt  til  Fader. 

Ja,  han  var  elsket  højt  som  ingen  Konge, 
Thi  Folket  vidste,  han  var  Dansk  i  Sindet, 
Det   vidste,  Folk  og  Konge  følte  sammen, 
Et  Bjerteslag,  en   Tanke  ejed  Begge. 
Han  elskede  sit  Folk,  dets  Sæder,  Skikke, 
Han  følte,  at  hans  Sjæl  var  Led  i  Folkets 
Den  store  Tankekjæde,  som  omslutter  Alle; 
At  han  var  dansk,  saa  dansk  som  nogen  anden, 
Og  Kongen  selv  var  stolt  af  Dansk  at  nævnes ! 

Vel  underligt  det  klinger  for  en  Fremmed,   — 

En  Engelskmand,  en  Tysker,  Franskmand  spørger: 

»Din  Konge  Dansk?  Hvad  skulde  Danmarks  Konge 

Vel  være  naar  han  ej  var  Dansk?  Her  hjemme 

Med  Stolthed  Folkets  Navn  som  Kjendingsmærke 

Paa  Nationalitet  og  Hjemsted  Kongen 

Saa  godt  som  nogen  Mand  i  Landet  bruger. 

Foragter  Danmarks  Konge  da  vel  Folket? 

Er   Folkets  Ære  ikke  Kongens  Ære? 

Og  veed  ej  Kongen,  at  sin  egen  Ære 

Han  bundet  har  til  Folkets,  og  foragtes 

Hans  Folk,  da  samme  Skjæbne  følger  Kongen?« 

Ak  nej !  Hvor  mange  Konger  vare  danske 
Af  dem,  der  hersked  lige  fra  Margrete 
Og  ned  til  ham,  vi  nu  saa  dybt  begræde? 
Nej,  det  var  noget  nyt  at  Danmarks  Konge 
Ej  smiled  spodsk  ad  Folket  han  behersked. 
Man  vant  var  til  fra    »danske«   Drotters  Læber 
At  høre  ikkun  tyske  Ord  og  Tanker, 
At  see  om  Thronens  Fod  sig  tyske  Flokke 
Der  skupped  alle  danske  Mænd  i  Krogen, 
Der  lode  haant  om  Dansk  og  gamle  Danmark , 
Der  spændte  Lænker  mellem  Folk  og  Konge, 


190 


Der  hærded  Kongens  Hjerte  imod  Folket, 
Der  førte  Danmarks  Statsskib  nær  en  Afgrund, 
En  Malstrøm  af  al  fremmed  Tant  og  Giftstof, 
En  Malstrøm,  hvori  Danmark  nær  var  sunket, 
Afmægtig,  og  i  Krampetrækning  halvkvalt 
Af  tysk  Nux  vomica,  der  tæred  Kraften. 

Da  traadte  Fredrik  frem,  og  grant  han  følte, 
»I  Folkets  Kjærlighecl  er  Kongens  Styrke.« 
Han  elsked  Folket  og  han  elsked  Danmark, 
Han  gav  det  gode  Kaar,  han  gav  det  Frihed! 
Imens  Europa  skjalv  og  Throner  vakled, 
Og  Opstandsfaklen  over  Verden  lyste. 
I  Folkets  Kjærlighed  der  laae  hans  Styrke, 
Og  Danmarks   Grundlov  Kjærligheden  skabte 
Hos  Folket  til  den  høje  Drot,  som  gav  den. 
Europa  studsed,  ravende  i  Mørke, 
Men  Danmarks  Drot  Europas  Herskerskarer 
Paapegede  den  Vej,  de  maatte  vandre, 
Ifald  paa  Sand  ej  deres  Throner  svage 
De  vilde  mure  op  mod  Himlens  Hvælving 
For  om  en  stakket  Tid  at  see  dem  styrte, 
Og  selv  ej  knuses  under  Thrones  Brokker.  — 

Saa  vandred  han  sin  tunge  Kongebane: 

Med  Oprør  den  begyndte  imod  Syden, 

I  Højre  holdt  han  Sværdet  højt  til  Forsvar, 

Med  Venstre  risted  Danmarks  Riges   Grundlov 

Med  Lueskrift  han  ind  i  danske  Hjerter. 

Den  Skrift  skal  staae  saalænge  Danske  aander, 

Mens  gamle  Dannebrog  fra  Snekken  vajer 

Og  bringer  Danmarks  Navn  til  fjærne  Strande. 

Ja  mindes  skal  Kong  Fredriks  Navn  i  Sekler, 

Velsignes  skal  han  efter  tusind  Somre ! 

Kong  Fredrik  er  vel  død,  men  Danmark  lever! 

En  Arv  han  efterlod  til  os  at  værne: 

Han  planted  Frihedstræet  i  vor  Have, 

Vi  skal  slaae  Krands  om  Træets  Rod,  at  ikke 

Rovfuglene  skal  bygge  i  dets  Krone 

Og  lægge  øde  Fredriks  Kongegave. 

Kom,  slutter  Kreds  da,  alle  Danmarks  Sønner! 

Gud  Herren  os  forlene  Kraft  og  Naade 

At  føre  Værket  frem,  som  Han  begyndte, 

Der  hviler  sødt  nu  efter  tunge  Vandring. 

Lad  Taaren  rinde  stille  kun  og  sagte, 

Thi  vi  har  tabt  en  Ven,  som  Guldet  prøvet, 

Men  derfor  maae  vi  ej  forsage,  Venner: 

Vor  Konge  er  vel  død,  men  Danmark  lever! 


128.  * 

Kong  Frederik  den  Syvende. 


Vi  græder,  Kong  Fredrik,  for  Du  er  død, 
Vi  græder  for  Folk  og  Land , 
Det   var    for  vort  Hjerte  saa  haardt  et  Stød, 
Som  seent  kun  forvindes  kan. 

Du  agtedes  for  et  Skumpelskud 

Alt  ud  over  Ungdomsaar, 

Man  ændsed  ej  Hjertet,  der  slog  under  Skrud 

Og  spaaed  os    Gyldenaar. 

Du   steg  paa  Thronen  trods  Fjenders  Spot, 
Var  glad  blandt  Dit  danske  Folk, 
Det  Bedste  for  os  Du  ej  fandt  for  godt, 
Din  Daad  var  Dit  Hjertes  Tolk. 

Du  havde  ej  Lurere  trindt  om  Land, 
Den  Konst  havde  aldrig  Du  lært, 
Du  hævned  Dig  aldrig  paa  KlafFer-Tand, 
Det  tyktes  Dig  lidet  værdt. 

Nu  ventes  Dit  Lig  til  Axelstad, 
Saa  gjerne  vi  did  det  bar, 
Det  er  dog  saa  tungt  at  skilles  ad 
Naar  trofast  man  elsket  har. 

Men  skilles  vi  end  for  Tid  og  Stund, 
Og  maae  end  Taarerne  rinde, 
Til  atter  vi  see  Dig  med  Smil  om  Mund, 
Velsignet  være  Dit  Minde! 


129.  i 

Kong  Frederik  den  Syvende. 


Nu  svæve  Taager  om  Kongens  Borg, 
Nu  tale  de  Klokker  om  Danmarks  Sorg, 
Og  højt  de  forkynde  hvad  Landet  led, 
Og  Malmen  er  færdig  at  briste  derved. 

Thi  Kongen  hviler  paa  sorten  Baar, 
Han  hersked  i  Landet  knap  sexten  Aar, 
Hans  Liv  var  fagert,  men  altfor  kort, 
Og  nu  skal  han  føres  til  Graven  bort. 

Og  dog  har  lian  gavnet  sit  Rige  rneer, 
End  hundred  Konger  før  ham  og  fieer, 
Der  throned  i  Purpur  og  gyldne  Sale, 
Mens  Folkets  Tanke  var  lagt  i  Dvale. 

Det  var,   som   om   Tiderne   stille   stod, 
Da  hæved  han  atter  vort  sjunkne  Mod, 
Og  strakte  mod  Folket  sin  Kongehaand, 
Og  loste  vor  Fod  og  vort  Tungebaand; 

Og  sprængte   de  Lænker,   der  Landet   bandt, 
Med  ham  vor  Friheds   Sol  oprandt . 
Og  Tiden  tik  nu  en  bedre   Skik 
End  før,  mens   Seklerne  kom   og  gik. 

Og  vel  vi  mærked  i  Ord  og  Daad, 
At  Trældommens  Aand  havde  tabt  sinBraad; 
Og  klart  vi  skued  paa  Kampens  Dag. 
At  han  havde   styrket  den   danske   Sag. 

Han  vidste  hvad  Folket  trængte  til, 
Og  hærded  Sværdet  i  Friheds  Ild, 
Da  vejredes  Fjendernes  Mængde  hen, 
Det  var,   som  om  Tiden  blev  ung  igjen. 


Men  nu   skal  han  føres  til  Roskilde-Kirke, 
Skjont  nylig  han  rejste  vort  Dannevirke, 
Hans  Been  skal  staae  bag  Kapellets  Mur. 
Skjont  nylig  han  sprængte  vort  Faogebur. 

Med  ham  vi  tabte  vor  bedste  Trøst, 
Dog  Mindet  gjemmes  i  Folkets  Bryst, 
Og  Danmarks  Fugle  hans  Roes   skal  sjunge, 
Selv  leged  han  helst  med  den  danske  Tunge. 

Dog  lidet  gavner  os  Suk  og  Graad, 
Vi  hædre  ham  bedst  ved  mandig  Daad, 
Ved  Danmarks  Sejer  og  Fjendernes  Fald, 
Saa  selv  det  kan  runge  bag  Gravens  Hal. 

Den  Aand,  han  vakte,  den  stander  os  bi, 
Hvad  han  begyndte,  fuldende  vi, 
Og  vidt  skal  det  spørges  paa  Land  og  Sø, 
At  Friheden  atter  har  frelst  vor  0. 


130.    Danmarks  Sorg. 


Der  ruger  en  Sorg  paa  Folket;  det  lytter  ei  paa  Trøst; 
Det  er  ret  som  Hjertet  var  revet  af  Danmarks  Bryst. 
Rygtet  fløj  i  Mørkets  Stund:  Kong  Frederik  er  død! 
Det  var,  som  Danmark  aldrig  var  før  stedt  i  Nød. 

Nu  samles  Danmarks  Fjender;  nu  pleje  de  Raad; 
Nu  hvisler  i  Krogen  Forræderiets  Braad. 
De  tænke:  Kong  Fredrik  var  Danmarks  Liv  og  Sjæl, 
Og  Folkets  Mod  er  gjemt  bag  hans  Kistes  sorte  Fjæl. 

Og  var  det  da  forgjæves,  det  ædle  Kongeliv? 

Staaer  Danmark  nu  i  Stormen  som  det  svaiende  Siv? 

Og  skal  de  tyske  Trælle  nu  træde  med  Spot 

Den  Jord,  hvor  Fredrik  rejste  den  danske  Friheds  Slot? 

Ja,  lad  dem  kun  prøve  det  med  Vold  og  med  Svig! 
End  har  vi  Rum  paa  Heden  til  mange  tyske  Lig; 
I  Folket  er  der  Mod,  og  i  Landet  er  der  Marv; 
End  tør  de  Danske  værge  Kong  Frederiks  Arv. 

Saa  holde  vi  hans  Ligfærd  ined  vældigt  Vaabenbrag; 

Efter  de  tunge  Taarer  skal  følge  tunge  Slag. 

Som  Oldtidens  Drotter,  naar  de  til  Valhal  red, 

En  Flok  af  Venner  og  Fjender  faaer  han  i  Graven  med. 

Paa  Dannevirkes  Skandser  skal  Dødsfesten  staae; 
Der  vilde  for  Danmarks  Have  han  sætte  Port  og  Slaa; 
Der  dvæled  end  paa  det  Sidste  hans  Blik  saa  mangen  Stund; 
Der  var  hans  Sjæl  i  Kampen  i  Dødstimens  Blund. 

Staa  fast,  staa  fast,  I  danske  Mænd;  thi  viger  I  et  Fjed, 

Da  faaer  den  døde  Konge  i  Graven  ikke  Fred; 

Da  kommer   han   paa   sin   hvide  Hest,    da  klinger  hans 

stærke  Røst; 
Da  kalder  han  Ryes  Brigade  fra  Gravene  til  Dyst! 


131.  i 

Kong  Frederik  har  nedlagt  Herskerstaven, 
Fra  Issen  sank  ham  Kronens  tunge  Byrde, 
Vor  Friheds  Ven,  Danskhedens  bedste  Hyrde 
Er  vandret  Dødeliges  Vej  til  Graven. 

Han  løste  Trældoms-Lænken  os  af  Foden, 
Han  Folkets  Liv,  dets  Kraft,  dets  Mod  forynged 
Ved  Friheds  Lov,  og  derved  han  os  slynged 
En  Lænke,  mere  stærk,  om  Hjerteroden. 

Thi  sørger  Danmark;  —  men  i  modløs  Klage 
Det  danske  Folk  dog  ej  forglemmer  Pagten, 
Som  sluttedes  for  femten  Aar  tilbage , 

Da  Konge-Villien  og  Folke-Magten 

Stod  op  til  Kamp  for  Danmarks  Fremtids-Dage. 

—  Sov  sødt,  Kong  Frederik!    Dit  Folk  har    Vagten! 


132.  i 

Kong  Frederiks  Død. 


Du  havde  neppe  Dit  Øje  lukt, 

Da  gik  der  sørgeligt  Ry, 

Thi  Gnisten,   som  aldrig  har  været  slukt, 

Højt  blussed  den  op  paany; 

Du  havde  neppe  Dit  Værk  fuldendt, 

Saa  vaagned  Fjendernes  Skrig, 

Og  Hadet  holder  sin  Fakkel  tændt 

Over  vor  Konges  Lig. 

O  Du,  som  elsked  paa  rette  Vis 

Dit  Folk,  og  gjorde  det  frit, 

Og  skabte  et  Værk,  som  med  Tak  og  Pris 

Skal  evig  nævnes  som  Dit, 

Du  vakte  i  Folket  saa  frejdigt  et  Mod, 

Der  er  ej  en  eneste  Træl, 

Og  skal  vi  nu  offre  vort  bedste  Blod, 

Du  har  fortjent  det  saa  vel. 

Naar  Retten  haanes,  maa  Sværdet  slaae, 
Og  Dansken  hugger  saa  fast, 
Vi  har  jo  altid  kun  været  Faa, 
Men  Fjendernes  Hjerne  brast. 

For  Tysken  vi  stænge   det  hellige  Led, 
Han  horer  ej  hjemme  i  Nord. 
Der  skal  ej   klippes  det  mindste  ved 
Vor  ældgamle  Fædrejord. 

Og  naar  vi  sejre  paa  blodig  Tal. 
Og  Kraft  os  sendes  fra  Gud, 
Og  naar  vi  jage  al  Logn  og  Pral 
For  stedse   af  Landet  ud: 
Da  har  vi  rejst  Dig  en  Mindesten, 
O  Drot,  den  bedste  vi  kan, 
Saa  herlig  findes   der  ikke   en 
Over  det  hele  Land. 


133.  i 

Ned  gik  for  Danmark  Solen 

En  Kveld  i  Efterhost: 
Dens  sidste  Straaler  dvæled 

Ved  Slesvigs  lave  Kyst; 
Et   Skjær  faldt  gjennem  Taagen, 

Et   Skjær  saa  blegt  og  mat, 
Om  Borgen,  hvor  en  Konge 

Sov  ind  i  Dødens  Nat. 

Paa  Lynets  Vinger  baaret 

Snart  Sorgens  Budskab  lod: 
Vaang  op,  Du  arme  Danmark! 

Kong  Frederik  er  dod.« 
—  I  sexten  Somre  mured 

Han  tro  Din  Friheds  Hus: 
Nu  truer  Vinterstormen 

At  styrte  det  i  Grus. 


198 

End  var  ej  Taget  fæstet; 

End  var  ej   Spiret  sat; 
Hvad  han  i  Lyset  bygged, 

Brød  Trolde  ned  ved  Nat. 
Dog  staaer  den,  Søjlehallen, 

Trods  Fjenden,  fast  paa  Fod; 
Dens  Hjørnesten  er  farvet 

Af  Folkets  Hjerteblod. 


Den  sidste  Oldenborger 

Paa  Danmarks  Kongestol, 

Han  redded  Slægtens  Ære , 
Da  Stridens  Hane  gol. 

Han  stod  bag  Hjerteskjoldet, 
Saa  tryg  som  Skovens  Eg, 

Og  Nordens  Løve  leged 
For  ham  sin  gamle  Leg. 


Den  risted  Runer  røde 

I  Ørnens  stolte  Bryst, 
Mens  han  skrev  milde  Love 

Til  sene  Slægters  Trøst. 
Saa  hvilte  den  fra  Striden; 

Men  han  stod  trofast  Vagt 
For  Skatten,  som  han  havde 

I  Lovens  Gjemme  lagt. 


Nu  er  hans  Øje  lukket; 

Nu  vaager  han  ej  meer; 
Du  tør  ej  hvile ,  Danmark ! 

Din  Arvefjende  leer. 

Saa  syng  da  Vaagesangen, 
Og  lad  den  lyde  saa: 

Hav  Tak,  Du  gode  Konge, 

Mens  Folkets  Hjerter  slaae! 


Kong  Fredriks  Sol  er  dalet, 

Og  Folket  i  sin  Sorg 
Seer  mod  den  nye  Stjerne, 

Tændt  over   »Lykkens  Borg«. 
Hans  Død,  en  Andens  Høihed!  - 

Tæt  Lykken  tog  i  Favn 
Den  Æt,  som  Borgen  laante 

Sit  løfterige  Navn. 

Men  Lykken  er  ustadig, 

Og  det  var  Fredrik  ei; 
Hans  Gang  for  Sagas  Aasyn 

Var  Ærens  Kongevej. 
Et  sagte  Suk  der  lyder 

Udover  Danmarks  Land : 
»Christ  give,  hver  en  Konge 

Var  tro  sit  Folk  som  han  S 


134.    Ved  Kong  Frederiks  Baare. 


Dengang  det  Bud  over  Landet  gik 
Hin  skumle  Novembermorgen : 
Nu  drages  med  Døden  Kong  Frederik 
Histovre  paa  Kongeborgen  — 

Da  skjælved  hver  Sjæ]  i  Danevang 
For,  hvad  næste  Bud  vilde  melde; 
Om  Frelse  eller  om  Undergang 
Nu  tyktes  det  Hver  at  gjælde. 

Og  var  det  saa,  at  han  ej  fornam 
Dødsangsten  selv  i  sin  Slummer, 
Saa  følte  hans  trofaste  Folk  for  ham 
Al  Kval  forvist,  som  den  rummer. 

Og  da  det  saa  hed:  Nu  har  sin  Aand 
Han    opgivet  uden  Smerte  — 
Da  var  det,  som  Dødens  kolde  Haand 
Sig  lagde  paa  Danmarks  Hjerte. 

Da  gik  der  en  Gysen  gjennem  vor  Sjæl, 
Da  var  det  os  Alle,  som  Lykken, 
Ja  var  os  fast,  som  Vorherre  selv 
Nu  havde  vendt  Danmark  Ryggen. 

Da  græd  vi  Alle,  Kvinde  og  Mand, 
Slig  Sorg  havde  aldrig  vi  fristet, 
Det  var  i  hvert  Hils  i  det  ganske  Land, 
Som  havde  en  Fader  vi  mistet. 

Just  i  den  Stund  —   det  følte  vi  godt  — 
Da  Savnet  var  tungest  at  bære, 
Vi  havde  mistet  den  bedste  Drot, 
Som  Gud  monne  Danmark  beskære.  — 

Men  har  vi  end  ikke  grædt  os  ^mæt, 
Vi  tørre  af  Kinden  dog  Taaren, 
Thi  nu  maa  der  sørges  paa  andet  Sæt 
For  ham,  som  hviler  paa  Baaren. 

Vi  glemme  ham  ej  —  i  Evighed 
Hans  Navn  velsignet  skal  være! 
Men  nu  ej   længer  der  undes  os  Fred 
Med  Graad  kun  hans  Minde  at  ære. 

I  vild  og  drukken  Bærsærkegang 
Vor  Arvefjende  jo   skryder, 
Fra  Millioner  bag  Eidrens  Hang 
Osu  eller  aldrig«    det  lyder. 

Nu  tykkes  de  hore  den  Time   slaae , 
Da  vi  boje  os  for  deres  Vælde, 
Da   Sønderjyllands   de  Løver  blaae 
For  tyske  Orne  skal  trælle. 

Nu  gjælder  det  jo  den  Sag,   som  han 
Blev  tro  til   det  Allersidste, 
Det  gjælder  at  værne   det  dyre  Land, 
Hvor  Kongehjertet  maatte  briste; 

Det  gjælder  at  stande  fasi  og  stærk 
For  Enheds-   og  Frihechbrevet , 
Som   er   og   bliver  Kong  Frederiks  Værk, 
Fast  selv  han  det  ej  tik  skrevet. 

Saa  staa  da  kun  fast,  Du  lille  Hob, 
Vogt  Ledet  vel  for  Din  Have! 
Du  er  jo  hærdet  i  Friheds  Daab  — 
Den  Friheds,  der  var  hans  Gave. 

Du   er  jo  vokset  fra  Barn  til  Mand 

Alt  under  Kong  Frederiks  Pleje: 

Saa  slaae  da  et  Dominedagsslag  for  det  Land, 

Der  var  hans  dyreste  Eje! 

Hold  Sværdet  fast  i  den  højre  Haand, 
Spænd  hver  en  Muskel,  hver  Sene, 
Lad  Verden  see,  at  Frihedens  Aand 
Har  blæst  Dig  Marv  udi  Bene! 

Nagl  Dannebrog  fast  til  Mast  og  Stavn, 
Saa  Ingen  at  stryge  det  mægter, 
Og  være  Kong  Fredriks  velsignede  Navn 
Det  Feltraab,  med  hvilket  Du  fægter! 

Mens  hist  paa  Sottesengen  han  laae, 
Og  Døden  alt  stod  ved  hans  Side, 
Han  sig  i  sin  sidste  Drøm  jo  saae 
Paa  Dannevirke  at  stride !  — 

Thi  skal  forvist  hans  forklarede  Aand 
Dig  følge  paa  Kampens  Veje 
Og  lægge  Dig  dobbel  Kraft  i  Haand, 
Naar  Du  slaaer  for  hans  dyreste  Eje; 

Thi  skal  hans  Kongeord   »Det  skal  ej  skee« 
Højt  runge  i  hvert  et  Hjerte  — 
Og  Du  en  lysere  Dag  skal  see 
Fremspire  af  Nutids  Smerte. 


135.  f 

Der  hang  en  Uveirssky,  saa  mørk  og  graa 
For  Danmarks  Fremtid,  da  Du  Sceptret  hæved, 
Et  Slør  laae  udbredt,  hvor  man  saa  end  saae, 
Som  til  at  løftes  Mod  og  Kraft  udkræved! 

Da  greb  Du  Roret  —  og  med  frejdig  Haand 
Du  styred  Skibet  mod  den  værste  Brænding, 
Med  Sværdet  afhug  Du  hvert  Trællebaand, 
Og  satte  Lid  til  Gud  og  Skjæbnens  Vending. 


Saa  kjækt  Du  stod,  —  thi  i  Dit  Skjold  var  sat 
Tro,  Haab  og  Kjærlighed,  —  det  Sejersmærke, 
Som  mægtigt  spredte  Rigets  Fremtidsnat, 
Og  kaldte  frem  til  Striden  Helte  stærke. 
—  Ja  Tro  paa  Ham,  som  styrer  Folk  og  Land, 
Han  hjælpe  vilde  den,  som  ærligt  strider, 
Han  vilde  skjærme  Danmarks  elskte  Strand, 
Som  fri,  utvungen  var  fra  Arilds  Tider! 


Ja  Haab,  at  Folkets  Kjærlighed  er  Magt, 
Som  støtter  Thronen,  naar  alt  Andet  falder, 
■ —  Og  derfor  skrev  Du  glad  vor  Frihedspagt, 
Som  i  hvert  Bryst  Dit  Minde  tit  fremkalder! 
Dog,  da  Du  løfted  Aaget  af  vor  Ryg, 
Du  bandt  os  med  en  Lænke  fuld  af  Sejer, 
Til  Thronen,  hvor  Du  hersked  mild  og  tryg, 
—  Men  den  var  slyngt  af  blaa  »Forglemmigei»  er. 


Ja  Kjærlighed  til  Frihed  og  til  Ret, 

Til  Gorm  den  Gamles  Land,  det  evig  unge, 

Ja  Kjærlighed  til  hver  en  ringe  Plet, 

Hvor  Barnet  stammer  med  den  danske  Tunge! 

»Saa  dansk  som  Du  var  længe  ingen  Drot!« 

Saa  klang  det  før,  og  klinger  i  vor  Smerte, 

Vor  Smerte  over  Dig,  hvis  Herskerslot 

Var  bygt  i  Dannerfolkets  eget  Hjerte. 

Saa  mangt  et  Navn  i  Saga  ristet  staaer 
Ved  Ild  og  Sværd  og  vel  udførte  Krige , 
Fra  fjærnest  Tid  end  Rygtet  til  os  naaer, 
Hvor  mangen  Drot  har  hævdet  Danmarks  Rige! 
Men  ret  som  Draaber,  faldne  fleer  og  fleer, 
Sig  trænge  ind  med  Magt  i  Stene  haarde, 
Saa  skal  Dit  Navn,  Kong  Fredrik  Folkekjær, 
Af  Folkets  Vemodstaare  prentet  vorde ! 


136.    Ved  Frederik  den  Syvendes  Død, 


Dit  Navn  skal  bæres  gjennem  Slægters  Række, 
Og  hver  en  Slægt  skal  flette  det  sin  Krands, 
Og  ingen  Sky  skal  med  sit  Mørke  dække , 
Og  ingen  Tidens  Skiften  kunne  svække 
Dets  herlige,  dets  straalerige  Glands! 

Hvor  er  den  Drot,  der  gav  som  Du  en  Gave, 
Saa  kongelig,  og  med  saa  rund  en  Haand? 
Du  planted  Friheds  Træ  i  Danmarks  Have, 
Du  hængte  Ledet  i,  som  var  af  Lave, 
Du  vakte  og  Du  styrked  Folkets  Aand ! 

Snart  skal  til  Gravens  Hvælving  vi  Dig  bære, 
Men  over  Graven  staaer  Din  Storbedrift; 
Farvel  da,  Frederik,  Du  Folkekjære! 
I  Danmarks  Hjerte  skal  Dit  Minde  være 
Dybt  præget  med  en  evig  Flammeskrift! 

137. 


Klokkerne  kime  saa  højt  imod  Sky, 
Folket  det  sørger  i  Land  og  i  By , 
Danmarks  Kvinder  de  græde; 
Fredrik  den  Gode  skal  lægges  i  Muld, 
Han  var  os  Alle  saa  mild  og  saa  huld, 
Han  var  vor  Lykke  og  Glæde. 

Dansk  var  Du  Konge  som  faa  i  vort  Land, 
Venlig  og  god  mod  den  fattigste  Mand, 
Ærlig  og  trofast  tillige; 
Kjæk  imod  Fjenden  som  dristige  Ørn, 
Mild,  fuld  af  Kjærlighed  mod  Dine  Børn, 
Signe  Dig  Gud  i  sit  Rige! 

Kong  Frederik  va'   en  Minneskven, 
Han  avted'  it  det  stoer  Skin; 
Hans  Underdaner  va'  ham  kjær, 
Vo'  hen  han  drov,  her  heller  der  — 

Saa  uden  Stolt  aa  uden  Pragt 
Ve  Verdens  hyjest  Ær  aa  Magt, 
Aa  dog  saa  venle  aa  gemeen !   — 
Vo  finder  vi  vel  saadan  jen! 

Han  styrde  gjennem  Storm  aa  Træng, 
De  opryhrt  Sø'er  saa  trofast  hen, 
Aa  Roerpinnen  holdt  han  fast 
Saa  læng,  inte  hans  Øjje  brast. 

Han  sov  saa  tile  for  vos  hen, 
Vor  Landes  Faer  aa  kjærre  Ven, 
Da  Herren  tov  ham  i  sin  Favn 
Aa  før  de  ham  i  sikker  Havn. 

Kong  Fredrik  har  ve  frejle  Sinn 
Meest  styert  ve  kontrære  Vinn; 
Nu  har  han  nuet  æ  Frejsensland; 
Men  Skibet  staar,  som  han  det  fand. 

Nu  overlader  Styr  aa  Land 
Han  te  sin  udvalt  Eftermand; 
Gu  gi  ham  Visdom,  Mo  aa  Kraft 
A  styer  u'  a  Stormes  Magt! 


139.     Klokkelyd. 


Nu  gaaer  der  Klang  mod  Vintersky 
Fra  hvert  et  Taarn,  i  hver  en  By. 

Nu  bære  hundred  Klokker  Bud, 

At  Danmarks  Konge  staaer  for  Gud. 

De  tone  fjærnt  i  Aftnens  Vind 
Som  Sukke  fra  et  sorgfuldt  Sind; 

De  sige:  Mand  og  Kvinde,  knæl 
Og  bed  en  Bøn  for  Kongens  Sjæl! 

Han  var  en  Hersker,  gjæv  og  god, 
Tag  Du  ham,  Herre,  mildt  imod! 

Udslet  hans  Synders  Regnebræt , 
Og  gjør  ham  Dommens  Time  let! 

Han  røgted  tro  sit  Kald,  saavist 
Han  elsked  Danmark  først  og  sidst, 

Saa  Rig  og  Fattig,  Høj  og  Lav 
Xu  fælder  Taarer  ved  hans  Grav. 

Tag  Folkets  Graad,  o  Herre  god! 
Miskundelig  som  Syndebod, 

Og  skjænk,  for  al  hans  Kjærlighed, 
Vor  døde  Konge  Himlens  Fred! 

Saa  gaaer  der  Klang  mod  Vintersky 
Fra  hvert  et  Taarn,  i  hver  en  By, 

Og  hundred  Klokker  bære  Bud, 

At  Danmarks  Konge  staaer  for  Gud. 

De  klinge  lydt  som  Varselsraab 
Til  ham,  der  nys  fik  Kongedaab. 

De  tale:  Du,  som  nærmest  gaaer 
I  Følget  bag  den  sorte  Baar, 

Gak  nærmest  i  den  Tabtes  Fjed 
Fremad  mod  Danmarks  Kjærlighed! 

Du,  som  skal  staae,  hvor  Fredrik  stod, 
Og  styre  Kongesnekken  god, 

Foran  Dig  straaler  blank  og  stor 
Hans  Ledestjerne  højt  i  Nord; 


208 

Sku  fast  mod  den  i  Mulm  og  Blæst, 
Og  styr  som  han,  det  baader  bedst ! 

Du,  som  skal  føre  Danmarks  Flag 
I  Fredens  Leg,  paa  Kampens  Dag, 

Løft  det,  som  han,  med  frejdig  Haand, 
For  Folkets  Sag,  i  Friheds  Aand! 

Vær  kjækt,  som  han,  vor  Æres  Tolk, 
Med  Dig  er  Herren  og  Dit  Folk! 

Saa  gaaer  der  Klang  mod  Vintersky 
Fra  hvert  et  Taarn,  i  hver  en  By, 

Og  hundred  Klokker  bære  Bud, 

At  Danmarks  Konge  staaer  for  Gud. 

De  lyde  højt  med  Kobberøst 

Som  Kampraab  fra  et  modigt  Bryst. 

De  raabe:  Folk,  stat  op  til  Strid! 
Til  Sorg  og  Graad  er  nu  ej  Tid. 

Alt  fraader  frem  et  Hav  af  Ord, 
Snart  følge  Fjender  i  dets  Spor. 

Spænd  Bæltet  fast,  tag  Sværd  i  Haand, 
Stol  paa  Dig  selv  og  Nordens  Aand! 

Og  fik  Du  aldrig  Venner  fleer, 
En  Ven  i  Himlen  paa  Dig  seer. 

Kong  Fredrik  stander  højt  i  Sky 
Og  fryder  sig  ved  Kampens  Gny. 

Staa  fast  og  værg  om  Slesvigs  Jord, 
Der  var  det,  han  til  Himlen  foer. 

Hold  Tørnen  ud  fra  Hav  til  Hav, 
End  er  ej  gravet  Danmarks  Grav. 

Meenedersværdet  briste  skal, 
Og  Korset  vaje  højt  paa  Val. 

Af  Nattens  Mulm  og  Vaabenbrag 
Der  stige  skal  en  Sejersdag; 

Og  Sol  skal  sydfor  Thyras  Vold 
End  spejle  sig  i  Danmarks  Skjold! 

Saa  gaaer  der  Klang  mod  Vintersky 
Fra  hvert  et  Taarn,  i  hver  en  By, 

Mens  hundred  Klokker  bære  Bud, 
At  Danmarks  Konge  staaer  for  Gud. 


140.    Ved  Kongens  Jordefærd. 


Det  tykner,  Mulm  om  Himlens  Hvælving  spænder: 
Vel  sære  Glimt  den  nære  Brand  bebuder; 
Men  dunkelt  er  der,  hvor  sig  Blikket  vender. 

I  Mørket  vælte  Slanger  sig  i  Knuder; 

Der  spores-  dumpe  Drøn,  hver.  Pille  vakler, 
Og  som  med  Ulves  fjærne  Skrig  det  tuder. 

Men  blegt,  i  Skinnet  af  en  Baares  Fakler, 

Et  Folk,  hvis  Taarer  som  et  Skybrud  vælte , 
Mod  Himlen  seer,  stumt  æskende  Mirakler. 

Af  Ild  skal  snart  blodfarves  Himlens  Telte; 

Da  spørges  om  den  Haand,  der  kjækt  kan  lodse, 
Og  gjennem  Luften  gaaer  et  Raab  om  Helte. 

Men,  danske  Folk,  Din  Lod  Du  dog  tør  rose; 
Thi  brager  Flammen  mellem  brustne  Buer, 
Til  Dig,  som  før  i  Ørkensand  til  Mose 

Skal  Herren  tale  gjennem  Ild  og  Luer! 

II. 

Det  var  en  liflig  Tid,  og  skjønt  der  stredes, 
Det  gik  dog  som  en  Foraarsdands  i  Lunde, 
Naar  Sol  og  Dug  i  Glands  om  Dagen  bredes. 

Og  skjønt  saamange  røde  Kilder  runde, 

Og  skjønt  saa  mangt  et  Mærke  dybt  blev  skaaren, 
Saa  lød  dog  Sangen  højt  fra  alle  Munde. 

Thi  kommen  var  til  Folkets  Hjerte  Vaaren: 

Med  ham,  som  nu  greb  Magtens  faldne  Tømme, 
Blev  over  Landet  som  en  Regn  den  baaren. 

Da  sprang  i  Blomster  alle  Folkets  Drømme, 
Og  Druer  bugned  af  de  vege  Kviste, 
Og  der  kom  Bølger  i  de  sunkne  Strømme. 

Men  Folkets  Aand  saaes  Fremtidsruner  riste, 
Og  løfted  gyldne  Haab  for  Drottens  Øje: 
Han  gjerne  mødte  dem,  jo  vel  den  vidste. 

Thi  dybt  til  Folket  sig  hans  Sind  mon  bøje: 
Dets  Præg,  det  fandt  han  lifligt  aabenbaret 
I  skovgroet  Hjem  —  i  Kæmpers  sunkne  Høje. 

Men  naar  et  Broncesværd,  for  Rusten  klaret, 
En  Urne  rig,  en  Gravhøjs  ædle  Skaaler 
Han  løfted  frem  for  Dagen,  fuldt  bevaret: 

Da  stod,  mens  Tidens  Sol  sin  Bane  maaler, 
Et  Billed  han  paa  Folket  selv,  der  hæver 
Et  løngjemt  Eje  glad  i  Dagens  Straaler. 

Og  mens  den  fjærne   Skjæbne  dunkel  svæver, 
Hvert  Træ  dog  grønnes  i  de  danske  Skove, 
Og  Livets  Kald  sin  Ret  saa  mægtig  kræver. 

Men  bornen  stum  raaa  sligt  et  Under  love, 

Naar  hun  det  saae,  fra  Gry,  til  Straaler  hælde, 
Hvor  Folk  og  Konning  lystig  sammen  grove. 

»Det  Folk,  om  hvem  sligt  Sandsagn  er  at  melde, 
For  det  maa  til  min  Gjerning  vokse  Vinger, 
Skjønt  ej  hint  Liv  kan  vare  ved  til  Kvælde. » 

Og  derfor:  naar  nu  Dødningklokken  ringer 

Med  Klang,  som  blev  der  ringet  ind  til  Dommen, 
Igjennem  Klangen  Nornens  Røst  dog  klinger: 

»Nu,  Danmarks  Folk,  for  Dig  er  Timen  kommen!« 


III. 


Saa  lad  det  tykne  kun  og  trække  sammen, 
Og  lad  det  mylre  tæt  til  alle  Sider, 
Og  lad  saa  Himlen  farves  rød  af  Flammen! 

Men  naar  mod  Prøvens  strænge  Stund  det  lider, 
Viis,  danske  Folk,  mod  Dragen  flammetunget, 
At  det  er  kun  af  Sorg,  Du  Haanden  vrider. 

Thi  hvis  Dit  Hjerte  nu  af  Frygt  er  tvunget, 
Da  har  Du  nyttet  slet  hint  Levnets  Dage, 
Og  slet  har  Fuglen  for  Dit  Øre  sunget. 

Vel  er  det  sandt:  naar  Dagen  svinder  fage, 
Maa  Synet  vende  sig  om  Trøst  mod  Tinden, 
Hvor  høje  Lys  igjennem  Natten  drage. 

Men  aldrig  mødte  Dig  en  Stjernes  Skinnen 

Med  Blink,  der  frem  til  Frelsen  vil  Dig  lede, 
Naar  i  Dit  Bryst  ej  Lys  var  tændt  forinden. 

De  trende  Konger  gik  ad  Vejen  rede; 
Med  høje  Sange  lydt  de  Frelsen  prise, 
Hvis  Kraft  skal  over  Jordens  Rum  sig  brede. 

At  ej  det  store  Haab  de  skal  forlise, 

En  Stjerne  tindred  højt  med  Straaler  klare; 
—  Men  hvorfor  skinned  Stjernen  for  de  Vise? 

Fordi  de  Stjernen  selv  i  Hjertet  bare! 

IV. 

Hans  sidste  Tanke  gik  jo  Stridens  Veje, 
Og  Blod  og  Ild  var  som  en  Islæt  vævet 
I  Syners  Rad,  der  kredsed  om  hans  Leje. 

Han  saae,  mens  Duggen  kold  paa  Panden  bæved, 
Som  i  et  Klarsyn  over  Livets  Strande, 
Hvad  nær  der  dæmred,  og  hvad  Aanden  kræved. 

Og  skal  i  Brand  sig  Hav  og  Himmel  blande, 
Skal  Dybet  Flammer  vælte,  revner  Jorden, 
Dog  Kampen  er  en  hellig  Arv  forsande! 

Og  det  skal  runge  vældig  som  en  Torden; 

Fra  Fjeld  og  Sø  skal  glad  der  Gjenlyd  klinge: 
Saa  strider  Verdenskamp  det  unge  Xorden. 

Og  Odins  Møer  skal  atter  løfte  Vinge, 

Og  Aander  højt  skal  gjennem  Dampen  fare, 
Og  store  Harper  skal  i  Luften  klinge. 

Og  vil  det  end  kun  trægt  sig  aabenbare 

Hvad  Raad  der  nu  skal  under  Kronen  byde: 
Gravlampen  straaler  Aandens  Bud,  det  klare! 

Men  Aanden  fordrer  ikke,  Pagt  at  bryde; 

Thi  hvad  der,  uden  Syn,  mod  Aanden  strider, 
Det  skal  den  Kæmpe  lære  selv  at  lyde! 

Saa  tænd  da  stor  en  Baun  for  alle  Tider, 
Lad  Tidens  Lur  lydt  kalde  paa  de  Kaarne; 
Da  gjennem  Røgen  skimtes  skal  omsider: 

Et  fagert  Slot  med  trende  gyldne  Taarne! 

141.  i 

Kongens  Hjemfart. 


Mens  den  sidste  Hilsen  drøner  tungt  fra  0  til  0, 
Gaaer  den  sorte  Dødningsejler  over  Østersø; 
Over  dybe,  dunkle  Vande  skrider  den  med  Sorg, 
Fører  hjem  den  døde  Konge  til  hans  Fædres  Borg. 

Østersø,  som  kjærlig  trykker  Danmark  i  Din  Favn, 
Bær  ham  sagte,  bær  ham  varlig  sidste  Gang  i  Havn! 
Folket  bar  ham  jo  paa  Hænder,  indtil  Døden  tro; 
Gjerne  vilde  det  ham  baaret  til  hans  sidste  Bo. 

Seer  Du  Dannebroge  sorgfuldt  sænket  paa  sin  Stang? 
Tit  har  Du  jo  seet  det  flyve  stolt  ved  Sejerssang. 
Hører  Du  det  danske  Løsen  bringe  Sorgens  Bud? 
Vel  maa  Du  jo  kjende  Klangen  af  de  danske  Skud. 

Ostersø,  Din  Roes  er  knyttet  til  det  danske  Flag; 
Hver  af  Dine  Bugter  minder  om  et  Helteslag; 
Stort  i  Verden   blev  Dit  Rygte  ved  det  danske  Sværd: 
Viis  nu  Dannerkongen  Hyldest  paa  hans  sidste  Færd« 

Bær  ham  sagte,  bær  ham  varlig;  lad  fra  Kyst  til  Kyst 
Dine  Bølger  dæmpet  klage  som  en  Havfrurøst; 
Syng  om  Danmarks  gamle  Dage,  Mindets  Herlighed; 
Syng  om  ham,  der  tog  i  Graven  Folkets  Hjerter  med. 

142.     Kongen  er  ombord. 


Ud  fra  Flensborg-Fjordens  Blaa 
Gaaer  et  Skib  paa  Codans  Bølge, 
Orlogsmænd  imøde  gaae, 
Orlogsmænd  er  i  dets  Følge; 
Hilst  af  Malmets  dybe  Røst 
Stævnen  staaer  mod  Sjællands  Kyst. 

Glider  det  nær  under  Land, 
Flokkes  Folket  for  at  skue; 
Mødes  det  paa  viden  Strand, 
Løfte  Sømænd  deres  Hue;   — 
Vidne  gaaer  der  af  dets  Spor: 
Kongen,  Kongen  er  ombord! 

Vel!  Saa  vender  glad  han  hjem; 
Ej   derovre  har  han  blundet : 
Nu  som  før,  hvor  han  drog  frem, 
Har  han  nye  Hjerter  vundet; 
Finde  vil  han  i  sin  Bo 
Nu  som  før  de  gamle  tro. 

Vist  paa  Agterdækkets  Tind 
Staaer  i  Vindens  Pust  han  oppe, 
Og  hans  danske  Sømandssind 
Svulmer  frit  paa  Bølgetoppe; 
Og  saa  kaster  han  et  Blik 
Paa  sit  eget  Livs  Bestik: 

»Sælsomt  var  mig  Børen  god, 
Sælsomt  fik  jeg  Bølger  milde, 
Eet  kun  stævned  mig  imod: 
Elskes,  det  var  det  jeg  vilde; 
Nu  har  jeg  paa  Snekken  med 
Hele  Danmarks  Kjærlighed. 

Gik  der  Mulm  for  Blik  og  Hu, 
Saa  jeg  maatte  tvivlsom  tøve; 
»Har  mit  Folk  jeg  med  endnu?«* 
Spurgte  jeg;  det  var  min  Prøve. 
Det  Compas  med  sikker  Naal 
Viste  Vejen  til  mit  Maal. 

Og  saa  fik  jeg  Danevang, 
Om  Gud  vil  det,  vel  betrygget; 
Fremmed  Vold  og  hjemlig  Tvang, 
Imod  dem  jeg  Skandser  bygged; 
Tog  saa  paa  min  Snekke  med 
Hele  Danmarks  Kjærlighed.« 

—  Hvad!  —  Er  Kongen  ej  paa  Dæk? 
Nødig  tyer  han  til  sin  Køje!  — 
Jo!  han  er  der!    skjønt  hans  Træk 
Dølges  for  vort  Spejder-Øje; 
Kongen  er  bag  Teltets  Fold; 
Kongen  er  der  —  bleg  og  kold.  — 

Stille,  stille,  Østersø! 

Skibet  vug  paa  lette  Vover; 

Bær  det  blidelig  til  0, 

Sagte  syng,  mens  Kongen  sover!  — 

Vi,  vi  bøje  os  mod  Jord; 

Kongen,  Kongen  er  ombord! 

143. 


Der  sejled  et  Skib  fra  Flensborg  Fjord 
Med  kongeligt  Flag  og  Følge; 
Men  hyllet  i  mørke  Sørgeflor 
Det  gled  paa  den  dybe  Bølge. 

Det  bragte  til  Hvilen  for  Kongernes  Muld, 
Til  Domkirkens  tavse  Gjemme 
Det  sidste  Skud  af  et  Kongekuld, 
Som  havde  i  Danmark  hjemme. 

En  Kvinde,  —  det  sidste,  det  bedste  Skud 

Af  Valdemarernes  Stamme. 

Hun  sletted  Fædrenes  Synder  ud, 

Hun  gjorde  dem  alle  til  Skamme. 

Hun  favned  med  Varme  Nordens  Drøm, 
Danmark  blev  Sverrigs  Søster;  — 
Og  derfor  hun  stred  ved  Ejdrens  Strøm 
Og  døde  ved  Slesvigs  Kyster. 

Der  sejler  et  Skib  fra  Flensborg  Fjord 
Med  kongeligt  Flag  og  Følge, 
Men  hyllet  i  mørke  Sørgeflor 
Det  glider  paa  dyben  Bølge. 

Det  bringer  til  Hvile  for  Kongernes  Muld, 
Til  Domkirkens  tavse  Gjemme 
Det  sidste  Skud  af  et  Kongekuld, 
Som  havde  i  Danmark  hjemme. 

Det  sidste  Skud  og  det  bedste  Skud 
Af  den  gamle,  mægtige  Stamme. 
Han  sletted  Fædrenes  Synder  ud, 
Han  gjorde  dem  alle  til  Skamme. 

For  ham  var  der  Sandhed  i  Nordens  Drøm, 
Danmark  blev  Sverrigs  Søster,  — 
Og  derfor  han  stred  ved  Ejdrens  Strøm 
Og  døde  ved  Slesvigs  Kyster. 

Der  sejler  et  Skib  fra  Flensborg  Fjord, 
Det  bærer  paa  Danmarks  Smerte; 
Snart  favner  Domkirkens  høje  Chor 
Det  brustne  Kongehjerte. 

Men  vist  vil  Sorgen  tabe  sin  Vægt, 
Borthvirvles  som  Løvet  i  Haven, 
Og  Lovsange  for  den  nye  Slægt 
Tone  hen  over  Kongegraven. 

Meget  vil  glemmes,  er  den  forbi, 

Den  Tid,  da  Klokkerne  kime;   — 

Det  glemmes  dog  ej ,    han  stod  Danmark  bi 

I  Frihedens  Fødselstime. 

Det  glemmes  dog  ej,  han  holdt  Ord  som  dsn, 
Der  ved  frivilligt  Løfte  er  bundet; 
Det  glemmes  dog  ej,  han  var  broderlig  Ven 
Med  Kongen  hinsides  Sundet. 

Der  sejler  et  Skib  i  den  tavse  Nat, 
Det  bærer  paa  Danmarks  Smerte; 
Det  rummer  den  Sorgens  rige  Skat, 
Der  hviler  paa  Danmarks  Hjerte. 

Saa  glid  da  Snekke,  hyllet  i  Flor 
Hen  ad  de  vaade  Veje.    — 
Der  sejler  et  Skib  fra  Flensborg  Fjord 
Med  Danmarks  dyreste  Eje. 

144.     Konge  færden« 


Glem  nu  Din  Vrede,  Du  skummende  Hav! 
Tæm  nu  Din  Vælde  og  læg  Dine  Vover! 
Nu  skal  Du  bære  vor  Konge,  som  sover, 
Bære  den  henfarne  Drot  til  sin  Grav. 

Tit  har  Du  baaret  paa  kraftfulde  Arm 
Snekker,  som  mødtes  til  blodige  Dyster, 
Bølgen  har  rødmet  af  Blod,  og  dens  Kyster 
Gjenlydt  af  Slagenes  vildeste  Larm. 

Ej  skal  Du  føre  til  Slagenes  Gny 
Snekken,  som  bærer  en  kongelig  Byrde, 
Nej,  Du  skal  bringe  vor  trofaste  Hyrde 
Hjem  til  sin  Hvile  i  Gravenes  By. 

Sin  Afskedshilsen  Sønderjylland  bringer, 
Mens  alle  Flensborgs  Kirkeklokker  ringer, 
Og  Skibet  løfter  sine  sorte  Vinger. 

Ja,  Slesvig  var  det  rette  Navn 

For  Kongens  Dødningsnekke, 

Og  Slesvig  var  den  rette  Havn 

Til  Hvile  sig  at  lægge. 

Det  Navn  han  i  sit  Hjerte  bar 

Med  dybe  Runer  skrevet, 

Og  blandt  hans  Krones  Smykker  var 

Saa  kjært  ham  Intet  blevet. 

En  kostbar  Sæd  vi  lagde  ned, 
O  Slesvig!  i  Din  Ager, 
Vi  gav  det  Bedste,  som  vi  veed, 
Og  gav  det  uden  Klager. 

O,  maatte  der  nu  findes  Læ 
For  Spirerne,  de  spæde, 
Da  vorder  vel  det  Frihedstræ 
Vor  Stolthed  og  vor  Glæde. 

Mens  Snekken  langsomt  kløver  Havets  Bølger, 
Med  Sørgesang  en  Havfruskare  følger  — 
Men  Danmarks  Sol  bag  Taagerne  sig  dølger. 

0  Danmark!  ej  er  Dig  Skjæbnen  god, 
Den  vrede  Norne  staaer  Dig  imod. 

Du  kæmped  haardt  imod  Magt  og  List, 
Nu  øjned  Du  Stridens  Ende  saa  vist. 

Du  tumled  om  mellem  Klipper  og  Skjær, 
Nu  troede  Du  Dig  Kysten  nær. 

Men  just  som  Du  satte  Din  Fod  paa  Land 
Blev  bort  Du  revet  fra  Breddens  Rand. 

Og  atter  Du  stødtes  paa  Bølgen  ud 

1  Nattens  Taager  og  Stormens  Slud. 

Og  atter  Nornen  at  kaste  bød 
Krigens  Tærning  om  Liv  og  Død.   — 

Men  er  end  Øjet  af  Taarer  vaadt 
—  Et  fugtigt  Øje  ej  skuer  godt. 

Thi  visk  Dig  Taaren  af  blegen  Kind 
Og  sku  Din  Skjæbne  i  Øjet  ind. 

Thi  hvis  Du  taber  den  sidste  Strid, 
Da  har  Du  levet  Din  længste  Tid. 

Ustandset  Tidernes  Strøm  vil  gaae, 

Men  Danmark  svømmer  som  Vrag  derpaa. 

Mod  Fyens  Kyst  sin  Retning  Skibet  vender, 
Langs  Kongens  Vej  en  Folkeskare  sender 
Et  tavs  Farvel  og  folder  sine  Hænder. 

Du  skued  hans  Ungdoms  lette  Færd, 
Du  0  med  de  blomstrende  Strande! 
Da  var  der  ret  Ingen,  som  an  ed  hans  Værd 
For  Danmarks  og  Nordens  Lande. 

Nej,  Ingen  anede  da  forsand, 

Som  skued  hans  Ungdoms  Dage, 

At  han  kunde  tale  og  handle  som  Mand, 

En  anden  Uffe  hin  Spage. 

At  han  skulde  skrive  vort  Frihedsbrev 
Og  treise  Danmark  af  Vaande, 
Og  holde  hvert  Ord  og  hver  Tøddel,  han  skrev, 
Saalænge  han  drog  sin  Aande. 

Men  medens  Skibet  henad  Bølgen  flyder, 
En  anden  Snekke  modsat  Farten  skyder, 
Og  fra  Soldaten  der  en  Hilsen  lyder: 

»Vel  mødt  igjen  Kong  Frederik  ved  Hæren! 
Til  Kamp  beredt,  den  venter  kun  Dit  Bud!« 
—  Men  ak!  Dit  Blik  os  vinker  ej  til  Æren, 
Din  tavse  Mund  ej  taler  Ordet  ud. 
Men  Mindet  om  Dig  er  vort  bedste  Pandser, 
Din  Aand  skal  færdes  i  Soldatens  Lejr. 
Usynlig  skal  den  staae  paa  Slesvigs  Skandser 
Og  føre  Dansken  frem  til  Kamp  og  Sejr! 

Til  Axelstad  nu  monne  Cursen  stande, 
Hvor  sorte  Skarer  staae  med  blottet  Pande, 
Mens  Faklen  lyser  paa  Kanalens  Vande. 

Modtag  med  Sorg, 

0  Kristiansborg, 

Den  Drot,  som  tit  mon  dvæle 

1  Dine  høje  Sales  Pragt  — 
Nu  har  de  ham  til  Hvile  lagt 
Imellem  sorte  Fjæle. 

Men  for  en  Stund 

Du  gj emmer  kun 

Hans  sønderbrudte  Larve. 

Hans  Aand  sig  did  har  svunget  kjækt 

Hvor  hos  sin  hedengangne  Slægt 

Han  herlig  Løn  skal  arve. 

Han  traadte  frem  i  Hallen, 
Hvor  høje  Drotter  boer, 
Da  lød  der  fra  dem  Alle 
Et  herligt  Velkomstord. 
Og  Alle  monne  flokkes 
Omkring  den  ædle  Gjæst, 
Han,  tyktes  dem,  fortjente 
Dog  Hæderspladsen  bedst. 

Sig  rejste  Dronning  Thyra, 
Sin  Haand  hun  Kongen  gav: 
»Du  bygged  op  min  Skandse 
Med  Mur  og  Vold  og  Grav. 
Vel  tusind  Aar  er  svundet, 
Men  nu,  som  før  i  Old, 
Skal  Danmarks  Fjender  mødes 
Ved  Dannevirkes  Vold.« 


223 

Ham  rakte  Konning  Volmer 
Sin  sejersvante  Haand: 
»Jeg  veed,  hvad  man  kan  vente 
Af  Tyskens  Trædskhedsaand. 
De  tyske  Herrers  Rænker 
Jeg  kjender  fra  tilforn, 
Da  Aar  og  Dag  jeg  sukked 
I  deres  Fangetaarn.« 

Frem  tren  med  trefold  Krone 
Margrete,  Nordens  Dis: 
»Vi  To  det  Samme  vilde 
Men  paa  forskjellig  Vis. 
Jeg  samlede  med  Vaaben, 
Men  Du  gik  Hjertets  Vej; 
Mit  Værk  blev  plat  lagt  øde, 
Men  Dit  forødes  ej«. 

Sig  Konning  Kristjern  nærmed 
Og  rakte  Haanden  hen : 
»Hil  være  Du,  min  Frænde, 
Min  Broder  og  min  Ven! 
Som  jeg,  Du  havde  Hjerte 
For  Folkets  Vel  og  Vee, 
Men  Hadets  vilde  Svartalf 
Var  ej  hos  Dig  at  see.« 

Da  hæved  Kongen  Røsten, 
Den  klangfulde,  stærke, 
Da  mæled  han  et  Ord, 
Fuldtværd  det  var  at  mærke: 
»Nu  samler  Jer  i  Skare 
Og  bliver  tro  i  Døden , 
Thi  Danmark  er  i  Fare  ! 
Vi  frelse  det  af  Nøden!« 

145.    Da  Skibet  bragte  Kongeliget. 


Nu  stirre  de  lydløst,  Kvinder  og  Mænd, 

Et  Folk  i  Sorg, 

Nu  glider  Dødningeskibet  hen 

Mod  Kristians  Borg. 

Er  det  Aandesyn?    Ak  nej,  han  er  død 

Paa  Slesvigs  Kyst, 

Som  sendtes  af  Gud  i  den  haarde  Nød, 

Et  Folk  til  Trøst! 

Han  var  det  sidste,  det  danskeste  Skud 

Af  vor  Kongerod, 

Og  rigere  Arv  end  sit  Purpurskrud 

Han  efterlod. 

Han  grov  jo,  til  Uffes  Sværd  han  fandt 

Med  Friheds  Guld, 

Margretes  Skat,   som  i  Høj  forsvandt, 

Klang  atter  i  Muld. 

Nu  bære  vi  ham  fra  hans  Kongedaad 

Til  Graven  hen; 

Er  Øjet  lidt  mørkt  og  Kinden  vaad, 

Det  skæmmer  ej  Mænd! 

En  stille  Bøn  for  den  Dødes  Fred: 

Sov,  Støv,  kun  tyst, 

Dig  vogter  alt  Folkets  Kjærlighed, 

Er  det  mørkt,  er  det  lyst! 

Men  mørkt  nu  er  det!  Knap  blev  Du  kold, 
Saa  vakler  Dit  Hus, 

Saa  skal  den  staae  Tørn  igjen,  den  Vold, 
Du  fik  rejst  af  Grus. 

Alt  blander  sig  med  vore  Faklers  Skjær, 
Yor  Salmesang 

Et  Blus  fra  Bavnerne  fjærnt  og  nær 
Og  Vaabenklang. 

Det  Uffes  Glavind,  i  Hoj  Du  fandt. 

Det  Friheds   Guld, 

Margretes  Skat,  som  kom  og  forsvandt, 

Men  klang  nu  i  Muld: 

Den  gjælder  det  løfte  trods  Ulv  og  Ørn, 

Som  Konge  arv! 

Den  Tanke  farer  os,  Dine  Børn, 

Gjennem  Been  og  Marv. 

Yor  døde  Konge!  Vi  veed,  Din  Aand 

I  den  sidste  Strid 

Sig  drømte  paa  Skandsen,  med  Sværd  i  Haand, 

Paa  Gangeren  hvid. 

Saa  see  vi  Dig  atter  vist  i  Lejr, 

Bli'er  Dagen  hed: 

Vel  mødt  paa  Skandsen,  før  os  til  Sejr 

Paa  Ejdrens  Bred. 


146.    Paa  Kristiansborg. 


Det  var  ved  Solhvervstid  og  Stormen  brused 
Hen   gjennem  Skovens  vinterfrosne  Træer, 
Og  rundt  om  Kronerne  saa  barsk  den  sused, 
Mens  Fuglene  med  Angst  fløj  hid  og  her; 
De  flokked  sig  om  Egen,  der  fra  Vrimlen 
Højt  strakte  stærken  Arm  op  imod  Himlen. 

15 

Og  ej  den  kongelige  Stamme  svigted, 
Thi  hele  Sværmen  laante  den  sin  Magt; 
Hvad  helst  Enhver  sig  dybt  i  Hjertet  digted 
Blev  opfyldt,  end  før  Bønnen  ret  var  bragt. 
Saa  sang  de  Tusinder  af  Fugletunger, 
Mod  Foraarsstorm  de  styrked  deres  Lunger. 

Men  siden  atter  tit  sig  samled  Skaren, 
Naar  Sommersolen  brændte  med  sin  Glød; 
Og  højt  i  Fred  og  Fryd  som  før  i  Faren 
Om  Kongestammen  Jubelsangen  lød. 
Thi  Femte-Juni-Dagen  ejed  Lykke  , 
Gav  Frihedstræet  Vækst  i  Egens  Skygge. 

Men  Aarets  Tider  veksle  —  Egen  fældtes, 
Ej  værner  den  mod  Stormen  nu  i  Høst. 
Og  der  blev  Sorg,  da  dette  Budskab  meldtes, 
Med  Ængstelse  forstummede  hver  Røst. 
Dog,  Foraar  ligger  bag  ved  Vinterdøden, 
De  Fugle  troe,  ja  troe  paa  Morgenrøden. 


Kong  Frederik!  Du  var  den  høje  Stamme, 
Hos  hvem  hin  Vaar  den  danske  Fugl  fik  Ly; 
Dens  Tillid  og  dens  Bøn  blev  ej  tilskamme, 
Og  Sangen  lød  for  Dig  saa  tit  mod  Sky. 
Men  nu  Dit  Kongetræ  er  fældet  vorden, 
Og  Dine  Børn  har  Blikket  vendt  mod  Jorden. 

Dog  end  engang  vi  til  Din  Kongebolig 
Har  flokket  os  —  for  Dig,  for  sidste  Gang! 
Men  vi  har  gaaet  der  stilfærdig,  rolig 
Med  Vemodssuk,  og  ej  med  Spil  og  Sang. 
Og  vi  har  husket,  hvordan  før  vi  vandred, 
Og  vi  har  grædt,  for  Alt  er  saa  forandret. 

Engang,  mens  ung  endnu  var  Din  Regjering, 

Forbi  Dig  ogsaa  skred  saa  stor  en  Flok; 

Det  var  paa  Vejle  Mark  —   hin  Paradering, 

Kong  Frederik!  Du  husker  den  jo  nok. 

Da  lød  saa  stærkt  et  Hil:  Vel  mødt  ved  Hæren! 

—  Det  samme  som,  ak!  som  ved  Sørgefærden. 

Og  vel  var  hine  Skridt  langt  mere  lette 
End  dem,  som  tyngdes  nys  af  lydløs  Sorg; 
Men  dog,  Kong  Frederik!  Du  vide  dette: 
At  Folket,  som  gik  frem  paa  Kristiansborg, 
Vel  huskede  paa  Vejle,  paa  Revuen, 
Og  vidste:   end  Du  mønstred  det  fra  Skyen. 

Vi  gik  forbi  Din  sidste  Kongethrone , 

Vi  paraderede  ærbødigt,  stilt; 

Men  dybt  i  Hjertet  lød  den  gamle  Tone, 

Og  ej   dens  Bud  for  os  skal  være  spildt. 

Din  Plads  er  nu  i  Margaretas  Kirke, 

Dit  Folks  —  som  før  —  paa  Thvras  Danevirke. 


147.     Den  18de  December  1863 

ved  Hs.  Maj.  Kong  Frederik  VIFs  Ligs  Udførelse  fra  Kristiansborgslot. 


Far  Talen: 

Hvor  Folkets  høje  Jubel  klang 
Med  Gjenlyd  i  Dit  Kongehjerte  , 
Her  toner  nu  vor  Sørgesang , 
Kong  Frederik!  om  Folkets   Smerte. 

15* 

Den  Tak,  som  det  saa  glad  har  bragt, 
Maa  det  Dig  nu  saa  sorgfuldt  bringe, 
Nu,  Du  er  i  Din  Kiste  lagt, 
Og  Gravens  Klokker  for  Dig  ringe. 

Efter  Talen: 

Det  hørtes  ud  fra  dette  Slot 
Og  gik  i  Verden  om  saa  vide, 
At  her  i  Danmark  Folk  og  Drot 
Trygt  kunde  paa  hinanden  lide. 
Den  Tale  skal  fra  Slægt  til  Slægt 
Dit  Eftermæle  herligt  bære. 
Befalet  i  Guds  Varetægt 
Dit  Frihedsværk  velsignet  være! 


148.    Kong  Frederiks  Ligtog. 


Kong  Frederik  drager  fra  Kristiansborg 

For  sidste  Gang: 
Gaderne  fyldes  af  Folket  i  Sorg, 
Lufthavet  bølger  af  Klokkernes  Klang. 
Langsomt  oplukke  sig  Portens  Fløje: 
Frem  skrider  Toget  for  Sangerens  Øje. 

Foran  de  fylke  sig  højt  til  Hest 

Hans  Stammes  Mænd. 
Han  var  det  Skud,  der  løvedes  bedst; 
Løvet  faldt  af  —   nu  visnede  den; 
Firehundred  Aars  Daad  og  Brøde 
Skulle  med  ham  for  Dommen  møde. 

Og  nu  er  den  slukt,  den  falske  Glands, 

Som  Magten  gav, 
Bladene  borte  fra  Smigers  Krands; 
Sandheden  kun  trodser  Død  og  Grav; 
Trækkene  skjules  af  ingen  Maske, 
Purpuret  smuldred  til  Støv  og  Aske. 

Danmark,  som  gav  dem  sit  rige  Skjød 

Til  at  slaae  Rod, 
Mon  det  ej  stundom  sit  Valg  fortrød? 
Mon  de  tilsammen  dets  Tarv  forstod? 
Hvormange  mægted  dets  Maal  at  nemme? 
H vormange  lytted  til  Folkets  Stemme? 

Danmark,  som  gav  dem  sin  gode  Bund 

At  vokse  af  — 
Mon  de  for  Saften  frodig  og  sund 
Visdom  og  Styrke  til  Gjengjeld  gav? 
Milde  —  det  var  de  fleste,  og  jævne, 
Svage  af  Villie  og  svage  af  Evne. 

Danmark,  der  satte  dem  for  sin  Ret 

Til  Skjærm  og  Vagt, 
Rakte  den  tyske,  fremmede  Æt 
Trillingkronens  straalende  Pragt; 
Arven  det  var  fra  Margretes  Dage  — 
Hvormeget  af  den   er  nu  tilbage? 

See,  forrest  rider  han,  høj   og  prud , 

Den  første  Mand. 
Livsglad  han  var,  men  mørk  seer  han  ud 
Over  det  lille  søndrede  Land. 
Brunkebjergsarret  paa  Kinden  brænder, 
Og  efter  Slesvig  famle  hans  Hænder. 

See,  han  er  graanet  bag  Fængslets  Væg, 

Det  tredie  Skud, 
Blodet,  der  drypper  ned  fra  hans  Skæg, 
Sletter  ej  Taarer,  ej  Anger  ud; 
Borger  og  Bonde  vel  han  vilde, 
Håndled  dog  trædsk  og  grunit  og  ilde. 

See,  der  er  han  med  sin  Marelok 

Og  Skuldren  bred : 
Ragende  op  af  den  hele  Flok, 
Slaaer  han  sit  ene   Øje  ej   ned; 
Glad  han  opdager  Spor  af  sin  Virken , 
Skottende  hen  til  Børsen  og  Kirken. 

Og  bag  ham  rider  hans  listige  Søn, 

Som  Aaget  brød, 
Men  for  dets  Troskabs  og  Manddoms  Løn 
Folkets  troskyldige  Skare  snød, 
Skjulende  det  under  Kappens  Folder 
Kongelovens  Hefte  han  holder. 

Men  ikke  hjalp  dem  til  Kløgt  og  Kraft 

Den  stjaalne  Magt; 
Skaane  og  Halland  og  Bleking  er  tabt; 
Slesvig  kun  halvt  blev  underlagt. 
Hjælpende   »Gale  Kristian«   tilrette 
Frem  dukker  Gamle  Fredrik  den  Sjette. 

Hans  Haar  har  skinnet  som  Blomstersnee 

I  Livets  Maj ; 
Frugten  blev  dog  kun  Jammer  og  Vee; 
Flaaden  og  Norge  gik  samme  Vej. 
Ak,  thi  han  kunde  ej   det,  han  vilde : 
Tiden  var  stor,  og  han  var  lille. 

Saa  følger  Kong  Kristian  i  Rækken  tilsidst 

Med  ængstlig  Hast. 
Lempe  han  vilde  og  løse  med  List, 
Trak  dog  kun  Knuderne  niere  fast; 
Gyste  for  Kampen,  og  maatte  Lønnen 
Efterlade  med  den  til  Sønnen. 

Nu  sprænger  han  frem  paa  sin  hvide  Hest, 

Kong  Fredrik  selv. 
Kongen  er  klædt  som  til  Kroningsfest, 
Issen  bedækkes  af  Guldets  Hvælv; 
Ædelstenene  i  det  staae  dunkle, 
Klarere  Folkets  Taarer  funkle. 

Og  Kongen  er  bleg  som  i  Farens  Stund, 

Men  Minen  kjæk; 
»Det  skal  ej  skee«  staaer  malt  om  hans  Mund, 
Af  Juni-Solglands  lyse  hans  Træk; 
Frit  seer  hans  Øje  til  alle  Sider, 
Thi  paa  sit  Folk  i  Døden  han  lider. 

Og  han  kan  lide  paa  Tak  og  Pris, 

Til  Folket  døer. 
Var  han  ej   stor,  og  var  han  ej  viis, 
Sin  Plads  han  dog  fyldte,  som  Ingen  før; 
Folket  i  ham  sit  eget  Billed 
Saae  paa  den  gamle  Throne  stillet. 

Det  hørte  under  hans  Hermelinsskrud 

Sit  Hjerteslag; 
Og  derfor  saae  det  saa  trøstig  ud 
Mod  Lynets  Blinken  og  Tordnens  Brag; 
Derfor  det  er,  som  Folket  misted 
Skjærm  og  Ly,  da  hans  Øje  bristed. 

Om  Kongen  slaaes  der  et  staalsat  Hegn 

Af  tappre  Mænd; 
Med  hvide  Kinder  og  røde  Tegn 
Paa  Brystet  drage  de  tavse  hen; 
Offrene  er  det  fra  Slagenes  Rader, 
Ryes  og   Schleppegrells  Brigader. 

Og  næst  efter  Kongen  Moderen  gaaer. 

Det  sorte  Slør 
Bølger  henover  det  sølvhvide  Haar; 
Sorrigfuld  er  hun,  som  aldrig  før; 
Foldende  sine  skjælvende  Hænder, 
Op  imod  Himlen  hun  Øjet  vender. 

Hos  hende  skrider  en  Ungersvend 

Med  breden  Bryst, 
Knugende  Sværdet,  han  bær  ved  Lænd, 
Hvisker  han  i  hendes  Øre  Trøst; 
Under  hans  røde  phrygiske  Hue 
Livets  eg  Kraftens  Stjerner  lue. 

Efter  dem  vandrer  en  Skare  tæt, 

Saa  lang,  saa  lang; 
Alle,  han  skjænked  Menneskeret, 
Alle,  han  friede  af  Tryk  og  Tvang, 
Alle,  hvis  bundne  Hænder  han  løste, 
Alle,  som,  hvad  han  saaede,  skal  høste. 

Og  bagerst  slutter  en  Ynglinghær 

Det  Kongetog. 
Kaldet  fra  fjærn  og  samlet  fra  nær, 
Hid  med  sin  snare  Tanke  den  drog; 
Fremtidens  Haab  og  Nordens  Mærke 
Løfter  den  høit  paa  Skuldre  stærke. 

Den  havde  Kongehøvdinger  to 

I  Fædres  Hjem; 
Folkepagten  saae  den  at  groe 
Trygt  i  Thronernes  Skygge  frem. 
Nu  sank  den  ene  af  dem  i  Døden: 
Sluktes  med  ham  da  Morgenrøden? 

Nej,  frem  drager  Hæren  til  Kongens  Grav, 

Men  frem  paany! 
Frem  over  Fjeld  og  frem  over  Hav! 
Frem  til  de  sidste  Skygger  maae  flye ! 
Frem,  indtil  Maalet  langes  og  vindes! 
Frem,  til  det  Skilte  samles  og  bindes! 


149.    Amager b enderne  s  Farvel  til  Kongen 

ved  hans  Ligs  Udførelse  af  Kjøbenhavn  den  18de  December  1863. 


Vor  Friheds  Giver,  vor  Danskheds  Forsvarer 
Nu  føres  til  Roskilde  Gravkapel. 

Saa  sørgende  staae  de  Folkeskarer 
Og  sige  Farvel! 

Kong  Fredrik,  Farvel! 
Farvel ! 

Det  danske  Hjerte  Du  vandt  ved  Din  Mildhed, 
Nu  rinde  de  Taarer  fra  Hjertets  Væld, 

Og  tusinde  Suk  i  Vinterens   Stilhed 
Tyst  hviske  Farvel! 

Kong  Fredrik,  Farvel! 
Farvel! 

Den  danske  Bonde  Du  kaldte  til  Tinge, 

Kong  Fredrik!  o,  derfor  er  stor  vor  Gjæld, 

Med  Tak  og  med  Vemod  vi  Dig  bringe 
Vort  sidste  Farvel ! 

Kong  Fredrik,  Farvel! 
Farvel ! 


150.  i 

Farvel. 

(Afsunget  af  Kjøbenhavnske  Sangforeninger  da  Kongens  Lig  førtes 
gjennem  Vesterport.) 


Nu  kommer  Kongens  Lig!  —  Du  Folkekjære, 
Du  var  saa  mild  og  god  mod  Høj  og  Lav, 
Du  var  saa  dansk  som  nogen  Mand  kan  være, 
Hav  evig  Tak  for  hvad  Du  Danmark  gav. 
Du  ærligt  med  os  tunge  Dage  proved, 
Og  med  os  har  Du  Glædes-Taarer  grædt, 
Men  nu  er  hvert  et  Hjerte  dybt  bedrøvet, 
Det  var  groet  fast  til  Dit,  —  thi  bløder  det. 

Dit  brast  i  Døden,  trofast  til  det  sidste; 
Mod  Slesvigs  Jord  sig  Øjet  sænked  ned. 
Igjennem  Taarer  see  vi  mod  Din  Kiste; 
Farvel!  I  Gjerning  staaer  Din  Kjærlighed, 
Og  i  hvert  Bryst  er  rejst  et  Dannevirke; 
Du  veed  det,  seer  det  med  forklaret  Blik, 
Mens  Sørgeklokker  lyde  fra  hver  Kirke, 
Og  vort  Farvel.  —  Farvel  Kong  Frederik! 

151.    Den  19de  December. 


O  Danmark! 
Ban  bæres  bort,  som  var  Din  bedste  Yen  paa  Jorden, 
Som  i  sit  Hjerte  bar  det  hele  høje  Norden! 
Lad  Taaren  rinde,  vaand  Dig  i  Din  Kvide ! 

Vel  maae  Du  lide! 


O  Danmark! 
Han  var  den  sidste  og  den  kjæreste  af  Alle, 
Paa  hvem  nu  alle  Dine  Sørgeklokker  kalde  ! 
Han  blev  Dig  huld  og  tro  uagtet  Nøden, 

Ja  indtil  Døden  ! 


O  Danmark! 
Bevar  Din  Sorg,  men  hæv  Dig  atter  af  Din  Smerte! 
Husk  paa,  hvad  nu  Du  er,  det  blev  Du  ved  hans  Hjerte! 
Loft  Skjoldet  højt,  en  fri  og  ædel  Kvinde, 

Og  ær  hans  Minde  ! 

152. 

Sørgecantate 

ved 

Høisalig  Kong 
Frederik    den    Syvendes 

Bisættelse 

i   Roskilde    Domkirke , 
d.  19de  Decbr.  1863. 


Før  Talen. 

Chor. 

O  Sorgens  Syn!  Paa  Læben  Ordet  døer, 

Og  Blikket  bort  sig  vender, 

Thi  Danmark,  hyllet  ind  i  Sørgeslør, 

Udstrækker  angstfuld  sine  Moderhænder: 

»Rør  ikke  ham!  Din  Haand  er  kold  og  klam! 

Han  er  mit  Haab  —  ham  kan  jeg  ikke  miste! 

Han  er  mit  Kjæreste  —  kun  ikke  ham! 

Det  er  den  største  Sorg,  som  jeg  kan  friste.« 

—  Ak,  Kampen  er  alt  endt! 

Det  sidste  Suk  har  han  sin  Moder  sendt  — 

Det  sidste! 

Solo. 

I. 

Ja  aand  kun  tungt, 
O  Danmark!  Mange  Aar  vil  svinde, 
Før  dette  store  Tab  Du  vil  forvinde, 
Og  om  Aartusinder  vil  end  hans  Minde 
For  Dig  staae  lige  frisk  og  lige  ungt. 

II. 

Græd  Du  kun  ud, 

O  Moder!   Hvad  Du  end  skal  friste, 

En  bedre  Søn  vil  Du  dog  aldrig  miste! 

Han  var  den  Første,  og  han  bli'er  den  Sidste 

Den  Stamme  skyder  aldrig  mere  Skud ! 


Recitativ. 

Hvad  var  hans  Lod?    Skjønt  født  til  Kronen, 

Fra  tidligst  Tid  til  Folket  han  sig  vendte 

Og  søgte  der  et  Støttepunkt  for  Thronen; 

Og  Folkets  Trang, 

Dets  Sprog,  dets  Minder  og  dets  Tankegang, 

Dets  Higen  og  dets  Længsel  snart  han  kjendte. 

Det  Skolen  var,  hvori  han  gik, 

Og  det  var  al  den  Lærdom,  som  han  fik   — 

Men  den  var  sund  og  god: 

Thi  da  Europa  baded  sig  i  Blod, 

Da  Folket  Fyrsterne  til  Regnskab  kræved, 

Da  Throner  vaklede,  da  Riger  brast, 

Og  Herskerne  i  deres  Purpur  bæved, 

Da  stod  han  tryg  og  fast, 

Og  undrende  man  stirred  fjærnt  og  nær 

Hen  paa  de  Scener,  som  nu  veksled  her: 

Qvartet. 

Herlige  Tid,  da  Brystet  kun  rummed 
Hvad  der  var  kjærligt  og  godt! 
Alle  de  onde  Røster  forstummed  — 
Avind  og  Ondskab  og  Spot! 

Muntert  sin  Uven  Haanden  man  rakte, 
Glemte  sin  Kiv; 

Alt,  hvad  man  ej  ed,  paa  Altret  man  lagde 
Ej  ed  man  Intet,  gav  man  sit  Liv! 

Sang. 

I. 

Studenten  lagde  bort  sin  Bog 
Og  Smeden  Tang  og  Hammer 
Og  greb  Musketten,  thi  mod  Syd 
Stod  Landet  alt  i  Flammer. 
Og  stærke  Skandser  rejste  man 
For  Landet  at  betrygge  — 
Den  bedste  var  det  Frihedshus, 
Han  bygged  til  vor  Lykke. 

Chor. 

Den  bedste  var  det  Frihedshus , 
Han  bygged  til  vor  Lykke ! 

II. 

Med  Murske e  i  den  ene  Haand 

Og  Sværdet  i  den  anden 

Han  mured  fort  med  Fynd  og  Klem  — 

Man  saae,  at  han  var  Manden! 

Og  mens  sit  store  Kongeværk 

Han  murede  tilende, 

De  Danske  slog,  saa  i  hvert  Slag 

Man   »Skræp«   godt  kunde  kjende! 

Chor. 

De  Danske  slog,  saa  i  hvert  Slag 
Man    »Skræp«   godt  kunde  kjende! 

Recitativ. 


Saa  sving  i  Sejersklædebon 

Til  Himlen  Dig,  frigjorte  Aand, 

Fra  dette  Land,  der  evigt  vil  Dig  ære! 

Hos  Dig  kan  Jordens  Konger  gaae  i  Lære, 

Thi  Du  har  viist  ved  Dit  Exempel, 

At  det  er  ej   Geniets  Magt, 

Men  Kjærligheds  og  Troskabs  simple  Pagt, 

Der  giver  Herskeren  det  sande  Stempel ! 

C  h  o  r. 

Saa  sving  i  Sejersklædebon 

Til  Himlen  Dig,  frigjorte  Aand, 

Fra  dette  Land,  der  evigt  vil  Dig  ære. 


Efter   Talen. 

Choral. 
I. 


Hvad  er  Jordens  Kongekroner? 
Hvad  er  Spir  og  Herskerstav? 
Hør!  med  Alvor  Svaret  toner 
Fra  de  døde  Kongers  Grav: 

II. 

»Lær  af  os,  hvad  Storhed  vejer! 
Spir  og  Krone  bar  vi  stolt; 
Al  den  Magt,   som  Jorden  ejer, 
I  vor  Herskerhaand  vi  holdt. 

III. 

»Gik  vi  dengang  i  vor  Vælde, 
Gik  vi  dengang  frem  paa  Rad. 
Ej  vi  mægted  paa  en  Nælde 
Selv  at  sætte  blot  et  Blad. 

IV. 

»Intet,  Intet  med  vi  tage 
Af  vor  Højhed  og  vor  Magt  — 
Fire  Fjæle  blev  tilbage, 
Fire  Fjæle  er  vor  Pragt. 

V. 

»Støvets  Børn  af  os  kan  lære: 
Een  er  mægtig,  Een  en  stor! 
Ham  alene  Pris  og  Ære 
Som  i  Himlen  saa  paa  Jord!« 


Slutningschor. 

Kongernes  Konge,  hold  Dine  Hænder 

Over  vor  Mark  og  vor  Strand! 

Lyt  til  de  Bønner,  som  Kongen  opsender 

Nu  for  sit  Folk  og  sit  Land: 
Lær  os  roligt,  uforsagt 
Fjendens  Overmagt  at  møde  — 
Ak,  vor  bedste  Grændsevagt 
Han  er  nu  iblandt  de  Døde! 
Ej  hans  milde  Blik  vi  see, 
Ej  vi  høre  meer  hans  Stemme, 
Men  hans  Ord:  det  skal  ej   skee! 
Klinger  end  til  os  herhjemme; 

Og  i  dem  der  er  en  Gnist, 
Som  skal  tænde  Modets  Flamme, 
Styrke  Kraften  og  —  som  sidst  - 
Gjøre  Fjenderne  tilskamme! 

Kongernes  Konge,  hold  Dine  Hænder 

Skjærmende  over  vort  Land! 


153.    Den  19de  December  1863. 


Der  var  saa  sort  i  Kirken  om  Kongens  Sarkofag; 
Det  var  som  Danmarks  Lykke  blev  jordet  idag. 
Der  var  saa  sort  i  Kirken,  og  lige  sort  er  her: 
Mulm  foruden  Stjerner  og  Mørke  fjærnt  og  nær. 

I  Syd,  af  gridske  Fjender  en  lynsvanger  Sky; 
I  Nord  hos  vore  Frænder  kun  Taage  til  Ly; 
I  Øster  og  i  Vester  knagende,  knugende  Is  — 
Hvor  skal  dog  vor  lille  Baad  gaae  fri  for  Forlis? 

Opad  er  der  Lysning  og  opad  er  der  Haab! 
Der  sidder  Lynets  Herre,  Han  hører  vore  Raab ! 
Han  vil  Stormen  stille  og  slukke  Skyens  Brand, 
I  Taagen  plante  Stjerner  og  glatte  Is  til  Vand. 
Gaa  kun  igjen  i  Kirke,  det  kan  vi  trænge  til; 
Gaa  saa  til  Dannevirke,  da  komme  hvad  der  vil! 


16 

154.     Ved  Sørge -Højtiden  i  Vartou  for  Kong 
Frederik  den  Syvende, 

den  19de  December  1863. 


Mel,     Tag  det  sorte  Kors  fra  Graven. 

Som  sin  Hjord  paa  Mark  og  Hede 
Hyrden  vogter  med  Forstand, 
Saa  de  ægte  Konger  lede 
Folke-Mængden  trindt  om  Land; 
Tidens  Tegn  de  agte  paa, 
Vogte  fremfor  alt  de  Smaa, 
Sørge  for,  de  sig  kan  nære, 
Føle,  her  er  godt  at  være. 

Han,  som  Alting  har  at  raade, 
Fremfor  alle  mild  og  god, 
Giver  Konger  af  sin  Naade, 
Naar  vi  falde  ham  til  Fod; 
Hyrder  efter  Hjerte  Hans 
Bejle  til  den  Hæderskrands, 
Som  ej  visner  hen  med  Løvet, 
Som  ej  smuldrer  hen  i  Støvet* 

Danmark  er  kun  lav  og  lille , 
Fjende  vold  og  Fare  nær, 
Haabet  har  paa  Gud  saa  stille 
Neppe  noget  Folkefærd, 
Derfor  Gud  i  Naade  saae 
Fra  det  Høje  til  de  Smaa, 
Bedre  Hyrder  under  Solen 
Neppe  sad  paa  Konge-Stolen. 

Hjorden  sørger  for  sin  Hyrde, 
Danmark  for  sin   Frederik, 
Sunket  under  Kronens  Byrde 
Vensæl  han  til  Hvile  gik, 
Men  det  Folk,  han  Frihed  gav, 
Fælder  Taarer  ved  hans  Grav  — 
Gjør  dog,  Gud,  som  af  Guld-Aarer, 
Dem  i  Naade  til  Guld-Taarer! 


Folket  i  hans  første  Dage 
Tømde  ud  en  bitter  Skaal: 
Krig  og  Pest  som  Landeplage, 
Skjændsel  for  vort  Modersmaal; 
Atter  truer  Fjenden  gram, 
Byder  Danmark  Spot  og  Skam, 
Vil  ej  Himlen  os  beskytte, 
Fædres  Land  er  Fjendens  Bytte. 


Men  vor  Gud,  Du  er  den  Samme, 
Danmarks  Trøst  fra  Slægt  til  Slægt; 
Gjør  de  Snildes  Raad  tilskamme! 
Tag  os  i  Din  Varetægt! 
Folkets  Røst  i  Danevang, 
Smeltende  i  Takkesang, 
Lad  den  melde  over  Bjerge: 
Gud  er  Danmarks  Lande-Værge! 


Styrke   sin  i  Kj ærligheden 
Foike-Drotten  Fredrik  fandt, 
Dem,  som  os  misundte  Freden , 
Sejerrig  han  overvandt; 

16* 

Fred  og  Frihed  i  vort  Land 
Blomstre  under  Kristian l 
Giv  os,  Gud,  i  Fryd  og  Smerte, 
Konger  efter  Folkets  Hjerte! 


155.     Til  Frederik  den  Syvendes  Hinde. 

C  an  t  a  te, 

opført  i   Studenterforeningen   den   20de  December  1863. 


I. 

Chox. 

Længe  var  der  stridt  og  stræbt, 
Labyrinthens  Traad  var  fundet; 
Nu  var  Minotauros  bundet. 
Bundet  ja  om  —  ikke  dræbt. 

Som  en  Ægeus  Folket  sad; 
Spejded  paa  de  salte  Vande, 
Stirred  ud  mod  Slesvigs  Strande, 
Vented  Sønnens  Komme  glad. 

See,  da  kom  de  sorte  Sejl! 
Græde  maatte  selv  den  Stærke; 
Det  var  Dødens  visse  Mærke, 
Vi  —  ak  vi  tog  ikke  fejl. 

Over  Bølgefladen  blank 
Baaden  gled  med  tavse  Aarer,  — 
Ak,  og  i  et  Hav  af  Taarer 
Folket,  Danmark,  Norden  sank. 

Solo,  Q  vart  et  og  C  hor. 

Underlig  vild  var  hans  Ungdomstid, 
For  Vinden  svajed  han  hid  og  did. 

»Et  skjævnende  Skud!«    —  det  var  Verdens  Dom 
»Kommer  der  en  Storm,  den  kaster  ham  om!» 

Da  hvined  en  Storm  gjennem  Voldens  Brøst,  — 
Han  stod  saa  rank,  saa  det  var  en  Lyst! 

—  Sin  Krone  bar  han  saa  stolt  som  Faa, 
Og  den  var  ej  let  at  bære  paa. 

Kongelig  Sæd  var  hans  Fædre-Arv; 
Kraft  fik  han  af  Folkets  egen  Marv. 

Paa  Søen  lærte  han  frejdigt  Sind, 
Og  saa  at  bie  paa  gunstig  Vind. 

Og  var  han  en  sjelden  Fugl  ved  Hove, 
Saa  fløj  han  desmeer  i  de  grønne  Skove. 


Fri  stander  Kongen  i  Hallen  høj: 
Bedre  han  loe,  jo  meer  de  løj. 

»Friheden  huer  mig  selv  saa  godt, 

»Det  er  bedst,  jeg  deler  med  Jer  mit  Slot!« 

Saa  delte  han  ud  med  rundelig  Haand, 
Løste  Aarhundreders  trange  Baand. 

—  Trofast  var  han  og  Folket  god, 
Trofast  som  Stammen  mod  sin  Rod; 

Saae  mildt  til  iUle,  til  Læg  og  Lærd, 
Gav  saa  Enhver  hvad  han  var  værd. 

Og,  grov  han  gjerne  i  Myr  og  Kjær, 
Han  sankede  meer  end  rustne  Sværd; 

Taarnede  trøstig  Thyras  Vold, 

Til  i  Skyggen  af  den  hans  Haand  blev  kold. 

—  Tak  være  Kong  Fredrik  for  Alt  hvad  han  gav! 
Hans  Grav  skal  os  være  en  Valfartsgrav: 

En  krøblet  Skare  har  han  gjort  stærk, 
Og  det  er  et  kraftigt  Underværk! 

Choral. 

Kongernes  Konge!    Du  som  gav 

En  Grundlov  i  vort  Bryst, 

Der  raaber  gjennem  Død  og  Grav 

Med  Domsbasunens  Røst; 

For  hvem  en  Kæmpegjerning 

Er  tit  en  Kæmpesynd,  — 

Du  række  ham  en  Drik 

Af  Din  Naades  dybe  Brønd! 

II. 

Fra  Dannevirke 
Til  Roskild  Kirke 
Gik  Toget  hen; 
Fra  Roskild  Kirke 
Til  Dannevirke 
Det  gaaer  igjen  ! 

Fra  stakket  Hvile 
Til  Kamp  paany, 
Fra  Sjælemesse 
Til  Vaabengny. 

Men  naar  det  gjælder, 
Og  Blodet  vælder 
Om  Thyras  Vold, 
Og  Kampen   skummer, 
Og  Faren  trommer 
Paa  Danmarks   Skjold, 
Da  kommer  Kongen 
Som  Skandsegjæst ! 
Hvergang  vi  sejre, 
Han  selv  vil  fejre 
Sin  Mindefest. 


156.     Asylbørnenes  Sangy 

December  1863. 

(I   »Frederik  den  Syvendes  BorneasyU   i  Aalborg.' 


Mel.     Lær  mig-,  o  Skov!   at  visne  glad. 

Vi  hørte  det,  skjont  vi  er  smaa: 
Nu  alle  Danmarks  Klokker  gaae 
Med  Sørgebud  om  Lande, 
Thi  nu  er  død  den  danske  Drot, 
Der  mente  os  og  hver  det  godt, 
Som  boer  ved  disse  Strande. 

Nu  er  den  døde  Konge  lagt 
Foruden  Kongeglands  og  Pragt, 
Kun  svøbt  i  Lin  det  hvide, 
Til  Hvile  hist  i  Roskilds  Chor  — 
Og  jeg  vil  mindes,  bli'er  jeg  stor, 
Hvad  jeg  om  ham  fik  vide: 

At  varmt  han  paa  sin  Kongestol 

Har  elsket  os  i  Fattigkjol 

Som  alle  Danmarks  Lande, 

At   han  var  jævn  trods  Kongesind 

Guds  Naade  nu  ham  bære  ind 

Til  Sol  bag  Dødens  Vande! 

Og  vi  det  sang,  skjønt  vi  er  smaa: 
Nu  alle  Danmarks  Klokker  gaae, 
Og  Hjerter  sukke  stille  — 
Gud,  der  har  lært  os  Kjærlighed 
Til  Hjemmet,  vogte  med  sin  Fred 
Vort  Fædreland,  det  lille! 


157.  Prolog 

ved 

Mindefesten  paa  det  Kongelige  Theater 

den  26de  December  1863. 


Da  Thyra  Danebod  (beretter  Sagnet) 
Fik  Bud  om  Sønnens  Død,    og  selv  nu  skulde 
Den  melde  til  sin  Husbond,  Gorm  hin  Gamle, 
Der  bar  saa  stor  en  Kjærlighed  til  Sønnen, 

At  Død  med  egen  Haand  han  havde  svoret 

Enhver,  der  engang  Sønnens  Død  forkyndte: 

Da  traadte  Dronning  Thyra  sørgeklædt, 

Og  af  en  sortklædt  Kvindeskare  fulgt 

Ind  i  den  sortbetrukne  Hal,  hvor  højbords 

Den  næsten  blinde  Konge  just  sig  bænked. 

Frem  for  sin  Drot  og  Husbond  traadte  Thyra, 

Og  i  Fortælling  om  en  Høg,  hvis  Fjedre 

Af  Krager  plukkedes  —  thi  paa  et  Krigstog 

Var  Sønnen   dræbt  —  indklædte  hun  sit  Budskab 

Om  Heltens  Død,  dog  uden  Navn  at  nævne. 

Dengang  hun  tavg,  paafulgte  dybest  Tavshed, 

Og  Hallen,  ellers  Munterhedens  Bolig, 

Nu  til  sin  egen  Stilhed  syntes  lytte. 

Men  paa  sit  Hynde  tavs  sad  Gorm  hin  Gamle; 

Dog  da  den  dybe  Stilhed  ej  fik  Ende, 

Da  stirred  rundt  han  med  sit  matte  Blik, 

Og  af  den  Dunkelhed,  der  traf  hans  Øje, 

Og  af  den  ængstelige  Tavshed  slaaet, 

Et  Skrækkens  Lys  med  eet  der  opgik  for  ham. 

Halv  ravende  fra  Sædet  han  sig  rejste 

Med  begge  Hænder  strakt  mod  Dronning  Thyra, 

Og  skjælvende  han  udbrød:   Hvi  er  Alting 

Omkring  mig  sort?    —  Hvi  tier  alle  Munde?  — 

Min  Søn  er  død!   —  Ja,  sikkert  er  han  død, 

Thi  hele  Danmark  sørger  —   — 

Saa  det  lød 
I  Landet  her  for  tusind  Aar  tilbage. 
Nu  sørger  atter  hele  Danmark  —  Atter 
Nu  for  sin  Dana-Ast  i  Sorg  gaaer  Folket. 
Sin  ædelbaarne  Søn  har  Danmark  tabt, 
Vor  Fredrik  har  vi  tabt,  vor  gode  Konge, 
Der  stod  ved  Roret  i  en  stormfuld  Tid, 

Der  styred  Danmarks  Baad  i  rørte  Vande 

Og  lemped  Farten  mellem  skjulte  Skjær. 

Nu  tumles  atter  Baaden  højt  paa  Bølgen 

Og  Stormen  tuder  højt  —  dog  ej  vi  skrækkes, 

Og  ej  vi  bæve  for  den  store  Rolle, 

Som  Skjæbnen  tildeelt  har  vort  lille  Folk. 

Til  Tvivl  og  Frygt  ej  heller  Fredrik  kjendte; 

Men  som  han  til  sin  Trøst  med  Lyst  nedsænked 

Sig  i  de  gamle  Tider,  fra  hvis  Dyb 

Han  hented  Danmarks  Fortidsminder  op 

Og  saae  i  dem  et  Pant  for  Danmarks  Fremtid: 

Saa  lad  et  Øjeblik  vort  Blik  ham  følge, 

At  ret  hans  danske  Sind  os  bliver  klart. 

Naar  denne  Scenes  Tæppe   snart  nu  hæves, 

Skal  i  det  Skuespil*),  der  stilles  frem 

For  Dig,  o  danske  Folk!  Du  skue  Roden 

Til  Nutids-Ondet,  hvoraf  Landet  lider. 

Thi  at  Kong  Valdemar  udstykked  Riget, 

Til  Erik  Danmark  gav,   til  Abel  Slesvig, 

Deri  Du  søge  Roden  til  vort  Onde, 

Der  ej  saa  let  nu  ryddes  ud,  thi  Roden 

Sex  Hundred  Aar  er  gammel.     Frem  af  Roden 

Blodtræet  skød:  da  fulgte  Brodermord 

Som  første  Frugt,  og  lang  Elendighed 

For  Folk  og  Rige,  til  med  hin  Kristoffer, 

Pantsætteren  af  Danmarks  Øer  og  Lande, 

Vanærens  og  Elendighedens  Maal 

Var  meer  end  fuldt;  thi  Undergangen  var  der. 

Men  Gud,  som  skjærmer  Folkene,  forlod  ej 

Det  danske  Folk  i  Nøden.     Frelsen  kom 

Og  Livet  kom  tilbage;  —  Dybt  i  Saaret, 


*)  Oehlensehlågers   »Erik  og  Abel«. 

Rodsaaret,  sad  dog  Pilens  Braad  endnu: 
Bestandig  Slesvig  adskilt  var  fra   Danmark, 
Bestandig  Slesvigs  Folk  i  To  adsplittet, 
Bestandig  Slesvigs  Fyrster  Danmark  fjendske. 
Paa  denne  Vis  Åarhundreder  randt  hen, 
Paa  Tidens  Hjul  Historien  ruiled  frem. 
Og  snart  ved  Klios  Fakkel  saaes  en  Valplads, 
Snart  onde  Raad  og  Rænker,  hvoraf  fremgik 
Tilsidst  den  Tilstand,  som  vor  Slægt  oplevede 
Paa  Spil  stod  atter  Slesvigs  Land,  og  da, 
Da  var  det  Fredriks  danske  Sind  sig  viste. 
Af  Landets  Fortid  mægtig  draget  til , 
Hendraget  mod  det  Land,  der  Vuggen  var 
For  vore  gamle  Sagn,  for  vor  Historie, 
Vor  Religion  —  for  Alt,  hvad  er  os  helligt: 
Svor  Fredrik  i  sit   Sind,   at  aldrig  Slesvig 
Fra  Danmark  skulde  skilles.     Da  han  talte 
Det  korte,  men  saa  indholdsrige  Ord, 
Hvorfor  hans  Navn  af  Danske  skal  velsignes 
Og  holdes  højt  i  Pris:  Det  skal  ej  skeel 
Fra  Danmarks  Rige  Slesvig  skal  ej  skilles: 
Det  skal  ej  skeel  — 

Men  Du,  o  danske  Folk! 
Du  som  har  Ordet  hørt  —  lad  Ordets  Gjenlyd 
Ej  blot  som  Echo  tone  fra  Dit  Bryst, 
Nej,  lad  Dit  Bryst  nu  være  Klippen,  hvor 
For  alle  Tider  Ordet  staaer  indgravet! 
Lad  i  Din  Prøvetid  —  thi  hvert  et  Folk, 
Som  hvert  et  Menneske,  har  Prøvetider  — 
Lad  i  Din  Prøvetid  hint  Ord  staae  Prøve! 
Et  herligt  Land  vort  lille  Danmark  er, 
Imellem  Syd  og  Nord  den  skjønne  Bro, 
Som  af  Naturens  egen  Haand  er  bygget. 

En  Vand-  og  Landvej  er  vort  Danmark  j  og 

Det  danske  Folk  et  Folk,  der  boer  ved  Vejen. 

Derfor  saa  videlystent  Folket  er, 

Saa  letbevægeligt,  og  derfor  vender 

Sit  Blik  det  snart  mod  Norden,  snart  mod  Sønden, 

Og  føler  sig  mod  Begge  draget  hen. 

Det  kan  ej  ændres  —  det  Naturens  Lov  er, 

Hans  Villie,  som  har  skabt  det  danske  Folk 

Og  sat  det  paa  den  Jordbund,  hvor  det  bygger. 

Men  denne  Jordbund  tør  vi  ej  opgive, 

Ej  mindste  Fodsbred  tør  af  den  vi  miste, 

Thi  denne  Jordbund  er  vor  Arv  fra  Gud. 

Derfor  med  Ærefrygt  vi  mindes  Drotten, 

Som   ej   blot  svor,  at  ej  det  skulde  skee, 

Men   som  til  Landets  Lov  ophøjed  Ordet. 

See!    paa  Kong  Fredriks  Kiste  lagde  nys 

De  danske  Kvinder  deres  Krands  af  Guld, 

Som  Hjertets  Tak  for  Friheds  gyldne  Gave. 

Men  ej  blot  Kvinderne  —  det  hele  Folk 

Med  Egeløv  sin  tabte  Konge  kroner. 

Vel  er  det  saa,  at  tit  Historiens  Dom 

Fra  Øjeblikkets  Dom  sig  vidt  adskiller, 

Dog  tør  vi  troe,  at  selv  for  fjærne  Tider 

Skal  dette  Vidnesbyrd  som  sanddru  gjælde: 

Daadrige  Aar  var  hine  femten  Aar, 

Hvori  Kong  Fredrik  førte  Danmarks   Scepter 

Og  aabned  Fribedsbanen  for  sit  Folk. 

Hans  Liv  var  Landets  Held  - —  hans  Død  dets  Sorg, 

Og  med   Taknemlighed,  som  ej  skal  svinde, 

Vandt  hele  Folket  Kr andsen  om  hans  Minde. 

158.     Frederik  den  Syvende. 

Et   Blad   af  Danmarks   konge -Krønike. 

Indbvdelsesskrift  til  Universitetets  Sørgefest  den  7de  Januar  1864. 


Et  Liv,  der  var  os  dyrebart,  er  endt, 
Og  Sorgen  ruger  over  Land  og  Rige. 
Hvis  det  forundes  mig,  skal  jeg  med  faa, 
Med  simple,  men  med  sanddru  Træk  berette, 
Hvi  Landet  sørger,  og  hvi  dette  Liv, 
Der  nu  er  endt,  var  dyrebart  for  Alle. 

I  vort  Aarhundreds  Midte  blev,  I  mindes, 
Kristian  den  Ottende  kaldt  bort  fra  Thronen; 
En  højtbegavet  Herre,  velforfaren 
I  Konsters  og  i  Videnskabers  Verden, 
Af  sjeldne  Talegaver  og  af  fin, 
Skarpsindig  Tænkning,  denne  rige  Medgift 
Endydermere  hævet  ved  en  mandig 
Og  skjøn  Personlighed.     I  mindes  ogsaa, 
At  det  var  ham,  der  gav  hint  nordre  Land, 
Engang  vort  Broderrige,  en  berømt 
Og  fri  Forfatning.     Dengang  var  han  ung, 
Befrugtet  af  den  nyere  Tids  Ideer; 
Men  os,  da  han  besteg  sin  Fædrethrone, 
Os  nægted  han  —  jeg  siger  det  med  Sorg  — 
Os  nægted  han  den  Frihed,  vi  os  vented  — 
Den  Frihed,  han  vel  mindst  os  kunde  nægte,  - 
Enten  han  nu  var  utro  mod  sin  Ungdoms 
Ideer,  eller  f rygted  Tidens  Ugunst, 
Frygtede  for,  dens  Fylde  var  ej  kommen. 

Hin  Uklarhed,  hin  Vaklen  i  Beslutning 
Var  ikke  god  for  Landet;  Kongens  Villie 

Fandt  Modstand  under  Folkets  indre  Gjæring, 

Og  han,  der  syntes  udseet  til  at  vorde 

En  rig  Velsignelse  for  Land  og  Folk, 

At  skulle  højt  beundres  for  sin  Visdom 

Og  elskes  for  en  fri  og  ædel  Stræben, 

Han  maatte  møjsomt  kæmpe  sig  igjennem, 

Han  maatte  see  enhver  sin  Handling  miskjendt. 

Paa  den  Tid  Kongen  døde,  gik  et  Uvejr 
Over  Europas  Lande,  mægtige  Lyn 
Forplanted  sig  fra  Land  til  Land  elektrisk. 
Ældgamle  Throner  rystedes  ved  Stødet, 
Og  Folkeslag,  der  hidtil  tavst  og  lydigt 
Saae  op  til  deres  Herskere ,  maaskee  kun 
Af  gammel  Vane,  greb  med  eet  de  Tøjler , 
Der  gled  af  Drottens  kraftesløse  Hænder, 
Hin  Uvejrsstorm,  der  rased  vildt  i  Tyskland, 
Gav,  som  I  vide,  Løsnet  til  det  Oprør, 
Der  brød  i  Holsten  ud,  og  Aar  for  Aar 
I  sejge,  trevne  Dønninger,  har  truet 
Ved  Tysklands  Bistand  vore  Kyster. 

Dette 
Var  den  bedrøvelige  Arv  Kong  Kristian 
Os  efterlod. 

Dog,  Herren  være  priset! 
Han  efterlod  en  Arv  foruden  denne. 

Den  Søn,  der  fulgte  ham  paa  Danmarks  Throne, 
Frederik  af  Navn,  var  noget  nær  i  Alt 
Forskjellig  fra  ham.     Dog  var  ogsaa  han 
Udmærket  ved  et  skjønt  og  mandigt  Ydre , 
Just  ej   et  imponerende  som  hin, 
Men  et,  der  hurtig  vandt  ham  Alles  Hjerter. 

Et   Træk  af  Godhed  lyste  fra  hans  Aasyn, 
Et  venligt  Sind  for  hver,   der  tyede  til  ham. 
Og  tilmed  var  han  munter,  var  en   Ven 
Af  Lystighed  og  Skjemt.     At  der  tillige 
Laae  i  hans  Væsen  Sands  for  Livets  Alvor, 
Det  lærte  man  først  længer  hen  at  kjende. 
Med  Konst  og  Videnskaber  var  han  vistnok, 
Saavidt  man  veed,  ej   synderlig  fortrolig. 
Han  var  Naturens   Son,  skudt  op  lidt  vildt, 
Hvis  uden  Konst,  saa  heller  ej  forkonstlet. 

Hvad  der  kan  meldes  om  hans  yngre  Aar 
Og  om   den  Tid,   da  han  var  Rigets   Kronprinds 
Og  sidste  Haab,  skal  ikke  her  berøres. 
Dog  dette  bør  I  mindes,  at  blandt  andre 
Hans  Ungdoms  Fata  foer  han  engang  ud 
I  længre  Tid  med  et  af  vore  Skibe. 
Det  var  en  Nordso-Fart.     Halv  saae  det  ud, 
Som  naar  en  Søn  i  Huset,   der  ej  ret 
Vil  trives  hjemme,   sendes  bort  tilsøes , 
For  der  at  lære  bedre  Tugt  og  Ave. 
Det  være,  som  det  vil,  hin  Fart,  mig  tykkes, 
Var  af  Betydning  for  hans  Fremtid,  var 
En   Vinding  for  ham.     Ja,   det  er  vel  sandt, 
Af  Stormens  kraftige  Tag  i  Sejlet  lærte 
Han  mangt  et  Ord,   der  skurred  i  von   Ore, 
Og  Kammeraterne,  der  var  ombord, 
Var  heller  ikke  stemte  for  det  Fine. 
Det  kan  I  gjerne  dadle.     Men  paa  hint 

Sortladne  Hav,  vor  Vej  til  Roes   og  Magts 
Der  var  det  desuagtet,  at  han  fik 
Den  rette  Daab  i  Danskhed,  i  vort  Spiw 
Den  rene  Klang,   der  fra  hans  Læbe  lod: 

Der  lærte  Søen  ham  at  tage  godt  . 

Fodfæste,  naar  den  Grund,  man  skulde  staae  paa, 

I  Søgang  slingrer,  og  naar  Bølger  brydes. 

Og  Aar  for  Aar  gik  hen.     Hans  Fader  døde, 
Og  han  blev  Konge,  uvant  til  at  herske, 
Og  uden  Tillid  til  sin  egen  Evne. 
Et  af  hans  Arvelande  var  i  Oprør, 
Og  Spørgsmaal,  saa  forviklede,  at  Faa 
Har  ret  formaaet  at  klare  dem  for  Verden, 
Blev  overladt  til  Kongen  at  faae  Bugt  med. 

Men  her  jeg  vel  tør  fatte  mig  i  Korthed; 
Thi  hine  Dages  mærkelige  Saga 
Er  tegnet  op  med  Skrift,  der  ej  gaaer  ud; 
Frederik  var  det,  der  med  uvant  Haand, 
Men  sikkert  Øje  for  det  nu  Fornødne, 
Greb  Styret,  og  med  fri  og  frejdig  Hu 
Gav  Folket  Frihed;  ham  det  var,  der  løste 
Enevoldsmagtens  Baand,  hint  Baand,  der  engang 
Med  underfundig  Kløgt  blev  snørt  om  Folket. 

Det  var  hans  første,  ypperste  Bedrift. 
Med  samme  Frejdighed  bestod  han  Kampen, 
Der  nu  blev  ført  mod  Overmagt  og  Rænker. 
Han  varetog  med  Kjækhed  og  Bestemthed 
Vor  og  sin  egen  Ret;  ja,  som  en  Skytsaand 
Han  stod  ved  Slesvigs  Grændse.     Aldrig  glemmes 
Hans  kongelige  Ord,  det  dyre  Løfte, 
Hvormed  vor  Ret  til  Slesvig  han  besegled, 
Hint  Ord,  der  blev  den  Dannevirkestilling, 
Han  bygged  om  vort  Land,  vort  Sprog,  vor  Ære. 

Hans  Valgsprog:  »Folkets  Kjærlighed  min  Styrke«, 
Det  gjaldt  nu  ogsaa  omvendt:  Folkets  Styrke 
Var  Kongens  Kjærlighed  til  det  og  Landet. 
Og  intet  Offer  skyet  blev,  og  Livet 
Blev  villig  givet  hen,  i  Tillid  til 
Hans  Ord,  hans  fri  og  kongelige  Tilsagn. 

Thi  som  han  selv  var  trofast  mod  sit  Folk, 
Hang  ogsaa  Folket  trofast  ved  sin  Konge. 
Og  skjønt  han  vel  forstod,  med  myndigt  Sind 
At  holde  paa  den  Værdighed,  ham  tilkom, 
Dog  var  der  ligefuldt  et  stille  Forbund 
Imellem  ham  og  os,  thi  hvad  han  vilde, 
Det  vilde  han,  som  var  han  En  af  Folket. 

Hvis  I  vil  vide,  hvad  han  var  for  Danmark, 
See  til  hans  Samtid,  lyt  til  hine  Løfter, 
Udlandets  Konger  gav,  da  Nøden  tvang  dem, 
Løfter,  der  alle  traadtes  under  Fødder. 
Og  mindes  dette:  mens  Europas  Fyrster 
Med  Rædsel  flygtede  for  Folkets  Had, 
Sad  han  paa  Thronen  tryg,  og  det  var  Folket, 
Der  stod  om  Thronen  som  dens  Værn  og  Livvagt. 

Han  kom  uventet  og  i  Nødens  Time. 
I  Nødens  Time  blev  han  atter  bortkaldt , 
Uventet,  brat  og  i  sin  bedste  Kraft. 
Slesvig,  det  Land,  han  agted  at  forsvare 
Til  Dødens  Stund,  det  tog  hans  sidste  Suk. 

En  Sorg  foruden  Lige  greb  alt  Folket. 
Forfærdet  lyttede  hver  Vraa  i  Landet 
Til  dette  Budskab:    »Kongen  er  kaldt  bort, 
Vor  bedste  Ven,  den  Uerstattelige  ! » 

Endt  er  Kong  Fredriks  Liv,  hans  Navn,  hans  Minde 
I  Folket  uudsletteligt,  hans  Daad 
Hjemfalden  til  Historien;  dens  Musa 
Vil  upartisk,  med  lyse  Træk  bevare 
For  Efterverdenen  hans  Livs  Bedrifter. 

Vor  Horizont  er  mørk  i  denne  Stund. 
Dog  —  vi  har  lært  i  tunge  Trængsels-Tider 
At  stole  paa  et  Forsyn  ved  vor  Side, 
Ved  Retfærds  Side,  ved  den  gode  Sags; 

Og  dette  Forsyn,  det  er  vor  Fortrøstning, 
Vil  opretholde  Syvende  Frederiks  Løfte, 
Bevare  Land  og  Rige,  og  beskjærme 
Hans  Efterfølger  paa  den  danske  Throne. 

Thi  vil  vi  mandigt,  uden  at  forsage, 
Imødegaae  hvad  os  vor  Fremtid  bringer. 


159.     Ved  Universitetets  Sørgefest  for  Højsalig 
Kong  Frederik  den  Syvende 

den  7de  Januar  1864. 


Før  Taleii: 

Nys  førtes  Kongen  bort  paa  sorten  Baare, 
Den  gode  Konge,  der  var  Landets  Trøst, 
Og  paa  hans  Kiste  faldt  vor  tunge  Taare, 
Mens  Bølgen   sukked  ved  den  danske  Kyst. 

I  Farens  Stund,  da  Oprør  vilde  raade, 
Da  Løgn  og  Frækhed  trodsed  Retfærds  Aand, 
I  Stormens  Tid,  da  Landet  stod  i  Vaade, 
Blev  Kongespiret  givet  ham  i  Haand. 

Nu  er  han  død,  nu  raser  Stormen  atter, 
De  trænge  frem  med  Trods  og  Overmagt, 
Og  Trudsler  blande  sig  med  Haan  og  Latter, 
Med  Løgnen  har  igjen  de  sluttet  Pagt. 

Vi  er  kun  Faa,  og  de  ej  Skaansel  kjende, 
De  bruse  frem  som  Havets  vilde  Flod; 
Gud,  giv  os  Kraft  til  Faren  bort  at  vende 
Som  danske  Mænd  med  kjækt  og  roligt  Mod. 

Paa  Herrens  Himmel  Haabets  Stjerner  tindre, 
I  mangen  Kamp  beskjærmed  han  vor  0; 
Ved  Sorg  og  Smerte  renser  han  vort  Indre, 
Thi  maatte  Danmarks  gode  Konge  døe. 

Kun  Herren  veed,  hvordan  sig  Alt  skal  vende, 
Hvad  Vind  der  blæse  skal  paa  Tidens  Hav; 
Men  vi  vil  aldrig  Danmarks  Fane  skjænde, 
Det  vil  vi  love  ved  vor  Konges  Grav. 

160.  Efter  Talen: 

Mens  Oprør  og  Vold  hans  Rige  trued, 
Mens  Lynet  blinked  i  Kampens  Nat, 
Med  kongeligt  Blik  han  paa  Folket  skued, 
Han  sagde:   »Jeg  gi'er  Jer  min  bedste  Skat!« 
Saa  skjænked  han  Frihed  i  Landet. 

17* 

Da  glimted  der  Straaler  i  Danmarks  Øje, 
Da  flammed  Nordlys  i  Himlens  Sal, 
Da  maatte  selv  Frækhed  og  Løgn  sig  bøje, 
Og  Fjenderne  blegned  og  sank  paa  Val; 
Thi  Frihed  blomstred  i  Landet. 


Og  Tidens  Kløgt,  der  ej  meer  var  bunden, 
Sin  Tryllestav  over  Danmark  svang, 
Og  meer  blev  i  femten  Aar  der  vanden, 
End  før  i  hundred  Vintres  Gang; 
Thi  Frihed  hersked  i  Landet. 


Ja,  Frihed  den  er  nu  Danmarks  Fane, 
Den  vil  vi  værge  med  Liv  og  Blod; 
Den  skal  ingen  jordisk  Magt  os  rane, 
Og  aldrig  skal  Fjenden  den  træde  med  Fod; 
Thi  Kongen  værner  om  Landet. 


161.     Til  Danmark. 

(December  1863.) 


Det  gaaer  mod  Vintertide  —  dog  der  høres 
Til  fjærne  Lynglimt  stærke  Tordenbrag, 
Og  medens  Jorden  hviler,  rundt  oprøres 
Den  Luft,  vi  fik  til  Liv  og  Aandedrag, 

Det  gjælder  Dig,  o  Danmark!  Atter  føres 
I  Storm   og  Kamp  og  Balder  frem  Din   Sag; 
Dog  trøst  Dig!    Er  i  Rummet  end  Du  liden, 
Du  er  en  Stormagt  dog,  i  Kraft  af  Tiden. 


Ældgamle  Land!  hvis  Hædersminde  stiger 
Ned  fra  en  Oldtid,  tusindaarig,  graa; 
Du  førstefødte  blandt  Europas  Riger, 
Og  som  vi  haabe  vil,  skal  sidst  forgaae; 
Sagnrige  Danmark!    hvem  ej  Lykken  sviger, 
Naar  Ærens  blanke  Tegn  Du  agter  paa: 
Hæv  Dine  Blik!    Thi  see,  fra  Syd  det  lyner, 
Dit  Folk  har  Uro,  Dine  Skjalde  Syner. 


—  Jeg  stod  ved  Vandet.    Sol  var  alt  nedrunden 

Og  Mørket  over  Havnen  bredte  sig, 

Hvor  Folket  samled  sig  i  Aftenstunden, 

Foventende  sin  døde  Konges  Lig. 

Fra  Slesvig  ført,  hvor  Livets  Gnist  var  svunden, 

Det  ankred  nys  i  Hovedstadens  Vig, 

Og  hilset  af  den  aabne  Reds  Kanoner 

Det  Havnen  nærmed  sig  med  Sørgetoner. 


Af  Danebroge  dækt  og  saluteret 
Den  sorte  Kiste  stod  i  Skibets  Stavn, 
Der  langsomt  frem  ved  Aarekraft  bugseret, 
Gled  ind  i  Dybet  af  den  stille  Havn. 
Men  Havnen  selv,  med  Blus  illumineret, 
For  Kongeliget  aabned  vidt  sin  Favn 
Og  modtog  Følget,  i  en  talrig  Skare 
Af  Baade,  der  bag  Liget  Fakler  bare. 

Saaledes  tyst,  mens  Nat  og  "Mulm  fremskrider, 
Gled  over  Bølgen  Sørgetoget  hen, 
Imellem  Folket,  der  paa  begge  Sider 
Bekymret  stirred  mod  sin  døde  Ven. 
Dog  medens  Sorgen  frem  med  Toner  glider, 
Og  Vandets  Spejl  dens  Billed  gav  igjen, 
Drog  fra  de  Lys,  der  spillede  paa  Voven, 
Et  andet,  evigt  Lys  mit  Blik  mod  Oven. 


Thi  ovenfor  —  højt  over  Sorgens  Scene  — 
Højt  over  Folket  —  over  Grav  og  Død, 
Udspændtes  Himlens  mørke  Hvalv,  hvis  rene, 
Hvis  vinterklare  Stjerner  frem  just  brød. 
I  al  den  Glands,  som  Nattens  Lys  forlene, 
Sig  aabned  for  mig  Evighedens  Skjød, 
Og  der.  —  hvor  Vinden  Taagerne  bortfejed  — 
Der  blev,  o  Fædreland!  Din  Skjæbne  vejet. 


Jeg  saae  Din  Lod  —  jeg  saae  i  Stjerner  skrevet 
Hvad  Tiden  snart  udfolder  for  Dit  Blik; 
Med  Skjæbnen  vejet  saae  jeg  Frihedsbrevet, 
Som  af  Din  døde  Konges  Haand  Du  fik. 
Hvad  Dig  som  Gave  her  var  skjænket  blevet, 
Hist  som  et  Himlens  Krav  til  Dig  fremgik; 
Thi  Dommen  lød:  Din  Friheds  Vej  Du  finde! 
Hvad  Dig  blev  skjænket,  skal  Du  selv  nu  vinde! 


Og  just  som  Dommen  lød,  gik  i  det  Høje 

Din  Lod  i  Fremtidssyner  mig  forbi: 

Jeg  saae  Din  Kamp,  Din  Strid,  Din  Sorg,  Din  Møje, 

Tilsidst  ved  Maalet  dog  jeg  saae  Dig  fri. 

Da  sænked  jeg  med  Tillid  ned  mit  Øje, 
Og  frygtløs  saae  jeg  hen  ad  Dødens  Sti, 
Hvor  Kongen  førtes  bort  med  Sørgetoner: 
Hans  frelste  Kongeværk  dog  Tiden  kroner! 


Men  Du,  o  Danmark!    Du,  der  lig  en  Enke 
Har  hyllet  Dig  i  Sorgens  sorte  Flor, 
Og  i  Dit  Tab  Din  Tanke  helst  gad  sænke, 
Helst  see  tilbage  mod  de  svundne  Spor: 
Din  Stilling  og  Din  Fremtid  Du  betænke  ! 
Du  selv  skal  svare  nu  for  Hus  og  Jord, 
Du  selv  skal  høste  Æren  eller  Skammen: 
Thi  tag  som  myndig  Kvinde  nu  Dig  sammen! 


Send  ej  til  alle  Sider  Dine  Blikke, 

Som  søgte  rundt  Du  Venner  i  Din  Nød. 

Hvis  Du  har  Venner,  og  de  Hjælp  Dig  skikke, 

Tag  den  med  Tak  og  bliv  ej   derfor  rød; 

Men  selv  tør  ikke  Du  gaae  om  og  tigge, 

Tør  ikke  lægge  Hænder  nu  i  Skjød, 

Tør  ikke  plage  Verden  nu  med  Bønner; 

Thi  glem  ej,  Danmark!  Du  har  voksne  Sønner. 


Har  for  Din  Dør  endog  sig  Fjenden  lejret, 
Ja,  brød  i  Huset  selv  med  Vold  han  ind, 
Du  mangengang  har  over  Voldsmænd  sejret, 
Og  Sejr  forjættet  er  det  faste  Sind. 
Da  Du  var  ung,  som  Avner  Du  bortvejred 
Med  tyske  Hjerner  Tysklands  Hjernespind, 
Og  skulde  da  som  gammel  Du  forsage? 
Nej,  nu  Dit  Forsvar  Dine  Sønner  tage  ! 

Hver  griber  til  sit  Vaaben,  for  at  fremme 
Som  Dannemænd  det  ægte  Daneværk; 
Og  Faren  mødende  vi  ej   vil  glemme 
Vort  gamle  Valgsprog:  Enighed  gjør  stærk. 
Trøst  Dig,  o  Moder!    Som  Du  æres  hjemme, 
Saa  af  Din  Fjendes  Hyl  Din  Hæder  mærk! 
Ja,  trøst  Dig!    Er  i  Rummet  end  Du  liden, 
Du  er  en  Stormagt  dog  —  en  Magt  i  Tiden ! 


TILLÆG. 

jNTorske    og    svenske    Digte, 


1.    Hans  Majestæt  Kongen  af  Danmark. 

(Ved  det  skandinaviske  Naturforskermøde  i  Stockholm  d.  18de  Juli  1851.) 


JLlur  vanlig  Fredens  Engel  stråcker 
Sin  vinge  ofver  Frtdriks  land! 
Ej  mera  krigstrompeten  våcker 
Ur  natten,  lyst  af  hyddors  brand. 
Den  fria  vimpeln  åter  flaggar 
Kring  bolja  blå,  från  strand  till  strand, 
Och  skordens  gull  i  hosten  vaggar, 
Der  blodet  drankte  vårens  land. 

År  det  en  drom,  att  der  så  nåra 
Forderfvet  stod  med  bruten  dam? 
Nej,  Danmarks  storhet,  Danmarks  ara 
Som  sanning  står  ur  drommen  frain. 
Så  flåckfri  som  vår  vinters  drifva 
År  fadrens  skold  ock  skall  den  bli, 
Och  på  dess  rand  skall  Nornan  skrifva: 
»Hvad  som  år  Danskt,  skall  Danskt  forbli.« 

Med  liljekorsad  purpurfana, 

Med  Danmarks  skyddsbild  —  Danebrog  — 

Du  troget  foljde  samma  bana, 

På  hvilken  fjerde  Christian  drog, 

Och  Danmarks  framtid  blickar  åter, 
Som  ur  en  vårsky  stjernans  glans, 
Och  åter  Saga  vrida  låter 
Kring  Skoldungs-lockan  segrens  krans. 


Kong  Frederik  den  Syvende  ved  Landstigningen 
i  Malmø 

d.  17de  Juni  1860. 


Kung  Fredrik  har  på  Skånes  strand 

Vår  helsning  tag! 
Vid  Sig  och  gamla  Sveas  land 
Kung  Carl  med  redlig  broderhand 
Har  fastat  Dig  i  vånskapsband 

Från  ungdomsdag. 
Men  har  vår  Carl  en  trogen  van 
Hans  trogna  folk  ock  eger  den; 
Se  derfor  kring  Dig,  Kung!   och  vånner  kånn. 

I  kårlek  Du  Din  styrka  har, 

Så  sjelf  Du  sagt. 
På  den  Du  hvarje  dag,  som  far, 
Af  Danafolkets  hjerta  tar 
Och  ger  tillbaka  månget  svar, 

Som  okt  Din  makt; 
Och  derfor  vordnadsfullt  for  Dig 
Det  svenska  folket  bojer  sig, 
Och  genom  jubel  går  till  Carl  Din  stig! 

3.    Kongens  Fest  for  Studenterne  i  Normandsdalen 
ved  Fredensborg 

den   16de  Juni   1862. 

Hilsen  fra  de  norske  Studenter. 


Hil  Dig  i  Dine  Bøges  Hal 
Kong  Fredrik  Folkekjære!  — 
Lad  Normands  Sang  i  Normandsdal 
Nu  højt  Din  Pris  frembære! 
Her  samles  nu,  hvad  skiltes  ad, 
Her  Fortid  hilser  Fremtid  glad, 
Her  suser  hvert  et  Skovens  Blad 
Om  danske  Kongers  Ære!   — 

Blandt  dem  et  Navn  indridset  staaer 

I  Ejdsvolds  Bjælkestue, 

Det  Navn  vist  aldrig  der  forgaaer 

Saa  lidt  som  Friheds  Lue! 

Det  er  Din  Faders,  ædle  Drot!   — 

Han  hjalp  at  bygge  os  vort  Slot  — 

Nu  gjør  det  os  saa  hjertegodt 

Hans  bolde  Søn  at  skue. 

Din  Faders  norske  Ungdomsværk 
Har  Du  i  Danmark  fremmet, 
Paa  nordisk  Vis  med  Folket  stærk 
Har  Du  mod  Vold  Dig  stemmet. 
Du  løste  her  forældet  Baand  — 
Med  Broderkongen  Haand  i  Haand 
Du  gaaer  foran,  i  Nordens  Aand, 
Til  Daad  for  Fædrehjemmet! 

Thi  veed  vi  vel,  her  af  Dit  Folk 

Maae  Du  højtelsket  være; 

Du  trænger  ej  til  anden  Tolk 

At  bringe  frem  Din  Ære. 

Dog  vil  Du  tage  venlig  hen 

De  Norskes  Hyldest  her  igjen : 

Hil  Danmarks  Drot!  Hil  Nordens  Ven, 

Kong  Fredrik  Folkekjære! 


Hilsen  til  Kong  Frederik  den  Syvende  fra  Lun- 
denserne ved  Festen  i  Normandsdalen 

den  16de  Juni  1862. 


O  Konung,  soner  af  en  att, 
Som  trofast  aktat  lag  och  rått, 

Med  vordnad  nalkas  Dig! 
Vi  dragit  ut  från  Svea  land 
Till  lek  ej  blot  på  Danas  strand, 
Men  for  att  knyta  på  de  band, 

Vår  framtid  onskar  sig. 

Vid  gastbesoket  hos  Ditt  folk 
År  sangen  vår  forhoppnings  tolk 

For  Dig,  Du  adle  Drott! 
Din  ara  lange  varit  spord 
Uti  den  loftesrika  nord; 
Om  Dig  har  talats  månget  ord, 

Att  Du  Din  tid  forstått. 

Din  ed  till  friheten  Du  holl, 
Din  tro  ej  svek,  Ditt  mod  ej  foll 

Bland  farar  utan  tal: 
Når  stormen  grep  Din  fana  god, 
Nar  himmelen  var  rod  som  blod, 
Och  når  Din  borg  i  lågor  stod 

Och  lyste  fjåll  och  dal. 

Si,  profningen  var  lang  och  svar, 
Men  Gud  gaf  åter  goda  år 

Med  sol  och  blida  regn. 
Med  framgång  blef  Ditt 'folk  belont, 
Ur  striden  gick  Du  lagerkront, 
Och  fridens  ax  forgylles  skont 

Cti  Din  spiras  hagn. 

Som  forr  så  tånka  nordens  man: 
Hur  dagens  vindkast  vexla  an, 

Till  seger  år  Din  gang ! 
En  kung  som  Du  år  kårlek  vård, 
Har  i  beredskap  goda  svård  — 
Tag  mot  vor  fria  hyllningsgård 

Och  svenska  gossers  sang! 


5.     Ved  Frederik  den  Syvendes  Afrejse  fra  Malmø 

den  29de  Juli  1863, 
hilsedes  han  med  følgende  dansk-svenske  Sang. 


Forrån  Du  går  ifrån  den  svenska  stranden, 
Der  Du  så  trygg  som  i  Ditt  hera  har  gått, 
Rack  oss  engang  ånnu  till  afsked  handen 
Vår  konungs  vån   —   Du  folke-kåre  Drott! 

Val  år  den  hård,  den  hånd,  som  vi  Dig  bjuda, 
Men  liksom  stålet  år  den  fast  också; 
Och  når  till  strid  Ditt  fåltrop  vill  os  buda, 
Till  Danmark  hån  strax  ila   »gossar  blå«. 

Thi  Venskab  nu  omslynger  fast  de  Grene, 

Som  spired  op  fra  Asa-Ættens  Rod> 

Den  er  det  Baand,  som,  Norden  at  forene, 

Blev  hærdet  godt  i  vore  Fædres  Blod; 

Och  detta  band  forsonande  sig  slingrar 

Kring  kronorne  i  dessa  grenars  topp, 

Och  hatets  moln  och  tvedragtens  det  skingrar  — 

Det  år  och  blir  vart  basta  framtidshopp. 

Heil  Danakung!    Dig  segren  alitid  folje 

I  kampen  for  Din  åra,  for  Ditt  land! 

»Rolf  Krake«   snart  skal  bort  fra  Sundets  Bølge 

Din  Fjendes  Flaade  jage  op  paa  Strand. 

Må  Gud  Ditt  lif  —  o  Konung!  lange  skydda, 

Det  gamle  Danmark  og  Dit  Folk  til  Held! 

Den  bonen  går  ifrån  palats   och  hydda  — 

Den  følger  Dig  ombord  som  Lods  ikveld. 

6.  i 

Kong  Frederik  den  Syvende. 


Nu  tabte  vor  Konge  en  fuldtro  Ven! 

Og  Nordens  Sag 
Dybt  sænker  sin  Fane  og  følger  hen 

Paa  Begravelsens  Dag. 
Men  Danmark,  men  Danmark  fik  dybeste  Smerte, 
Nu  brast  deres  varmeste,  største  Hjerte, 

Nu  brast  deres  bedste 

Landefæste, 
Nu  staar  der  et  Skrig  over  Kongens  Død 
Som  fra  Mænd  i  Nød. 

Til  Danmarks  Frelse  den  Mand  blev  født, 

Som  her  er  død. 
I  Ungdommen  blev  han  fra  Hove  stødt  — 

Til  Folkets  Skjød. 
Der  trivdes  han  godt,  og  der  voxte  han  sammen 
Med  Bønder,  Matroser,  i  Fare,  i  Gammen. 

Ham  Skole  blev  givet 

Af  selve  Livet  — : 
Da  Snaren  var  færdig  for  Danmarks  Land,  — 
Var  ogsaa  han! 

Det  viste  sig  strax,  han  var  bondedum 

Paa  deres  Kneb; 
Forrædernes  fineste  Kløgt  skjød  Bom 

Paa  hans  Smule  Begreb. 
Han  vidste  jo  bare  hvad  Folket  tænkte, 
Og  derfor  i  Faren  dem  Frihed  skjænkte, 

18 

Og  vilde  det  Hele, 

Og  ikke  dele, 
Og  holdt  en  Tale,  ej  lang,  kun  det: 
»Det  skal  ej  skee!« 

Saa  stod  han  tilrors  som  en  god  Matros 

I  Stormens  Hurra, 
Han  vilde  ikke  ha'  større  Ros ; 

Men  den  skal  han  ha' ! 
Han  vendte  strax  Bougen  mod  Nord,  og  saa  laae  den 
I  Stille,  i  Stormvejr,  i  Snefog  og  Fraaden;   — 

Det  hele  Rige 

Snart  maatte  sige : 
»Han  er  nok  ikke  saa  dum  endda, 
For  dette  gaar  bra!« 

Nu  raabte  han  netop  paa  Dæk  hver  Mand; 

Thi  det  trak  op. 
Nu  svartes  der  netop  fra  Masten:  Land!  — 

Nu  netop: 
Da  tabte  han  Roret  af  trofaste  Hænder 
Og  sank  i  Døden,  mens  Skuden  vender  .  .  . 

—  Nej,  ikke  vender; 

De  Kursen  kjender: 
Staa  sammen  nu,  Danmarks  hver  eneste  Mand,  — 
Hold  frem  som  han! 

Det  var  just  hans  Ære:  staa  jevnt  i  Lag 

Og  ej  ta'  Plads, 
Men  bredved  de  Andre  sit  ærlige  Tag 

Foruden  Stads. 
Nu  høste   de  Frugten:   hver  Mand  staar  øvet, 
Heelt  ned  til  Soldaten  saa  tro,  saa  prøvet ! 

Det  kan  ikke  slingre, 

For  mange  Fingre 
Har  fast  i  Roret,  formange:    >  Hurra, 
Mod  Nord  endda!« 

Der  er  ikke  Andet  at  gjøre  nu 

End  at  holde  ud, 
Staa  Vagt  i  Mørket,  men  uden  Gru 

Med  Tro  paa  Gud. 
Her  er  dumpt,  her  er  stilt,  her  er  Længsels  Vaandef 
Hver  staar  og  lytter  med  halvkvalt  Aande,  — 

Her  er  Ventetider,  —  — 

Indtil  omsider 
Det  rødmer  i  Luften  med  lyse  Drag: 
Det  er  Handlingens  Dag! 


7.  i 

Fredrik  den  sjnnde. 


Det  kom  ett  bud  från  Slesvigs  strand 
Från  Glycksborgs  gamla  slott: 

»Kung  Fredrik  år  dod,  er  konungs  van, 
Den  folkelige  drott!«   — 

Vi  lyssnade  håpna.  vi  trodde  ej 

Det  olycksfulla  bud; 
Han  stod  ju  vid  Dannevirke  nyss 

I  helsans  fulla  skrud. 

18* 

Med  mod  och  hopp  i  trofast  blick 

Han  nordens  vårn  besåg, 
Han  fann  det  starkt,  och  han  gladde  sig 

Allt  i  sin  årliga  hag. 

Han  s  åg  det  tålde  nog  en  dust 

Af  tyska  kulor  igen, 
Och  visste  att  om  det  foll,  bakom 

Stod  an  en  mur  —  af  man ! 

Nu  ar  han  dod  från  sitt  ådla  vårf 

Och  från  sitt  kara  land, 
Och  spiran  i  odesdiger  stund 

Sjonk  ned  ur  hans  matta  hånd. 

Och  Danmark  sorjer  djup  en  sorg, 

Det  faller  bittran  tår, 
Det  vet  hvad  det  egde  i  honom,   —  men 

Det  vet  ej  hvad  det  får. 

Re'n  lystne  ornar  flaxa  kring 

Det  frihetsarf  han  gaf, 
Och  sveket  bryner  redan  sin  dolk 

Mot  stenen  på  drottens  graf 

Och  Tyskland  jubkr  att  han  foll 

Den  nordens  våktare  god, 
Den  siste  attling,  men  baste  ock 

Af  Oldenborgarnes  blod. 

Men  kring  hans  bår  som  bedersvakt 

Ett  folk  i  sorg  står  sånkt, 
Ett  folk  som  vet  hvad  han  adelt  gjort, 

Och  velat  an  mer  och  tankt. 

Ett  folk  som  sjelfmant  han  frihet  gaf, 

Och  som  betalt  sin  skuld 
Till  den  adle  gifvarn,  i  lif  och  død, 

Med  varmaste  karleks  guld. 

Och  nordens  himmel,  nyss  så  klar, 

Står  nu  af  moln  betåckt, 
Och  medeltidsmånnen  vid  Elbens  strand 

De  larma  på  nytt  så  kåckt. 

Men  lugnt  stige  drotten  i  grafven  ner 

Och  hvile  på  sin  bragd, 
Ty  med  skonare  minne  blef  ingen  kung 

Af  sitt  folk  i  hogen  lagd. 

Ja,  lugnt  han  stige  ned  i  graf, 

Ty  till  sitt  lands  forsvar 
Han  lemnat  ett  enigt  och  kraftigt  folk, 

Som  sjelf  han  pånyttfodt  har. 

Och  lugnt  kan  han  stiga  i  grafven  ner; 

Ty  vånnen  som  han  vann 
Skall  hålla  det  svurna  fostbrodralag 

I  ara,  som  en  man. 

Viss  vare  han  att  ej  hans  namn 
Forklingar  med  hans  makt; 

Nej !  ljuda  det  skal  kring  nordens  land 
An  lange,  från  trakt  till  trakt. 

Ty  kanske  mogen  snart  den  år 

Den  tanke,  forntid  gaf, 
Och  stiger  forkroppsligad  upp  i  glans 

Som  en  blomma  ur  drottens  graf. 

Och  ligger  den  an  i  många  år 

Som  fro  i  folkens  brost, 
Så  kommer  likvål  en  gang  den  stund 

Då  den  talar  med  våldig  rost. 


Och  då  skola  trenne  eniga  folk 

Till  konungagriften  gå, 
Och  rista  i  marmorn  den  domen  in: 

»Han  var  en  konung  som  få.« 


8.    Frederik  den  Syvende. 


Despoter  skilte  Nordens  Veje; 

Vi  skifted;  Huset  var  saa  armt  paa  Gnid; 

Hver  tog  sit  Odelsgods  og  Eje, 

Og  brak  og  øde  laa  det  sorte  Muld. 


Men  vi  tog  forlods  dog  den  høje  Døde, 
Den  norske  Kronprinds,  Folkets  Lyst; 
De  første  Hyldningstoner  løde 
Til  Fredrik  fra  vor  Klippekyst. 

Vor  var  han  først;  i  Norges  Dale 
Bandt  til  hans  Navn  sig  først  et  Haab; 
Han  fik  fra  Ej ds volds  høje  Sale 
Sin  Ungdoms  første  Frihedsdaab. 

Vor  var  han  først;  —  af  Skjæbnen  baaret 
Snart  atter  fra  den  norske  Gran, 
O,  glem  ej  Danmark:  Han  var  kaaret 
Først  i  Dit  gamle  Broderland ! 

Han  skued  der  den  Kraft,  som  gjemmes 
I  Klippen  og  i  Fossens  Brus; 
Han  Vished  tog,  at  Lykken  fremmes 
Ved  Frihed  kun  i  eget  Hus; 

At  som  en  Bro  den  binder  sammen 
Hvad  skilles  ved  det  dybe  Hav; 
—  Han  saae  det  i  de  Unges  Gammen 
Og  Slesvigs  store  Brodergrav. 

Han  glemte  ej,  at  han  var  kaaret 
I  Danmarks  gamle  Broderled; 
Og  trende  Kroner  har  han  baaret 
I  hele  Nordens  Kjærlighed. 

Vor  var  han  først,  men  Nordens  til  det  Sidste: 
Dets  Enhed  i  hvert  løsnet  Baand  han  bandt; 
Og  tre  Nationers  Graad,  som  randt, 
Er  Pagtens  Segl  ved  Fredriks  Kiste. 


9.     De  to  Venner. 


Der  vandred  to  Venner  i  grønne  Lund 
Ved  det  friske,  blaanende  Øresund. 

Det  var  to  mægtige,  gjæve  Mænd  — 
Knapt  Norden  faaer  see  deres  Lige  igjen. 

Den  Ene  var  Konge  i  Danevang, 
Hvor  Kornet  bølger  til  Nattergal- Sang. 

Den  Anden  hersker  i  Fjeldenes  Slot 
Og  tvende  Kroner  bærer  den  Drot. 

De  To  gik  sammen  i  grønnen  Lund 
Og  saae  hinanden  til  Sjælens  Bund. 

De  rakte  hinanden  Kongehaand, 
Forenet  var  Norden  i  deres  Aand. 

De  loved  hinanden  med  Haand  og  Mund 
At  holde  sammen  i  Farens  Stund. 

Deres  Folk  med  Fryd  den  Pagt  monne  see 
Selv  ere  de  Folk  jo  Brødre  tre. 


Der  trued  fra  Sønden  et  farligt  Vejr, 
Og  Dankongen  rejste,  at  bygge  sin  Lejr. 

Han  bygged  saa  frejdig,  hans  Ret  var  jo  god, 
Hans  Folk  stod  hos  ham  med  enigt  Mod. 

Og  bag  sig  han  vidste  den  faldtro  Ven 
At  holde  paa  Fjeldet  Vagt  igjen. 

Da  kom  over  ham  en  Helsot  brat  — 
Han  lukked  sit  Øje  i  Dødens  Nat. 

Nu  blev  der  i  Danmark  den  bittreste  Vee, 
Et  Folk  i  Taarer  man  der  fik  see. 

Dødsklokken  klager  fra  By  til  By, 

Mens  Danmarks  Fjender  juble  i  Sky. 

Tung  over  al  Norden  sank  den  Sorg  — - 
Men  tungest  paa  Vennen  i  Stockholms  Bor£ 


Er  og  hin  Pagt  nu  med  Vennen  død? 
Skal  Danmark  lades  alene  i  Nød?  — 

Skal  det  nu  til  Fremmede  stilles  hen, 
Om  Danmark  maa  ejes  af  nordiske  Mænd? 

Den  kjender  ej  Nordens  Fostbroderlag, 
Som  for  Alvor  kan  spørge  saa  i  den  Sag. 

Den  kjender  ej  Ridderkongen  i  Nord, 
Som  kan  tænke,  at  byde  ham  sligt  et  Ord. 

Ak,  vel  er  han  død,  hans  kongelig  Ven  — 
Men  lever  dog  end  i  sit  Folk  igjen! 

Det  danske  Folk,  som  var  Eet  med  ham, 
Den  Nordens  Formur,  stærk,  uden  Bram. 

Med  det  vil  Kong  Carl  mindes  den  Stund 
Han  gik  med  Fredrik  i  grønnen  Lund. 

Med  det  vil  han  holde  den  dyre  Pagt 
Hvori  al  Nordens  Fremtid  er  lagt. 

Hans  tvende  Folk  ville  hjælpe  med  Lyst 
Den  gjælder  og  dem,  den  nære  Dyst. 

Thi  vel  blev  det  hele  Nordens  Død 
Om  Broder  forlod  sin  Broder  i  Nød. 


Anmærkninger. 


1,  Nr.  3.  —  A  ristian  VIII.  den  norske  Friheds  Giver,  havde 
ikke  villet  indrømme  Danmark  den  samme  Frihed,  han 
som  ung  havde  givet  vort  Naborige.  I  sine  sidste  Leve- 
dage beskæftigede  Kristian  VIII  sig  dog  med  et  Forfat- 
ningsudkast,  som  imidlertid  laa  hen,  og  hvis  Grandtræk 
forst  saae  Lyset  efter  hans  Død,  rigtignok  kun  til  liden 
Glæde  for  hans  Folk,  ti  det  grændsede  meget  nær  til 
Slesvig-holsteinisme.  At  Kongen  skulde  have  overgivet 
sin  Søn  et  Forfatningsudkast,  eller  raadet  ham  til  at  give 
sit  Land  en  Forfatning,  troede  man.  i  de  Dage.  han  droges 
med  Døden,  at  vide,  og  det  er  dertil  Troels  Smith  sigter 
(Nr.   1.    Side   3): 

Mon  ej,  før  Kongens.  Styrke 
Sank  ned  i  Gravens  Mørke, 

Et  Ord  i  Sønnens  øre 

Han  hvisked,  værd  at  høre?«      o.  s.  v. 

Den  28de  Januar  1848  fremkom  Frederik  VII  med  sin 
Faders  Forfatningsudkast  .  der  lod  Stænderinstitutionen 
staa  ved  Magt  i  de  for  Landsdelene  særlige  Sager .  og 
i  de  fælles  et  Rigsraad  for  Kongeriget  og  »Hertugdøm- 
merne« varetage  Landenes  Tarv  ;  et  Eigsraad.  hvortil  Danske 
og  Tyske  skulde  sende  Ugemange  Medlemmer .  og  som 
skiftevis  skulde  samles  i  Kjøbenhavn  og  i  ■  Hertugdøm- 
merne«. At  dette  aldrig  kunde  tilfredsstille  det  danske 
Folk.   var  jo   klart :    og   da   den   indrommede  Frihed   tilmed 

var  meget  ringe,  kan  man  ikke  undre  sig  over,  at  der 
lod    Stemmer   som   (Nr.   4,    Side   12) : 

»Giv  os  det  Hele,  ej  en  ringe  Skærv!« 

Men  den  unge  Konge  var  heller  ikke  selv  tilfreds  med 
dette  Udkast ,  og  han  lagde  snart  tydeligt  og  klart  for 
Dagen  at  han  havde  forstaaet  sin  Tid ,  idet  han  skæn- 
kede sit  Folk  saa  sand  og  fuld  en  Frihed,  som  faa  andre 
Lande  kunne   opvise. 

2,  Nr.    7  —  Dette  Dig't  blev   oplæst  for  Frederik  VII,   da  nogle 

danske  Kvinder ,  i  Marts  1848 ,  overrakte  Kongen  et  i 
Dannebrogsfarverne  broderet  Akselskærf.  (Hidtil  utrykt. 
Tittelen   Udgiverens.) 

3,  Nr.   8.  —  Første  Del  (I)  af  denne  Cantate   er  ikke  medtaget 

i  denne  Samling,  da  den  udelukkende  er  henvendt  til  Kong 
Kristian  VIII. 

4,  Nr.    12.    —    Tittelen  er   Udgiverens. 

5,  Nr.    21.    —    Der     var    naturligvis    1849    ikke    Tale    om    at 

fejre  ote  Juni-Festen,  da  Folket  jo  ikke  vidste,  at  denne 
Dag  vilde  blive  Frihedens  Fødselsfest  i  Danmark,  og  man 
altsaa  ikke  iforvejen  havde  kunnet  berede  Festligheder 
til  Dagens  Højtideligholdelse.  Som  C.  Ploug  sagde  den 
sidste  Grundlovsfest,  Frederik  VII  fejrede  med  sit  Folk: 
»Den  Dag  lød  ikke  Mængdens  Hurraraab  og  Jubel,  da 
drønede  ikke  Kanonernes  Torden  fra  Voldene;  —  nej, 
den  eneste,  der  lydelig  fejrede  Danmarks  Frihedsfest,  det 
var  Vorherre ;  ti  han  forkyndte  med  et  flammende  Lyn  og 
en  rullende  Torden,  at  Danmarks  Frihedssol  var  opstanden.« 

6,  Nr.   36.  —  Paa  Kristianse   havde  ingen   dansk  Konge  været 

siden   Kristian  V,   d.    Ilte  Maj   1687. 

7,  Nr.    63.    —    Den    Angst    og  Uro,    Folket    følte    under  Mini- 

steriet Ørsted,  en  Regering,  sammensat  af  Mænd,  der  —  saa 
syntes  man  —  ved  en  Række  Forfatningsbrud  og  ved  de 
mest  afgjorte  Helstatssympathier  tilsidst  maatte  skille  Konge 
og  Folk   ad,   giver   sig  ogsaa  tilkende  i  de  Digte,   der  frem- 

kom    til    Kongen   i   den    Tid.       Naar    det    saaledes    hedder 
S.   7.3): 

Skal  Trædskheds  Aand  da  Pagtens  Raner  rygge, 
Som  Folkets  Sjæl  til  Dannerkongen  bandt. 


Ak:   over  Landet  har  en   Sky  sis   lejret. 

Der  vil  fordunkle  Frihedsglædens  Sol • 

eller    (S.    79): 

Hv<r  da  ej  paa  den    •Bolfrise*  , 

Som  med  alt  sit  Pund  af  Vid, 
Bedre  brugt,  maaske  at  prise, 
Sætter  mellem  Venner  Splid. 
Mellem   Frænder  aliernæste. 
Rigets  Gavn  og  Folkets  Bedste, 
Kongen  og  hans  eget  Ord! 

eller   iS.    SI   : 

Men  naar  vi  mode  Haan  og  Spot 
Af  dem,  der  staa  Dig  nær,  o  Drot! 
Vi  soge  Dig ! ■ 

Men  ai  denne  Ængstelse  og-  Uro  bryder  da  ud  i  stor- 
mende Jubel,  da  Kongen  afskedigede  dette  Ministerium, 
og  Glæden  ligesom  sprudler  frem  i  H.  P.  Holst' s  smukke 
Digt     S.    82  : 

Saa  kan  da  Ordet  strømme  trit 
Og  atter  til  Dig  runge! 
Saa  skal  ej  mer  som  for  saa  tit , 
Det  lænkes  paa  vor  Tunge! 
Saa  staar  Du  atter  for  os  glad  , 
Enanu  som  før  den  samme, 
Og  de.  der  vilde  skilt  os  ad, 
I)e  maa  nu  staa  tilskamme! 

Som  bekendt  blev  Ministeriet  Ørsted  sat  under  RigsTets- 
tiltale  af  Folketinget,  som  det  havde  haanet.  i  samme 
Smag.  som  Bismarek  nu  haaner  Preussens  Repræsentation, 
men  Rigsretten,  der  er  sammensat  af  otte  Medlemmer  af 
Højesteret  og  otte  Landstingsmænd,  frikendte  Ministeriet. 
Denne  Dom  meddelte  ^Fædrelandet  1  med  de  Ord:  » Højeste- 
:<r  frikendt  Ministeriet  Ørsted,  men  domfældt  sig  selv!« 

8,  Nr.   61.    —   Den,    der    i    dette    Digt  (Vers   3)    sigtes    til    er 

daværende  Udenrigsminister  Scheele  og  hans  Note  af  Fe- 
bruar 1857  til  den  svenske  Regering.  Kong  Oskar  havde 
i  en  privat  Haandskrivelse  til  Kong  Frederik  VII  tilbudt 
Danmark  et  Forsvarsforbund.  Da  Scheele  fik  denne  Haand- 
skrivelse at  se,  svarede  han  i  en  haanlig  Note  den  svenske 
Regering ,  at  den  gjorde  bedst  i  at  passe  sig  selv ,  og 
det  uden  al  en  eneste  af  de  øvrige  Ministre  havde  Jj ær  neste 
Anelse  enten  om  Kong  Oskars  Skrivelse  elle)'  om  Scheeles 
Svar.  Da  denne  Historie  kom  frem,  indgav  alle  de  øvrige 
Ministre  deres  Dimission,  hvilket  havde  til  Følge  at  Scheele 
fik   sin  Afsked. 

9,  Nr.   69.  —  Under   svensk   Mægling   sluttedes   d.   26de  August 

1848  Vaabenstilstanden  i  Malmø,  der  skulde  vare  til  26de 
Marts ,  og  opsiges  med  5  Ugers  Varsel  I  denne  be- 
stemtes ,  at  en  Regeringscommission  paa  5  Medlemmer, 
2  valgte  af  Kongen  af  Danmark,  2  af  Kongen  af  Preus- 
sen og  1  af  bægge  Konger  i  Forening  skulde,  saalænge 
Vaabenstilstanden  varede ,  føre  Regeringen  i  Sønderjyl- 
land og  Holsten.  De  danske  Regering'scommissærer  maatte 
imidlertid  opgive  ethvert  Forsøg  paa  at  arbejde  sammen 
med  de  tyske  Commissærer,  som  begik  det  ene  Brud  paa 
Vaabenstilstanden  efter  det  andet,  og  Regeringen,  der  aldrig 
blev  komplet,  var  altsaa  ulovlig.  Desuagtet  vedbleve  Ty- 
skerne at  regere,  og  med  utroligt  Taalmod  bar  hele  Dan- 
mark, og  da  navnlig  Sønderjylland,  denne  Anmasselse, 
denne  ulovlige  Tilstand.  Tværtimod  Vaabenstilstandens 
Betingelser  stadfæstede  den  tyske  Del  af  Commissionen 
den  ene  Lov  efter  den  anden,  som  Oprørsregeringen  havde 
udstædt,  og  gjorde  det  i  »Kongen  af  Danmarks  Navn«. 
Forgæves  nedlagde  Kongen  sin  højtidelige  Protest  imod  denne 
Færd,  og  han  udstædte  da  to  Proklamationer  til  Sønder- 
jyderne, som  sagde  dem,  at  de  ikke  maatte  lade  sig  vild- 
lede af  Kongens  Navn ,  da  han  ikke  havde  noget  med 
Regeringscommissionen  at  gøre,  hvis  hele  Færd  var  ulov- 
lig. Altsaa  vilde  de  danske  Sønderjyder  heller  ikke  be- 
tale denne  Skat  til  en  ulovlig  Regering,  der  ligefrem  fort- 
satte Oprøret,  og  for  at  faa  den  indkrævet,  maatte 
Commissionen   give   sit  Paabud   Vægt  ved   blanke  Vaaben. 

Der  blev  da  udsendt  Militær  til  at  besætte  Sognene  indtil 
alt  var  i  Orden.  Men  nu  rejste  Bønderne  sig  i  Egnen 
mellem  Ribe  og  Tønder.  Rejsby  gjorde  d.  19de  Januar 
1849  Begyndelsen,  idet  man  erklærede  Soldaterne,  at  gik 
de  ikke  godvillig,  vilde  man  bruge  Magt ;  og  dette  havde 
den  forønskede  Virkning.  Bønderne  rensede  derpaa  lige- 
ledes Brøns,  Skærebæk,  Medolden  og  Forballum,  og  alle 
Soldaterne  med  samt  deres  Aufører,  Ritmester  Rumohr, 
fortrak.  Den  20de  sloges  Generalmarchen  i  Haderslev,  en 
6  —  7  Mil  derfra,  og  Tropperne  kom  forstærkede  tilbage. 
Hvad  man  ikke  kunde  faa  i  Penge,  det  skulde  nu  tages 
paa  anden  Maade,  og  fra  Haderslev  Amthus  udsendte  en 
Hr.  Bruhn,  i  Anledning  af  Rejsningen  d.  19de,  et  aabent 
Brev  med  gode  Raad  om  at  betale  godvilligt,  da  man 
ellers  skulde  vide  at  tage  sine  Forholdsregler.  Mærkelig 
nok  er  denne  Bekendtgørelse  paa  Dansk.  Vi  skulle 
her  fremføre  et  Exempel  paa  Tyskernes  Fremfærd .  der 
samtidig  viser  dansk  Kækhed  og  Troskab  hos  Sønder- 
jyderne :  Den  bekendte  Bonde  Niels  Andersen  Hansen  i 
Forballum,  der  kraftig  havde  vægret  sig  ved  at  betale, 
fik  19  Mands  Indkvartering.  Han  var  ikke  selv  hjemme, 
men  da  Soldaterne  krævede  Fødevarer  ind ,  sagde  hans 
Kone ,  at  dersom  de  vilde  have  noget ,  maatte  de  tage 
selv;  hun  gav  dem  intet.  Da  udplyndrede  de  Huset  og 
toge  3  Heste  med  sig  istedenfor  Skatten ,  idet  Lieute- 
nanten   gav  følgende  Kvittering : 

»Der  unterzeichnete  Fiihrer  der  Executions  -  Com- 
mando  bescheinigt  dem  Nils  Andersen  Hansen,  dasz  er 
demselben,  laut  Ordre  der  Birkvogtei  zu  Lygumkloster, 
anstat  der  verweigerten  Steuern  und  Executions- Ge- 
biihren,  drei  Pferde  abgepfåndet  hat. 
Foorballum   d.   21   Jan.   1849. 

von    Sperling. 
Lieutenant  II.  Schleswig^chenJ  ågercorps. « 

Saaledes  for  Tyskerne  frem ,  og  det  var  intet  Under ,  at 
Taalmodigheden  atter  forgik  Bønderne.  Henved  200  Bøn- 
der fra  Sognene  Hvidding,  Rejsby,  Voddei\  Brom,  Skære- 
bæk,  Medolden  og  Randrup  samlede  sig  d.  22de  Januar 
udenfor  Brøns,   og  her  traf  de   paa  et  ligesaa   stort  Antal 

tyske  Tropper,  bestaaende  af  Dragoner  og  Jægere  under 
Ritmester  Rumohr.  To  Mænd,  af«  hvilke  den  ene  var  Sogne- 
foged Anders  Thomsen,  gik  vaabenlose  og  med  Hatten  i 
Haanden  hen  mod  Dragonerne  for  at  gøre  Rede  for, 
hvorfor  de  ikke  havde  betalt  Skatterne.  Thomsen  erklærede 
tillige,  at  dersom  man  godtgjorde  dem ,  at  det  var  deres 
Pligt,  vilde  de  alle  uden  videre  betale  de  fordrede  Skatter. 
Og  hvad  Svar  gav  Tyskerne,  Oprørerne  og  Oprørernes 
Haaudlangere,  denne  Mand,  der  havde  vist  dem  den  Til- 
lid ,  vaabenløs  at  nærme  sig  til  dem ,  for  at  sige ,  at  de 
skulde  faa  alt,  hvad  de  med  Rette  kunde  fordre?  —  Vi 
skulle  svare  med  »Dannevirke«,  som  indeholder  flere  Be- 
retninger om  denne  Begivenhed ,  og  hvoraf  denne  Frem- 
stilling i  det  Væsentlige  er  taget :  » Han  blev  straks  ?ied- 
hugget^  flænget  og  gennemstukket« .  Den  Anden  flygtede 
nu,  men  blev  eftersat  af  et  Par  Dragoner  og  fik  et  Sabel- 
hug i  Hovedet.  Dette  gik  Bønderne  for  vidt;  der  faldt 
fra  deres  Side  et  Skud,  som  fældte  en  Jæger,  og  nu  be- 
gyndte der  en  morderisk  Kamp.  Styrken  var  omtrent 
ligestor  paa  bægge  Sider;  men  imedens  Soldaterne  vare 
øvede  og  godt  væbnede,  vare  Bønderne  jo  kun  en  uordnet 
Hob ,  kun  enkelte  havde  ordentlige  Vaaben ,  en  stor  Del 
var  uvæbnet  og  Resten  havde  Forke ,  Leer  og  Pigge. 
Udfaldet  af  en  saadan  Kamp  kunde  desværre  ikke  være 
tvivlsomt.  Dragoner  og  Jægere  trængte  paa  overalt  og 
huggede  ned  for  Fode.  Flere  Bønder  kastede ,  mod  be- 
stemt Løfte  om  Pardon ,  deres  Vaaben ,  men  desuagtet 
bleve  de  uden  Naade  sønderhuggede  af  de  tyske  Soldater, 
der  i  det  Hele  opførte  sig  snarere  som  vilde  Dyr  end  som 
Mennesker.  Efter  en  kort,  fortvivlet  Kamp  laa  omtrent 
50  dræbte  og  saarede  Bønder  paa  Valpladsen,  25  bleve 
fangne ,  hvoraf  16  saarede.  Derimod  blev  af  Militæret 
kun  1  Dragon  og  2  Jægere  dræbte.  Soldaterne  toge  om- 
trent en  Snes  Geværer  og  en  halv  Snes  Landser.  De 
tiloversblevne  Bønder  spredte  sig  som  Avner  for  Vinden. 
Nogle  bragtes  saarede  til  deres  Hjem,  Andre,  saavel  uskadte 
som  saarede ,  flygtede  til  Ribe  for  der  at  søge  Beskyt- 
telse eller  for  at  lægge  sig  paa  Hospitalet.  Fra  Ribe 
ankom  ogsaa  et  Par  Læger  til  Brøns.  De  Fanger,  Tyskerne 
havde    gjort,    bleve    førte   til   Haderslev,    og   Dagen   efter, 

midt  i  Vinterens  Hjærte.  paa  aabne  Vogne  med  lidt  Halm 
i  Bunden,  førte  til  Rendsborg.  —  Efter  denne  Begivenhed 
afgik  en  Deputation,  bestaaende  af  Gaardmændene  Niels 
Andersen  Hansen  og  Jens  Janniksen  og  Sognefogden  KUyppen- 
borg,  til  Kjobenhavn,  for  at  gire  Kongen  og  hans  Regering 
Beretning  om  det  Forefaldne,  og  for  at  bede  om  Beskyt- 
telse og  om  Vaabenstilstandens  Opsigelse.  Det  varede 
da  heller  ikke  længe  inden  den  danske  Regering  op- 
sagde den  Vaabenstilstand,  af  hvis  Bestemmelser  Tyskerne 
næsten  syntes  systematisk  at  have  krænket  hver  enkelt.  Den 
21de  Februar  opsagdes  Vaabenstilstanden,  der  dog  atter  blev 
forlænget  paa  otte  Dage.  Den  3die  April  begyndte  det 
andet  Felttog. 

10,  Nr.  96.   — 

—   —  her  i  KoDStens  Helligdom 
En  Herskerplads  blev  nylig  tom   — 

Herved  sigtes  til  Joh.  Ludo.  Heibergs  Død  d.  25de  Au- 
gust 1860. 

11,  Nr.   105.    —   Ved   Kongens   Tilbagekomst    fra   sin   Sommer- 

rejse  d.  16de  August  1861,  mødtes  han  ved  Batteriet  Siætus 
af  et  Dampskib,  hvorpaa  Communalbestyrelsen  og  en  Sang- 
forening,  der  afsang  nærværende   Sang. 

12,  Nr.   106.    —    Dette    Digt    fremkom ,     da  Kongen    efter    en 

Rundrejse  i  Nørre-  og  Sønderjylland  og  Fyen.  i  August 
1861  vendte  tilbage  til  sin  Hovedstad.  Kjobenhavn  gav 
da  Kongen  et  Fanetog,  vel  det  største  han  nogensinde 
har  faaet.  I  selve  Toget  var  omtrent  6000  Mennesker, 
og  da  Toget  kom  til  Slotspladsen,  var  denne  saa  opfyldt, 
at  en  stor  Del  af  det  maatte  blive  udenfor.  Slotsplad- 
sen ,  der  er  2^-  Tønde  Land  stor ,  Stranden  og  de  til- 
stødende Gader  vare  aldeles  opfyldte  af  Mennesker,  Hoved 
ved  Hoved  (man  anslog  deres  Tal  til  henved  35,000),  der 
hilsede  Kongen  med  umaadelig  Jubel  da  han  traadte  frem 
paa  Altanen   og  henvendte   følgende    Ord  til   sit   Folk: 

»Det  er  tretten  Aar  siden  jeg  første  Gang  stod  her 
som  Konge  og  modtog  mit  Folks  hjærtelige  Hilsen.  Det 
har    glædet    og    glæder  mig   usigeligt ,    at   dets   Kærlighed 

til  mig  har  bevaret  sig  i  den  lange  Tid ,  vi  har  været 
sammen.  Modtag  derfor  min  hj ærtelige  Tak !  Gid  al  Lykke 
og  Velsignelse  følge  mit  elskede  Folk !  Jeg  udtaler  dette 
Ønske  af  et  oprigtigt  Hjærte.  Gud  være  med  Jer  alle!« 
I  Digtets  andet  Vers  sigtes  til  det  Besøg,  Sønder- 
jyderne kort  iforvejen  havde  aflagt  i  Kjøbenhavn,  et  Be- 
søg, som  desværre  paa  Grund  af  vore  forviklede  politiske 
Forholde  ikke   siden  er  blevet  gentaget. 


Efterskrift. 


Idet  denne  Samling  Digte  til  Kong  Frederik  den  Syvende 
overgives  til  Offentligheden ,  troer  Udg.  at  burde  gore  Rede 
for,  hvorledes  den  er  fremkommet  og  efter  hvad  Plan  han  er 
gaaet  frem.  —  Det  var  forst  Ottendedagen  efter  Kongens  Dod, 
Tanken  om  et  saadant  Arbejde  opstod  hos  mig.  og  jeg  maatte 
begynde  aldeles  uden  Forarbejder.  Efter  at  have  henvendt 
mig  til  Ejeren  af  »Den  Gyldendalske  Boghandel«  .  Cancelli- 
raad  Fr.  Hegel ,  og  meddelt  ham  min  Plan ,  var  han  straks 
villig  til  at  overtage  Forlaget  og  tilbod  endogsaa  uden  Opfor- 
dring at  lade  Nettoindtægten  tilflyde  den  eventuelle  Comiie 
for  Oprettelsen  af  et  Mindesmærke  for  Kong  Frederik  den 
Syvende. 

Den  24de  og  25de  November  indrykkedes  i  »Fædrelandet«, 
»Berlingske  Tidende«  og  »Dagbladeta  en  Meddelelse  om.  at 
en  saadan  Digtsamling  vilde  udkomme,  og  derfra  gik  Avertisse- 
mentet over  i  flere  Provindsblade.  I  Meddelelsen  udgik  tillige  en 
Opfordring  til  Forfattere  om  at  indsende  de  Digte,  de  maatte 
ønske  optagne.  Men  af  Digtere  med  noget  Navn  har  kun  en 
eneste  indsendt   Bidrag,   og   dette  belob   sig  til   to  Digte. 

Udgiveren  var  altsaa  henvist  til  at  stole  paa  egne  Kræfter 
og  søge  efter  der,  hvor  man  nærmest  maatte  vente  at  finde 
Bidrag.  Saaledes  ere  de  større  Blade  for  Tidsrummet  1848 — 
1863  gennemgaaede ,  ligeledes  enkelte  Tidsskrifter  og  Bøger, 
og  Udg.  har  dertil  været  saa  heldig'  at  komme  i  Besiddelse  af 
en  stor  Del  særskilt  trykte  Digte.  Endelig  er  ogsaa  en  ikke 
ringe  Mængde  Digte  indsendte ,  dels  af  Forfatterne  selv ,  dels 
af  Andre,  der  havde  Interesse  for  Sagen.  Antallet  af  Digte 
beløb   sig  ved  Trykningens  Begyndelse   til  henimod  400  og  siden 

ere  flere  komne  til ;  men  af  denne  store  Mængde  vare  kun  170 
af  en  saadan  Beskaffenhed ,  at  Udg.  troede  at  burde  optage 
dem  i  Samlingen.  Men  desuden  har  Udg.  forbigaaet  en  stor 
Del  af  de  Digte  han  er  truffet  paa  baade  i  Bladene  og 
særskilt  trykte.    — 

Planen  gik  ud  paa  at  tilvejebringe  en  muligst  fuldstæn- 
dig Samling  af  de  bedste  Digte  til  og  om  Kong  Frederik  den 
Syvende,  fremkomne  gennem  hans  Regeringstid  og  ved  hans 
Død.  Disse  Digte  samlede  sig  naturligt  i  to  Hovedgrupper: 
I ,  Digte  fra  Kongens  Regeringstid ,  og  II ,  Digte  ved  Kon- 
gens Død.  Dertil  kommer  endvidere  et  Tillæg  af  norske 
og  svenske  Digte,  men  dette  indeholder  dog  kun,  hvad  der  til- 
fældigt er  kommen  Udg.  ihænde,  da  han  ikke  har  troet  at 
burde  holde  Bogen  længere  tilbage  for  at  gennem gaa  de  svenske 
og  norske  Blade. 

Samlingen  er  saa  vidt  muligt  ordnet  chronologisk  og  kun 
meget  faa  Brud  paa  denne  Orden  ere  gjorte;  saaledes  er  T. 
Smiths  Digt:  »I  Fugle  smaa  paa  Kviste«  sat  foran  Pouline 
Worms:  »Kong  Fredrik!  Dig  Dit  Folk  sin  Hilsen  bringer«, 
skønt  det  første  fremkom  et  Par  Dage  senere  end  det  sidste; 
men  da  det  for  en  stor  Del  er  henvendt  til  Kristian  VIII  og 
Tidsforskellen  er  saa  ringe ,  mente  Udg. ,  at  dette  naturligst 
maatte  gaa  forud.  Det  største  Brud  er  dog  begaaet  med 
E.  Lembckes  Digt:  »Kongen  raader  for  Danmarks  Rige«,  der 
slutter  I,  altsaa  staaer  under  1863,  skjønt  det  fremkom  d.  30te 
Marts  1860  ved  Festmaaltidet  i  Haderslev  for  det  danske 
Mindretal  i  den  Slesvigske  Stænderforsamling .  Det  forekom 
imidlertid  Udg.  at  være  et  meget  smukt  og  passende  Slut- 
ningsdigt  for  denne  Afdeling ,  og  han  tog  da  ikke  i  Betænk- 
ning at  give  det  denne,  om  end  urette,  Plads.  I  II  ere  Dig- 
tene ordnede,  ikke  efter  den  Tid,  de  ere  fremkomne,  men  efter 
Begivenhedernes  Gang:  Kongens  Død,  hans  Overførelse  fra  Søn- 
derjylland til  Kjøbenhavn,  hans  Udførelse  fra  Kjøbenhavn  til 
Roskilde  o.  s.  v.  og  Samlingen  er  sluttet  med  Fr.  Paludan- 
Mullers  Digt:  »Det  gaar  mod  Vintertide,  —  dog  der  høres«, 
da  det,  som  en  Henvendelse  og  Trøst  til  det  danske  Folk  i 
Anledning  af  det  for  os  saa  smærtelige  Tab ,  forekom  Udg. 
bedst  at  egne   sig  til   Slutnings  digt  i   denne   Afdeling. 

Da    denne   Samling    jo    slet    ikke    har    noget    politisk  Præg, 
men    kun   skal  staa  for  Nutid  og  Eftertid  som  en  samlet    Ud- 

talelse  af  det  danske  Folk  om  dets  danske,  folkelige  og  fri- 
sindede Konge,   i  hvem  Folket: 

«> —  —  —  sit  eget  Billed 

Saa  paa  den  gamle  Trone  stillet,« 

har  Udg\  ikke  troet  at  burde  nægte  et  ellers  godt  Digt 
Plads  i  denne  Bog,  fordi  det  udtalte  Anskuelser,  som  han  ikke 
selv  med  Sandhed  kunde  gentage.  Der  er  altsaa  kun  taget  æste- 
tiske  og  aldeles   ikke   politiske   Hensyn. 

Dog  maa  naturligvis  Maalestokken  for  Digtenes  Bedøm- 
melse i  en  Samling  som  nærværende  for  en  stor  Del  være  en 
ganske  anden  end  for  Digtene  f.  Ex.  i  en  poetisk  Læsebog, 
hvor  Materialet  er  uendelig  rigere,  og  Valget  altsaa  langt  friere 
end  her,  hvor  der  maatte  vælges  inden  snævrere  Grændser,  og 
hvor  desuden  ogsaa  Hensyn  til  vigtigere  Begivenheder  gjorde  sig 
gældende  og  fordrede  Optagelsen  af  ellers  maaske  mindre  gode 
Digte,  der  dog,  fordi  de  berørte  disse,  ikke  godt  kunde  forbi- 
gaaes. 

I  et  chronologisk  Register  vil  man  finde  Opgivelse  af, 
hvorfra  Digtene  ere  tagne ,  samt  ved  hvert  Digt  Forfatterens 
Navn,    saavidt   dette   kendes. 

Mulige  Uoverensstemmelser  i  Retskrivningen  maa  und- 
skyldes dermed,  at  der  forelaa  en  saa  broget  Mængde  af 
forskellige  Skrivemaader  ,  at  det  har  været  meget  vanskeligt 
at  bringe  dem  under  ensartet  Form,  saameget  mere.  som  Udg\ 
ikke  har  fulgt  sin  egen ,  men  saavidt  muligt  den  almindelige 
Retskrivning. 

Det  har  i  denne  bevægede  Tid  ikke  været  Udg.  muligt 
at  finde  videre  Hjælp  i  Raad  og  Daad  af  saadanne  Mænd, 
hos  hvem  virkelig  Hjælp  var  at  finde.  Skulde  derfor  enkelte 
Digte,  der  egnede  sig  til  Optagelse,  være  undgaaet  hans  Op- 
mærksomhed, da  maa  det  tjene  ham  til  Undskyldning',  at  han 
har  været  fuldstændig  ene  om  at  samle  og  saa  godt  som  ene 
om  at  vælge ,  og  dette  sidste  maa  da  tillige  tjene  til  Und- 
skyldning,  om  man   skulde  finde   Valget  noget   ensidigt. 

Om  Udg.  nu  har  været  heldig  i  at  finde  og  fremdrage 
og  i  at  vælge ,  det  maa  Læseren  bedømme.  Han  veed  kun, 
at  han  har  arbejdet  med  levende  Kærlighed  til  og  Interesse 
for    Sagen ,    og    hverken    har    sparet    Tid    eller  Flid    ved    dette 

Arbejde ,     der     maaske     har    været    mindre    let ,     end    Mange 
antage. 

Sluttelig  opfordres  Alle,  men  da  navnlig  de  ærede  For- 
fattere .  af  hvem  Digte  ere  optagne ,  til ,  hvis  de  skulde  blive 
opmærksomme  paa  Trykfeil,  da  at  meddele  Udg,  disse;  samt 
Alle ,  der  maatte  være  i  Besiddelse  af  Digte ,  der  ikke  findes 
i  denne  Samling,  til  at  tilstille  Udg.  disse,  med  Opgivelse  af, 
naar  og  hvor  de  ere  fremkomne ,  for  at ,  dersom  det  skulde 
falde  i  denne  Bogs  Lod  at  se  et  andet  Oplag,  dette  da  kunde 
blive   fuldstændigere   og  bedre. 


Frederiksberg-AUee,  Februar  1864. 


TJdg. 

